
INTRODUCERE 


În anii petrecuţi în regiunea etnoculturală a Ținutului Pădurilor (Erdóvidék), în timpul 
nenumăratelor ieşiri pe teren, am avut ocazia să constat deosebirile, uneori frapante, alteori abia 
sesizabile, pe care Depresiunea Baraoltului le prezintă față de Depresiunea Braşovului. 

În marea majoritate a studiilor geografice ce abordează sectorul curburii interne al 
Carpaţilor Orientali dar şi în lucrările de specialitate (geomorfologice, climatice, pedologice 
ş.a.) precum şi în majoritatea studiilor de fezabilitate aferente unor proiecte de amenajare 
teritoriala şi de dezvoltare regională întocmite pentru administrațiile locale, Depresiunea 
Baraoltului este catalogată ca fiind o „prelungire”, un „sector” nord-estic, sau un „golf” al 
Depresiunii Braşovului. 

Într-un asemenea context apreciem ca fiind oportun un demers prin care ne propunem să 
punem în evidență existența unor elemente de specificitate geografică ale acestei unități şi 
implicit să demonstrăm, pe cât posibil, faptul că, în virtutea trăsăturilor sale proprii, 
neconfundabile cu cele ale Depresiunii Braşovului, Depresiunea Baraoltului se individualizează 
şi ca o unitate geografică de sine stătătoare. 

Pentru a satisface obiectivul principal al lucrării, subliniat mai sus, pe parcursul 
investigației s-a pus un accent sporit pe aplicarea consecventă a principiului integrării, 
considerat de către V. Mihăilescu (1968) ca fiind cel mai reprezentativ dintre principiile 
geografice deoarece este singurul în măsură să asigure refacerea unității „întregului teritorial” 
cercetat la nivelul „părților” pe parcursul analizei. Valorificarea acestui principiu în contextul 
ştiinţific actual impune o serie de cerințe: diminuarea ponderii abordării reducţioniste în 
favoarea analizei integrate, (în care care primează studiul relațiilor dintre geocomponenți, 
sursele şi factorii de determinare a acestora, surprinderea corelaţiilor dintre factori), apoi 
determinarea formelor de integrare (spaţio-temporală) a componenților, a proceselor prin care se 
realizează structurarea sistemică, relaţiile şi funcționalitatea ce susțin autoorganizarea 
complexului geografic. 

Pentru a conferi studiului un caracter vădit „integrat” s-a procedat, înainte de toate, la 
analiza succesivă a componenților şi factorilor complexului geografic punându-se accentul pe 
identificarea interdependențţelor, a măsurii în care o anumită categorie de procese şi fenomene 
reflectă în fapt caracteristici şi condiţonări din partea altor categorii. Apoi, cunoştinţele obținute 


prin evaluarea geocomponentală (sistematică) au fost integrate în raționamente şi reprezentări, 


astfel încât să fie posibilă o „reasamblare”, teritorială care să redea cât mai fidel realitatea 
geografică. 

Am apreciat totodată că un studiu integrat de geografie fizică nu trebuie să excludă şi 
modul în care factorii fizico-geografici se reflectă în organizarea teritorială a depresiunii. De 
aceea, au fost operate şi trimiteri la anumite procese istorice, sociale şi economice care au 
determinat „metamorfoza” spațiului geografic „fizic” într-un „teritoriu” distinct prin prisma 
modului de viaţă, a specificității funcționale, dublată, la rândul ei, de o autentică identitate 
culturală. În virtutea aceluiaşi raţionament au fost analizate oportunităţile şi alternativele de 
dezvoltare economică a Depresiunii Baraoltului ținând seama de oportunitățile privind 
valorificarea resurselor fizico-geografice. 

În ceea ce priveşte specificitatea metodologică a studiului de faţă am pornit de la 
premisa că, pentru a putea reliefa veridic individualitatea geografică certă a depresiunii 
Baraoltului, se impune aplicarea consecventă a principiului integrării geografice în toate 
ipostazele sale: spațială, cauzală (genetico-evolutivă), funcţională, peisagistică etc., optându-se, 
cu prioritate, pe evidenţierea corelațiilor şi determinărilor reciproce existente între factorii 
geocomplexului natural şi felul în care particularitățile acestora se reflectă în organizarea 
teritoriului (sub aspect socio-economic). Evident, accentul pus pe integrarea geografică, nu ne-a 
determinat să facem abstracție de necesitatea respectării celorlaltor principii de căpătâi ale 
geografiei: principiul spațialităţii, cauzalităţii, regionalismului, istorismului ş.a. 

S-au utilizat întregul spectru de metode generale de investigație (analiza, sinteza, 
inducția, deducția, comparația ş.a.) metodele specific geografice (analiza morfografică, 
morfometrică, metoda cartografierii tematice ş.a.). 

Metoda statistico-matematică a fost utilizată pentru evaluarea componentelor climatice 
dendrocronologocă pentru prelungirea unor date climatice. 

Pentru sistematizarea datelor şi a ideilor s-a recurs la clasificări tipologice şi 
taxonomice iar în vederea reprezentării şi investigării datelor disponibile s-a utilizat o paletă 
larga de mijloace şi modele întocmite preponderent prin intermediul instrumentelor GIS 
(făcându-se uz de platformele Microlmages, TNTproducts 6.9. şi ArcGis) 

Datele utilizate şi valorificate în studiul de față sunt de factură meteo-climatică, (ce 
provin din arhiva Stater Meteorologice Baraolt), hidrică (furnizate de SGA Covasna şi posturile 
hidrometrice Baraolt, Brăduț, Băţani şi Vârghiş ), pedologice (hărți întocmite de specialiştii de 
la OSPA Braşov) precum şi date de la Institutul Naţional de Statiscă, Direcţia Covasna, din 


arhivele fostei întreprinderi miniere, din arhivele primăriilor Baraolt, Bățani, Brăduț, Vârghiş. 


Tuturor, le mulțumim pentru disponibilitatea şi sprijinul generos oferit în vederea întocmirii 
acestui studiu. 

Realizarea studiului nu ar fi fost posibilă fără sprijinul preţios primit din partea unor 
distinşi profesori şi cercetători. De aceea, țin să adresez mulțumirele mele în primul rând 
domnului profesor dr. Dănuţ Petrea pentru coordonarea tezei de doctorat ca şi pentru suportul 
ştiinţific şi moral acordat pe parcursul anilor de doctorat. 

Adresez sincere mulţumiri şi domnilor profesori Virgil Surdeanu, loan Aurel Irimuş şi 
loan Rus pentru observaţiile şi sfaturile extrem de utile pe care mi le-au furnizat în calitatea lor 
de membri ai comisiei de îndrumare. 

De asemenea doresc să adresez mulțumiri şi domnului profesor dr. Benedek József, 
domnului şef lucrări dr. Aurelian Nicolae Roman (Nae) de la Univ. Al. I Cuza Iaşi, domnului 
sef. lucrări dr. Olimpiu Pop, domnului şef lucrări dr. Iulian Holobâcă, domnului cercetător 
ştiinţific gr. III. dr. Ştefan Bilaşco, domnului profesor universitar dr. Morg6s András de la 
Korea National University of Cultural Heritage Graduate School of Conservation Corea de Sud, 
domnişoarei Andork6 Imola Rozâlia, domnului Szász Árpád, familiei şi tuturor celor care m-au 


susținut în elaborarea acestei lucrări. 


CAPITOLUL 1. - DEPRESIUNEA BARAOLT: AȘEZAREA GEOGRAFICĂ SI 
RAPORTURILE CU UNITĂȚILE LIMITROFE. 


În general unităţile teritoriale sunt sisteme în care componentele geografice se îmbină 
într-un mod specific într-un areal rezultând o omogenitate relativă, aspect al continuității 
geografice pusă desigur în evidenţă în rapot cu unităţile limitrofe de o serie de discontinuități. 
Individualitatea Depresiunii Baraoltului în raport cu unitățile adiacente, nu poate fi evidențiată 
tranşant în pofida relației dichotomice amintite mai sus. Urmărind discontinuitatea se impune 
recunoaşterea, trasarea unor limite. Este binecunoscut că limitele geografice nu sunt absolute, 
liniare şi că acestea îmbracă aspect de fâşii, ca de exemplu limita între mare şi uscat. La fel stau 
lucrurile şi în cazul unei depresiuni: prin urmare unde se situează limita dintre o depresiune şi 
rama montană înconjurătare? Este ea o limită liniară pusă pe culmile montane înconjurătoare? 
Sau este tot o limită liniară situată la contactul fundului depresiunii cu rama montană? De fapt 
aceasta nu există datorită interpunerii unei fâşii de tranziție ce trebuie la rândul ei definită şi 
delimitată, respectiv arondată unuia sau altuia dintre spațiile limitrofe. 

Trasarea limitelor depinde de scara de abordare: pe teren se identifică fâşii de tranziție 
care separă unități teritoriale, pe hartă aceste fâşii se rezumă la simple linii. Continuând ideea 
dualismului continuitate — discontinuitate, se poate argumenta că fiecare fâşie, suprafață de 
separație este deopotrivă un areal, care „uneşte? unități teritoriale ale căror caracteristici, 
fizionomii sunt oarecum diferite. Astfel unitățile teritoriale sunt „individualităţi” doar într-o 
manieră relativă, existând însă şi elemente comune, relaţii, corelaţii, interacțiuni, condiţionări în 
raport cu teritoriile învecinate. 

O importanţă aparte o are problema pragurilor spaţiale în cadrul unităților teritoriale. Ele 
au luat naştere ca urmare a procese autoorganizatorice şi descărcări energetice din cadrul 
geocomplexului şi reprezintă expresia actuală a stării materiei şi energiei din respectiva unitate. 
Această expresie a stării de echilibru actuale, realizată prin relații, corelaţii, interacțiuni, 
condiționări actuale şi este rezultatul unei perioade de acumulare de noi energii necesare 
atingerii unor praguri energetice, prin care materia şi energia se reorganizează, creând o nouă 
unitate teritorială cu noi relaţii şi condiţionări. 

Apreciem că specificitatea geografică a Depresiunii Baraoltului are ca o primă premisă 
esențială apartenenţa la Carpaţii Orientali, pe care o reflectă printr-o serie de particularități 
geologice, morfologice, climatice, hidrice, edafice ş.a. În consecinţă, luarea în discuţie, analiza, 


evaluarea oricărui element geografic al Depresiunii Baraoltului nu se poate face decât în 


contextul mai larg al apartenenţei acestora la Carpaţii Orientali. În acest context pot fi evaluate 
mai întâi acele componente a căror manifestare şi materializare în teren prezintă continuități 
evidente. 

Astfel, caracteristicile suportului geologic al Depresiunii Baraoltului sunt strâns legate 
de evoluţia de ansamblu a catenei Carpatice, a Carpaţilor Orientali şi sectorului Curburii interne 
deopotrivă. O expresie a continuității este modul de evoluţie paleogeografică a depresiunilor de 
la curbura Carpaţilor şi însăşi morfologia spaţiului depresionar. În aceeaşi ordine de idei ne 
putem referi şi la alte ipostaze ale continuității conferite de încadrarea Depresiunii Baraoltului 
în zona climatului temperat, în aria aureolei mofetice a Carpaţilor Orientali, în bazinul 
hidrografic al Oltului, sau în zona de vegetație al pădurilor de foioase; toate sunt elemente ce 
exprima relativa continuitate şi omogenitate. 

În cazul de faţă, apreciem că scara de abordare trebuie să pătrundă până la nivelul la care 
devin sesizabile acele discontinuități din sectorul curburii carpatice, ce permit definirea, 
individualizarea ariei depresionare. Scara respectivă nu poate avea o „mărime” fixă ci trebuie 
ajustată în timpul evaluării componentelor, în funcție de nivelul la care discontinuitatea devine 
evidentă. 

În mod tradiţional, în stabilirea limitelor unei unităţi geografice se enumerează şi se 
argumentează acele elemente care sunt considerate discontinuități, praguri tranşante prin care se 
separă de unităţile învecinate. În studiul de faţă ne propunem să identificăm şi să definim acele 
fâşii în care se manifestă discontinuități care pun în evidență Depresiunea Baraoltului şi 
deopotrivă, o integrează în context regional. 

La o scară generalizată Depresiunea Baraoltului se identifică a fi o unitate geografică 
aparținând Carpaţilor Curburii Interne fiind înconjurată la nord şi nord-est de aparatele 
vulcanice ale Masivului Harghita, de Munţii Perşani la vest şi nord-vest iar la est şi sud de 
Munţii Baraolt. Tot în sud există o deschidere evidentă spre Depresiunea Braşovului 
corespunzătoare luncii Oltului (harta 1). Această generalizare oferă doar cadrul general în care 
trebuie să se desfăşoare evaluarea componentelor geografice în vederea identificării şi definirii 
suprafețelor de tranziţie între unităţile învecinate, ce înconjoară Depresiunea Baraoltului, şi 
spațiul aferent depresiunii în sine. 

În vederea delimitării a fost avut în vedere un set de criterii complexe care le-a inclus pe 
cele geologice (rupturile de margine de bazin, horstul interbazinal-reprezentat de vârfurile 
Cetăţii, 641,lm, Tirco, 662,5m şi Dealului, 892,7m - extinderea spre sud a nivelului 


vulcanogen-sedimentar superior, apropierea curgerilor de lave, contactul geologic între 


structurile specifice depresiunii — structuri molasice — şi structurile Cretacice, margini ale 
pânzelor de şariaj), morfometrice (înclinarea pantelor, energia reliefului), geomorfologice 

Harta nr.1: Localizarea Depresiunii Baraoltului 


(extinderea glacisurilor) peisagistice (extinderea peisajului pădurilor de fag — ca peisaj natural 
caracteristic zonei montane). 

Limita nordică, cea de contact cu lanţul harghitean, (harta 2) începe de la valea pârâului 
Stejarul, de la contactul pânzei de Ceahlău cu stratul vulcanogen-sedimentar superior, se întinde 
de-a lungul curbei de nivel de 545m (nivel la care survine o schimbare expresivă a declivității), 
se direcționează spre valea pârâului Volal, spre zona unde aceasta se îngustează sub 100m 
lăţime. De aici se abate spre culmea de 627,5m altitudine al Dealului Rotund. În acest sector s-a 
urmărit fâşia de separație dintre peisajul natural al pădurii de fag, ca parte a lanţului harghitean, 


şi peisajul agricol, ca parte a Depresiunii Baraoltului. În continuare această fâşie de separație se 


direcționează spre valea Cormoşului, al cărui talveg este intersectat la capătul nordic al satului 
Filia. Apoi se urmăreşte baza versantului stâng, până ce unghiul său de pantă scade sub 15%, 
după care, la capătul nordic al terasei fluvio-lacustre, se direcționează spre partea superioară a 
glacisului ce însoţeşte aliniamentul deluros dat de Vârful Dealului (892,7m) — Dealul Tortoma 
(701,4 m), continuând pe valea pârâului Dungo până la marginea sudică a nivelului vulcano- 
sedimentar superior, pe care o urmează spre est până dincolo de strangularea de la Biborţeni. În 
continuare, pentru definirea fâşiei nordice de separație se iau în considerare capetele superioare 
ale glacisurilor de sub Vf. Tirco, Dealul Românilor, apoi linia dealurilor Nadas (669,2m) şi 
Brun (715,5m) până la valea pârâului Herculian. Se urmăreşte această vale până la zona de 
confluență între acest pârâu, pârâul Baraolt şi pârâul Pietros. De la acest nod, situat la capătul 
nordic al satului Herculian, se urmăreşte valea pârâului Pietros până în apropierea curgerilor de 
lave, iar de aici se abate spre valea pârâului Sugo (harta 2). 

Limita estică (harta 2) urmează baza versantului stâng al văii acestui pârâu — fâşie de 
discontinuitate evidentă cu înclinări ale pantei în jur de 20 °,— până la confluenţa cu pârâul 
Ozunca. De aici continuă la baza versantului stâng al acestui pârâu (din aceleiaşi motive ca mai 
înainte), până la marginea pădurii de fag (limită peisagistică) pe care o urmează, iar apoi pe 
glacisul de la baza culmii dealului Kovács (Covaci Sene 674m), apoi pe marginea sudică a 
nivelului vulcano-sedimentar superior şi se direcționează spre interfluviul dintre pârâul Fierarul 
şi Ozunca, apoi pe înşeuarea dintre culmile de 684,7m şi 661m ale Dealurilor Cinodului (harta 
2). 

Limita sudică (harta 2) începe de la culmea de 66lm a Dealurilor Cinodului şi se 
plasează lângă o falie secundară de direcție E — V, paralelă cu G7. Pe lângă limita geologică în 
acest sector s-a urmărit şi aliniamentul dat de dealurile Gaura Mică (623m), Stejărişului 
(704,5m), care se impun în relief ca o barieră între bazinul estic al Depresiunii Baraoltului şi 
arealele mai coborâte din interiorul Munţilor Baraoltului. În continuare se urmăreşte contactul 
pânzei de Baraolt, din arealul vârfului Cetăţii cu structurile molasice, iar apoi capătul superior al 
marelui glacis din nordul Munţilor Baraolt dat de dealurile Secerişului (600,6m) şi Căpeni 
Nord-Est (557,73m), pentru ca apoi să se direcționeze din nou pe contactul geologic amintit 
anterior. În arealul în care Oltul începe să se abată de la direcţia S — N spre NV, spre Defileul de 
la Racoş fâşia de separație între Depresiunea Baraoltului şi cea Braşovului intersectează lunca 
acestui râu. 

Limita vestică (harta 2) începe de la contactul luncii Oltului cu pânza de Ceahlău din 
Munţii Perşani, pe care o urmează până ce se distinge în relief glacisul de sub vârful Deasupra 


Dealului (684,07m) şi de sub celelalte culmi din zonă. În continuare se abate spre intrarea 


Oltului în Defileul de la Racoş, iar apoi urmează marginea structurilor cretacice de pe malul 
drept al acestui râu şi se direcționează spre nord. De-a lungul Munților Perşani, până la valea 
pârâului Sărman, fâşia de separație urmăreşte aproximativ limita geologică dintre aceste 
structuri cretacice şi cele molasice. În acest sector au fost luate în considerare si criteriii 
morfologice: extinderea glacisurilor, unghiul de pantă mai mic de 20°, precum şi criteriul 
peisagistic al extinderii peisajului pădurii de fag. De la valea pârâului Sărman şi confluența 
acestuia cu pârâul Vârghiş s-a urmărit ruptura secundară de orientare NE-SV, paralelă cu cea 
principală, de-a lungul căreia acest din urmă pârâu iese din Munţii Perşani, iar de aici, pe baza 
criteriului peisagistic, se direcționează spre contactul pânzei de Ceahlău cu stratul vulcanogen- 


sedimentar superior de pe valea pârâului Stejarul. 

CAPITOLUL 2. — PRIVIRE RETROSPECTIVĂ ASUPRA CERCETĂRILOR PRIVIND 
DEPRESIUNEA BARAOLTULUI 


Din evaluarea cronologică a surselor bibliografice referitoare la Bazinul Baraoltului şi 
rama montană înconjurătoare constatăm că acestea acoperă intervalul 1780-2012. 

Până în anul 1916 au apărut 6 lucrări, dintre care una de geografie — „A Székelyföld 
leírása” (Descrierea Ţării Secuilor) al lui Orbán B. (1868), celalte lucrări fiind de geologie. 

Cea mai veche lucrare ce conține informații geologice şi despre Munţii Baraolt a apărut 
în 1780 — Fichtel citat de Jerkelius în 1932. 

În 1878 apare la Budapesta „A Székelyföld földtani és őslénytani leírása” (Descrierea 
geologică şi paleontologică a Ţării Secuilor), (Herbrich F.), în care apar majoritatea siturilor 
fosilifere din zona limitrofă a depresiunii, mai ales cele din defileul Oltului de la Racoş. 

Din perioada interbelică datează 4 lucrări, dintre care 3 de geologie. În intervalul 1940 — 
1960 au apărut 5 lucrări, dintre care 3 sunt de geografie. După 1960 asistăm la o adevărată 
„explozie” de lucrări, care până în anul 1980 însumează nu mai puțin de 30, dintre care 21 sunt 
de geografie. Volumul mare de lucrări continuă şi după 1980 cu un număr de 17 până în 1990, 
an după care se reduce drastic la 4. Între lucrările consultate majoritatea sunt de geologie, ceea 
ce nu este surprinzător, dată fiind existența substanțelor minerale utile care, în absența unor 
studii riguroase şi amănunțite, nu puteau fi exploatate. 

Între lucrările care aduc cele mai valoroase contribuţii cu privire la individualitatea 
geografică a teritoriului ce constituie obiectul demersului nostru, se detaşează următoarele: 

e  Orghidan, N. (1937): Munţii Baraolt. Extras din Omagiu lui Constantin Kirițescu, 
Edit. Cartea Românească, Bucureşti 

e Iancu M. (1957): Contribuţii la studiul unităților geomorfologice din depresiunea 
internă a curburii Carpaţilor (Birsa, Sf. Gheorghe, Tg. Secuiesc, Baraolt) Probl. 
de geografie, vol. IV, Bucureşti 

e Popovici Viorica (1959): Explorări geologice în bazinul Baraolt — Vârghiş — 
Căpeni — Buduş — Aita Seacă, STE, A, 5, Inst.geol. 

e Liteanu E et al. (1962): Contribuţii la studiul stratigrafiei Cuaternarului din 
Bazinul mijlociu al Oltului (Baz. Baraolt). St. Cercet. Geol. Geofiz., s. Geol., 7, 3⁄4, 
Bucuresti 

e  Orghidan N., (1965): Muntii Persani, Observaţii geomorfologice cu privire 
specială asupra văii Oltului, St. Cerc. Geofiz. Geol. Geogr., seria geogr.XII, 1. 


e Orghidan, N. (1965): Muntii Perșani, Natura — Geogr.- geol.XVII, 4. 

Peltz, S. (1970): Contribuţii la cunoaşterea formațiunii vulcanogen-sedimentare 
pleistocene din sudul Munţilor Harghita şi nord-estul bazinului Baraolt, D.S. Inst. 
Geol. Geofiz., LVII/5 

Savu, M. GH. (1971): Argumente paleontologice în favoarea susținerii existenţei 
pânzei de Baraolt, D.S. Inst. Geol., LVII/4 

Mihai Elena (1975): Depresiunea Brasov, Studiu climatic, Editura academiei RSR, 
Bucuresti. 

Morariu T., Posea Gr., Mac I., (1980): Regionarea geomorfologică a Carpaților 
Orientali şi a Carpaţilor de Curbură, Studii si cercet. de geologie, geofizică si 
geografie, tom. XXVII, Bucureşti. 

Savu, M. GH. (1981): Grupul lacustru-vulcanogen de Baraolt, D.S. Inst. Geol. 
Geofiz., vol LXVI/4., 1979 (Strat). 

Posea, Gr. (1981): Depresiunea Brasovului (caractere geomorfologice), AUB — 
Geogr., XXX 

"rn (1987): Geografia României vol. III - Carpaţii Româneşti şi Depresiunea 
Transilvaniei, Editura Academiei Republicii Socialiste România 

Schreiber W., (1994): Munţii Harghita — Studiu geomorfologic, Editura Academiei 
Române 

Băcăinţan, N. (1999): Munţii Baraolt - Studiu geomorfologic, Editura Academiei 
Române 

László A. (1999): Studiul geologic al structurilor vulcanice din partea sudică a 


Masivului Harghita, Teză de doctorat, Universitatea Babeş-Bolyai Cluj-Napoca. 


Exploatarea industrială a lignitului începută în 1872 şi de actualitate şi în prezent, a 


făcut ca spre această preocupare să graviteze marea majoritate a lucrărilor de geologie. Ele sunt 


de fapt prelucrări de date şi concluzii sintetice ale prospecțiunilor geologice având ca scop 


imediat, practic exploatarea eficientă şi în siguranţă a lignitului. Se poate aprecia că la început a 


existat o lungă perioadă de acumulare a cunoştinţelor, lucrările începând să apară de abia în 
perioada postbelică: — Gheorghiu, C (1956), Popovici Viorica (1959), Liteanu, E (1962), Peltz, 
S (1970), Savu, M. GH. (1971, 1980, 1981). Pare util a se menţiona aici şi studiile efectuate 


pentru întocmirea hărților geologice ale României realizate între 1968 şi 1983. 


După 1989 accesul la imagini satelitare deschide un capitol nou în studierea geologiei 


regiunii. Folosind datele din forajele executate de-a lungul timpului, evaluând imagini 


(satelitare) Landsat, László A. împreună cu Dénes I. realizează un „model evolutiv al bazinului 


Baraolt” respectiv o „imagine structural-tectonică a ariei Baraolt-Harghita de Sud-Ciuc”. 

O contribuție meritorie recentă (1999) aparține lui László A. prin teza de doctorat 
intitulată: „Studiul geologic al structurilor vulcanice din partea sudică a Masivului Harghita”. 
Această lucrare ne oferă cea mai complexă şi completă imagine a geologiei ariei Harghita de 
Sud şi a zonei depresionare situate la sud de aceasta, inclusiv a Depresunii Baraoltului. 

Cea mai veche lucrare de geografie despre aria depresionară a Baraoltului este 
„Székelyföld leírása” de Orbán Balázs, apărută în 1868. Aşezările omeneşti, faptele geografice, 
culturale, economice şi istorice ale regiunii sunt descrise la sfârşitul volumului întâi. Este de 
remacat faptul că autorul nu ia în seamă limitele administrative ale teritoriului descris, ci 
încearcă o delimitare, oarecum geografică, făcând apel la componentele fizice ale acestuia: văi, 
creste, abrupturi ş.a.. Prezentarea faptelor naturale, sociale, economice, culturale şi istorice se 
raportează la nivelul localităţilor, furnizându-se o imagine a realităţii geografice şi sociale din a 
doua jumătate a secolului al XIX-lea privind aşezările omeneşti, numărul de locuitori, apele 
curgătoare, resursele cunoscute la vremea respectivă, valorificarea lor. Se încearcă chiar şi o 
prognoză de dezvoltare a regiunii, luând ca bază resursele şi modul lor de valorificare. 

După lucrarea de amploare, referitoare la întreg ţinutul secuiesc, al lui Orbán Balázs, 
despre care am amintit mai sus, în 1929 a apărut „Székelyföld földrajza” (Geografia Ţării 
Secuilor) al lui Tulogdy J.. 

Atenţia geografilor români se îndeaptă mai ales spre zona montană înconjurătoare. În 
astfel de lucrări zona depresionară a Baraoltului este adusă în discuţie ca şi „limes”, respectiv ca 
zonă limitrofă, când a Munţilor Perșani, când a Munţilor Harghitei ori a Munţilor Baraoltului. În 
această notă se înscriu lucrările lui Orghidan N., care tratează Munţii Perşani (1933, 1965), 
Defileul Oltului de la Racoş (1929,1965), Munţii Baraoltului (1937); studiul geomorfologic al 
Masivului Harghita al lui Schreiber W. (1980); studiul geomorfologic al Munților Baraolt al lui 
Băcăinţan N. (1999), studiul geomorfologic al Munţilor Perşani al lui Cioacă A. (2002). 

O altă grupare de lucrări de specialitate este reprezentată de cele care se ocupă cu studiul 
apelor minerale ale lanţului harghitean, dar care atinge şi izvoarele din Depresiunea Baraolt. 
Este vorba de un volum mare de articole şi studii care se întind pe perioada 1934 — 1998. La 
toate acestea se adaugă activitățile Societăţii Cholnoky din cadrul Facultăţii de Geografie a 
Universităţii Babeş-Bolyai din Cluj Napoca, din care au rezultat o serie de comunicări ştiinţifice 
în perioada 2007 — 2011, precum şi întocmirea unei baze de date a izvoarelor de ape minerale 
ale masivului harghitean, inclusiv din zona etnoculturală „Erdovidek” Ținutul Pădurilor, care 
include şi Depresiunea Baraolt. 

Abandonarea exploatărilor miniere în carieră, apoi executarea unor lucrări de închidere 


şi ecologizare a expoatărilor subterane şi în carieră au ridicat o serie de probleme de 

antropogeomorfologie din care a rezultat teza de doctorat intitulată: „Strategii de reabilitare a 
reliefului antropic generat de exploatările miniere. Studiu de caz: Bazinul minier Baraolt” al lul 
Balázsi Krisztina (2012). 

Lucrări geografice de amploare care să trateze aspectele geografice ale Depresunii 
Baraolt nu au fost realizate până în momentul actual, exceptând poate, lucrarea „Erdovidek” 
(Ținutul Pădurilor) al geologului Kisgyörgy Z. (1973) care se doreşte a fi mai degrabă un ghid 
turistic foarte cuprinzător. Cartea este scrisă în manieră descriptivistă şi se extinde peste toată 
zona etnoculturală „Erdovidek” (Ținutul Pădurilor). După o descriere succintă a depresiunii şi a 
ramei montane din jur, se descriu cele mai importante trasee turistice ale depresinii cu toate 


obiectivele turistice naturale şi antropice existente la vremea respectivă. 

CAPITOLUL 3. - DEPRESIUNEA BARAOLTULUI: ASPECTE DE ` 
INDIVIDUALITATE GEOGRAFICĂ SI TAXONOMIE TERITORIALĂ 


„Numele geografice nu se nasc întâmplător” spunea istoricul Ferenczi L. (1994) care s-a 
ocupat şi de desluşirea originii numelui de „Barât”. 

Numele geografic „Barót” apare în izvoarele istorice pentru p rima dată în 1224 sub 
forma de „Boralr”. Este vorba de scrisoarea de donaţie (Adreanum) a regelui Ungariei András 
al II-lea prin care stabileşte „Boral” ca o parte a hotarului teritoriilor oferite cavalerilor teutoni 
aduşi să se stabilească în Tara Bârsei. (fig.1.) După unii etimologi cuvântul are origine 
peceneagă, boru aldd însemnând nevăstuică (Mustela nivalis). Originea acestui nume geografic 
este foarte greu de stabilit datorită numărului mare de invazii ale popoarelor migratoare care, 
venind dinspre pasurile şi trecătorile curburii Carpaţilor, au trecut prin zonă, îndreptându-se spre 


Ardeal prin pasul Rica. 


Fig. nr. 1: Copie xerox al scrisorii de donaţie a regelui Ungariei András al II-lea. 


D 


După 1332, în registrele papale, regiunea apare sub trei denumiri: „Baroch ”, ,,Barouch 


şi „Barchuch”. În secolul al XIX-lea Orbán B. (1829-1890, etnolog, istoric şi geograf, care a 

descris pentru prima oară întregul inut Secuiesc) foloseşte forma , Baróth” Forma de 
„Baróť’, dublată de românescul ,, Baraolt”, se încetăţenesc după 1918. 

În conştiinţa populară Bazinul Baraolt este o regiune etnoculturală purtând 
numele de „Erdâvidek”, în traducere „Ținutul Pădurilor”. În limbajul ştiinţific se obişnuieşte 
utilizarea sintagmei „Zona Baraolt”, sau „Bazinul Baraolt”, care cuprinde localităţile Apața, 
Ormeniş, Augustin, Belin, Belin Vale, Aita Mare, Aita Medie, Micloşoara, Căpeni şi Colonia 
Căpeni — înşirate de-a lungul Oltului — ; Racoşul de Sus, Tălişoara, Doboşeni, Brăduț şi Filia — 
înşirate de-a lungul pârâului Cormoş — ; Baraolt, Biborţeni, Bätan Mici şi Herculian — înşirate 
de-a lungul pârâului Baraolt — ; Bätan Mari şi Ozunca Băi — înşirate de-a lungul pârtului 
Ozunca — ; Bodoş, Aita Seacă şi Zălan situate în trei bazinete din Munţii Baraolt; şi Vârghiş 
situat pe pârâul omonim. În total 25 de aşezări ce reunesc (conform recensământului din 2002) 
un număr de 25174 locuitori. 

Studiul de față nu vizează, desigur, toată zona etnoculturală „Erdovidek”, ci doar zona 
depresionară a Baraoltului ale cărei limite au fost definite anterior (Cap. 1). 

Din studierea surselor bibliografice se poate concluziona că, geologii acceptă existența 
unui „Bazin al Baraoltului” cu trăsături proprii neconfundabile cu trăsăturile geologice ale 
Depresiunii Braşovului. În schimb, în rândul geografilor există deopotrivă o oarecare reticiență, 
respectiv lipsă de preocupare în a defini fără echivoc existenţa unei Depresiuni a Baraoltului ca 
unitate geografică de sine stătătoare şi bine individualizată. În majoritatea lucrărilor se 
acreditează ideea conform căreia Depresiunea Baraoltului ar fi un „golf”, un „compartiment” 
sau o „prelungire” a Depresiunii Braşovului. 

În lucrarea „Contribuţii la studiul unităţilor geomorfologice din depresiunea internă a 
curburii Carpaţilor (Birsa, Sf. Gheorghe, Tg. Secuiesc, Baraolt)”, Iancu M. (1957) considreră 
zona Baraolt ca fiind un „golf depresionar”. În opinia acestuia subunitățile sale geomorfologice 
sunt părți componente ale întregii arii depresionare ale curburii Carpaţilor. 

Ulterior, în lucrarea „Regiunea Braşov — caracterizare geografică” din 1973, M. Iancu 
face referire la zona Baraolt ca la o arie „de subsidență locală” în cadrul Depresunii Braşovului. 

În scurta prezentare a depresiunilor din România în tabelul întocmit de N. Popescu în 
lucrarea „Depresiunii, bazinete şi culoare depresionare din Carpaţii Orientali şi Carpaţii de 
Curbură” (1973), Depresiunea Baraoltului nu figurează, fiind asimilată în Depresiunea 
Braşovului, dar, oarecum surprinzător, prin comparaţie, apare totuşi Depresiunea Biborţeni (!?). 

În studiul climatic al Depresiunii Braşovului (1975) şi Mihai Elena include această zonă 
tot la Depresiunea Braşovului, folosind şi datele stației meteorologice Baraolt pentru 


caracterizarea climei întregii depresiuni. 

În 1980, Morariu T., Posea Gr., Mac I. în „Regionarea geomorfologică a Carpaţilor 
Orientali şi a Carpaţilor de Curbură” stabilesc mai multe „arii de coborâre” a zonei montane. 
Astfel definesc: „coborârea de pe aliniamentul Dărmăneşti - Valea Uzului — Plăieşi — Bicsad — 
Băţani - Baraolt” şi denumesc Depresiunea Baraolt, cu toate că nu îi sunt consacrate alte spaţii 
în discuţie. Totuşi, pe harta care însoţeşte lucrarea respectivă, Depresiunea Baraolt apare 
separată de Depresiunea Braşovului, fără a i se atribui un rang taxonomic anume. În 1982 
Valeria Velcea şi Savu, A. publică „Geografia Carpaţilor şi a Subcarpaților Româneşti”, lucrare 
în care Depresiunea Braşovului este amplu analizată şi descrisă, dar în care nu se face nici un fel 
de referire la Depresiunea Baraolt, nici măcar ca subunitate a acestei mari depresiuni. Pe hărțile 
publicate în aceeaşi lucrare Depresiunea Baraolt apare ca parte a ariei depresionare a 
Braşovului. 

În Tratatul de Geografia României, vol IL. (1987), în capitolul 2.5.2 Munţii Perşani, 
Baraolt, Bodoc sunt trataţi separat de celalte unităţi ale curburii Carpaţilor. Aici apare sintagma 
„culoarul depresionar Baraolt — Băţanii Mari — Ozunca — Hatod”, ca limită între Munţii 
Harghitei şi Munţii Baraolt. Analizându-se aspectele de geografie umană şi economică a 
Munţilor Baraolt apare formularea: „Baraolt, oraş situat în centrul Depresiunii Baraolt”. 
Depresiunea Braşovului este tratată într-un capitol separat. Pe materialele grafice din tratat 
există două situaţii diferite. Pe harta „Munţii Bodoc — Baraolt — Perşani” sunt reprezentate 
depresiunile mici care mărginesc aceşti munţi, inclusiv Depresiunea Baraolt. Pe harta: 
„Depresiunea Braşovului” apar şi localități ale Depresunii Baraolt, iar limita Depresiunii 
Braşovului este împinsă până la Vârghiş. Putem deduce că nu se neagă existenţa unei 
Depresiuni a Baraoltului, dar nici nu este tratată ca şi unitate geografică distinctă. 

În „Munţii Harghita - Studiu geomorfologic” la stabilirea limitei sudice a masivului, W. 
Schreiber (1994) menţionează că: „Munții Harghitei vin în contact cu Depresiunea Baraolt”. 
Există o serie de argumentări privind contactul dintre cele două unităţi, după care suntem 
îndreptățiți să credem că se recunoaşte existența Depresiunii Baraolt. Băcăinţan (1999) în 
lucrarea „Munţii Baraolt - Studiu geomorfologice” discută despre Depresiunea Baraolt ca despre 
o unitate geografică distinctă, care formează limita nordică a munților care sunt subiectul 
studiului său. Se ajunge chiar la o subdivizare a depresiunii, partea ei estică şi nord-estică fiind 
definite ca Depresiunea Băţani — depresiunea cu cea mai mică altitudine dintre depresiunile 
tectonice ale Munţilor Baraolt. 

Cioacă A. (2002) în lucrarea „Munţii Perşani. Studiu geomorfologic” se referă la 


Depresiunea Baraolt tot ca un areal de limes al acestor munti şi analizează, abordează aspecte 

geomorfologice ale arealelor de contact, ale luncilor, văilor apelor curgătoare care debuşează 
din zona montană în depresiune. 

Dezechilibrul între ponderea mare a lucrărilor de geologie faţă de cele de geografie se 
datorează probabil insuficientei cunoaşteri a particularităților geografice de detaliu, a 
trăsăturilor proprii ale depresiunii, gradului mare de generalizare a lucrărilor sau, posibil, 
efectului de „umbră” exercitat de Depresiunea Braşovului, ceea ce explică importanța mai 
redusă care a fost acordată Depresiunii Baraoltului, în raport cu aceasta sau zona montană din 
Jur. 

În consecință, se apreciază că este oportun un demers ştiinţific care să aducă argumente 
menite să reliefeze specificitatea geografică a Depresiunii Baraolt ca unitate de sine stătătoare şi 
implicit individualitatea ei în raport cu Depresiunea Braşovului şi unitățile montane limitrofe. 

Un asemenea demers presupune: evaluarea premiselor geologice, a modului de asociere 
şi diferențiere peisagistică a factorilor fizico-geografici, identificarea corelațiilor şi a 
condiționărilor existente între aceştia, precum şi impactul factorilor istorici şi social — 
economici asupra structurii, funcționalității şi fizionomiei actuale a teritoriului, pentru a putea 
demonstra finalmente că Depresiunea Baraoltului este o unitate geografică distinctă, cu trăsături 


specifice bine precizate. 

CAPITOLUL 4. - SUBSTRATUL GEOLOGIC CA PREMISĂ A INTEGRĂRII SI 
DIFERENȚIERII PEISAGISTICE 


4.1. Scurt istoric privind cunoaşterea geologiei teritoriului. 
Exploatarea industrială a lignitului, începută în 1872, de actualitate şi în prezent, explică 


pe deplin abundența lucrărilor de geologie cu privire la Bazinul Baraoltului.. Lucrările de 
geologie din secolul al XIX-lea sunt bazate strict pe observaţii efectuate pe teren, au un caracter 
general şi sunt scrise într-o manieră descriptivistă. 

La începutul secolului al XX-lea apar o serie de studii care sunt de fapt prelucrări de 
date şi concluzii sintetice ale prospecțiunilor geologice, având ca scop imediat practic 
exploatarea eficientă şi în siguranţă a lignitului. 

Lucrările sistematice mai complete încep să apară de abia în perioada postbelică: — 
Gheorghiu, C (1956), Popovici Viorica (1959), Liteanu, E (1962), Peltz, S (1970), Savu, M. 
GH. (1971, 1980, 1981). Este util a menţiona aici şi studiile efectuate pentru întocmirea hărților 
geologice ale României realizate între 1968 şi 1983. 

O contribuție meritorie recentă (1999) aparține lui László A. prin teza de doctorat 
intitulată: „Studiul geologic al structurilor vulcanice din partea sudică a Masivului Harghita”. În 
realizarea acestei lucrări de amploare autorul s-a sprijit pe „345 foraje geologice, pe cartările 
geologice executate în exploatările miniere şi lucrările miniere de exploatare existente până în 
1999 şi pe numeroase determinări paleontologice, secțiuni petrografice, datări de vârstă 
radiometrică K-Ar, analize chimice, [...], analize granulometrice, determinări mineralogice 
executate pe nisipuri andezitice şi determinări morfometrice pe galeți de origine 
vulcanică.” (László A. 1999). Pe baza acestor argumente aduse de autorul citat, suntem 
îndreptățiți să admitem că această lucrare ne oferă cea mai complexă şi completă imagine a 
geologiei ariei Harghita de Sud şi a zonei depresionare situate la sud de aceasta, inclusiv a 


Depresiunii Baraoltului. 


4.2. Repere definitorii privind evoluţia paleogeografică a Depresiunii Baraoltului 
Având în vedere integrarea macroscalară şi mezoscalară a proceselor şi fenomenelor de 


structurare geologică, este evident faptul că, pentru descifrarea realității geografice a 
Depresiunii Baraoltului, este indispensabilă abordarea evoluţiei paleogeografice în corelaţie cu 
unitățile învecinate, a căror individualizare genetică înglobează şi teritoriul ce face obiectul 
studiului de față. Dată fiind amploarea evenimentelor şi complexitatea transformărilor aferente 


ne propunem să analizăm şi evaluăm, pe cât posibil, preponderent acele secvenţe ale timpului 

geologic în care s-au desfăşurat procesele definitorii ale devenirii spațiului aferent actualei 
depresiuni a Baraoltului. 

Constituirea şi particularitățile structurale ale suportului geologic al Depresiunii 
Baraoltului sunt strict legate, la modul general, de evoluţia catenei Carpatice şi a Carpaţilor 
Orientali, respectiv de procesele evolutive ce au marcat sectorul Curburii interne al Carpaţilor 
Orientali, în special. 

Pe baza „modelului evolutiv” elaborat de László A. şi Dénes I. (1997), pot fi separate 
patru etape distincte: 

1) etapa predepresionară — de formare a fundamentului depresiunii 
2) etapa de coborâre, afundare 

3) etapa de sedimentare, umplere a bazinului cu sedimente 

4) etapa de definitivare a reliefului actual. 

1. Etapa predepresionară a început prin punerea în loc a Unităţii central — est — 
carpatice de structură cristalină, prealpină, la care se adaugă structurile sedimentare mezozoice 
preaustrice. 

În accepțiunea lui M. Săndulescu (1984) aceste fomaţiuni, aparţinând zonei cristalino- 
mezozoice, se încadrează în pânzele central — est — carpatice ale Dacidelor Mediane şi în 
unitatea pânzelor transilvane. Continuă apoi cu punerea în loc a flişului, care aparține Subzonei 
flşului intern al Carpaţilor Orientali. Acest fliş se cutează foarte strâns în pânze de şariaj, 
formându-se, şi în spațiul aferent actualei depresiuni, pânza de Ceahlău — faza laramică timpurie 
— cu elementul său caracteristic, fişul de Sinaia. Astfel, până la sfârşitul Cretacicului, se pun în 
loc toate formațiunile din care sunt constituiți Munţii Perşani, Munţii Baraolt, fundamentul 
zonei vulcanice şi al depresiunilor Ciucului şi Baraoltului. 

Alături de falia majoră a Carpaţilor Orientali, dată de şarierea metamorficului peste fliş 
(în perioada Cretacică), în evoluția paleogeografică a regiunii un rol foarte important l-a avut 
falia cu orientare N-S, cunoscută în literatura geologică a regiunii sub denumirea „sistemul 
fractural al Cormoşului”. Această fractură continuă spre nord, pe linia localităţilor Tălişoara, 
Brăduț, Filia, şi apoi pe sub aparatele vulcanice ale Munţilor Harghitei şi spre sud pe 
aliniamentul Oltului (G8). Paralel cu acest sistem fractural s-a format un al doilea, mai la est, 
dispus pe linia actualelor localități Băţani şi Herculian (827). 

Perpendicular pe aceste rupturi, St. Airinei şi Pricăjan A. au identificat o „falie crustală” 
(aut. cit. 1972), care urmează linia localităţilor Augustin, Baraolt, Biborţeni, Bätan Mari, şi se 
continuă spre est spre Bixad (G7). Aceste sisteme de falii sunt considerate a fi cele mai vechi 


dintre rupturile care au dus la formarea Depresiunii Baraoltului. Dacă ne referim la acele 

rupturi ale scoarței de care se leagă procesele care au dus la formarea Depresiunii Baraoltului, 
nu trebuie omisă falia care intersectează pe direcția NV-SE cele trei falii amintite anterior. De-a 
lungul acestei rupturi s-au manifestat procesele vulcanice care au dus la formarea aparatelor 
eruptive ale lanţului Harghitean, unele având rol evident şi în evoluţia paleogeografică a 
Depresiunii Baraoltului. 

Din Cretacicul superior şi până la debutul celei de-a doua faze de evoluţie, întreaga 
regiune în care se află azi Depresiunea Ciucului, sudul Munţilor Harghitei, Munţii Perşani, 
Munţii Baraolt, Depresiunea Braşovului şi Depresiunea Baraoltului, se dezvoltă sub acțiunea 
agenților şi factorilor externi care a avut drept rezultat formarea unei peneplene tipice având 
culmi rotunjite şi organisme fluviale cu văi late cu orientare NV-SE (László A. 1997). 

2. Etapa de coborâre. Începutul celei de-a doua etape, respectiv de coborâre sau 
afundare, se corelează cu începutul primelor miscări tectonice declanşate de activitatea 
aparatelor vulcanice Miercurea Ciuc — Jigodin, Sâncrăieni, Racu, Tirco, datate la sfârşitul 
Ponţianului, adică 5,9 — 5,1 milioane ani (László A., 1999). Până la declanşarea primelor 
mişcări de coborâre, regiunea a avut o evoluţie subaeriană fiind supusă proceselor de modelare 
selectivă de către agenţii externi. Activitatea aparatelor vulcanice amintite anterior a fost 
concomitentă cu reactivarea „sistemului fractural al Cormoşului” (G8), de-a lungul căruia 
mişcarea de subsidență a fost cea mai intensă. Pe baza datărilor de vârstă prin metoda 
radiometrică K-Ar asupra andezitelor piroxenice din primul strat de sedimente vulcanice din 
Depresiunea Baraoltului (situat deasupra formațiunilor Cretacice, sub stratele de cărbuni din 
orizontul productiv) provenite din activitatea paroxistică a aparatelor Harghita Mădăraş, Luci şi 
Lazul, geologul László A. (1999) demonstrează că ele au vârstă Daciană. Aşadar, mişcările 
tectonice au început în urmă cu 5,9 — 5,1 milioane de ani, iar primele sedimente vulcanogene s- 
au depus pe formațiunile de vârstă Cretecică în urmă cu 4,4 — 3,9 milioane de ani. Cea mai 
intensă coborâre s-a produs deasupra sistemului fractural al Cormoşului, unde primul strat de 
sedimente vulcanice atinge 10 m în partea de S, în zona localităţilor Baraolt, Tălişoara şi 40-50 
m în zona localităților Brăduț şi Filia, îngroşându-se şi mai mult spre N. Este de remarcat faptul 
că deasupra celei de-a doua falii N-S, paralelă cu sistemul fractural al Cormoşului, primul strat 
vulcano-sedimentar lipseşte. În sud se activează şi falia crustală V-E (G7), dar nici deasupra 
acesteia nu s-a depus acest strat vulcano-sedimentar, însă această ruptură a înlesnit coborârea 
segmentelor de fundament de la nord de ea. Astfel, se poate aprecia că procesul de scufundare a 
arealului de sub partea sudică a Munţilor Harghitei, Depresiunea Ciucului, flancul estic al 


Munţilor Perşani şi flancul nordic al Munţilor Baraolt s-a desfăşurat diferențiat, pe porțiuni de 

suprafeţe delimitate de faliile crustale şi regionale şi cu viteze diferite, rezultând o structură de 
grabene şi horsturi. 

Scufundarea, concomitentă cu reactivarea rupturilor, nu se opreşte, ci continuă pe tot 
parcursul Pliocenului şi în Pleistocen, fiind dirijată de fazele de erupție ale aparatelor vulcanice 
din sudul Munților Harghitei. Astfel, fundamentul Cretacic se află la cote între 400m şi 500m 
sub nivelul actual al reliefului. Aliniamentul cel mai coborât se află în zona sistemului fractural 
al Cormoşului (G8) la cote cuprinse între 50 şi 150m deasupra nivelului mării (László A., 
1999). 

3. Etapa de sedimentare. A treia etapă, cea de umplere a bazinului cu sedimente, se 
leagă organic de etapa a doua, de scufundare, întrucât în locurile unde se manifestă procesul de 
subsidență se declanşează, şi procesele acumulative prin aluvionare, depunere şi sedimentare. 
După cum s-a precizat anterior, procesele de scufundare s-au declanşat la sfârşitul Ponţianului, 
concomitent cu începerea activității aparatelor vulcanice deja menționate, astfel încât pe 
suprafața paleoreliefului de peneplenă începe procesul de sedimentare, într-un mediu fluvio- 
lacustru, cu nisipuri, argile şi intercalaţii de cărbune (stratul D. Astfel apreciem că în urma 
mişcărilor de coborâre diferențiate pe suprafața peneplenei alcătuite din roci cretacice, s-au 
format mlaştini şi lacuri, în care se vărsau apele curgătoare, care drenau suprafețele elevate. 
Aceste bazine lacustre au constituit primele medii de acumulare a sedimentelor. 

Declanşarea primei faze de paroxism a activităţii vulcanice din Harghita de Sud aduce 
cu sine aşternerea primei stive de vulcano-sedimente, eveniment desfăşurat între 4,5-4,4 şi 3,9 
MA — Dacian superior. Este vorba despre erupțiile din aparatele vulcanice Harghita Mădăraş, 
Luci, Lazul. După cum s-a amintit anterior, acest strat de sedimente vulcanice nu se regăseşte în 
partea estică a bazinului, acesta fiind în acel timp un teritoriu mai elevat. 

În perioada de calm care a urmat, întreaga suprafaţă a bazinului devine un teritoriu 
mlăştinos, creându-se condițiile pentru formarea viitorului orizont productiv, care include şi 
stratul III de cărbune, de cea mai mare importanţă economică. Sedimentarea continuă apoi într- 
un mediu preponderent lacustru, acoperişul orizontului fiind constituit din marne cu bogat 
material fosilifer, elementul cel mai reprezentativ fiind Limnocardium fuchsi. Este perioada în 
care lacul, care a acoperit zona Harghitei de sud şi Bazinul Baraolt, a ajuns la întindere maximă. 
Depozitele de marne indică un facies de larg şi un facies de litoral. Majoritatea cercetătorilor 
acceptă ideea, că acest lac a avut legături cu Bazinul Bârsei şi în continuare cu Bazinul Dacic. 
Perioada de calm a activității vulcanice se încheie la limita dintre Dacian şi Romanian. 

A doua fază de paroxism vulcanic se desfăşoară între 3,6 — 2,2 MA, Romanian, şi are ca 


rezultat depunerea celui de-al doilea strat de vulcano-sedimente, care provine din aparatele 

Cucu, Mitaci şi Pilişca, faza I (László A., 1999). Imaginea, care este sugerată de coloanele 
litologice şi granulometria materialului depus, este aceea de lac ce avea întinderea peste întreaga 
suprafață a Harghitei de sud şi a depresiunilor limitrofe, din care se ridicau uscaturi — aparate 
vulcanice aflate în activitate şi cele care sunt inactive, mărginite, la vremea respectivă, de 
structurile flişului Carpaţilor Orientali. 

Cea mai intensă activitate vulcanică a acestei perioade paroxismale s-a desfăşurat spre 
sfârşitul ei. Într-un timp relativ scurt s-au depus foarte multe sedimente. Grosimea mare a 
sedimentelor indică şi faptul, că viteza de sedimentare a fost mai mare decât cea de scufundare. 
Mare parte a Depresiunii Baraoltului s-a colmatat, redevenind un teritoriu mlăştinos — fapt 
dovedit de existenţa la partea superioară a acestei stive de vulcano-sedimente a unui orizont de 
cărbune de 1 — 2m grosime. După oprirea activităţii vulcanice, evoluţia teritoriului continuă prin 
revenirea la stadiul de lac prin continuarea scufundării şi depunerii de sedimente lacustre — 
marnele cu Ostracode. Perioada de calm este relativ lungă, întinzându-se între 2,2MA şi 1,4MA. 

Procesul de sedimentare şi colmatare a continuat, astfel, că la debutul celei de-a treia 
faze de paroxism a activităţii vulcanice, pe teritoriul studiat, regăsim atât porţiuni de uscat, cât şi 
lacuri. În intervalul 1,4 MA şi 40 — 35 mii de ani a survenit cea de-a treia fază de paroxism, cu 
activitatea intensă a aparatelor Cucu — faza a III-a, Pilişca — faza a II-a, precum şi a structurii 
Ciomad. Această perioadă corespunde Pleistocenului inferior şi mediu. Din analiza materialului 
vulcanic László A. ajunge la concluzia, că acesta s-a depus preponderent în mediu sub-aerian, 
deci cea mai mare parte a depresiunii era colmatată. Din punct de vedere tectonic este activă 
falia V-E (G7), răspunzătoare pentru oprirea întregii activităţi vulcanice în Carpaţii Orientali, iar 
la nivel local pentru elevarea părții sudice a bazinului. 

Cu depunerea celui de-al treilea strat de sedimente vulcanice se încheie practic etapa de 
umplere, de sedimentare a bazinului. 

4. Etapa de definitivare a reliefului actual. A patra etapă, pe care am denumit-o etapa de 
definitivare a reliefului actual, continuă etapa de sedimentare şi începe cu stingerea treptată — în 
urmă cu 40 — 35 mii de ani — a activităţii vulcanice şi împreună cu ea şi a mobilităţii tectonice. 
Întregul teritoriu al Depresiunii Baraoltului devenea uscat şi începe practic modelarea sub- 
aeriană. Râurile îşi ocupă actualele cursuri — pe direcția sistemelor de falii, — unele îşi incizează 
terasele şi îşi definitivează luncile. 

Odată ce omul ia în posesie acest teritoriu, începe treptat şi modelarea antropică prin 
defrişări, desţeleniri, terasări, exploatarea resurselor subsolului, îndiguiri, regularizări de cursuri 
de ape curgătoare, contribuind din plin la evoluția geografică a regiunii, la definitivarea 


aspectului actual a reliefului Depresiunii Baraoltului. 

4.3. Structura, tectonica şi litologia Depresiunii Baraoltului — factori determinanti ai 
individualităţii geomorfologice 


4.3.1. Structura geologică 

Evenimentele care au avut loc de-lungul timpului geologic — evidenţiate prin evoluția 
paleogeografică — în spaţiul actual al regiunii aflate în studiu au avut ca rezultat structura, 
tectonica şi petrografia actuală a Depresiunii Baraoltului. 

Fundamentul depresiunii, format în faza predepresionară, este reprezentat structural de 
orogenul Carpaţilor Orientali, respectiv de structurile strâns cutate, şariate ale Pânzei de 
Ceahlău. 

Structura în pânze al fundamentului s-a format în faza larammică timpurie a orogenezei 
Alpine prin cutarea Stratelor de Sinaia depuse în Cretacicul inferior respectiv Neocomian. În 
urma mişcărilor tectonice de activare, reactivare a unor falii crustale, regionale şi de formare a 
unor falii locale aceste structuri au fost intens fracturate formându-se o serie de grabene şi 
horsturi. 

Activitatea mult mai intensă şi mai îndelungată a sistemului fractural al Cormoşului a 
avut ca rezultat o diferenţiere între partea vestică şi cea estică a depresiunii, fapt ce se poate 
vedea şi pe profilul geologic al regiunii întocmit de László A. (1999), având direcția VNV-ESE. 
(fig. 2). Cele două părți sunt separate de un adevărat horst „la zi” al structurii Cretacice, 
reprezentat de vârful Cetăţii de pe malul stâng al pârâului Baraolt. 

Partea vestică prezintă căderi succesive ale fundamentului până la cea mai coborâtă 
porțiune pe care am putea-o denumi grabenul Cormoşului. Continuând, pe direcţia profilului 
geologic, urmează un horst în zona vârfului Baraolt Nord, urmat de un nou graben în zona 
drumului Biborţeni-Baraolt, după care horstul vârful Cetăţii închide această parte a depresiunii. 

Structura fundamentului Cretacic a părții estice a fost afectată de sistemul de falii paralel 
cu sistemul fractural al Cormoşului precum şi de falia crustală EN. care au fost mai puţin active 
şi au avut un decalaj în timp față de acesta, aspect dovedit şi de lipsa stratului III de lignit. 
Astfel în partea estică, pe linia localităților Băţanii Mari —Herculian, s-a format un graben 
simplu cu o afundare de mai mică amploare. Notă discordantă, în partea de est, prezintă zona 
Bodoş în care, deşi se află la est de horstul vârful Cetăţii-Tirco, s-a format stratul III de lignit 
dar lipseşte primul strat de vulcano-sedimente. Pe baza acestui fapt admitem că fundamentul 
cuvetei Bodoş a suferit mişcări de coborâre înainte de restul părții estice a depresiunii. 
Fundamentul cuvetei Bodoş este un graben asimetric cu partea cea mai afundată situată la 


marginea estică a cuvetei, zona cu activitatea tectonică cea mai intensă. 

Peste aceste structuri stau discordant depozitele de molasă Pliocen - Pleistocene ale 
umpluturii depresiunii. Iniţial aceste formaţiuni depuse, după cum s-a mai arătat, în medii 
fluvio-lacustre şi lacustre au format structuri orizontale şi deltaice. Profilul geologic al regiunii, 
la care s-a făcut referire mai sus, pune în evidenţă faptul că aceste structuri au fost antrenate în 
mişcările care s-au desfăşurat de-a lungul sistemelor de falii. Mişcările de coborâre, ridicare şi 
decroşare au avut ca rezultat apariția unor porțiuni cu structuri monoclinale, înclinate spre 
zonele cele mai coborâte ale fundamentului, porțiuni unde stratele sunt înclinate spre marginea 
depresiunii, dar şi porțiuni unde s-a păstrat structura orizontală. 

Structurile monoclinale cu înclinare spre zonele cele mai coborâte ale fundamentului se 
întâlnesc în porțiunile marginale ale depresiunii iar cele cu înclinare inversă urmează imediat 
acestora. Cel mai pronunțat monoclin este situat în cuveta Bodoş, având aceeaşi înclinare spre 
porțiunile cele mai coborâte ale fundamentului cuvetei. 

Structurile orizontale sunt caracteristice acelor zone unde fundamentul este situat la 
cotele cele mai coborâte — deasupra grabenelor, respectiv deasupra horstului situat în zona 
vârfului Baraolt Nord. Această structurare a depozitelor molasice de umplutură a depresiunii 
Baraoltului este evidenţiată de poziția stratului III de lignit precum şi de poziția primului şi celui 
de-al doilea complex vulcano-sedimentar ele reprezentând reperele principale în evaluarea 
structurală a depozitelor de umplutură ale depresiunii. 

Apropierea marilor aparate vulcanice ale Harghitei de Sud impune evaluarea structurii şi 
din perspectiva existenţei unor elemente de natură vulcanică. Astfel, pe un aliniament având 
direcția NE-SV, perpendicular pe direcţia generală de orientare a lanţului Harghitei, la nord de 
localitățile Baraolt, Biborţeni şi la sud de Herculian, forajele executate în anii 1980 au scos la 
iveală andezite piroxenice care vin în contact direct cu depozitele Pliocene. 

Prin rupturile fundamentului Cretaic s-au pus în loc structuri vulcanice, atât efuzive cât 
şi intruzive, denumite „grupul de structuri vulcanice Tirco”. Singura din acest grup care este 
situată în momentul de față la suprafață, este structura Tirco propriu-zisă. Celelalte structuri 
vulcanice sunt acoperite de stiva de molasă. Acest grup de structuri vulcanice împreună cu 
molasa au fost ulterior deranjate tectonic. Curgerile de lave se întind pe direcția NV-SE, sunt 
scurte (având lungimi de 0,5 km până la 2 km) şi au grosime redusă (între 3 şi 20 m). 

Determinările de vârstă, efectuate prin metoda radiometrică (K-Ar) pe andezitele 
piroxenice ale structurii Tirco indică vârste cuprinse între 5,88+/-1MA şi 3,62+/-0,58MA. După 
corelarea de vârstă cu structurile Cucu, Mitaci, Pilişca, László A. (1999) ajunge la concluzia că 
grupul Tirco reprezintă cea mai veche manifestare a vulcanismului din imediata vecinătate a 


ariei depresionare a Baraoltului şi a întregului lanţ al Harghitei de Sud. 

4.3.2. Tectonica Depresiunii Baraoltului 
Lucrările miniere, cele 318 foraje existente în zonă, prospecţiunile geologice (efectuate 


în perioada 1993-1998) şi imaginile satelitare (Landsat) i-au oferit geologului László A. 
posibilitatea să reconstituie în amănunțime particularitățile tectonice ale Depresiunii 
Baraoltului. 

Conform acestuia, principalele direcții ale rupturilor tectonice cu rol în formarea şi 
evoluţia bazinului, sunt: NE-SV, NV-SE, N-S şi E-V. În nici una dintre situaţii nu este vorba 
doar de o singură falie ci de serii de falii dispuse pe direcțiile principale şi care se succed ritmic 
(harta 3.). Între aceste rupturi nu s-a inclus falia majoră a Carpaţilor Orientali dată de şariere.a 
metamorficului peste fliş, care se localizează la vest de depresiune, de-a lungul Munţilor 


Perşani. 

Legendă: 1. — aliniamente structurale bine reliefate; 2. — aliniamente structurale 
presupuse; 3. — căderi pe planul faliei; 4. — forme închise, structură vulcanică; 5. — continuarea 
aliniamentului tectonic în afara conturului; 6. — decroşare; 7. — localitate; (După László A.) 


Harta nr.3: Aliniamentele tectonice din Depresiunea Baraolt şi sud-vestul Munţilor Harghitei. 

Acest şariaj s-a produs ca urmare a compresiunilor pe direcția NV-SE, generate de 
mişcările microplăcilor tectonice Panonică, Moesică, Pontică şi Podolică, care s-au manifestat 
în Cretacic. Tot această compresiune este responsabilă de formarea în zona marginală vestică şi 
nord-vestică a depresiunii, a seriilor rupturale de orientare NV-SE. Aceste rupturi paralele, cu 
pasul faliei de 5-10m (László A., 1999), au fost reactivate în timpul formării Depresiunii 
Baraolt, dar nu au jucat un rol important în definitivarea ei, limitându-se la influențarea formării 
golfurilor Vârghiş şi Racoşul de Sus. 

De aceeaşi orientare NV-SE, dar mult mai importante în evoluţia întregii arii 
depresionare, sunt acele falii de-a lungul cărora au avut loc erupțiile structurilor vulcanice ale 
Harghitei de Sud: Luci-Lazul, Cucu, Mitaci, Pilisca, Murgu Mare. Respectivele structuri 
vulcanice au furnizat material eruptiv pentru formarea orizonturilor vulcano-sedimentare din 
umplutura bazinului. Pe baza succesiunii evenimentelor vulcanice din aceste structuri, în 
perioada cuprinsă între Pontian şi Cuaternar, pe baza datărilor de vârstă prin metoda 
radiometrică, László A. (1999) a stabilit că ele au prezentat perioade mobilitate accentuată în 
alternanță cu perioade de mobilitate diminuată. Astfel, în Pontian, până aproape de finele 
acestuia (cca. 5,6MA), mobilitatea a fost accentuată iar de la finele Ponţianului până în 
Dacianul mediu (cca. 5,6MA — 4,6MA) s-a instalat o mobilitate diminuată; în Dacianul mediu 
(cca. 4,6 — 3,8MA) — mobilitate accentuată, între Dacianul mediu şi Romanianul mediu (cca. 
3,8MA — 3,2MA) — mobilitate diminuată; în Romanianul mediu (cca. 3,2 — 2,2MA) — mobilitate 
accentuată iar între a doua a doua jumătate a Romanianului superior şi a doua jumătate a 
Pleistocenului inferior (cca. 2,2MA — 1,5MA), mobilitatea s-a diminuat; între doua jumătate a 
Pleistocenului inferior şi prima jumătate a Pleistocenului superior (cca. 1,5MA — 0,7 — 04 MA) 
s-a manifestat o mobilitate accentuată după care a urmat o perioadă de mobilitate diminuată care 
a durat pâna la debutul Holocenului (cca. 0,01MA) când mobilitatea de-a lungul acestei serii 
rupturale a încetat. 

Elementul tectonic major al Depresiunii Baraoltului îl reprezintă sistemul fractural al 
Cormoşului (G8), adică seriile de fracturi de orientare N-S. Acesta se consideră a fi cel mai 
vechi şi cel mai activ sistem tectonic care a contribuit la formarea zonei aflate în studiu. Acest 
sistem de fracturi face parte din dislocația majoră a Carpaţilor Orientali, dată de limita dintre 
structura cristalino — mezozoică şi structura flişului intern. 

Sistemul fractural al Cormoşului se desfăşoară pe linia localităților Tălişoara, Filia şi se 
continua spre nord pe sub structurile vulcanice ale Harghitei de Sud şi, dincolo de ele, în bazinul 
Ciucului de Mijloc iar spre sud, în Depresiunea Braşovului, pe aliniamentul Oltului. Cotele 


actuale cele mai coborâte au fost interceptate în foraje în zona localităților Baraolt şi Doboşeni 

şi sunt situate la 50-100 m față de nivelul mării (László A 1999). La cote asemănătoare a fost 
interceptat şi în bazinul Ciucului de Mijloc. Aceste rupturi s-au reactivat şi au avut mobilitate 
intensă între sfârşitul Ponţianului (cca 5,8MA) şi până aproape de mijlocul Dacianului (cca. 
4,6MA), după care mişcările s-au diminuat dar au continuat până pe la sfârşitul Dacianului (cca. 
3,8MA) şi au avut rol determinant în formarea grabenului din partea vestică a depresiunii. 

O nouă perioadă de mişcări active de-a lungul faliilor nord-sud se presupune că s-a 
desfăşurat între a doua jumătate a Romanianului (cca. 2,2MA) şi Pleistocenul inferior (cca. 
1,5MA) iar după o perioadă de inactivitate s-au reactivat sfârşitul Pleistocenului superior (cca 
0,12MA - 0,035MA), (László A., 1999). 

Sistemele rupturale nord-sud din vestul bazinului se continuă în serii paralele spre est, ca 
şi replici ale acestora, având aceeaşi vârstă şi fiind active în aceleaşi perioade. În estul bazinului 
deosebit de importante între aceste serii sunt cele de pe linia localităţilor Băţanii Mari, 
Herculian (927). Mişcările de coborâre din perioadele în care acestea au fost active au dus la 
definitivarea părții estice a depresiunii. Cu toate că au fost active în acelaşi interval de timp, 
anvergura mişcărilor a fost mai mică, cauză pentru care fundamentul nu este atât de afundat ca 
în partea vestică a depresiunii şi deci şi stiva de sedimente este mai subțire, lipsind atât stratul 
III (productiv) de cărbune, cât şi primul strat de vulcano-sedimente. 

Seriile de falii orientate nord-est - sud-vest sunt direct legate de faliile de-a lungul cărora 
s-au produs erupțiile vulcanice ale Harghitei de Sud, având o poziție perpendiculară față de 
acestea. Ele afectează întreaga suprafață a ariei depresionare şi se repetă ritmic dinspre nord- 
vest spre sud-est. 

Pe baza determinărilor de vârstă, prin metoda radiometrică K-Ar, a putut fi constatat un 
decalaj de timp în activitatea lor, dinspre nord-vest spre sud-est, pe măsura înaintării erupțiilor 
în această direcție. Intensitatea maximă în activitatea lor a avut loc probabil între sfârşitul 
Ponţianului şi începutul Dacianului (cca. 5,8MA — 5,2MA) şi între a doua jumătate a Dacianului 
superior şi prima jumătate a Romanianului inferior (cca. 4,1MA — 3,IMA). Mişcări de 
intensitate redusă de-a lungul acestui sistem de rupturi au avut loc în Pontian (cca. 7,2MA — 
5,8MA), între mijlocul Dacianului inferior şi a doua jumătate a Dacianului superior (cca. 
4.9MA — 4,3MA), între prima jumătate a Romanianului inferior şi prima jumătate a 
Romanianului superior (cca. 3,IMA — 2,2MA) şi apoi din a doua jumătate a Pleistocenului 
inferior până la debutul Holocenului (cca 1,5MA — 0,01MA) bineînţeles cu decalajul amintit 
anterior. 

Se remarcă faptul că acest sistem de rupturi este singurul din cortegiul de rupturi ale 


Depresiunii Baraoltului, care a fost activ — cu fluctuații de intensitate — de-a lungul întregii 

perioade cuprinse între Panonian şi Holocen. Datorită rigidității metamorfitelor de pe flancul 
estic al Perşanilor faliile s-au arcuit spre sud, devenind paralele cu dislocația majoră a Carpaţilor 
Orientali şi s-au alăturat sistemului fractural al Cormoşului, luând la sud de Tălişoara o direcție 
nord — sud. Această serie de fracturi a afectat faliile mai vechi care au direcție nord - sud, pe 
care le-au decroşat şi, în acelaşi timp, au imprimat fundamentului salturi pe verticală cu 
amplitudini de 10 — 40m (László A., 1999). 

Marginea sudică a Depresiunii Baraoltului este afectată de seriile rupturale cu orientare 
est - vest, care după Şt. Airinei şi A. Pricăjan (1972) fac parte dintr-un sistem de falii crustale 
care vin din Bazinul transilvan. Acestea afectează Munţii Perşani de-a lungul Defileului de la 
Racoş, urmând linia localităților Augustin, Baraolt, Biborţeni, Bätan Mari şi continuând spre 
est prin Bixad (G7). Ele au flexură spre nord-est între Baraolt şi Biborţeni continuând apoi pe 
direcția inițială. Lăţimea pe care afectează fundamentul este de 1,5 — 2km, decroşările pe care 
le-au provocat sunt de 700 — 1,5km, iar dislocaţiile cumulate pe verticală sunt de 500 — 550m 
(László A., 1999). La nivel regional mai larg rolul cel mai important pe care le-au avut este 
faptul că au dus la stingerea activității vulcanice în întregul sistem vulcanic din estul 
Transilvaniei. La nivel local, au determinat scufundarea părții sudice a depresiunii în a doua 
etapă de evoluţie paleogeografică, prin mişcările de decroşare, au facilitat apariția unor corpuri 
magmatice aparţinând structurii Tirco şi, finalmente, au produs o uşoară elevare a părţii sudice 
în etapa de desăvârşire a reliefului. 

Seriile de dislocaţii E-V au avut trei perioade de activitate intensă, primele două de 
provocare a scufundării, iar a treia — foarte scurtă — de elevare, toate combinate cu decroşări. 
Toate aceste perioade de mişcări intense au fost urmate de perioade de inactivitate sau de 
perioade cu mişcări diminuate. Între sfârşitul Ponţianului superior şi mijlocul celei de a doua 
jumătăți a Dacianului inferior (cca. 5,8MA — 4,9MA) s-a desfăşurat o perioadă de activitate 
intensă, urmată de o perioadă de inactivitate până la mijlocul celei de a doua jumătăţi a 
Romanianului superior (cca. 4,9MA — 2,2MA). A doua perioadă de activitate intensă de-a 
lungul seriei de falii E-V s-a desfăşurat între mijlocul celei de a doua jumătăţi a Romanianului 
superior şi doua jumătate a Pleistocenului inferior (cca. 2,2MA — 1,5MA) urmată de o perioadă 
de activitate diminuată până la a doua jumătate a Pleistocenului superior, când s-a declanşat cea 


de-a treia perioadă de activitate intensă (cca 0,12MA — 0,035MA), (László A., 1999). 


Tabel nr.1: Perioadele de mobilitate ale sistemelor de fracturi din aria Baraolt - Harghita 


- Ciuc întocmite pe baza succesiunii evenimentelor vulcanice legate de Harghita de Sud. 

Sisteme de falii 
active în perioada 
Pontian - 
Cuaternar 


Scara geocronologică 


Cuaternar 


Dacian Romanian Pleistocen |Holocen 
AMA 0 VIA SV A 


U,U1MA 


După László A. 
Aceste serii de rupturi au afectat fundamentul Depresiunii Baraoltului, iar expresia lor la 
suprafaţă este mult diminuată, fiind ecranate de stiva de depozite molasice depuse de-a lungul 


perioadei cuprinse între Pontian şi Pleistocen. 


4.3.3. Petrografia — premisă a diversificării peisagistice 
Aşa cum s-a arătat fundamentul Depresiunii Baraoltului este constituit din flişul Cretacic 


al Pânzei de Ceahlău. În unitatea structurală a Pânzei de Ceahlău, între cele două digitaţii (Ciuc 
şi Bodoc) identificate de M. Sădulescu (1964), digitația Ciuc ocupă cea mai mare parte a 
Munţilor Baraolt şi a fundamentului Depresiunii Baraolt. 

Digitația Ciuc a Pânzei de Ceahlău este alcătuită din depozite formate în Cretacicul 
Inferior — Neocomian şi anume din Stratele de Sinaia. M. Sădulescu şi Jana Sădulescu (1964) au 
separat în Stratele de Sinaia 3 orizonturi: inferior şistos, mediu calcaros — grezos şi superior 
şistos — grezos cu brecii. 

În zona Baraolt se extinde orizontul superior şistos — grezos cu brecii care prezintă o 
alternanță de gresii calcaroase negricioase cu şisturi marnoase negricioase, cu prezenţa breciilor 
calcaroase care cuprind şi elemente de şisturi cloritoase şi calcare (László A., 1999). Orizontul 
superior al stratelor de Sinaia constituie cele mai vechi depozite Cretacice din regiunea aflată în 
studiu, alcătuind fundamentul Depresiunii Baraoltului. 

Molasa care s-a depus discordant peste stratele de Sinaia a fost subiectul multor, lucrări 
de geologie, atât teoretice cât şi aplicate, având în vedere faptul că ascunde zăcăminte 
importante din punct de vedere economic. Contribuţii semnificative la cunoaşterea structurilor 
molasice din Depresiunea Baraolt au avut: Herbich Fr. 1878, Koch A. 1880, Jerkelius 1927, 
Bányai J. 1937, Popovici Viorica 1959, Liteanu E. 1962, Petrescu I. 1969, 1978, 1979, 1988, S. 
Peltz 1971, Savu M.GH. 1978, 1981, 1984, Kristo A. 1983, László A. 1999, la care se adaugă 

numeroasele rapoarte întocmite de geologii care au lucrat la exploatările de lignit, rămase 
nepublicate. 

Prin corelarea datelor provenite dintr-un număr considerabil de foraje executate în 
regiune (318) László A. (1999) a construit 2 coloane litologice sintetice, reprezentative pentru 
întreaga arie depresionară a Baraoltului, una pentru bazinul vestic şi cealaltă pentru bazinul 
estic. Aceste două coloane litologice sintetice au fost utilizate pentru evidenţierea formațiunilor 
petrografice specifice Depresiunii Baraoltului. 

În bazinul vestic, la baza depozitelor Pliocen — Pleistocene, se găsesc argile albastre- 
verzui nefosilifere cu intercalaţii de nisipuri grosiere şi pietrişuri provenite din stratele de 
Sinaia. Grosimea acestor creşte de la sud la nord de la cca. 0,5m la 30m. Urmează, în alternanță, 
nisipuri, argile, argile cărbunoase şi marne cenușii; marnele conţin fosile de helicidae de apă 
dulce. Această succesiune litologică situată imediat deasupra structurilor Cretacice a fost 
denumită de geologi „brecie bazală”. 

Peste aceste strate s-a depus primul strat vulcano-sedimentar definit, caracterizat şi 
corelat cu activitatea vulcanică a structurilor Harghitei de Sud de către László A. în 1999. 
Petrografic, acestui prim orizont vulcano-sedimentar, îi sunt caracteristice aglomeratele 
vulcanice andezitice alcătuite din nisip mediu, grosier, andezitic, pietriş de natură andezitică şi 
tuf lapilic. În partea de sud a depresiunii pietrişul este rotunjit — dovadă a resedimentării 
fluviale. În unele sectoare ale depresiunii elementele petrografice sunt încastrate în material 
tufitic argilos datorită alterării într-un mediu lacustru. După László A. (1999) aceste materiale 
provin din erupția structurii Harghita-Mădăraş şi din primele faze de erupție ale structurii Luci- 
Lazul. Pe baza determinărilor de vârstă prin metoda radiometrică s-a determinat faptul că cele 
mai tinere andezite piroxenice ale primului orizont vulcano-sedimentarau între 4,4 şi 39MA 
(Dacian) perioada aproximativă a încetării primei faze de erupții din structura Luci — Lazul. 

În acoperişul primului orizont vulcano-sedimentar s-au depus în alternanță marne 
cărbunoase (stratul I şi II de lignit), argile cenușii, nisipuri. Urmează o alternanță similară care 
cuprinde stratul III de lignit — cu cea mai mare importanță economică din aria întregii 
depresiuni. Datorită acestui fapt această serie litologică a fost denumită de Liteanu E (1962) 
„complexul cărbunos”, iar de Savu M. Gh. (1980) „subformaţiunea productivă bazală”. În 
stratul III de lignit — în urma exploatărilor — s-a descoperit o bogată faună de mamifere precum 
Anancus arvernensis, Zygolophodon borsoni, şi altele, care după László A. (1999) prezintă 
asemănări cu fauna de la Măluşteni — Bereşti, şi care conferă întregului complex vârsta 


Pliocenului mediu (Dacian superior — Romanian inferior). 

Legendă: Holocen: 1. — depozite de terasă; Pliocen — Pleistocen: 2. — stratificație încrucişată 
(depozite detritice); 3. — argilă; 4. — marnă; 5. — marnă tufitică; 6. — cărbune (lignit); 7. — 
brecie bazală argilo — nisipoasă; 8. — nisip de natură vulcanică; 9. — aglomerat vulcanic; 10. — 
înrădăcinări şi curgeri de lave; 11. — depozite clastice cu piatră ponce; 12. — siderit; 13. — 
diatomit; 14. — lumaşel; Cretacic: 15. — depozite de fliş (gresii, marne, şisturi argiloase); 16. 
— discordanță; 17. — niveluri şi complexe vulcano — sedimentare; 18. — Cuaternar; 19. — 
Pliocen; 20. — Cretacic; 21. — andezit piroxenic. (După László A.) 


Fig nr.3: Coloane litologice sintetice pentru depozitele de umplutură ale Depresiunii Baraolt. 


Imediat în acoperişul stratul III de lignit se găseşte un adevărat lumaşel cu numeroase 
fosile de gasteropode aparținând genurilor: Gyraulus, Bulimus, Pyrgula, Hydrobia, Theodoxus, 
Melanopsis, precum şi lamelibranhiate aparținând genurilor: Limnocardium şi Dreissensia. 

În bazinul estic al Depresiunii Baraoltului succesiunea litologică prezentată până acum 
este diferită. Decalajul în timp şi spaţiu al erupțiilor vulcanice, care să furnizeze material şi care 
să declanşeze afundarea fundamentului, a făcut ca în zona Băţani — Herculian să lipsească 
primul orizont vulcano-sedimentar, precum şi primele trei strate de lignit, fiind prezentă doar 
brecia bazală. În sud-vestul acestei zone, în cuveta Bodoș, situaţia se schimbă din nou întrucât 
aici scufundarea s-a produs ca urmare a mişcărilor tectonice de coborâre şi decroşare ce au avut 
loc de-a lungul seriilor rupturale crustale de orientare V-E (G7). Aceste mişcări au făcut ca 
perimetrul Bodoş să devină bazinet de sedimentare înaintea celorlaltor porțiuni ale bazinului 
estic. Astfel, în acoperişul breciei bazale, s-a format cel de-al treilea strat de lignit. În 
continuare, succesiunea litologică este asemănătoare în cele două bazine ale depresiunii, cu 
mențiunea că, în cel estic, formațiunile petrografice au o grosime mai mică decât în cel vestic. 

Lumaşelului din acoperişul stratul III de lignit îi urmează una din cele mai uniforme şi 
reprezentative formaţiuni petrografice ale Depresiunii Baraoltului: formațiunea marnelor cu 
Limnocardium. Este alcătuită din marne albicioase tufacee depuse în perioada de maximă 
afundare a bazinului, grosimea variază între 10 şi 40m, este bogată în fosile de lamelibranhiate 
specii de Limnocardium şi Paradacna, şi la bază se intercalează stratul IV de cărbune — 
nesemnificativ economic. 

Succesiunea litologică continuă cu cel de al doilea complex vulcano — sedimentar, 
rezultat al declanşării unei faze de paroxism în activitatea structurilor Cucu, Mitaci, Pilişca 
(prima fază). La baza acestui complex se găsesc micile corpuri efuzive aparținând grupului 
Tirco, alcătuite din andezite piroxenice. În cadrul complexului vulcano-sedimentar median 


László A., (1999) a diferențiat nivele petrografice. Primul nivel este alcătuit din tufuri şi tufite 

cu granulaţie diversă, al doilea nivel cuprinde material mai grosier, aglomeratic, lapilic, alcătuit 
din fragmente de andezit cu piroxeni şi amfiboli, — rezultat al unei activități vulcanice 
explozive. Nivelul al treilea conține material de origine vulcanică în amestec cu fragmente 
centimetrice şi decimetrice de marne, argile, lumaşel, cărbuni (desprinse probabil din marginea 
depresiunii) — rezultat al unei resedimentări torențiale. Formarea complexului median s-a 
desfăşurat într-o perioadă de timp relativ scurtă, viteza de sedimentare depăşind viteza de 
scufundare şi astfel s-a colmatat aproape întreaga arie depresionară. Cele mai vechi elemente ale 
complexului median au o vârstă cuprinsă între 3,4 — 3,6 MA (Romanian). 

După încheierea activităţii structurilor vulcanice, care au dus la formarea acestei serii 
petrografice, se reia sedimentarea caracteristică, cu formarea, pe alocuri, a unor medii 
mlăştinoase, lacustre care au dus la formarea unui strat de lignit de 1 — 2m grosime, (stratul V) 
fără importanță economică. Continuarea scufundării bazinului duce la transformarea lui într-un 
mediu lacustu de apă dulce şi depunerea stratului de marne cu ostracode peste complexul 
vulcano-sedimentar median. Marnele cu ostracode formează un strat uniform pe întreaga 
suprafață a bazinului vestic, cu bogat material fosilifer cuprinzând specii de Candona, 
Caspiolla, Pontocypris, Cyprides. În estul bazinului faciesul trece din marne în nisipuri 
argiloase, epiclastite în care s-au găsit fosile de lamelibranhiate şi gasteropode de apă dulce. 

Cu depunerea marnelor cu ostracode se colmatează aproape întreaga arie depresionară, 
doar în unele locuri se creează codiţiile pentru formarea unui strat subțire de cărbune (stratul 
VI) mai ales în nordul bazinului — mai precis la nord de Filia şi Herculian. Vârsta stratelor de 
marne cu ostracode s-a apreciat a fi Romanian — Romanian superior. 

Peste marnele cu ostracode s-a depus cel de-al treilea complex vulcano - sedimentar 
(László A., 1999), ca urmare a ultimei faze de activitate a aparatelor vulcanice ale Harghitei de 
Sud. Este vorba de elemente petrografice provenite de la erupțiile din Cucu şi Pilişca, de 
amploare mai mică decât fazele anterioare. Acest ultim complex vulcano-sedimentar este 
alcătuit din depozite de piroclastite, epiclastite, depuse eterogen, cu intercalații sedimentare 
lacustre. Ele se compun din tufuri cu granulaţie diferită, lapili, aglomerate vulcanice andezitice 
şi dacitice. În nordul depresiunii s-au format depozite diatomitice, cărbunoase, argiloase, 
depozite cu piatră ponce. 

Mediul de sedimentare al elementelor complexului vulcano-sedimentar superior a fost 
preponderent subaerian, mai rar subacvatic. O parte a fost resedimentat fluvial pe suprafaţa a 
bazinului. Stratul astfel format este neconsolidat, friabil, iar vârsta lui a fost stabilită ca fiind 


Pleistocen inferioară — Pleistocen medie. 

Depozitele superficiale formate în Pleistocenul superior şi Holocen prin procese 
gravitaționale, torențiale, fluviale sunt constitiute din pietrişuri, nisipuri, argile. Argila se 
plasează în acoperişul complexului vulcano-sedimentar superior şi se întâlneşte mai ales în 
zonele joase ale depresiunii. Pietrişurile şi nisipurile de deasupra au fost împărțite de Liteanu E. 
şi colab. (1962) într-un „complex psefitic” şi un „complex psefito — psamitic”. 

Complexul psefitic are grosimea cea mai mare în partea nordică, nord-estică şi estică a 
depresiunii, fiind alcătuită din pietrişuri şi bolovănişuri, în parte rulate, cuprinzând calcare, 
andezite, dacite, fragmente de tufuri, gresii. 

Complexul psefito — psamitic căptuşeşte luncile aluvionare ale Cormoşului, Vârghişului, 
Baraoltului, Oltului. Petrografic cuprinde aceleaşi elemente ca şi cel psefitic, rulate în totalitate, 
granulaţia scade până la nisipuri fine şi nisipuri prăfoase. În corpul complexului apare şi argila 
în bancuri (harta 4). 

În concluzie, peste fundamentul Cretacic, intens tectonizat, al depresiunii, de la sfârşitul 
Panonianului până în prezent, s-au depus discordant formaţiuni molasice cu o grosime de 500- 
550m — în bazinul vestic — şi de 350-400m — în bazinul estic. Succesiunea depozitelor începe cu 
brecii în care se intercalează complexul vulcano-sedimentarinferior, continuă cu argile, primele 
trei straturi de lignit, peste care stau marnele cu limnocardium, având intercalaţii de argile şi un 
strat subțire de lignit, urmează complexul vulcano-sedimentar median, cu corpuri efuzive de 
mici dimensiuni, apoi marnele cu ostracode cu două strate subțiri de lignit şi complexul 
vulcano-sedimentarsuperior. La suprafaţă sunt depozite psefitice, psefito — psamitice şi argile. 
Există diferențieri regionale între bazinul vestic şi cel estic al depresiunii, dar şi locale în ceea 
ce priveşte grosimea depozitelor, existenţa stratului HI de lignit şi a complexului vulcano- 


sedimentar inferior. 

4.3.4. Resurse minerale aferente substratului 
Modul în care s-a format şi a evoluat Depresiunea Baraoltului şi regiunile limitrofe 


acesteia reprezintă premisa individualizării resurselor substratului. Acestea se pot grupa astfel: 
resurse legate de caracterul de bazin de sedimentare şi resurse legate de apropierea aparatelor 
eruptive ale Munţilor Harghitei. În prima grupă se includ resurse energetice — ligniţii — şi unele 
roci de construcție — balast şi argilă —, iar în cea de a doua resurse metalifere — mineralizaţii de 
siderit şi limonit, la care se adaugă apele minerale carbogazoase. 

În evaluarea coloanei litografice sintetice a depozitelor de umplutură a Depresiunii 
Baraoltului s-a amintit de depunerea şi formarea a şase straturi de cărbune (lignit). Ele s-au 
format în acele momente evolutive ale acestei arii, când au existat condițiile unei sedimentări în 
medii mlăştinoase, concomitent cu o scufundare lentă pentru o perioadă suficient de îndelungată 
pentru acumularea unei cantități mari de materie organică, vegetală. 

Asemenea condiţii au existat în Pliocenul mediu (Dacian superior — Romanian inferior), 
imediat după oprirea activităţii vulcanice a structurii Harghita-Mădăraş şi a primelor faze de 
erupție ale structurii Luci-Lazul, adică după depunerea stratului vulcano-sedimentar inferior. 
Din această perioadă datează primele trei straturi de lignit. Stratigrafic, ele au fost incluse în aşa 
numitul „orizont productiv” (M. Kusko et. al., 1974 — 1975), care începe de la fundamentul 
Cretacic şi ţine până la acoperişul stratului III de cărbune. 

Următorul moment prielnic formării cărbunelui a apărut în Romanianul mediu înainte ca 
lacul, care a acoperit zona Harghitei de Sud şi Bazinul Baraolt, să ajungă la întinderea sa 
maximă, stratul IV de cărbune fiind intercalat în jumătatea inferioară a marnelor cu 
Limnocardium. 

Încă o perioadă prielnică apare în Romanianul superior după depunerea stratului 
vulcano-sedimentar mediu, care a umplut aproape în totalitate depresiunea şi care, împreună cu 
mişcările de coborâre care au continuat, au creat pentru un timp relativ scurt condiţiile de 
formare a stratului V de cărbune. 

Ultima perioadă propice a existat în Pleistocenul inferior, aproape de sfârşitul perioadei 
de sedimentare, când suprafaţa depresiunii este aproape în totalitate uscată, existând doar căteva 
lacuri şi zone mlăştinoase. În aceste zone se formează stratul VI de cărbune care este acoperit de 
stratul vulcano-sedimentar superior. 

Dintre aceste şase straturi de cărbune doar primele trei prezintă interes din punct de 


vedere economic. Zonele în care aceste trei straturi se află în condiţiile geologice cele mai 


37 


favorabile exploatării corespund cu cinci câmpuri miniere: Baraolt, Vârghiş, Racoş, Bodoş, 
Căpeni. 

Stratul I de lignit se regăseşte în câmpurile miniere Vârghiş, Racoş, Baraolt, şi se află la 
3 — 65m faţă de fundamentul Cretacic. Se prezintă sub formă de bancuri, în număr de 1 până la 
6, care sunt separate de steril cu grosimi de 5 cm până la 150 cm. Grosimea maximă a 
cărbunelui ajunge la 14,25 m (I. Petrescu şi colab. 1987). 

Stratul II de lignit se găseşte la o distanță verticală ce variază între 10 şi 30m față de 
stratul I, este format din 2 — 6 bancuri cu grosime redusă (maximum 2m) separate de steril (cu 
grosime cuprinsă între 0,7m şi 2,35m). Acest strat se găseşte în câmpurile miniere Baraolt, 
Căpeni. 

Stratul III de lignit se regăseşte în toate câmpurile miniere, fiind cel mai intens exploatat. 
Se află la 5 până la 30m deasupra stratului II şi are, frecvent, 10m grosime, având, în general, 
caracter omogen, rareori fiind separat de intercalații de steril de cu grosimi de 0,05m — 2,3m. 
Grosimea maximă a stratului de cărbune atinge 22m. 

Câmpul minier cel mai vechi exploatat este Căpeni, unde lucrările miniere subterane au 
început în anul 1872 şi au funcționat până în 1967, cu mici întreruperi. A urmat câmpul minier 
Vârghiş care s-a deschis în anul 1954 (cariera Vârghiş vest), unde cărbunele s-a extras pe o 
grosime medie de 18m. Lucrările la această carieră au fost oprite în anul 1974. În anul 1958, tot 
la Vârghiş vest, se deschide o exploatare subterană, care a funcționat până în 1987. De aici s-a 
extras lignit pe o grosime medie de 9,5m. În anul 1968 s-a deschis exploatarea de la Vârghiş 
sud, ce a funcționat până în 1974 şi de unde lignitul s-a extras pe o grosime medie de 12m. 

Din anul 1968 se trece la exploatarea câmpurilor miniere Racoş şi Baraolt. Astfel începe 
extracția la cariera Racoş golf, de unde s-a extras lignitul pe o grosime medie de 3 — 5 m. Aici 
lucrările s-au oprit în anul 1985. În anul 1969 încep lucrările la mina Baraolt est, de unde s-a 
extras cărbunele pe o grosime medie cuprinsă între 10 — 11 m. Apoi, în anul 1977, s-a deschis 
mina Racoş, put cu expoatare pe o grosime medie între 5 — 7 m. În anul 1985 începe exploatarea 
câmpului minier Bodoş, unde stratul III este de cea mai slabă calitate, fiind în 2 — 3 bancuri de 
0,3 — 3,22 m cu intercalaţii de steril de 0,4 — 7,65 m. 

Spre sfârşitul anilor '80 ai secolului trecut se revine la câmpul minier Baraolt prin 
deschiderea (în 1987) minei Baraolt sud, de unde s-a extras lignit atât din stratul I cât şi din 
stratul III. În 1996 s-a deschis ultima expoatare în carieră — Racoş sud, din câmpul minier 
Racoş, singura care mai funcționează şi în prezent. 

În majoritatea exploatărilor s-a extras cărbune din stratul III, numai la Baraolt sud şi 


Racoş sud s-a exploatat şi stratul L 

Tabel nr.2: Caracteristicile fizico — chimice ale cărbunilor din Depresiunea Baraolt: 


Cenuşa Putere 
Umiditate (9%) Sulf i 
Câmpul (cărbune Materii H calorifică(kcal/kg) 
tota 
minier natural, | volatile(%) (9%) (9%) 
O 
Higroscopică | Totală %) Superioară | Inferioară 


Date raportate la proba inițială 


Căpeni 10,9 36 13,12 41 - 43 14 | 1,7 3076 2786 
Vârghiş 12,8 51 10,62 38 - 40 1,8 | 1,8 2636 2233 
Racoş 10,6 50 11,25 38 - 40 1,8 | 1,8 2647 2250 
Baraolt 9,51 41 14,18 40 - 2 2,2 | 1,6 2781 2449 
Bodoş 12,4 43 25 40 - 2 2,6 | 1,9 2196 1836 
Date raportate la materia combustibilă 
Căpeni 27 | 5,6 6045 5748 
Vârghiş 4,6 | 5.6 6868 6571 
Racoş 4,6 | 5,6 6830 6533 
Baraolt 4,9 | 5,6 6205 5908 
Bodoş 6,8 | 5,6 6862 6565 


După I. Petrescu şi colab. (1987) 


În prezent toate exploatările subterane şi în carieră sunt oprite, funcționând doar cariera 
Racoş sud. Carierele mai vechi, cum sunt cele de la Vârghiş şi Racoşul de Sus, au fost lăsate să 
evolueze natural după sistarea exploatării, iar cariera de la Bodoş a fost închisă şi ecologizată cu 
fonduri de la Banca Mondială, recepţia lucrărilor fiind făcută în toamna anului 2009. La 
exploatările subterane, lucrări de închidere şi ecologizare, atât în subteran cât şi la suprafață, s- 
au realizat în totalitate la Vârghiş şi Racoş put. La câmpul minier Baraolt s-au efectuat lucrări 
de închidere doar în subteran, cele de suprafață fiind amânate, fapt care are consecințe 
environmentale şi peisagistice (aspectul va fi detaliat în subcapitolul aferent morfologiei 
antropice). 

Din categoria resurselor de subsol dependente de caracterul de bazin de sedimentare fac 
parte balastul şi argila. Balastul, ca resursă, are o importanță redusă, fiind folosit doar pe plan 
local, exploatările făcându-se din albiile pârâurilor Vârghiș, Cormoş si Baraolt. În aceste 
deschideri naturale în complexul psefitic şi psefito-psamitic nu au funcționat balastiere de tip 
industrial. În carierele de lignit de la Vârghiş, Racoş golf şi Racoş sud exploatarea pietrişului şi 
nisipului a constituit o activitate secundară, un mod de valorificare a unei părți a sterilului 


rezultat din decopertări. 

În anul 2005 firma italiană Garboli Conicos SpA a deschis o balastieră în lunca pârâului 
Vârghiş de unde a extras pietriş pentru reabilitarea DJ131, ce leagă Feliceni de Măieruş, 
balastieră care în momentul de față este abandonată. 

Argila este situată în condiţii exploatabile, aproape de suprafaţă şi se găseşte în bancuri 
de până la 6m grosime în cadrul complexului psefito — psamitic mai ales în zonele de luncă. O 
apariție consistentă de argilă, care se exploatează şi în prezent, este situată în sudul bazinului 
estic al depresiunii la marginea sudică a comunei Bätan Mari. Aceste argile prezintă o 
importanță mai mare decât balastul, întrucât reprezintă materia primă pentru confecţionarea 
ceramicii tradiționale locale (olărit), precum şi pentru mica industrie locală a materialelor de 
construcție — cărămidă şi ţiglă. Izvoarele istorice amintesc despre prelucrarea industrială a 
argilei încă din secolele XVIII — XIX. Bätan Mari sunt menţionaţi ca un important centru de 
fabricare a ţiglei tradiționale secuieşti în lucrarea lui Orbán B. (1862), Székelyföld leírása 
(Descrierea "Ţării Secuilor, pag.219). 

Excavaţiile, din care s-a extras şi se extrage argila, sunt lăsate să evolueze în continuare 
natural, creându-se astfel premisele dezvoltării unor fenomene geomorfologice gravitaționale. 

Pe parcursul evoluției paleogeografice, la limita nordică a Depresiunii Baraoltului — 
Doboşeni, Filia, Herculian, precum şi în zona Baraolt Nord, au existat condiţii favorabile pentru 
formarea unor mineralizaţii de siderit şi limonit. În perioada de formare a depresiunii, la 
marginea depozitelor vulcano-sedimentare au existat mici bazinete alcătuite din depozite 
terigene sau epiclastite afectate de manifestări postvulcanice. Fierul putea fi furnizat fie de 
substratul metamorfic, fie prin alterarea vulcanitelor; căldura emanată din bazinele magmatice a 
dus la eliberare de CO; din rocile carbonatice (manifestări postvulcanice), iar apa a provenit din 
infiltraţii. În asemenea condiţii, la limita dintre vulcanoclastite şi epiclastite, la marginea unor 
bazine acvatice, se formează mineralizațiile sideritice. Din alterarea lor, precum şi prin 
precipitare în jurul izvoarelor de ape minerale feruginoase, s-au format depunerile de limonit. 

În zona localităţilor mai sus amintite se găsesc asemenea mineralizaţii, exploatate încă la 
începuturile industrializării (sec. XVIII — XIX). Exploatări sistematice au funcționat în afara 
ariei studiate; concreţiunile de limonit ce ieşeau la iveală în timpul muncilor agricole erau 
valorificate în furnale mici care au funcționat la Doboşeni, Filia şi Herculian. Toate furnalele 
mici au fost abandonate în anii '50 ai secolului trecut. 

Tot în cea de-a doua categorie, a resurselor naturale legate de apropierea aparatelor 
eruptive ale Harghitei de Sud, se includ şi apele minerale carbogazoase. Pe teritoriul întregului 
lanţ al Carpaţilor Orientali se cunosc circa 1500 de izvoare de ape minerale; dintre acestea, circa 


1/3 (adică 520 — 540) se leagă din punct de vedere genetic de arealul Harghitei de Sud. În 

regiunea etnoculturală a „Ținutului Pădurilor” se pot carta peste 80 de izvoare, iar în interiorul 
Depresiunii Baraoltului (delimitată în accepţia noastră) sunt identificate 44 de izvoare de ape 
minerale carbogazoase (harta 21). Ele reprezintă manifestări postvulcanice active, semnalând un 
stadiu final al activităţii vulcanice. Gazele postvulcanice circulă prin fracturile crustale si 
regionale iar prin zonele de intersecție ele se dirijează spre suprafață şi, ulterior, prin 
interferența lor cu stratele acvifere din structurile geologice, generează ape minerale 
carbogazoase. Hidrochimismul apelor minerale este determinat de natura petrografică a 


structurilor geologice pe care le străbat şi în care se cantonează. 


Cele 44 de izvoare identificate pot fi clasificate după mai multe criterii: după sistemul de 
falii de-a lungul căruia emerg, natura geologică a straturilor în care se cantonează, cantitatea 
totală de săruri minerale dizolvate (TDS), compoziția hidrochimică, temperatura apei, modul în 
care apar la suprafaţă ş.a. 

De-a lungul sistemului fractural al Cormoşului, în bazinul vestic al depresiunii, am 
identificat 13 izvoare înşirate pe direcția sud — nord de la Tălişoara până la Filia. În bazinul 
estic, de-a lungul sistemului de rupturi paralele cu sistemul Cormoşului, am identificat 15 
izvoare, de la Băţanii Mici până la Herculian; de-a lungul fracturii crustale vest — est există 14 
izvoare, pe direcția Baraolt, Biborţeni, Băţanii Mari, pârâul Sugo şi 2 izvoare pe direcția faliei 
de orientare NV-SE, de-a lungul căreia pârâul Vârghiş iese din Munţii Perşani. Dintre izvoarele 
menţionate, un număr de 9 trebuie excluse de la măsurători şi analize datorită condițiilor locale 
care le fac irelevante ca debit sau îngreunează accesul la ele. 

Celelalte 35 de izvoare prezintă o cantitate totală de săruri minerale dizolvate (TDS) ce 
variază între 213mg/l şi 1790mg/l şi pot fi diferenţiate astfel: cele cu TDS mai mare de 
1000mg/l — în număr de 12, cu TDS între 500 şi 1000mg/l — în număr de 16, şi cele cu TDS mai 
mic de 500mg/l — în număr de 7. În ceea ce priveşte caracteristicile hidrochimice ele se 
încadrează în categoria apelor minerale feruginoase carbonatice cu conținut ridicat de calciu şi 
magnegziu. 

După temperatură, apele sunt hipotermale şi mezotermale, având valori cuprinse între 
6,2%C şi 21,5 C. Sunt 4 izvoare cu temperaturi sub 10°C, 29 de izvoare au temperaturi de până 
la 17°C şi 3 au temperaturi de peste 17°C (până la 21,5°C). 

Apele minerale ajung la suprafață în două moduri: natural, şi antropic. Ivirile naturale 
sunt cele mai multe, în număr de 20 şi majoritatea sunt amenajate prin cuprinderea lor în tuburi 
de lemn (un fel de ciubere fără fund) sau de beton. Când ne referim la cele antropice avem în 


vedere izvoarele care apar la zi prin foraje geologice, hidrogeologice sau executate pentru 

folosinţa industrială a apelor minerale, în număr de 15. Aşa sunt cele trei foraje de la Biborţeni 
F7, F8, şi F9 care alimentează fabrica de îmbuteliere din localitate (tabel 3.). Între izvoarele 
antropice se numără şi cele apărute în ultimii ani prin intermediul forajelor hidrogeologice 
efectuate în contextul activităților miniere. După încetarea exploatărilor miniere şi oprirea 
pompării apelor de mină, nivelele hidrostatice s-au refăcut, iar prin unele foraje de acest gen au 
apărut izvoare „noi”, în număr de 6 — la Vârghiş, Racoşul de Sus, Baraolt precum şi în apropiere 
de Biborţeni. 


Tabel nr.3. Indicatorii fizico — chimici ai apelor minerale din cele trei foraje. 


HCO NH Duritat 
For | Debit | T TDS | CO; | cr | so“ Mem |K'mg/| Ca? | Mg? | SiO | Fe2%* | % | e totală 
; o pH 3 
ajul l/s C mg/l | mg/l | mg/l | mg/l g/l l mg/l | mg/l | mg/l | mg/l grd 
mg/l mg/l 
germ 
14, | 6,0 
F7 1,5 5 6| 1112| 1650| 101,7 | 8,02 | 1830 206 | 36,17 | 298,3 | 106,5 | 118,7 | 5,078 | 5,24 | 66,22 
14, | 6,1 
F8 1,5 5 8 972 | 1672 | 108,1| 64,4 | 1464 170 | 35,33 | 209,1 | 107,5 | 101,5 | 5,941 | 3,55| 47,96 
13, | 6,2 
F9 2,5 7 1| 1220| 1452 104 | 22,22 | 1708 | 227,5 | 37,19 | 249,2 | 90,98 | 115,5 | 4,582 | 6,51 | 55,78 


După rapoartele de încercare ale laboratorului Societății Naționale a Apelor Minerale 


In concluzie, cele mai reprezentative resurse minerale ale Depresiunii Baraoltului ce au 
avut un rol major în viața economică locală atât în trecut cât şi în prezent sunt cărbunii, argila şi 
apele minerale. In acelaşi timp valorificarea acestor resurse a generat perturbări ale 


geocomplexelor locale ce evoluţii diverse şi spectaculoase (acestea vor fi analizate ulterior). 


4.4. Reflectarea caracteristicilor geologice în peisajul geografic 
Suportul geologic, după cum sugerează şi numele, susține celelalte elemente ale 


peisajului geografic dar, desigur, rolul său nu se rezumă doar la atât. Evaluarea elementelor 
substratului ne oferă posibilitatea şi posibilitatea de a face corelaţii între elementele complexului 
teritorial pentru a putea surprinde, cum se reflectă acestea în calitate de componenți şi factori ai 
structurii, funcționalității şi fizionomiei peisagistice. 

Structura de horst, aliniată pe direcţia N — S, corespunde sub aspect morfologic cu un 
aliniament deluros, dat de vârful Dealului (892,7m), vârful Tirco (662,5m) şi vârful Cetăţii 
(614,lm). Ea produce o strangulare a depresiunii în dreptul localității Biborţeni şi 
materializează fâşia de separație între două părți ale depresiunii: partea de vest şi partea de est 
(fig.4; foto 1). Cele două părți sunt două grabene principale, concretizate în relief prin două 
bazine: un bazin vestic şi un bazin estic. Poziționarea profilelor efectuate este marcată pe harta 
5. 

Bazinul vestic este expresia la suprafaţă a grabenului Cormoşului. Bazinul este alungit 


pe direcția N — S şi are o deschidere mai mare în sud, în zona de confluență a pârâului Baraolt şi 

Cormoş cu Oltul, cu o îngustare treptată spre nord şi închidere în zona Filia. Sub aspect 
structural grabenul Cormoşului se continuă spre nord, pe sub vulcanitele Harghitei de Sud iar 
aspectul depresionar se preschimbă treptat într-unul montan. Altitudinile scad de la cca 600 m, 


în nord, până la 463 m, în sud, valoare ce reprezintă cota minimă din întreaga depresiune. 

Fig. nr. 4.Profil transversal al Depresiunii Baraolt 


Foto nr. 1: Partea sudică a horstului interbazinal. 


Înclinarea dată de dispunerea altitudinilor este inversă comparativ cu cea a grabenului, 
dată de suprafața paleoreliefului Cretacic, a cărui afundare maximă este în zona nordică a 
bazinului, în zona Doboşeni, şi se situează la 50 — 100 m față de nivelul actual al Mării Negre 
(László A., 1999). 

Aspectul de bazin alungit pe direcția N — S este perturbat, pe flancul vestic, de două 
golfuri, golful Vârghiş şi golful Racoşul de Sus, corespunzătoare unor grabene secundare 
formate de-a lungul sistemului de rupturi NV — SE, datorită cărora depresiunea se lărgeşte în 


această zonă. 

Înălţimile cele mai mari ale depresiunii în zona Vârghiş sunt cuprinse între 550 — 570m, 
iar în zona Racoşul de Sus între 530 — 550m, şi scad spre sud — est şi est, până la nivelul luncii 
Cormoşului, situată, în acest sector între 480 şi 470m. 

La o evaluare mai atentă a hărţii pantelor, se poate surprinde asimetria dintre flancul 
vestic şi flancul estic al bazinului (fig. 5; foto 2) Nu este vorba despre vreo condiţionare impusă 
de o structură monoclinală ci despre o diferenţiere ce are la origine existenţa structurii faliate. 


Bazinul vestic 

Fig. 5: Profil (V — E) al bazinului vestic (zona localităţii Doboşeni) 


Foto nr.2: Imaginea profilului C — C’. 


Pe flancul vestic faliile marginale, care sunt paralele cu sistemul fractural al Cormoşului, 
impun o discordanță între depresiune şi structurile cristalino-mezozoice ale Perşanilor. 
Fundamentul cretacic, care se ridică brusc de-a lungul acestor falii, condiționează un unghi de 
pantă mai mare la nivelul glacisurilor din vest. 

În partea de sud a bazinului sistemul de falii crustale cu dispunere V — E impune (în 
zona Coloniei Căpeni) un prag, o treaptă mai ridicată în relief, cu înălțimi de 550 — 560m, ceea 


ce reprezintă o diferență de nivel de 80 — 90m faţă de nivelul fundului bazinului vestic. Pe 

profilul transversal trasat pe direcția N — S (fig. 6, foto .3) se poate observa, pe de o parte, acest 
salt impus de falie, iar pe de altă parte şi asimetria versanților. Dacă suprapunem harta 
aliniamentelor tectonice din zona Baraolt şi sud-vestul Harghitei de Sud, întocmită de László 
A., (1999), cu harta topografică, se poate sesiza că zona cea mai joasă a bazinului (463 m) şi, în 


acelaşi timp, şi a depresiunii, se află în zona de intersecție între sistemul fractural al Cormoşului 

Foto nr.3: Imaginea profilului D — D’. 


şi sistemul de falii crustale cu dispunere V — E. Această zonă este, nu întâmplător, o arie de 
confluenţe în care Cormoşul şi Baraoltul se varsă în Olt. 

Dacă suprapunem harta aliniamentelor tectonice din zona Baraolt şi sud-vestul Harghitei 
de Sud, întocmită de László A., (1999), cu harta topografică, se poate sesiza că zona cea mai 
Joasă a bazinului (463 m) şi, în acelaşi timp, şi a depresiunii, se află în zona de intersecţie între 
sistemul fractural al Cormoşului şi sistemul de falii crustale cu dispunere V — E. Această zonă 
este, nu întâmplător, o arie de confluenţe în care Cormoşul şi Baraoltul se varsă în Olt. 

La est de horstul vârful Dealului, vârful Tirco şi vârful Cetăţii s-a format replica paralelă 


a sistemului fractural al Cormoşului, care a condiţionat individualizarea bazinului estic al 

Depresiunii Baraoltului, în speţă zona cuprinsă între Băţanii Mari şi Herculian. Însăşi 
împărțirea, divizarea depresiunii prin aceste două bazine, este o expresie, o condiţionare a 
tectonicii impusă reliefului. 

Aspectul general al bazinului se aseamănă cu cel al bazinului vestic, în sensul formei 
alungite pe direcția N — S, cu îngustare şi închidere în nord la Herculian şi o deschidere în sud. 
Apropierea dintre horstul amintit anterior şi structurile elevate ale flişului Munţilor Baraolt, 
respectiv structurile vulcanice ale Harghitei de Sud, face ca acest bazin să aibă o extindere mai 
mică, decât cel din vest. 

Examinând profilele transversale ale bazinului estic, executate atât pe direcţia V — E 
(fig. 7) cât şi pe direcția N — S (fig. 8), sesizăm valorile de panta mai mari ale versanților estici 


şi sudici. 

Fig. nr.7: Profil (V — E) al bazinului estic (zona Băţanii Mari). 


Ca şi în cazul bazinului vestic, acest fapt este condiționat, în est, de faliile de margine de 
bazin direcționate N — S, de-a lungul cărora emerg structurile Cretacice ale Munților Baraolt. În 
partea nordică a bazinului discordanta marginală estică nu iese în evidenţă, fiind îngropată de 
stratul vulcanogen-sedimentar superior. În sud această discontinuitate, exprimată de panta mai 
mare a reliefului, este impusă de sistemul de falii crustale V — E. 

Afundarea maximă a bazinului din apropiere de Bățani, din fața horstului median, 
situată, ca şi în cazul bazinului vestic la intersecția celor două sisteme de falii (cel cu dispunere 


N — S şi cel cu dispunere V - E), condiționează, şi în acest caz, apariția unui areal de confluenţe. 

Fig. nr.8: Profil (N — S) al bazinului estic (zona Bodos — Bätan Mici). 


Către această zonă converg Baraoltul, Ozunca, pârâul Băţani, Bodoşul şi Pârâul Mare, 
înainte să treacă prin strangularea condiționată de horstul median. 

Liniile directoare ale scurgerii sunt, de asemenea, condiţionate de existenţa şi dispunerea 
faliilor principale. În bazinul vestic, de-a lungul sistemului fractural al Cormoşului curg 
Cormoşul, Volalul şi, până la un anumit punct, Oltul. De-a lungul faliilor de orientare NV — SE 
curg Vârghişul şi Rica, iar de-a lungul faliei crustale cu orientare V — E curg Baraoltul şi Oltul. 

În bazinul estic, de-a lungul faliilor cu dispunere N — S, curg Bradul Mare, Baraoltul şi 
pârâul Băţani, iar de-a lungul rupturiilor orientate V — E, curg Ozunca şi Baroltul. Se poate 
observa existrenţa unor ape curgătoare care, după ce curg în lungul unei anumite rupturi, când 
ajung în apropierea alteia se „mulează” pe acesta din urmă. Această tendinţă este evidentă în 
cazul Oltului şi Baraoltului. 

În nordul şi nord-estul bazinului estic se impun în relief structurile petrografice ale 
stratului vulcano-sedimentar superior. Având ca elemente petrografice reprezentative andezitele 
piroxenice şi dacitice, acestea, prin duritatea lor, condiţionează un aspect asemănător platourilor 
vulcanice. Interfluviile, culmile, orientate N — S şi NNE — SSV, au înclinare slabă şi prezintă 
mici bombări, cu altitudini ce coboară de la 670 — 700m în nord la 560 — 580m în sud. (fig. 9, 
10, 11.) În această categorie se încadrează Dealul Pietros — Dealul Botul Dungilor, Dealul Mare 
şi Dealul Ulmului. 

În decursul evoluţiei paleogeografice a depresiunii, în etapa formării stivei de molasă, au 


existat perioade când se întruneau condiţii prielnice pentru formarea cărbunilor. 

Lien, ca elementele petrografice, prin statutul lor de resurse de subsol, au condiționat, 
prin exploatare, dezvoltarea şi evoluţia unor forme de relief antropic. Exploatările de lignit 


efectuate în carieră în câmpurile miniere Vârghiş şi Racoşul de Sus începute în 1954, au condus 

Fig. nr. 10: Profil longitudinal al culmii Dealul Mare. 
la excavații sub formă de microbazinete, cu adâncimi de chiar până la 70 m faţă de suprafaţa 
topografică, şanţuri de evacuare a apelor subterane, albii artificiale pentru devierea cursurilor de 
apă, movile ce ajung la înălțimi de 10 -15 m şi lungimi de 1-3 km ( rezultate prin depozitarea 
sterilului rezultat în urma decopertării cărbunelui), silozuri de încărcare ş.a. Procesul prin care 
se ajunge la totalitatea formelor rezultate din modificarea morfologiei preexistente, a căpătat o 
denumire plastică: „parazitare antropică” (Anghel, T. şi Surdeanu V., 2007) ce poate fi asimilată 


şi pentru acest areal. 

Fig. nr. 11: Profil longitudinal al culmii Dealu Ulmului 

În carierele în care nu se mai desfăşoară activități de extracție a cărbunelui — Vârghiş, 
Racoş golf — procesele gravitaționale, pluvio-denudaţionale şi torențiale, active şi în prezent pe 
halde şi pe suprafaţele supuse exploatării, dislocă şi modelează materialul excavat. Imediat, 
după sistarea evacuării apelor freatice, nivelele hidrostatice s-au reaşezat şi s-au format lacuri a 
căror suprafaţă, adâncime, formă şi număr se modifică continuu până la instalarea stării de 
echilibru. 

În cariera Racoş Sud, încă în funcțiune, procesul de transformare antropică radicală a 
peisajului natural a început în 1997. Lucrările de decopertare se execută în prezent fără a se crea 
noi halde, întrucât sterilul este reaşezat în perimetrele din care lignitul a fost deja exploatat. În 
vederea menținerii în funcțiune a carierei se întreprind în continuare lucrări de stopare a 
efectelor proceselor gravitaționale, pluvio-denudaţionale şi torențiale. Cu toate acestea, haldele 
sunt afectate de procesele amintite anterior. 

Suprafaţa totală ocupată de procesele de parazitare antropică se ridică la 140 ha din care 
arealele excavate ocupă o suprafaţă de 31,1 ha fiind situate la o adâncime relativă de 86 m (în 
aprilie, 2012) față de suprafața topografică inițială. 

Haldele de luncă se întind de-a lungul Oltului pe o distanță totală de 2,8km, şi se 
compun din două depozite: unul cu orientare spre defileu, pe lungime de 1,9km şi o lățime 
variind între 50 şi 170m iar celălalt, situat la est de cuvetă, mai recent, relativ compact, este 
dispus pe un aliniament de cca. 900m. 

În afara acestor două categorii de forme de relief (cuvetele şi haldele) s-au executat şi 
alte intervenţii ce au modificat peisajul geografic, precum: strămutarea albiei minore a 
Cormoşului într-un canal în lungime de 1,1 km, săparea unor canale de evacuare a apelor 


rezultate din întretăierea freaticului, care înconjoară cuveta pe o lungime totală de 2,8 km ş.a. 

Din analiza profilului geologic şi a modelului evolutiv al depresiunii (László A. 1999) se 
poate constata faptul că singurul areal din bazinul estic în care este prezent stratul III de lignit 
este cuveta Bodoş. Formarea acesteia a fost condiționată de declanşarea mai timpurie a 
mişcărilor de coborâre a cuvetei decât a restului bazinului estic, astfel încât aceasta a devenit 
singura zonă a acestui bazin unde se află respectivul orizont. Cu toate că lignitul din câmpul 
minier Bodoş este de cea mai slabă calitate din întregul areal minier, în anul 1985 s-a trecut la 
exploatarea lui, atât în subteran cât şi în carieră. În cadrul lucrărilor de închidere a exploatării 
subterane s-au executat rambleeri până la 50m adâncime. În peisaj au rămas elementele 
antropice construcții părăsite, drumuri de acces. La închiderea şi ecologizarea carierei Bodoş s- 
au executat toate lucrările necesare: haldele au fost remodelate, excavaţiile acoperite şi tasate, a 
fost nivelată şi tasată întreaga suprafaţă a fostei cariere, dându-i-se formă de bazinet în care este 
cantonat un lac de agrement cu suprafaţa de 0,84ha, situat în zona cea mai joasă. Întregul 
bazinet a fost însămânţat cu trifoi. Recepţia lucrărilor s-a făcut în luna noiembrie 2009, dar iarna 
grea şi vara mai ploioasă a anului 2010 au făcut ca pe suprafața versanților acestui bazinet 
artificial să apară deja procese de pluvoidenudare, ravenaţie şi alunecări de teren. Cu toate 
eforturile de restabilire şi menţinere a echilibrului versanților şi a haldelor, se pare că tendinţa 
de degradare este inexorabilă, la fel ca şi în cazul celorlalte cariere din depresiune, în care nu s- 
au executat nici un fel de lucrări. 

Exploatările subterane din câmpurile miniere sunt închise şi ecologizate. Intrările la 
planurile înclinate sau în puțuri au fost reambleate şi sunt sigilate cu plăci de beton, clădirile de 
deservire au fost demolate, iar terenul însămânţat cu trifoi. În cazul câmpului minier Căpeni, 
închis în 1967, nu s-au executat nici un fel de lucrări de închidere, nici în subteran şi nici la 
suprafaţă. Elementul natural care s-a impus în peisaj în urma exploatărilor de aici este un lac de 
1,38ha, format în locul surpării unei galerii. 

În 2002 la câmpul minier Baraolt s-au executat doar lucrări de închidere în subteran şi 
cele de legătură cu suprafața. Având în vedere faptul că lucrările de reambleere s-au executat 
până la 50m adâncime, terenul de deasupra galeriilor aflate la adâncimi mai mari, de unde s-a 
extras cărbune pe grosimi cuprinse între 5 şi 10m, a suferit o „lăsare” prin tasare mecanică astfel 
încât între anii 2006 şi 2009 s-a format un lac cu o suprafaţă de 3,6 ha şi cu adâncime de 5 m. 
Asemenea procesele de tasare mecanică, ce au drept rezultat formarea unor mici bazinete 
endoreice în care se pot forma lacuri, pot apărea şi pe viitor în fiecare câmp minier. 

Microbazinetele care iau naştere în urma extracției subterane nu sunt modelate direct, 
ele rezultă din îndepărtarea în adâncime a unei cantităţi de zăcământ care depăşeşte posibilităţile 


rocilor înconjurătoare de a umple golul creat şi de a stopa fenomenul de deformare a acestora. 

În majoritatea cazurilor aceste forme negative iau caracter de bazin endoreic şi se pot 
umple cu apă de proveniență pluvială ori, ca urmare a refacerii naturale a nivelului hidrostatic, 
mai coborât în timpul exploatării, de origine subterană. O caracteristică a acestor lacuri este 
faptul că, în faza imediat următoare formării, suprafața şi adâncimea lor creşte şi pot reprezenta 
un hazard natural indus pe cale antropică. 

În cazul activităţii miniere supraterane formele generate sunt mult mai spectaculoase, fie 
că este vorba de crearea de proeminențe, fie de goluri subtopografice. Se deosebesc de 
precedentele prin faptul că ele sunt forme modelate direct în urma unor decizii şi acțiuni 
concrete de ajustare a suprafeţei terenului. 

Cele patru cariere oferă un model de evoluţie a acestei categorii de relief antropic. 
Acesta ar include 3 faze (etape) evolutive: 1) faza de modelare efectivă a reliefului natural 
preexistent, prin crearea inversiunilor de relief — cariera Racoş sud. 2) faza ce succede 
abandonării perimetrului minier, în care procesele denudaţionale capătă amploare — cariera 
Vârghiş vest. 3) faza de stabilizare şi de reinstalare a echilibrului natural — cariera Racoş golf. 
Cea de-a patra carieră — cea de la Bodoş — oferă o imagine a succesului în ecologizarea haldelor, 
dar şi a eşecului în privinţa stabilizării versanților microcuvetei de exploatare. 

Există şi un alt factor de sorginte geologică — manifestările postvulcanice active — care 
poate crea microforme de relief spectaculoase, cu evoluţie foarte lentă. Apele minerale, căci 
despre ele este vorba, semnifică un stadiu final al activităţii vulcanice. Gazele postvulcanice 
circulă prin fracturile crustale si regionale, prin zonele de intersecţie, se dirijează spre suprafaţă 
ŞI, prin interferența lor cu stratele acvifere din structurile geologice, generează ape minerale 
carbogazoase. Hidrochimismul apelor minerale este determinat de natura petrografică a 
structurilor geologice prin care trec şi în care se cantonează. 

Luând în considerare natura carbonatică a rocilor Cretacice din fundamentul depresiunii, 
unele ape minerale conțin cantități însemnate de HCO; (între 305 şi 2562 mg/l, la toate cele 35 
de izvoare la care s-au executat analize), Ca" (între 250 şi 300 mg/l) şi Mg” (între 90 şi 110 
mg/l). Ajungând la suprafață, ele pierd încet CO» liber şi dizolvat, ceea ce conduce le 
precipitarea, depunerea, mineralizarea substanțelor pe care inițial le-au dizolvat din structurile 
geologice prin care au trecut în drumul lor spre suprateran. Din consolidarea acestor precipitări 
pot lua naştere forme tronconice de mici dimensiuni în jurul izvoarelor de apă minerală. 

În lunca Cormoşului, la 100 m de drumul comunal Dc38 ce leagă Racoşul de Sus de 
Doboşeni, şi la 380 m de pârâul Cormoş, există un trunchi de con de 1,5 m înălțime şi 
circumferință de 42 m. (foto 4.) Această micromovilă prezintă un „minicrater” care are în 


prezent 2 m adâncime. În acest „crater” a existat până prin anii 60 un izvor de apă minerală, 

secat în prezent. Microforma de relief este cunoscută în zonă sub numele de „Piatra găurită” şi a 


fost declarată monument al naturii prin Hotărârea Consiliului Judeţean Covasna nr. 39/2001. 


Foto nr.4: Piatra Găurită. 

O formă similară s-a format pe malul albiei minore a pârâului Baraolt, în dreptul stației 
de pompare a gazelor naturale de la Bätan Mici, la 100 m de drumul comunal Dc45, la 
vărsarea apelor minerale din izvorul cunoscut sub numele de „Szonda borviz” sau Dk" De 
fapt, este un foraj geologic, executat în 1982, prin care a erupt apa minerală. Cantitatea totală de 
săruri dizolvate variază între 928 şi 947 mg/l, iar cea de HCO3 între 1403 şi 1467 mg/l. În cei 30 
de ani de funcționare acest izvor şi-a clădit un trunchi de con semicircular (fiind lipit de malul 
albiei minore) de 1,3 m înălțime. (foto 5.) Semicercul de la bază are cca. 3,5 m, iar cel de la vârf 


de 1,4m. 


H 


Foto nr.5: Semi trunchiul de con de la „Szonda borviz”. 

În concluzie, componentele substratului geologic ale Depresiunii Baraoltului sunt 
rezultatul conjugat al înlănțuirii evenimentelor geologice care s-au succedat în această regiune 
de la formarea Pânzei de Ceahlău, şarierea metamorficului Carpaţilor Orientali peste fliş, la care 
se adaugă nenumărate alte transformări tectono-structurale şi manifestări vulcanice şi până în 
prezent. Mişcările de-a lungul seriilor de falii, crustale, regionale şi locale, care afectează atât 
fundamentul Cretacic, cât şi stiva de molasă Pliocen — Pleistocenă, activitatea vulcanică din 
Harghita de Sud, care s-au dirijat reciproc, au condiționat definitivarea structurii tectonice de 
horsturi şi grabene. Formarea grabenelor de-a lungul anumitor serii rupturale, împreună cu 
aceeaşi activitate vulcanică, a creat condițiile sedimentării specifice, cu formarea stivei de 
molasă, a cărei grosime maximă atinge 450 — 550m. Activitatea vulcanică intermitentă cu faze 
de paroxism a dus la intercalarea în depozitele sedimentare a trei nivele de vulcano — sedimente. 

Ca o condiţionare a înlănțuirii de evenimente specifice de sedimentare, începând din 
Dacian, s-au format şase strate de lignit din care stratul I şi stratul HI prezintă interes economic. 
Existenţa lignitului, coroborată cu, necesităţile de ordin economic au avut ca rezultantă apariția 
unor forme specifice de relief antropic în peisajul Depresiunii Baraoltului. 

Manifestările postvulcanice au condiționat formarea unor mineralizaţii de fier, în afara 
limitelor depresiunii, dar care au influenţat economia tradițională în secolele precedente. 

O altă consecință a manifestării vulcanismului este apariția celor 44 de izvoare de ape 
minerale carbogazoase, care impun în peisaj micromovile constituite din roci carbonatice 
precum şi au atras după sine si apariţia structurilor industriale aferente procesului de captare şi 
îmbuteliere a apelor minerale (la Biborţeni). 

Tectonica şi structura depresiunii, prin condiționările lor genetice şi, mai ales, prin 
modul în care se reflectă ele în dispunerea şi morfologia formelor de relief oferă practic 
argumente certe pentru divizarea taxonomică a teritoriului depresiunii în bazine, golfuri ale 
bazinelor şi cuvete. Se diferenţiază astfel ca subunități în cadrul depresiunii: Bazinul vestic (al 
Cormoşului), Bazinul estic (al Băţanilor), golful Vârghiș, golful Racoşul de Sus, cuveta Bodoş. 

Tot ca un reflex al condiţionării geologice se remarcă, dirijarea scurgerii pe cele două 
direcții ale principalelor rupturi ale fundamentului — N-S şi V-E respectiv formarea celor două 
areale de confluență, unul în bazinul estic, pe pârâul Baraolt, celălalt în bazinul vestic, pe Olt. 
Un altul este, apoi, impunerea în relief a discontinuităților de margine de bazin, marcate prin 
declivități mai accentuate şi prezența unei trepte de relief mai înalte în zona horstului 


intrabazinal (Baraolt Nord 575,3m). 

Specificitatea petrografică conferită de prezenţa stratului vulcano-sedimentar superior, 
de vârstă Pleistocenă, aflat la zi în partea de nord şi nord-est a depresiunii, a condiționat 
dezvoltarea aici a unor serii paralele de culmi plane, sau uşor bombate, cu înclinare slabă de la 
nord — est la sud — vest, care prezintă caracteristicile unui platou vulcanic incipient, uşor vălurit, 


segmentat de văi. 

CAPITOLUL 5. — RELIEFUL DEPRESIUNII BARAOLT 
5.1. Trăsături definitorii de ordin morfografic şi morfometric 

In vederea determinării particularităților morfografice şi morfometrice ale unității 
studiate, precum şi pentru elaborarea tuturor produselor cartografice ale studiului de faţă, a fost 
utilizată platforma G.I.S. Microlmages, INTproducts 6.9. 

Suportul cartografic primar îl constituie hărțile topografice la scara 1:25.000 (în 
proiecție Stereo70). După georeferenţiere, digitizare şi vectorizarea limitelor depresiunii s-a 
trecut la efectuarea calculelor pentru determinări de suprafaţe, perimetre, lungimi, lățimi şi a 
altor parametri. 

Între limitele stabilite, (la care s-a făcut referire în cap. 1) suprafaţa pe care se întinde 
Depresiunea Baraoltului este de 144,3 km?, iar perimetrul său are o lungime totală de 90,31 km. 

Datorită structurii de grabene şi horsturi a substratului (la care s-au făcut referiri mai 
ample în cap. 4), în zona aflată în studiu se identifică două bazine, corespunzătoare unor arii 
depresionare distincte, separate de un horst median dispus pe aliniamentul vârful Cetăţii — 614,1 
m, vârful Tirco — 662,5 m, vârful Dealului — 892,7 m, cu orientare N — S. Astfel întreaga arie 
pare a fi strangulată dinspre sud de structura cretacică a vârfului Cetăţii, iar dinspre nord de 
structura vulcanică Tirco. Între ele, culoarul îngust al văii pârâului Baraolt leagă cele două 
bazine depresionare: bazinul depresionar vestic şi bazinul depresionar estic. 

Bazinul vestic are o suprafaţă de 107,37 km?, iar perimetrul său are o lungime de 60,44 
km. Forma sa este alungită pe direcția N — S datorită prezenței în subasment a sistemului 
fractural al Cormoşului (G8); lungimea pe această direcţie este de 15,164 km, iar din punctul cel 
mai sudic (46*01'15'lat.N, 25*34'25"long. E) până la punctul cel mai nordic (46*09'28'lat. N, 
25°37 long. E) de 15,727 km. 

Pe direcția V — E s-au determinat mai multe lățimi: prin golful depresionar Vârghiş acest 
parametru este de 8,813 km iar prin golful depresionar Racoşul de Sus lățimea este de 9,117 
km. S-au mai determinat două lățimi pentru a include în măsurători şi culoarul care leagă cele 
două bazine depresionare: de la golful depresionar Racoşul de Sus până la horstul median s-au 
măsurat 10,75 km, iar de la Defileul Oltului până la acelaşi horst, direcția VSV — ENE, s-au 
măsurat 11,05 km. 

Bazinul estic are o suprafață de 36,92 km”, iar perimetrul său are o lungime de 29,87 
km. Forma este de asemenea alungită pe direcția N —S, datorită replicii estice a sistemului 
fractural al Cormoşului (827). Lungimea bazinului pe această direcţie este de 8,76 km, iar 
lungimea determinată între punctele extreme, sudic (46*03'42" lat. N, 25*40'27" long. E) şi 
nordic (46*08'57" lat N, 25*42'44" long. E), este de 11 km. Pe direcţia V — E s-au determinat 

mai multe lățimi: în dreptul localității Herculian s-a determinat 3,9 km, în dreptul localității 
Băţanii Mici, 4,4 km, iar între horstul median şi limita estică a bazinului, prin localitatea Băţanii 
Mari, 4,6 km. În partea de sud a bazinului în măsurători s-a inclus şi cuveta Bodoş, unde lăţimea 
este de 5,3 km. 

Pentru o imagine şi mai clară s-au efectuat determinări ale lățimii strangulării de la 
Biborţeni. Cea mai mică lățime este de 529 m, iar cea mai mare de 556 m. 

Din datele de mai sus reiese că bazinul vestic este cu aproape de trei ori mai mare decât 
bazinul estic, atât ca întindere şi lungime, pe direcția N — S, cât şi ca lăţime, pe direcția V — E. 

Lățimea totală a depresiunii, măsurată după o orientare VSV — ENE, prin strangularea 
de la Biborţeni, ajunge la 18,9 km. Forma ei este aparte, concretizată prin cele două bazine — 


vestic şi estic — ca doi lobi, legaţi prin culoarul îngust al văii Baraoltului. 


5.1.1 Hipsometria 
Folosindu-se avantajele oferite de platforma G.I.S. Microlmages, TNTproducts 6.9. s-a 


procedat la elaborarea unor materiale grafice, care să permită surprinderea particularităților 
morfologice şi efectuarea unor corelaţii între diversele sale caracteristici. 

Pentru elaborarea hărții hipsometrice s-a folosit limbajul de programare SML (Spatial 
Manipulation Language), întocmindu-se mai multe variante. A fost aleasă varianta care 
surprinde cel mai bine treptele morfologice ale depresiunii şi anume cea cu 5 trepte: 450 — 
500m, 500 — 550m, 550 — 600m, 600 — 700m şi 700 — 750m (harta 6). 

Treapta morfologică de 450 — 500 m include zonele joase, luncile Oltului, Cormoşului, 
Vârghişului, Pârâului Ozunca, Pârâului Baraolt şi terasele lor — acolo unde acestea există — 
zonele de confluență, precum şi conurile de dejecţie ale apelor curgătoare care debuşează aici. 
Ca întindere ocupă 46,4 km? şi reprezintă 32,2% din suprafața depresiunii. 

A doua treaptă — de 500 — 550 m - este cea a vetrei depresiunii sau al altitudinilor medii. 
Se dispune în jurul zonelor joase de luncă ca un areal continuu, exceptând două porțiuni. Prima, 
în lungime de cca. 880m, se află în sudul culoarului de legătură dintre bazinul vestic şi cel estic, 
aici treapta joasă de luncă vine în contact direct cu Vârful Cetăţii (614,1m) aparținând Munţilor 
Baraoltului, mai exact horstului median. Cea de a doua, în lungime de cca. 2040 m, se află în 
sud vestul depresiunii, unde lunca Oltului vine în contact direct cu structurile Munţilor Perşani. 
Această treaptă este reprezentativă pentru întreaga arie, regăsindu-se în bazinul estic, în cel 
vestic, în golfurile depresionare Vârghiş, Racoşul de Sus, în porțiunile mai joase ale cuvetei 


Bodoş, şi ale zonei Căpeni. 

Altitudinea medie a Depresiunii Baraoltului este de 534,091 m (pentru aflarea ei s-a 
întocmit un SML) se raportează şi ea la această treaptă ce ocupă o suprafață de 48,4 km?, ceea 
ce reprezintă 33,6% din suprafață ariei depresionare. 

Treapta de 550 — 600 m corespunde în mare măsură cu glacisurile proluvio-coluviale ce 
se dispun la baza versanților celor mai înalte unități deluroase ale depresiunii 

În partea de vest al bazinului vestic sunt glacisurile de racord spre Munţii Perşani, din 
golful Racoşul de Sus, golful Vârghiş, în nordul său cele din zona localităţilor Doboşeni, Filia, 
iar în est cele aparținând flancului vestic al horstului median, respectiv vărfurilor Tirco, 
Biborţeni Nord — Vest, Dealul Rotund, Vârful Dealului. În sud se remarcă apartenenţa la acestă 
treaptă a înălțimilor compartimentului Căpeni: dealul Căpeni Nord — Est (557,73 m) Dealul 
Secerişului, Dealul Vârfului — exceptând vârfurile acestora. Tot de această treaptă morfologică 
aparține, din cadrul sectorului horstului intrabazinal, Dealul Baraolt Nord (575,3 m). 

În bazinul estic glacisurile căptuşesc, de jur împrejur, întreaga arie depresionară, inclusiv 
cuveta Bodoş, cu excepţia luncilor înalte ale pâraielor Sugo, Ozunca şi Băţani. 

Luată în ansamblu, întreaga treaptă morfologică a glacisurilor se întinde pe o suprafață 
de 30,44 km?, ceea ce reprezintă 21,1% din aria întregii Depresiuni a Baraoltului. 

A patra treaptă morfologică — cea de 600 — 700 m - include, în general, zonele de 
interfluvii (culmi de margine de bazin). 

Aceste constatări sunt valabile pentru bazinul vestic cu arealele de culme ale dealurilor: 
Bonţa (603,1 m), Pădurea Fierului (671m) — din jurul golfului Racoşul de Sus —, flancurile sud- 
estic şi nordic ale dealului Vârghiş vest, Dealul Hotarului (620 m) — din jurul golfului Vârghiș. 
În partea de nord sunt: Dealul Doboşeni Nord (641,6 m), Dealul Rotund (616,5 m), Dealul 
Fântânii (637,1 m), iar în partea de est Dealul Mesteacănul Mare (627,7 m). 

În bazinul estic se constată situaţii diferite. Pe de o parte, se regăsesc, aceleaşi tipuri de 
culmi de „margine de bazin” ca în bazinul vestic. Ele se află în vestul bazinului, pe versantul 
drept al pârâului Baraolt, respectiv Dealul Brun (680 m), Dealul Românului (672,4,5 m). Pe de 
altă parte, în sud există o serie de culmi elevate de mişcările faliei crustale V — E, la contactul cu 
Munţii Baraolt (Dealurile Cinodului). Cea de a treia situaţie este a culmilor ce înconjoară cuveta 
Bodoş: Dealul Scândurii (626,3 m), Dealul Gaura Mică (623 m), Dealul Pădurea Mare (645,5 
m), Dealul Câmpul Tăieturii (614,1 m). O situaţie cu totul aparte apare în nord-estul bazinului 
unde, ca o condiționare a petrografiei, se dispune acel „platou vulcanic” sub forma unor culmi 


plane sau uşor bombate cu orientare NNE — SSV, a căror înălțime coboară spre SSV şi se 

termină printr-un abrupt. Este vorba, în ordine, de la NV spre SE, de Dealul Mare, Dealul 
Ulmului, Dealul Pietros — Botul Dungilor. 

Luată în ansamblu, suprafaţa acestei trepte morfologice însumează 18,18 km", adică 
12,6% din Depresiunea Baraoltului. 

Treapta cea mai înaltă este cea cuprinsă între 700 şi 750 m. Ea se găseşte doar în 
extremitatea nord-estică a bazinului estic şi reprezintă arealele cele mai înalte ale Dealului 
Pietros (la NE de localitatea Herculian), Dealului Herculian precum şi a Dealului Mare. 
Cuprinde de asemenea şi altitudinea maximă a depresiunii care este de 726,985 m calculată tot 
cu ajutorul SML. Suprafaţa ocupată este de 0,72 km? şi reprezintă 0,5% din aria Depresiunii 
Baraoltului. 

În concluzie, premisele tecto-structurale şi litologice pe fondul cărora s-a manifestat 
modelarea exogenă, au condus, după opinia noastră, la individualizarea a cinci trepte 
morfologice distincte: 7. treapta zonelor de confluență şi a luncilor. 2. treapta vetrei 
depresionare ce include câmpuri aluviale, poduri de terasă şi glacisuri coluvio-proluviale3. 
treapta glacisurilor propriu-zise. 4. treapta suprafeţelor (culmilor) marginale şi a „platoului 
vulcanic”. 5. treapta înălțimilor maxime. 

Primele două trepte, de 450 — 500 m şi 500 — 550 m, au extensiunea cea mai mare, 
însumând 94,8 km, ceea ce reprezintă mai mult de jumătate — 65,8% — din teritoriu. Caracterul 
depresionar este ilustrat şi de ponderea mai mare de jumătate a terenurilor aflate între 450 şi 550 


m, precum şi de dispunerea treptei culmilor ce înconjoară vatra depresionară. 


5.1.2 Adâncimea fragmentării 
Pentru determinarea altitudinilor maximă, minimă şi medie s-a folosit platforma G.I.S. 


Microlmages, TNTproducts 6.9 obținându-se următoarele valori: altitudinea minimă: 460,254 
m; altitudinea maximă 726,985 m; altitudinea medie 534,091 m. 

Elementul tectonic major al Depresiunii Baraoltului — sistemul fractural al Cormoşului 
(G8) — considerat cel mai vechi şi cel mai activ sistem tectonic care a contribuit la formarea 
zonei aflate în studiu şi care face parte din dislocația majoră a Carpaţilor Orientali (dată de 
limita dintre structura cristalino-mezozoică şi structura flişului intern) se intersectează cu seriile 
rupturale de orientare E — V — sistem de falii crustale (G7), care vin din Bazinul Transilvan. 
Altitudinea minimă a depresiunii se află în lunca Oltului şi este determinată tocmai de 
intersecția celor două sisteme de dislocaţii în acest areal. 

Altitudinea maximă se află în nord-est aproape de capătul nordic al uneia dintre culmile 
„platoului vulcanic”, mai exact, Dealul Mare, în vârful Herculian. Această poziţionare este o 


condiționare indusă de factorul petrografic, dată fiind alcătuirea acestor culmi din roci aferente 

celui de-al treilea strat vulcano-sedimentar, care include andezit piroxenic şi dacitic — roci 
rezistente la acțiunea modelatoare a factorilor externi. 

Luând în considerare valoarea altitudinii medii (534,091 m), constatăm că Depresiunea 
Baraoltului are cea mai mică altitudine medie dintre depresiunile învecinate, cu o evoluţie 
paleogeografică asemănătoare: Depresiunea Braşovului are în jur de 625m, iar depresiunea 
Ciucului 650m. 

Adâncimea fragmentării, în termeni absolutt, are valoarea maximă de 266,731 m. Este o 
valoare informativă care ne arată diferența de nivel dintre lunca Oltului şi vârful Herculian. 
Distanţa în linie dreaptă între cele două puncte este de 15,453 km. 

O importanță mult mai mare o are adâncimea relativă a fragmentării, care reprezintă 
diferența de nivel dintre talvegul văilor şi cumpăna de ape. Situaţia normală pentru o zonă 
depresionară ar fi, ca valorile cele mai mici ale acestui indicator morfometric să se regăsească în 
arealele centrale şi să crească treptat spre cele marginale. 

Pentru evidenţierea valorilor adâncimii relative a fragmentării s-a folosit aceeaşi 
platformă G.I.S. S-a împărțit harta depresiunii în pătrate cu latura de 333,333 m, şi s-a 
determinat valoarea indicatorului în fiecare pătrat. S-au obținut următoarele valori: adâncimea 
minimă a fragmentării 0,022 m, cea maximă 218,296 m, iar cea medie 59,7979 m. După analiza 
valorilor din histograma hărții adâncimii fragmentării s-a ajuns la concluzia că valorile trebuie 
reclasificate. S-au încercat mai multe variante de reclasificare. Varianta care redă cel mai bine 
atât suprafețele cu valorile minime, medii, cât şi pe cele cu valori maxime şi se corelează 
totodată cu realitatea din teren este cea cu 9 clase: 0 — 10m, 10,1 — 20m, 20,1 — 30m, 30,1 — 
50m, 50,1 — 70m, 70,1 — 80m, 80,1 — 100m, 100,1 — 130m, 130,1 — 200m şi peste 200m (harta 
7). 

Arealele unde valorile sunt situate între O şi 10 m se găsesc în luncile Oltului, 
Cormoşului, pârâului Baraolt din bazinul vestic. De remarcat este faptul, că acestea nu sunt 
areale continui, ci întrerupte de suprafețe cu valori între 10,1 şi 20 m, mai ales în lunca pârâului 
Baraolt şi al Vârghişului. În lunca Cormoşului la nord de localitatea Tălişoara acest areal nu se 
mai regăseşte. Prin întocmirea acestei hărți a ieşit foarte bine în evidenţă arealul aproape plan, 
nefragmentat de văi, al podului terasei fluvio-lacustre, situat la 15 m deasupra talvegului 
pârâului Cormoş, la cca. 2 km de acesta şi la cca 20 m deasupra talvegului pârâului Baraolt, 
situat la cca 1,5 km de acesta. 

În zonele de luncă ale bazinului estic există doar un singur areal aparținând acestei clase, 


situat în lunca Baraoltului la cca. 500m de intrarea în strangularea de la Biborţeni. 

Suprafaţa totală a acestei clase de adâncime relativă a fragmentării este de 12,75 km’, 
reprezentând 8,86% din aria totală a depresiunii. 

Arealele cu valori între 10,1 şi 20 m întrerup sau înconjoară arealele cu adâncimea 
fragmentării de 0 — 10 m din zonele de luncă joasă, apoi devin predominante în zona frunții 
terasei fluvio-lacustre din preajma localității Tălişoara. Fruntea terasei respective domină lunca 
pârâului Vârghiş până în centrul localității cu acelaşi nume. 

În bazinul estic, care prezintă în general un relief mai accidentat, remarcăm trei areale, 
fiecare având, în medie, o suprafață de câte câte un kilometru pătrat; unul în dreptul strangulării 
de la Biborţeni, iar celelalte două în lunca pârâului Ozunca în apropierea centrului localității 
Băţanii Mari. 

Suprafaţa totală a arealelor cu valori situate între 10,1 şi 20 m se ridică la 8,84 km?, 
adică 6,12% din aria depresiunii. 

Versanții din aria de contact situată între vatra depresiunii şi principale aliniamente 
deluroase, respectiv sectorul montan limitrof prezintă valori ale adâncimii fragmentării cuprinse 
între 20,1 şi 30 m. Suprafaţa totală a acestei clase este de 9,82 km? iar ponderea ei este de 6,8%. 

Valorile cuprinse între 30,1 - 50 m se regăsesc la partea superioară a terasei fluvio- 
lacustre, la contactul acesteia cu versanţii, în partea sudică a bazinului vestic, unde de altfel, 
predomină ca suprafață. Ele circumscriu foarte bine şi cele două golfuri depresionare ale 
Vârghişului şi Racoşului de Sus. În bazinul estic, aceleaşi valori ocupă suprafeţe mai mari, 
îndeosebi la marginea sudică şi sud-vestică a platoului vulcanic, pe unele porțiuni ale suprafeţei 
acestuia şi pe valea pârâului Băţani, până la capătul sudic al localităţii omonime. Suprafaţa 
ocupată de această clasă este 25,62km?, ceea ce reprezintă 17,74% din total. 

Categoria cu valori cuprinse între 50,1 şi 70 m include versanţii din bazinul vestic iar în 
bazinul estic se extinde pe versantul drept al văii pârâului Baraolt, cu un areal compact în zona 
localităţii Herculian şi pe platoul vulcanic. Este cea mai reprezentativă clasă de fragmentare 
verticală ocupând o suprafaţă de 35,23km2, adică 24,4%. 

Cea de a şasea clasă cuprinde acele areale unde adâncimea fragmentării este cuprinsă 
între 70,1 şi 80 m. În bazinul vestic, aceasta se întinde în zona terasei fluvio-lacustre din 
apropierea localităţii Racoşul de Sus, apoi în zona glacisurilor de sub culmile dealurilor 
Doboşeni Nord (641,6m), Dealul Rotund (637,1m), Biborţeni Nord-Vest (701,4 m). În bazinul 
estic, aceeaşi clasă de fragmentare se regăseşte în cuveta Bodoş şi în zona glacisurilor de sub 
culmile Dealurilor Cinodului, Dealului Românilor (660,5m), Dealului Nadaş (669,2m), dealul 
Brun (715,5m). Suprafața totală aferentă acestei clase de fragmentare este 15,68km?, 


reprezentând 10,68% din suprafaţa depresiunii. 

Următoarea clasă cuprinde valori între 80,1 şi 100m. Ea este prezentă în bazinul vestic 
în zona culmilor aproape aceloraşi dealuri ca şi în cazul clasei precedente, la care se adaugă 
versantul nordic al Dealului Secerişului (600,6m). Pe areale extinse, în bazinul estic, se găseşte 
în zona Dealurilor Cinodului, al platoului vulcanic, acolo unde acesta este fragmentat de văi 
adânci. Acoperă o suprafaţă mai mare decât precedenta clasă: 21,9km? ceea ce reprezintă 15,2% 
din suprafața depresiunii. 

Ultimele trei clase, cea de 100,1 — 130m, de 130,1 — 200m şi de peste 200m sunt 
reprezentate în zona marginilă a depresiunii, la contactul acesteia cu Munţii Perşani — în prejma 
localităților Augustin şi Vârghiş —, cu Munţii Baraolt — în bazinul văii pârâului Ozunca şi în 
partea nordicăşi nord-estică a platoului vulcanic. Ele acoperă 14,91 km, ceea ce reprezintă 
puţin peste 10% din suprafaţa depresiunii. 

În concluzie, după cum este firesc valorile mai reduse se dispun în zonele joase ale 
depresiunii, iar valorile mari în zonele marginale. „Anomalii” în acest sens prezintă podul de 
terasă lacustră şi culmile dealurilor care formează aşa-zisul „platou vulcanic” din nord-est, 
având suprafeţe aproape plane, lipsite de văi. 

În general, în sectoarele care au evoluat subaerian un timp mai îndelungat relieful a 
devenit mai accidentat. Acest fapt a fost determinat îndeosebi de diferenţierile de ordin 
tectonic. Mişcările tectonice de scufundare de-a lungul sistemului de falii N — S din bazinul 
estic s-au oprit mai devreme decât în bazinul vestic. Astfel acest bazin estic a devenit uscat mai 
devreme, iar procesele de modelare fluvială au acționat o perioadă mai îndelungată. Aşa se 
explică ponderea mai mare a suprafețelor cu valori mai mari ale adâncimii fragmentării şi în 
cuveta Bodoş respectiv în golful Racoşul de Sus. În compartimentul Căpeni situaţia este 
oarecum inversă. Activarea faliei crustale V — E a provocat elevarea acestui sector şi implicit 
adâncirea mai viguroasă a rețelei hidrografice concomitent cu înălțarea sa. 

În bazinul vestic continuarea scufundării, menţinerea suprafeţei lacustre, mlăştinoase o 
perioadă mai îndelungată şi, implicit, intensitatea mai redusă a proceselor de eroziune fluvială, 


au avut ca rezultat un relief mai puţin accidentat, cu valori reduse ale adâncimii fragmentării. 


5.1.3 Densitatea fragmentării reliefului 
Valoarea medie a densității fragmentării în Depresiunea Baraoltului este de 1,66 


km/km’, ceea ce reprezintă o valoare obişnuită pentru o zonă depresionară. 
Harta densităţii fragmentării (harta 8) evidenţiază că valoarea maximă este 3,85 km/km”. 
Valorile obţinute au fost grupate în patru categorii: densități mici (0 — Llkm/km?), mijlocii (1 — 


2km/km?), mari (2 — 3km/km2) şi foarte mari (peste 3km/km?). 

Arealele cu densități mici ale rețelei hidrografice se dispun în principal pe interfluvii 
(Dealul Rotund (616,5m), Dealul Acoperişul Umbrei (583m), versantul vestic al Dealului 
Fântânii (637,lm), Dealul Baraolt Nord (576,5m), versantul sudic al Dealului Viespii (576,5m), 
versantul nordic al Dealului Căpeni Nord-Est (557,7m), Dealul Vârfului (607m), culmea şi 
versanţii Dealului Racoşul de Sus (549,6m), versantul estic al Dealului Brun (715,5m), Dealul 
Nadaş (669,2m), partea sudică a „platoului vulcanic” — Dealul Botul Dungilor, cu extindere spre 
sud, până în zona localităților Bätan Mari şi Băţanii Mici, culmile şi versanţii nordici, nord- 
vestici şi vestici ai Dealurilor Cinodului, şi cele care limitează spre est, sud şi nord cuveta 
Bodoş). La acestea se adaugă glacisul care se află la est de Tălişoara, precum şi porțiunile de 
luncă, unde nu există confluenţe şi meandre. Suprafeţele cu densități sub 1km/km? însumează 
40,18km? (27,85%) din suprafața depresiunii. 

Valorile medii ale densităţii fragmentării sunt repartizate în vatrei depresiunii, în arealele 
de glacisuri, pe unele porţiuni de luncă îngustă din partea de nord a bazinului vestic şi pe cea 
mai mare parte a „platoului vulcanic”. Ele însumează 58,21km?, adică 40,34% din suprafața 
depresiunii. 

Densităţile mari ale densității fragmentării (2 — 3 km/km) se remarcă în ariile de 
confluență din Filia, Doboşeni, Herculian, Vârghiş, Băţanii Mari, Bățanii Mici, Baraolt, cuveta 
Bodoş şi în lunca Oltului, datorită meandrării puternice din faţa intrării în defileu. Ocupă o 
suprafaţă de 33,52 km? (23,23%). 

Arealele cu densități foarte mari sunt apar în lunci, la confluențele mai multor cursuri. 
Astfel, în bazinul vestic, la confluența Agrişului şi Volalului cu Cormoşul, în aria confluenței 
Nadaş, Silaş, Papura şi Rica, la confluența Vârghişului cu Cormoşul şi Rica. La acestea se 
adaugă arealele de meandrare accentuată ale Oltului şi arealele de confluență combinate cu cele 
de meandrare ale Cormoşului. În bazinul estic valorile maxime apar confluența a pâraielor 
Ozunca, Băţani, Bodoş cu Baraoltul. În total suprafeţele cu densitate maximă ocupă 12,39 km", 
adică 8,58% din aria depresiunii. 

Se remarcă densitatea mare şi foarte mare a rețelei hidrografice în zonele de confluență 
din lunci. Acestea corespund de multe ori cu sectoare în care se intersectează marile sisteme de 
fracturi ale depresiunii în raport cu care s-a adaptat rețeaua hidrografică. 

Pe aproape jumătate din suprafaţa totală a depresiunii densitatea fragmentării are valori 


cuprinse între 1 şi 2 km/km’, iar pe o treime sub 1 km/km’. 

5.1.4 Declivitatea 
Harta pantelor evidenţiază o valoarea medie a declivității de 5,5*, valoarea maximă fiind 


de 54,3*. Prin reclasificarea valorilor, pentru a obţine o relevanţă cât mai bună în raport cu 
realitatea din teren au fost definite şase clase de pantă: clasa terenurilor cvasiorizontale (cu 
înclinare foarte redusă), de 0° — 2°; terenuri slab înclinate, de 2° — 6°; terenuri moderat 
înclinate, 6° — 10°; terenuri înclinate, 10° — 15°; terenuri puternic înclinate, 15° — 25° şi 
terenuri foarte puternic înclinate, cu valori de peste 25* (harta 9). 

Terenurile cvasiorizontale şi foarte slab înclinate (0° — 2°) ocupă terenurile situate în 
luncile principalelor râuri — Oltul, Cormoşul, Baraoltul, Vârghişul, — şi a afluenților acestora — 
Rica, Volalul, Stejarul, Căpeni, Pârâul Mare, Ozunca, Băţanii Mari la care se adaugă podul 
terasei fluvio-lacustre, părțile centrale (vetrele) cuvetelor cu aspect de bazinet (de ex. Bodoş). 
Tot aici se înscriu culmile deluroase, ce etalează în bună parte interfluvii plane, precum şi 
„platoului vulcanic” (de ex. Vârful cu Păr (627 m), Vârful Bacoş (590,4 m), Dealul Acoperişul 
Umbrei (583 m), Dealul Rotund (616,5 m), Dealul Fântânii (637,1 m), Dealul Baraolt Nord 
(575,3 m), Dealul Căpeni Nord (557,73 m), Dealul Secerişului (581 m) — toate în bazinul vestic. 
În bazinul estic în afara „platoului vulcanic”, deja amintit aceste pante se înregistrează pe 
culmile Dealului Pietros (715 m), Dealului Herculian (728,1 m). Terenurile cvasiplane şi foarte 
slab înclinate ocupă 47,9km?, ceea ce reprezintă 33,2% din suprafaţa Depresiunii Baraoltului. 

Terenurile slab înclinate (2° — 6°) apar în principal la contactului luncilor cu glacisurile, 
la nivelul podului „platoului vulcanic” si a culmilor interfluviale exemplificate anterior. În 
bazinul estic ponderea lor este mai mică. În ansamblu, se extind pe o suprafaţă de 38,82km? 
(26,9%). 

Terenurile moderat înclinate (6° — 10°) sunt reprezentative pentru treapta glacisurilor 
proluvio-coluviale. Aceste terenuri fac racordul între vatra depresiunii propriu-zise şi versanții 
cu înclinări mai mari. Ele ocupă 31,36km? şi dețin o pondere de 21,73%. 

Terenurile înclinate (10° — 15°), sunt caracteristice sectoarelor inferioare ale versanților 
majorităţii văilor şi părţii superioare a glacisurilor de racord. În ansamblu, aceste pante ocupă 
suprafeţe destul de mici: 18,96km? şi deţin o pondere de 13,14% din aria Depresiunii 
Baraoltului. 

Terenurile puternic înclinate (15° — 25°) sunt dispuse în sectoarele superioare ale 
versanților văilor în special a acelora care fac trecerea spre zona montană înconjurătoare. În 
aceste areale aspectul reliefului trece de la cel de „depresiune” propriu-zisă căpătând caracter de 


tranziţie spre cel montan. Ocupă o suprafață de 6,51 km? şi deţin o pondere de 4,5%. 

Terenurile foarte puternic înclinate (25° - 54,3%), se află pe Daa de contact dintre 
depresiune şi Munţii Perşani, în apropiere de Augustin, pe versanţii văilor Bögöc, Rica, Cepei, 
Vârghiş — toate coborând din Perşani. Areale restrânse corespund versanților văilor Szőlőmáj, 
Stejarului, Volal, versantului estic al văii Cormoşului, la nord de Filia, versantului sudic al văii 
Agrişului — toate în bazinul vestic. Trebuie amintite şi cornişele de desprindere ale alunecărilor 
de teren din carierele de lignit neecologizate, precum şi cea din cariera ecologizată de la Bodoş. 
În bazinul estic aceste pante au pondere mai mare şi apar, tot „insular”, la partea superioară a 
versanților care înconjoară cuveta Bodoş, pe versantul nordic al dealului Mestecănişul Mic 
(626,3 m), pe versantul estic al Dealului Scândurii (625 m) şi versantul nord-estic al văii 
pârâului Românilor. La acestea se adaugă fruntea „platoului vulcanic” ale cărei pante foarte 
puternic înclinate sunt reflexul concretizării morfologice a rupturilor cu orientare N — S din zona 
localităţii Herculian. Însumate toate aceste terenuri ocupă doar 0,48 km?, adică 0,33% din 
suprafața depresiunii. 

În concluzie, mai mult de jumătate (60,1%) din suprafaţa depresiunii este ocupată de 
terenuri cu o pantă mai mică de 6°. Acestea includ luncile, terenurile ce se înscriu în treapta 
altitudinilor medii, podul terasei fluvio-lacustre, „platoului vulcanic” şi culmile plane sau 
aproape plane. Glacisurile au unghiuri de înclinare de pânâ la 10°, şi se preling în fâşii pe întreg 
cuprinsul ariei aflate în studiu. Pantele mai abrupte, de pânâ la 25*, sunt reprezentative pentru 
versanții care înconjoară depresiunea şi au doar o pondere de 17,84%. Versanții foarte abrupți, 
cu un unghi de înclinare de peste 25°, se găsesc pe suprafeţe reduse, doar în petece, şi sunt 
caracteristici în principal frunţii „platoului vulcanic”, văilor ce coboară din Munţii Perşani, 
cornişelor de desprindere a alunecări de teren ş.a. 

Prin suprapunerea hărții pantelor cu cea a liniilor de falie se confirmă imaginea obținută 
prin elaborarea profilelor transversale, în speţă dispunerea versanților cu pante mai mari, de-a 
lungul faliilor de margine de bazin. Astfel se constată rolul organizator al factorilor tectonici în 
impunerea asimetriei dintre versanţii dispuşi de-a lungul acestor falii şi cei opuși lor. În cazul 
frunţii „platoului vulcanic” panta, de peste 25°, este impusă de condiționarea petrografică — cel 
de al treilea strat vulcano-sedimentar, — alcătuit din aglomerate vulcanice andezitice şi dacitice 


mai rezistente la acțiunea agenților exogeni. 


5.1.5 Expunerea versanților 
Pentru a întregi imaginea Depresiunii Baraoltului oferită de elementele sale 


morfometrice, s-a elaborat şi o hartă care redă expunerea versanților faţă de Soare. S-au luat în 

considerare doar orientările spre punctele cardinale principale şi cele secundare — N, NE, E, SE, 
S, SV, V, NV — şi terenul plan, orizontal (harta 10). 

Din analiza histogramei hărții expunerii versanților rezultă că: 8,61% sunt versanţi cu 
orientare nordică, 8,12% - versanţi nord-estici, 9,67% - versanţi estici, 12,67% - versanţi sud- 
estici, 12,31% - versanţi sudici, 11,93% - versanţi sud-vestici, 13,57% - versanţi vestici, 12,72% 
- versanți nord-vestici iar 10,4% reprezintă terenurile orizontale. Se observă, că în afara 
terenului orizontal, există un oarecare echilibru în proporția versanților cu diferite orientări. S- 
au grupat versanții orientați E, SE, S, SV, V, adică aceia care primesc cea mai mare cantitate de 
energie solară, şi versanții orientaţi N, NE, NV, care primesc mai puțină energie. Se constată că 
prima grupă însumează 50,48% din suprafaţa depresiunii, pe când cea de-a doua 29,45%. 

Orientarea preponderent „spre soare” a versanților este un element care devine un factor 
important atât în autoorganizarea complexului natural al Depresiunii Baraoltului, cât şi în 
organizarea sa teritorială (coordonată antropic). Suprafaţa subiacentă influențează fluxul 
radiativ caloric şi prin aceasta atât procesele fizice şi fizico-chimice, pedogenetice, cele 
premergătoare eroziunii, valorile elementelor climatice, structura covorului vegetal ş.a. toate 
poartă amprenta mărimii fluxului caloric radiativ. Ca factor al organizării teritoriale diferenţele 
de expunere se reflectă firesc în modul de utilizare a terenurilor, în structura plantelor de 


cultură, amplasarea clădirilor, configurația aşezărilor ş.a. 

5.2. Individualitatea morfogenetica a reliefului 
5.2.1. Relieful sculptural 

În autoorganizarea (structurarea, evoluţia şi funcţionalitatea unui geosistem) un rol 
important revine aşa zişilor „invarianţi”, adică componenților relativ stabili a căror stare se 
modifică lent la scara timpului lung (ciclic) În această categorie se înscriu îndeosebi tectonica, 
structura, petrografia, relieful preexistent ş.a. Particularitățile lor pregnante şi „durabile” 
(relativ) au deținut un rol important în definirea secvenţialităţii evolutive prin intermediul 
proceselor autoorganizatorice şi în cazul Depresiunii Baraoltului. Desigur, relieful este însă o 
rezultantă a formelor de interacțiune, de conlucrare dintre factorii amintiți mai sus şi agenții 
externi, implicit procesele şi mecanismele desfăşurate de aceştia. Conlucrarea dintre aceştia se 
realizează la nivelul suprafeţei terestre şi se concretizează în morfologie a cărei specificitate 
depinde de natura factorilor implicaţi şi de ponderea în care se combină şi acționează. 

Definim relieful sculptural ca fiind creat de sub acțiunea dominantă a agenţilor şi 
proceselor externe întreruptă ciclic de „pusee” de schimbare tecto-structurală care determină 
diversificarea evolutivă şi morfologică a reliefului, forma cea mai expresivă, în acest sens, 
constituind-o „nivelele morfologice” sau „platformele de eroziune”. 

În evoluţia paleogeografică a Depresiunii Baraoltului a fost adusă în discuţie o anumită 
evoluţie ciclică, impusă de mobilitatea mai mare sau mai mică a sistemelor de falii, care 
brăzdează depresiunea, concomitent cu activitatea mai intensă sau mai moderată a activității 
vulcanice din lanţul harghitean. Perioadele de activitate mai intensă a acestora ar corespunde, în 
evoluţia reliefului depresiunii, cu perioadele de predominanță a acțiunii forţelor endogene, iar 
perioadele de activitate moderată cu predominanţa acțiunii forţelor exogene. 

Crearea de denivelări din ce în ce mai mari s-a realizat prin mişcări de coborâre ale 
peneplenei Cretacice — care constituie fundamentul depresiunii — şi prin edificarea aparatelor 
vulcanice ale Harghitei. Spaţiul depresiunii constituia un teritoriu submers, iar forţele exogene, 
în asemenea condiţii, se manifestă ca şi agenți, factori care „construiesc” prin procese de 
sedimentare, de acumulare. Ca forțe destructive se manifestă în afara acestui spaţiu, de unde 
provine de fapt materialul depus, în contextul tendinței de compensare (nivelare) a diferenţelor 
altimetrice. 

Începând cu declanşarea mişcărilor tectonice care au dus la formarea actualei depresiuni 
(Ponţianul superior) până la trecerea depresiunii în regim subaerian — Pleistocenul mediu si 
superior — au existat mai multe perioade, relativ scurte, de modelare exogenă (puse în evidenţă 


şi prin prezenţa straturilor de cărbuni) în care agenții externi au exercitat procese denudaționale, 

dar acestea nu au avut persistența şi amploarea necesară pentru a face posibilă formarea vreunei 
plattorme de eroziune (nivelare). 

S-ar putea căuta corespondențe între platforma de eroziune Poiana Mărului (Orghidan, 
N. 1929) şi unele serii de culmi plane sau aproape plane, cu altitudini apropiate situate în 
cuprinsul depresiunii. Dar, dacă se admite vârsta Pliocenă a acestei platforme — vârstă atribuită 
de Orghidan —, şi o corelăm cu evenimentele derulate în aceea perioadă în arealul de studiu — 
scufundare, sedimentare, predominant într-un mediu subacvatic — devine elocventă 
imposibilitatea formării unei asemenea suprafeţe. 

În ceea ce priveşte suprafaţa plană, uşor bombată, cu înclinare foarte slabă — de 0°-2°, pe 
alocuri de 2°-6°, a „platoului vulcanic”, aceasta nu se corelează ca vârstă cu platforma Poinana 
Mărului. Cel de-al treilea strat vulcano-sedimentar, din care se compun supafețele care 
alcătuiesc platoul, s-a depus în condiții subaeriene în Pleistocenul inferior şi mediu (László, A. 
1999), iar suprafața Poiana Mărului are vârsta Pliocenă. Pe de altă parte nu este vorba despre 
material vulcanic resedimentat, ci despre depunerea gravitațională, în situ, a materialului 
vulcanic, în principal tufite, lapili, aglomerate andezitice şi dacitice. Alte argumente pentru 
neincluderea acestui areal al Depresiunii Baraoltului în categoria suprafeţelor de nivelare este 
faptul că el nu este rezultatul modelării ciclice a reliefului şi că, de fapt se prezintă ca o 
suprafață structurală. 

În evoluţia paleogeogreografică mai îndepărtată, care începe cu formarea pânzei de 
Ceahlău — sfârşitul Cretacicului —, şi se termină cu declnaşarea mişcărilor tectonice de la 
sfârşitul Ponţianului, se poate vorbi de formarea unei vaste peneplene în toată aria, pe care se 
află azi Depresiunea Ciucului, Munții Harghita, Depresiunea Baraoltului, Depresiunea 
Braşovului. Dar ca urmare a mişcărilor de scufundare, această peneplenă materializează 
fundamentul arealului. Mişcările de ridicare din ultimele perioade de mobilitate a faliilor — care 
au elevat, de exemplu, compartimentul Căpeni —, nu au avut amploarea necesară aducerii la 
suprafaţă (în arealul Depresiunii Baraoltului) a vreunui element constitutiv al acestei peneplene. 
Stiva groasă de molasă nu a fost încă îndepărtată total de pe nici o porțiune de teren din aria 
studiată, deci nu se poate vorbi nici de vreo suprafață exhumată din ea. 

Totuşi dacă se observă în amănunt suprafața depresiunii şi se analizează hărțile 
topografice şi hipsometrice se pot pune în evidenţă în interiorul limitelor sale o serie de culmi 
bombate cu înălțimi cuprinse între 600 şi 650m. Ele pot fi incluse în categoria martorilor de 
eroziune poziționali. Sunt puşi în evidenţă în sudul bazinului estic: Dealul Scândurii (626,3m), 
DI. Mestecănişului Mic (610m), apoi în bazinul vestic: Dealul Mesteacănul Mare cu patru culmi 


înşirate pe cumpăna de ape între pârâul Dungo şi Cormoş, cuprinse între 625 şi 630m. La fel 

sunt şi culmile dealurilor Rotund (616,5m), Doboşeni Nord (641,6m), culmile de 602m şi 
620,7m ale Dealului Hotarului — toate în nord-vestul bazinului vestic şi Dealul Bonţa (603,lm) 
pe interfluviul dintre pârâul Nadaş şi Cormoş. (harta 12). Dacă luăm în considerare faptul că 
acestea sunt constituite din formațiuni vulcanogen-sedimentare dispuse peste depozitele 
pliocene rezultă faptul că acest nivel morfologic reprezintă mai degrabă resturile unei suprafeţe 
cu caracter structural a cărei modelare a început în Pleistocenul mediu. 

În chestiunea prezenţei piemonturilor în Depresiunea Baraoltului se impune o corelare 
cu ciclurile piemontane care s-au declanşat şi s-au desfăşurat pe teritoriul României după 
îndelungatul proces de edificare a lanţului carpatic. Primele două cicluri au vârstă Burdigalian — 
Helveţian şi Bassarabian — Meoţian, perioade în care teritoriul aflat în studiu evoluează 
subaerian şi s-a definitivat peneplena formațiunilor Cretacice. În cel de-al treilea ciclu 
piemontan: Pliocen — Cuaternar se desfăşoară formarea întregii stive de molasă a depresiunii. 
Astfel ar fi îndreptăţit demersul căutării de formaţiuni piemontane. 

În literatura de specialitate în ulucul depresionar al Carpaţilor Orientali sunt amintite 
formaţiuni piemontane în Depresiunea Maramureşului, Depresiunea Dornelor, Depresiunea 
Giurgeului, Ciucului, Braşovului. În aria de coevoluţie a Depresiunii Baraoltului — Harghita de 
Sud — Depresiunea Braşovului, este acceptată de geomorfologi existența piemonturilor: la 
ieşirea Oltului prin defileul de la Tuşnad, cu întindere până aproape de municipiul Sfântu 
Gheorghe, Piemontul Săcele, cel din zona localităților Breţcu, Ojdula, Ghelinţa —, toate 
aparținând celui de-al treilea ciclu. Ultimele două se găsesc în zona litorală a fostului lac 
Pliocen, unde au fost prezente condițiile tipice de formare ale acestui tip de relief sculptural în 
tot timpul Pliocenului. În schimb, primul s-a format în Pleistocenul superior în urma ultimelor 
manifestări vulcanice explozive ale structurii Ciomad, care au rupt pragul de la Tuşnad Băi, 
producând golirea bruscă a celei mai mari părți a lacului din Depresiunea Ciucului inferior şi a 
unei părți a sedimentelor depuse aici. 

În contextul evoluţiei paleogeografice la nivel regional s-a stabilt că pe actuala arie a 
Depresiunii Baraoltului în Pliocen funcționa un lac care, în perioada maximei sale extensiuni 
avea (probabil) legături chiar cu Bazinul Dacic. Depozitele sedimentate au caracter predominant 
de facies de larg şi foarte puţin caracteristici de mediu litoral. În încercarea de a identifica 
depozite în facies de litoral, care ne-ar putea conduce la indicii privind existenţa unor structuri 
piemontane, s-a avut în vedere stabilirea contactul lacului Pliocen cu uscatul din acea vreme. 

În sud, în cazul Munţilor Baraolt sunt consemnate depozite Pliocen — Pleistocene, 
depuse în facies de larg, chiar şi pe Dealul Fagului la 790 m altitudine, (Băcăinţan, N. 1999), la 


aproape 3 km distanță (în linie dreaptă) de limitele ariei aflate în studiu. Pe de altă parte, 

coloanele litologice de pe valea pâraielor Galat şi Harşant, situate în apropierea limitei sudice, 
indică prezenţa marnelor cu ostracode la adâncimi de 8 — 10 m, peste care sunt dispuse argile, 
argile nisipoase, nisipuri şi pietrişuri („complexul psefitic” şi „complexul psefito — psamitic” — 
Liteanu E. şi colab., 1962), depuse în Pleistocenul superior şi Holocen. Nici vechimea, nici 
grosimea acestor depozite, nici panta ori fragmentarea nu indică apartenenţa la vreun piemont. 
Mai mult decât atât, în apropierea acestor pâraie (la cca. 1 km), în interiorul depresiunii, pe 
valea pârâului Băţani, coloana litologică a forajului analizat de Laszl6 A. nu conţine strate de 
nisip şi pietriş. Peste marnele cu ostracode, situate la doar 4 m adâncime, se află un strat subțire 
de diatomit, apoi urmează argila ca rocă mamă a solului de la suprafață. 

Având în vedere aceste realități, se poate afirma că în această parte a Depresiunii 
Baraoltului nu s-au întrunit condiţiile favorabile în direcția constituirii structurilor de tip 
piemontan. 

În est, la contactul cu Munţii Baraolt, s-au căutat, de asemenea, indicii de ordin 
petrografic şi evolutiv pentru a se evidenția eventualitatea prezenţă a acestor forme de factură 
sculpturală. Ținând seama de extensiunea depozitelor cu caracter de facies litoral se poate 
deduce că, în timpul extensiunii maxime a lacului Pliocen în această zonă, munţii de astăzi au 
fost parţial submerşi, funcţionând ca insule. În atare condiţii organismele fluviale nu puteau 
genera material aluvionar suficient pentru a asigura dezvoltarea ulterioară a formelor 
piemontane. Coloana litologică a forajului din valea pârâului Sugo (situat pe limita convenită), 
analizată de László, A., interceptează formațiunile Cretacice la doar 10 m adâncime. Peste ele 
stau, discordant, brecia bazală, cărbunele argilos, lumaşel (facies de litoral), argile nisipoase, 
stratul III de cărbune şi încă un orizont lumaşelic. Urmează marnele cu limnocardium, într-un 
strat foarte subțire de cca. 2 m, peste care s-a format solul actual. Lipsa vulcano-sedimentelor, a 
marnelor cu ostracode, a celorlaltor straturi de cărbuni, a complexelor psafitic şi psefito- 
psamitic indică faptul că această zonă ori a evoluat subaerian de la începutul Romanianului, 
când s-a încheiat depunerea marnelor cu limnocardium, ori că unele dintre stratele depuse, 
menționate anterior, au fost atât de subțiri, încât au fost îndepărtate ulterior de procesele 
exogene şi resedimentate în alte sectoare ale depresiunii. 

Tot pe latura estică, dar mai spre nord, apare la zi cel de-al treilea complex vulcano- 
sedimentar depus sub-aerian pe o grosime de 20 — 30 m, neavând indicii privind posibile 
procese de resedimentare. Acest complex a îngropat practic atât rupturile de margine de bazin, 
cât şi sectorul marginal al Munţilor Baraolt. Rezultă, prin urmare, absența formațiunilor 


piemontane şi pe această latură a depresunii. 

Spre nord, lacul Pliocen cuprindea şi întreaga arie actuală a Depresiunii Ciucului. De-a 
lungul sistemului de falii NV — SE, care se activau pe fundul acestui lac, se extinde activitatea 
vulcanică pe direcţia dominantă a faliilor, ridicându-se succesiv aparatele vulcanice Luci, Lazul, 
Cucu, Pilişca, Murgul Mare, Ciomad, precum şi cel mai apropiat de depresiune: Tirco. 
Activitatea pulsativă a acestor aparate a dus la formarea celor trei nivele de vulcanogen — 
sedimentare de-a lungul întregii perioade cuprinse între Pliocen şi Pleistocen superior. În partea 
de nord a ariei delimitate, ca fiind Depresiunea Baraoltului, ele au grosimi mari, între 40 — 50 m 
(primul), 100 — 120 m (al doilea) şi 10 — 20 m (al treilea) (László, A., 1999). Niciunul dintre 
aceste straturi nu prezintă caracteristicile depozitelor resedimentate, nici structură încrucişată. 
Asemenea caracteristici apar deasupra celui de-al treilea nivel (strat resedimentat de piatră 
ponce, cu un grad de înclinare cuprins între 3° şi 8°) în bazinul Cormoşului pe valea pâraielor 
Gherend, Coşagul Mic, Coşagul Mare (László, A., 1999). Având în vedere poziția lor 
stratigrafică, resedimentarea s-a produs după oprirea activităţii vulcanice, în urmă cu 35 — 40 
mii de ani. 

Acest fapt poate fi considerat un indiciu al unui piemont aflat în fază aluvionară însă pe 
ceilalți afluenți din această zonă ai Cormoşului nu s-au mai găsit asemenea depozite. Probabil 
este vorba despre un mic piemont local, situat la poalele Dealului Piatra Baraoltului (1200 m), 
la cca 4 — 5 km în afara ariei de studiu. Având în vedere poziţia sa, nu i se acordă atenție 
deosebită. Prin urmare, concluzionăm că, în cadrul limitelor stabilite, pe latura nordică a 
depresiunii nu există indicii concludente privind prezenţa formațiunilor piemontane. 

În continuare, pentru latura vestică, s-au analizat aceleaşi indicii: evoluţia 
paleogeografică a zonei de contact a lacului pliocen cu Munţii Perşani, modul de formare a 
sedimentelor de aici la care se adaugă prezenţa şi comportamentul faliilor cu orientare NV — SE 
şi V — E, ca factori perturbatori. 

De-a lungul faliei de margine de bazin, aparținând seriilor de falii N — S, structurile 
Cretacice ale munţilor plonjează în trepte. Stiva de molasă are grosimi cuprinse între 150 şi 250 
m. Acest fapt ne sugerează o creştere destul de bruscă a adâncimii bazinului. Înainte de 
începerea mişcărilor de coborâre, peneplena Cretacică avea culmile şi văile orientate dinspre NE 
spre SV, drenajul suprafeţei realizându-se spre Bazinul Transilvan. Odată cu formarea bazinului 
de sedimentare, în urma mişcărilor de coborâre, această situaţie se schimbă, având loc o 
deplasare a cumpenelor de ape şi, deopotrivă, a nivelelor de bază locale. Organismele fluviale, 
cu scurgere spre lacul Pliocen, care s-au grefat în depresiune (cu rol de nivel de bază local), au 
fost probabil incipiente şi aveau în consecinţă debite lichide şi solide reduse. Depozitele groase 


de nisipuri şi pietrişuri rulate, depuse în structură încrucişată, lipsesc. Modul de sedimentare din 

această zonă nu diferă prea mult de restul bazinului, fiind prezente aceleaşi nivele petrografice. 
Doar prezenţa stratelor I şi III de cărbune, în grosimi exploatabile (subteranul de la Vărghiş, 
carierele Racoş şi Vârghiş) evidențiază perioade mai lungi cu condiții propice, în principal 
tectonice, de formare a acestei resurse, şi de aici se pot face referiri la scufundări diferențiate, 
menţinerea mediilor mlăştinoase un timp mai îndelungat ş.a. Peste aceste straturi, sedimentarea 
s-a produs la fel ca în întreg bazinul: marne cu Limmnocardium, marne cu Ostracode, nivelele 
de vulcano-sedimente şi complexe psefito-psamitice. Cauzele scufundării diferenţiate au fost 
mişcările ce au avut loc de-a lungul faliilor NV — SE şi V — E. Primele au dus la formarea 
golfurilor depresionare Vârghiş şi Racoşul de Sus, iar secundele au contribuit la deschiderea 
defileului Oltului de la Racoş. Dacă se suprapun harta grosimii depozitelor din depresiune cu 
cea a seriilor de falii, se observă că stiva de molasă de la poalele Munţilor Perşani are cea mai 
mare grosime în zona de intersecție a seriilor de rupturi N —S, de margine de bazin, cu cele 
orientate NV — SE şi V — E (150 — 250 m, anterior menționat). 

Astfel se poate afirma, că nici în zona de contact a Munţilor Perşani cu Depresiunea 
Baraoltului nu s-au întrunit condițiile morfogenetice favorabile formării şi evoluţiei formelor de 
relief piemontane. 

După cercetarea tuturor arealelor de contact ale depresiunii cu rama montană 
înconjurătoare, convingerea noastră este că formele sculpturale specific piemontane lipsesc. 
Petece mici, purtând unele caracteristici petrografice ale acestei forme de relief, au fost găsite în 
arealul nordic la 4 — 5 km de limitele trasate şi necesită investigaţii mai amănunțite privitoare 
atât la condiţiile de formare cât şi la elementele de natură morfometrică. 

O altă categorie de relief sculptural bine reprezentată o reprezintă glacisurile. Existenţa 
acestor forme este o certitudine, fiind bine puse în evidenţă atât de harta hipsometrică, de harta 
pantelor de profilele transversale executate, pe de o parte, iar pe de altă parte şi ca realitate 
morfologică incontestabilă în peisajul depresionar. 

Glacisurile actuale ale depresiunii au început să evolueze după încetarea activității 
vulcanice şi depunerea celui de-al treilea nivel vulcano — sedimentar, în urmă cu 35 — 40 mii de 
ani. Printre variabilele care au dus la declanşarea procesului de formare se pot aminti: unghiul 
de pantă al versanților, variațiile de temperatură, cantitățile de precipitaţii, natura şi consistenţa 
covorului vegetal. Perioada timpurie de evoluție corespunde ultimei glaciaţiuni: Wiirm. Clima 
rece a generat condiţii ce au favorizat instalarea proceselor de  dezagregare, îndeosebi, şi 
alterare, a proeselor gravitaționale (rostogoliri, surpări, alunecări, solifluxiune, curgeri de 
debris) a proceselor fluvio-torenţiale etc. În asemenea condiţii climatice se poate vorbi de 


procese de solificație mult încetinite, vegetație sărăcăcioasă, precipitaţii predominant solide. 

Eroziunea de adâncime este mult redusă, predomină eroziunea de suprafață, eroziunea areolară 
şi procesele gravitaționale şi fluvio-denudaţionale tipic periglaciare. Astfel la partea inferioară 
versanților (abrupturilor) se formează acumulări de grohotişuri, de materiale detritice eterogene 
ca granulometrie care, depându-se în arealul de contact dintre versanţi şi suprafața bazală au 
generat trene de glacisuri coluviale, aluviale sau mixte. 

În perioadele mai calde dar, mai ales, odată cu încălzirea climei survenită în Holocen, se 
accentuează eroziunea de adâncime. Pe suprafața versanților se dezvoltă formele eroziunii 
torențiale, care generează o cantitate mai importantă de material extrudat. Acesta este 
transportat la baza versantului şi depus în forme specifice: conuri de dejecție, glacisuri coluvio- 
proluviale, glacisuri terasate ş.a. Din îngemănarea lor s-au format trene de glacisurile proluviale. 

Luând în considerare observaţiile şi cartările de teren, evaluând modelul digital de 
elevaţie al terenurilor, harta pantelor, harta morfografică ş.a. este dificilă separarea strictă a 
tipologei glacisurilor care sau format în decursul timpului. De asemenea, pe suprafața 
glacisurilor de azi au evoluat între timp alte organisme torențiale, mai noi, suprafaţa lor fiind 
astfel fragmentată. Predominante sunt însă, în mod vădit, glacisurile coluvio-proluviale. 

În afara agentului şi a tipurilor de procese generatoare (în funcţie de care se diferențiază 
glacisurile de eroziune şi cele de acumulare) acestea pot fi clasificate şi după tipul denivelării 
sau natura suprafețelor pe care sau între care se realizează racordul. Astfel se pot deosebi: 
glacisuri structurale, glacisuri petrografice, glacisuri de vale, glacisuri de terasă, glacisuri de 
luncă. Dintre aceste tipuri, specifice Depresiunii Baraoltului sunt glacisurile de front structural 
(dezvoltate pe aliniamente lungi sub abrupturile structurale formate la nivelul orizonturilor 
vulcano-sedimentare, precum este cel din bazimul vestic de sub culmile aliniamenzului deluros 
dat de Vârful Dealului (892,7/m) — Dealul 'Tortoma (701,4 m), sau cel din bazinul estic de sub 
culmile aliniamentului deluros dat de Dealul Românilor (660,5m) - Dealul Nadas (669,2m) şi 
Dealul Brun (715,5m), glacisurile de vale (care deţin cea mai mare extensiune) şi glacisurile de 
luncă, ca cele de la contactul luncii pârâului Ozunca cu vesanții săi. 

Având în vedere aceste considerente, glacisurile se identifică aproape în toate arealele de 
racord ale depresiunii cu arealele mai elevate din jurul său. Sunt aşa numitele glacisuri de 
contact cu rama depresiunii. 

În sudul bazinului vestic, în zona localităţii Augustin glacisul poate fi bine definit, atât 
pe teren, cât şi cu ajutorul profilului transversale ale versantului (fig. 13 şi 14). Panta se 
încadrează predominant în clasele 3 (6° — 10°) şi 4 (10° — 15°), dar sunt şi areale din clasa 5 


(15° — 25°), dar şi din clasa 2 (2° — 6°). O altă caracteristică este fragmentarea acestora de către 

Poziționarea 


organisme torențiale stinse, acoperite de vegetaţie, chiar şi vegetaţie forestieră. 

Fig.nr.13: Profil (S-N) prin DI. Deasupra Dealului (în apropiere de Augustin) 

Fig. nr.14: Profil (SE-NV) prin DI. Deasupra Dealului (în apropiere de Augustin). 

În proximitatea localităţii Augustin, continuând spre nord pe faţada estică a munților 
Perşani, s-au format glacisuri sub înălțimile care domină golfurile depresionare Racoşul de Sus 
şi Vârghiş. Ele pot fi sesizate atât în teren, cât şi pe profilele executate. Cel mai relevant este cel 
situat în golful Vârghiş (fig. 15.) pe sub vârful Vârghiş Vest (751,3 m). Pe cea mai mare parte a 
sa înclinarea este cuprinsă între 6° — 10°, nu este afectat de organisme torențiale şi alunecări de 


teren, dar este fragmentat de două pâraie mici. 

Fig. nr.15: Profil (NV-SE) prin dealul Vârghiş Vest. 


În zona localităţii Doboşeni, sub culmile dealurilor: Dealul Hotarului (620,7 m), Dealul 
Doboşeni Nord (641,6m), glacisurile sunt uşor sesizabile pe versaţii nordici, nord-estici şi estici. 
Pantele lor au înclinații cuprinse între 2° şi 10°, încadrându-se astfel în clasele 2 şi 3 de pantă. 
De la nivelul lor pornesc câteva organisme torențiale vechi, stinse, acoperite de vegetaţie. Pe 
versanţii sudici sunt mai greu de sesizat şi au pante mai mari de până la 15° - 25°. De aici 
pornesc mai multe ravene, dar şi două pâraie mici. 

În apropierea localităţii Filia, în jurul culmii dealului Rotund (616,5 m), se pot sesiza 
aceleaşi aspecte, ca şi în cazul precedentelor înălțimi doar că pe versanţii nordici şi estici au 
pante mai reduse comparativ cu versanţii sudici şi vestici. 

Pe versantul stâng al văii Cormoşului, pe marginea estică a bazinului vestic, coborând 
spre sud, se înşiră Dealul Fântânii, Dealul Tortoma (numit şi Biborţeni Nord-Vest — 701,4 m), 
Dealul Mesteacănul Mare (630,5 m), având rol de cumpănă de ape între Cormoş şi pârâul 
Dungo — afluent al Baraoltului — , s-au dezvoltat glacisuri, purtând câteva elemente distincte. Se 


pot face referiri la întinderea lor, mult mai mare spre vest, panta mai redusă, 2° — 6°, rareori 

depăşindu-se 10°, la faptul că includ suprafețe împădurite, sunt fragmentate de afluenții 
Cormoşului şi ai pârâului Baraolt şi că nu sunt afectate de organisme torențiale sau alunecări de 
teren. 

La limita sudică a bazinului vestic sistemul de fracturi crustale V — E, în ultimele sale 
mişcări, a elevat compartimentul Căpeni, care cuprinde Dealul Secerişului (581 m), Dealul 
Căpeni Nord — Est (557,73 m), Dealul Vârfului (607 m). Înainte de ridicare această porţiune a 
depresiunii a evoluat ca un imens glacis al versanților nordici ai Munţilor Baraoltului, care 
totuşi au rămas în poziție suspendată (suprapus horstului) față de acest compartiment. 
Caracterul de racord al acestui compartiment se poate pune în evidență numai dacă se 
prelungeşte printr-un plan imaginar suprafața dată de înclinarea culmilor dealurilor mai sus 
menţionate. (fig.16). În urma evoluţiei ulterioare a fost intens fragmentat de valea pârâului 
Căpeni şi de către afluenții săi. De fapt acest pârâu a tăiat pe direcţia nord-est — sud-vest întregul 
glacis, făurindu-şi un bazin hidrografic asimetric (cu afluenți doar de pe stânga, dinspre Munţii 
Baraolt), despărţind de munţi dealurile Secerişului şi Căpeni Nord — Est. În cuprinsul glacisului 
pantele au înclinări de la 2° la 15°. Pe versanţi au evoluat mai multe organisme torențiale, în 
mare parte stinse şi stabilizate, unul singur este activ şi în prezent iar altul şi-a încheiat complet 
ciclul de evoluţie intersectând cumpăna de ape între pârâul Baraolt şi pârâul Căpeni. 

Fig. nr.16: Profil (SE-NV) prin Dealul Cărbunarilor şi Dealul Secerişului 


În bazinul estic, sub vârful aparatului Tirco (662,5 m) s-a format un glacis de front 
structural situat la baza andezitelor cu piroxeni din care acesta este alcătuit. Se dezvoltă pe 


versantul estic şi nordic, aproximativ de la altitudinea de 605 m până la 570 m, de la marginea 

pădurii care acoperă culmea. (fig. 17). Înclinarea este predominant de 6° — 10° şi nu este afectat 


de procese de versant, în schimb reprezintă zona de obârşie a două văiugi a căror lățime 

Fig. nr.17: Profil (V-E) prin Vârful Tirco. 


Spre nord, pe marginea vestică a bazinului estic, se sesizează o situație similară cu cea 
din bazinul vestic, înşirându-se aici culmile: Dealul Românului (672,4 m), Dealul Nadaş (669,2 
m), Dealul Brun (715,5 m), care domină versantul estic al văii pârâului Baraolt. Glacisurile, de 
vale, se regăsesc ca o fâşie prelungă sub culmile acestor dealuri. Diferenţa față de bazinul vestic 
este că de aici izvoresc mai multe ape curgătoare scurte, cu debite mici, afluenți de dreapta ai 
Baraoltului. Prin urmare, sunt mai fragmentate de obârşiile acestora, cât şi de organisme 
torențiale vechi, stinse, fixate printr-un covor vegetal. 

În partea de est a bazinului estic, la contactul cu Munţii Baraolt, Pârâul Sugo şi-a stabilit 
cursul pe falia de margine, situată la baza versantului iar limita depresiunii a fost trasată exact 
pe acest curs. Prin urmare, glacisurile structurale situate la niveluri superioare în această zonă 
marginală a Munţilor Baraolt, nu se înscriu în arealul investigat. În sudul acestui bazin s-au 
identificat glacisuri la racordul horstului, reprezentat de Vf. Cetăţii (614,1 m) cu arealele de la 
poalele sale. Pe faţada sa nordică, cu toate că probabil procesele de formare a glacisului s-au 
desfăşurat, astăzi aceste forme nu pot fi identificate nici pe teren, nici prin analiză morfografică 


(fig.18) La nord de respectivul horst se află falia crustală V — E, în lungul căreia s-a instalat 

pârâul Baraolt. Astfel materialele rezultate din procesele de eroziune şi transport nu s-au putut 


depune fiind, în majoritatea lor, preluate şi transportate mai departe de către pârâu. 

Fig. nr.18: Profil (N-S) prin Vârful Cetăţii — Vârful Fagului. 


Continuând spre est, pe fațada nord-estică, se pot identifica glacisuri de vale chiar şi mai 
departe, spre est-nord-est. (fig. 19.) Ele se dispun imediat sub arealul de culme şi au înclinări de 
pâna 10°. Acest glacis este parazitat de trei organisme torențiale vechi, stinse, acoperite de 
vegetaţie. Vechile conuri de dejecţie s-au aşternut înainte de debuşeu în lunca pârâului Baraolt, 
formând glacisuri coluvio-proluviale cu pante mai reduse (0° - 6°). 

Fig. nr.19: Profil (VSV-ENE) prin Vârful Cetății 

Pe fațada estică a horstului a evoluat cuveta Bodoş, în care glacisurile se pot identifica la mică 
distanță de culmile care înconjoară acest areal aparte al depresiunii. Pe versanţii sudici şi nordici 
ai cuvetei predomină pantele cu valori situate între 6° - 10°. În ansamblu, sunt organisme 
torențiale stinse şi alunecări de teren momentan stabilizate. O situaţie aparte o prezintă acele 
porțiuni ale glacisurilor, pe care s-a depozitat sterilul rezultat din deschiderea carierei Bodoş. 
După lucrările de închidere şi ecologizare acest material a fost relocat, tasat şi înierbat. Cu toate 
acestea este afectat de procese de versant. Glacisurile de eroziune cele mai vechi se găsesc la 
poalele platoului vulcanic din partea de nord-est în timp ce cele mai recente, acumulative sunt 
glacisurile de luncă ce reprezintă suprafeţe de racord între treapta luncilor vatra depresionară. 

La poalele platoului vulcanic se găseşte o suprafaţă de racord cu lunca pârâului Baraolt şi a 
afluenților săi de lăţime variabilă, având caracter coluvial (fig. 20.). Pe alocuri este întreruptă de 
conuri de dejecție nu prea întinse ale organismelor torențiale care coboară de pe fruntea 
platoului — proluvii. Acestea sunt puţine la număr şi sunt inactive având covor vegetal — în mare 
parte pădure. Pantele acestor fâşii de racord se înscriu între 2° şi 6°, mai rar, ajung la 10°. 

Fig. nr.20: Profil (E-V) prin fruntea platoului vulcanic la Dealul Mare. 


Cea de-a doua generaţie de glacisuri se poate pune în evidenţă ca suprafață de racord 
între luncile văilor mari ale depresiunii şi părțile inferioare ale versanților lor sau terasele 
aluviale (dominante în vatra depresionară). Ele nu formează o fâşie continuă, fiind mai bine 
individualizate la gurile de vărsare ale afluenților sau la debuşarea unor organisme torențiale 


vechi,stinse. 

Ca urmare, sunt conuri de dejecţie de diferite mărimi, adică proluvii, iar în cazul intrării în lunci 
a unor afluenți aceste conuri capătă caracter aluvio — proluvial. Panta lor este situată între 2° şi 
6° şi, după cum s-a arătat, se includ în categoria glacisurilor de luncă sau de terasă. 

În concluzie, în Depresiunea Baraoltului glacisurile constituie un element reprezentativ 


de ordin geomorfologic şi peisagistic. 


5.2.2. Relieful structural 
Morfologia condiţionată de particularitățile tecto-structurale ale substratului este, la 


rândul său, extrem de reprezentativă în Depresiunea Baraoltului şi se leagă, îndeosebi, de 
prezenţa formelor aferente reliefului disjunctiv al faliilor (diferenţierile sub formă de horsturi şi 
grabene) a suprafețelor şi a abrupturilor structurale dezvoltate pe structurile vulcanogen 
sedimentare, a versanților asimetrici etc. 

Deoarece în capitolul 4., subcapitolul 4.4. au fost prezentate detaliat, atât condiționările 
genetice impuse de către componenţii şi factorii geologici, cât şi modul în care aceştia se 
materializează şi se diferențiază în peisaj sub aspect geomorfologic, apreciem că reluarea 
acestor elemente ar conferi textului o prea mare redundanță datorită repetițiilor ce nu ar putea fi 
evitate. De aceea, am considerat mai oportun să consemnăm acestă realitate elocventă fără a 


relua aspectele particulare analizate anterior. 


5.2.3. Relieful petrografic 
Suita de roci care alcătuiesc stiva de molasă depusă discordant pe fundamentul 


depresiunii, este redată separat pentru cele două bazine de coloanele litologice sintetice 
întocmite de László A., pe baza a 318 foraje (fig. 3). Prin evaluarea lor şi prin observațiile în 
teren asupra deschiderilor naturale, constatăm că rocile care s-au impus în modelarea selectivă a 
reliefului sunt marnele, argilele, nisipurile, pietrişurile (complexul psefitic şi psefito - psamitic), 
nivelul vulcano — sedimentar superior. Toate sunt rezultate din diverse procese de sedimentare, 
ceea ce le conferă acele proprietăți pe baza cărora se comportă faţă de procesele de modelare. Se 
au în vedere: porozitatea, permeabilitatea, rezistența mecanică foarte mică în cazul nisipurilor, 
impermeabilitatea, omogenitatea, plasticitatea în cazul argilelor şi marnelor, porozitatea, 
permeabilitatea, eterogenitatea, rezistența mecanică mai mare în cazul vulcano-sedimentelor. 
Unele dintre aceste proprietăţi sunt asemănătoare, altele sunt contrare. Pe baza acestei deosebiri 
şi asemănări de proprietăți şi comportament, sub influenţa agenţilor modelatori externi relieful 
depresiunii a evoluat diferențiat. Pe de o parte s-a format un relief pe rocile moi, omogene, pe 


de altă parte altul pe roci mai rezistente, eterogene. 

Se identifică sudul, vestul, centrul bazinului vestic (golfurile depresionare Racoşul de 
Sus, Vârghiş, compartimentul Căpeni) sudul şi sud-estul bazinului estic (cuveta Bodoş) cu 
predominanţa rocilor moi: marne, argile, nisipuri. În asemenea condiţii prin conlucrarea dintre 
roca, având aceste proprietăţi, şi agenţii modelatori externi s-a (auto)organizat un relief în care 
predomină pantele domoale (2° — 6° — 10°, rareori 10° — 15%), culmile largi, uşor bombate, cu 
înclinări ce nu depăşesc 0° — 2°, iar ca altitudine se încadrează între 550 şi 620 m. Se pot 
exemplifica în sud şi în compartimentul Căpeni: Dealul Vârfului (607 m), Dealul Căpeni Nord — 
Est (557,73 m), Dealul Secerişului (581 m), în vestul bazinului vestic: Dealul Pustnicului (566,9 
m), Dealul Bonţa (603,1 m), apoi în Golful Racoşul de Sus: Dealul Muntele Câmpiei (572,2 m), 
Dealul Valea Mare (566 m), în golful Vârghiş: Dealul Rădăcini (558 m), Dealul Acoperişul 
Băncii (540 m), iar în centru sunt Dealul Mesteacănul Mare (627,7 m) şi Dealul Baraolt Nord 
(575,3 m). Adâncimile relative ale fragmentării acestor dealuri sunt predominant între 30 şi 60 
m. 

În bazinul estic relieful format pe rocile moi diferă puţin de cel din bazinul vestic prin 
înclinarea mai mare a versanților, cu predominanta valorilor de 6° — 10° şi 10° — 15°, culmi mai 
înguste dar cu suprafața aproape plană (înclinare 0° -2%), altitudine puţin mai mare, cu 
predominanța vârfurilor de peste 600 m, adâncimi relative ale fragmentării cu valori de 30 — 60 
m, ocupă suprafețe mai mari. Se exemplifică prin: dealurile Cinodului, care este o suită de 
spinări deluroase situate la sud de localitatea Băţani, apoi dealurile care mărginesc spre est şi 
sud cuveta Bodoş (Dealul Mestecănişului Mic 626,3 m, Dealul Gaura Mică 623 m). 

Nivelul superior vulcano — sedimentar domină partea de nord a bazinului vestic, precum 
şi nordul şi nord-estul bazinului estic. Pentru a înţelege diferenţele între relieful format pe acest 
component petrografic din bazinul vestic şi cel estic, este necesară detalierea a câtorva aspecte 
legate de acest nivel. 

Pe baza analizei radiometrice a componentelor, realizat de László A (1999)., la care se 
adaugă fosilele de mamifere, s-a stabilit că aceste sedimente vulcanice s-au format în ultimele 
faze de erupție a aparatelor vulcanice Cucu şi Pilişca care au avut loc pe tot parcursul 
Pleistocenului inferior şi mediu. Extinderea mai mică decât a celorlaltor două nivele şi grosimea 
relativ mare, cuprinsă între 100 şi 150 m poate să însemne că activitatea vulcanică a fost mai 
liniştită, dar mai constantă. Pe lângă aceste elemente trebuie avute în vedere şi mediul în care s- 
a desfăşurat depunerea, distanța de la sursă şi procesele care s-au desfăşurat în timpul 
sedimentării/ acumulării. 

În perioada menţionată, în cea mai mare parte a bazinului vestic este un mediu lacustru, 


mlăştinos, astfel depunerea s-a realizat în acest lac, în parte gravitațional dar în cea mai mare 

parte prin resedimentare. Nivelul superior vulcano — sedimentar este alcătuit în această parte a 
depresiunii din material vulcanic fin, tufuri de diferite granulati, lapilli, cu intercalații de 
depozite sedimentare, diatomite, argile, piatră ponce. Cele care au fost resedimentate, s-au 
aşternut de la nord sau nord-nord-est spre sud sau sud sud est, ajungând în nordul bazinului 
vestic cu precădere cele fine. Datorită acestei structurări variate, ele nu opun rezistență mare la 
activitatea proceselor de modelare externă. 

Aspectul reliefului care a rezultat, în astfel de condiţii, la prima vedere nu diferă prea 
mult de aspectul celui prezentat mai înainte. Astfel în partea de nord a bazinului vestic este un 
relief deluros cu pante de 6° — 10° — 15°, dar apar şi pantele de 15° — 25°. Culmile sunt uşor 
bombate, nu prea largi, de 50 — 100 m, cu pante de 0° — 2°. Înălţimile sunt mai mari de 600 m, 
iar adâncimea relativă a fragmentării este predominant între 30 şi 60 m, dar şi între 10 şi 30 m. 
În acest areal se află dealul Doboşeni Nord (641,6 m), Dealul Rotund (616,5 m), Dealul 
Fântânii (637,1 m). 

La sud de valea pârâului Agriş nivelul vulcano — sedimentar superior se schimbă 
structural: predomină nisipurile vulcanogene cu fragmente de piatră ponce. Având această 
condiționare, relieful este uşor ondulat, slab înclinat, la o altitudine ce scade de la est la vest de 
la 570 — 580 m, până la nivelul luncii Cormoşului, la 500 m. Înclinarea are valori cuprinse între 
2° — 6°, dar sunt şi porțiuni ce au între 0° — 2°. Adâncimea relativă a fragmentării este cuprinsă 
între 10 şi 30 m, cu areale unde acest indicator are şi valori situate între 5 şi 10 m. 

În bazinul estic componentele nivelului superior vulcano — sedimentar se schimbă 
substanțial. Apropierea de aparatele vulcanice din care provin (cca. 9 km de aparatul Cucu şi 
cca 6 km de Pilişca), modul de depunere — subaerian —, toate au contribuit la această diferenţă. 
Pe baza coloanelor litologice din forajele de pe valea pârâului Herculian, Bradul şi din centrul 
localităţii Herculian, a deschiderilor naturale şi artificiale din zonă, se pot evidenția elementele 
petrografice, care, datorită proprietăților lor elementare, au impus o evoluţie diferită a reliefului 
din această parte a depresiunii. Predomină aglomeratele vulcanice andezitice şi dacitice, apoi 
dacit cu amfibol şi biotit, chiar şi curgeri de lave de natură andezitică şi dacitică, bolovănişuri, 
pietrişuri, rar nisipuri, ultimele trei fiind rezultatul unei resedimentări fluviale. 

În asemenea condiţii relieful care s-a format la est de valea pârâului Baraolt, are aspectul 
unei suprafeţe plane, uşor bombate, ce se apleacă uşor de la nord — est la sud — vest, de la 740 — 
700m la 650 — 615m, în care s-au adâncit pârâurile Bradul Mare, Bradul Mic, Ulmul, Sug6. 
Aceste pârâuri împart acest sector în trei compartimente având aspectul amintit mai sus: Dealul 
Mare (722,6m), Dealul Ulmului (726,7m, în afara limitelor depresiunii), Dealul Pietros (738m, 


în afara limitelor depresiunii) — Dealul Botul Dungilor (636m). Înclinarea acestei suprafeţe este 

între 0° — 2° , cu o creştere uşoară spre margini, la valori cuprinse între 2° şi 6°; adâncimea 
fragmentării are valori mici: între 0 — 2 m şi 2 — 5 m. Versanții văilor care o fragmentează au 
pante mari şi foarte mari, cu înclinări cuprinse între 15° şi 25°, dar şi areale unde depăşesc 25°. 
În zona acestor văi adâncimea fragmentării are valori de 30 — 60 m şi 60 — 100 m. 

Având în vedere elementele substratului, şi forma care a evoluat sub influenţa proceselor 
de modelare externă, arealul încadrat de pârâul Baraolt la vest, pârâul Sug6 la est, abrupturile 
Dealului Botul Dungilor la sud, se defineşte ca platou vulcanic. 

La vest de pârâul Baraolt se înşiră de la sud la nord: Dealul Românului (672,4 m), 
Dealul Nadaş (669,2 m), Dealul Brun (715,5 m), care prezintă la zi, la rândul lor, nivelul 
vulcano — sedimentar superior fără a dezvolta însă aspectul de platou. Cauza se găseşte tot în 
componentele acestei structuri petrografice, în care predomină elementele ale căror proprietăți 
au permis agenții modelatori să aibă o acţiune mai destructivă. Predomină tufurile de diferite 
granulații, lapilli vulcanici, puţine aglomerate andezitice şi dacitice şi cel mai important — fără 
curgeri de lave, acestea din urmă extinzându-se până la valea pârâului Herculian. Aşa cum s-a 
mai arătat, acest complex petrografic s-a aşternut în bazinul estic în mediu subaerian, fiind 
imediat afectat de forţele de modelare externe, deci acțiunea lor durează de o perioadă mai 
îndelungată decât în bazinul vestic. 

Într-o asemenea condiţionare aceste dealuri au asemănări cu cele din nordul bazinului 
vestic, dar şi deosebiri, care le individualizează. Altitudinea lor depăşeşte 650 m, culmile nu 
sunt largi, dar sunt uşor rotunjite, cu înclinări de 0° — 2°. Lăţimea acestor areale cu înclinare 
foarte slabă se cifrează la cca. 50 m în Dealul Brun şi abia ajunge la 100 m în Dealul 
Românului. Pantele versanților au valori cuprinse, predominant, între 10° şi 15°, doar 
glacisurile au o înclinare mai slabă. Adâncimea relativă a fragmentării are valori de 30 — 60 m 
în toate cele trei dealuri, numai spre culmi scade la 10 — 30 m. 

În Depresiunea Baraoltului diferențele petrografice între zonele de extindere a 
complexului vulcano — sedimentar superior şi cele în care acesta lipseşte, induc diferenţe în 
modul în care forţele modelatoare au reuşit să formeze relieful. Mai mult decât atât, diferenţele 
în structura petrografică de amănunt a acestui complex, precum şi mediul în care s-a aşternut, 
diferențiază formele care au evoluat pe suprafața lui. 

Astfel în partea de sud, vest, centru, unde sunt la zi elemente petrografice moi: marne, 
argile, nisipuri, este un relief deluros cu pante domoale, culmi rotunjite, largi, a căror altitudine 
abia depăşeşte 600 m în trei vârfuri (Dealul Vârfului 607 m, Dealul Mesteacănul Mare 627,7m, 
Dealul Mestecănişului Mic 626,3m), cu o adâncime relativă a fragmentării ce depăşeşte doar pe 


alocuri 10 — 30m, unde se încadrează si valoarea medie a depresiunii (26,4m), cu numeroase 

urme de organisme torențiale stinse. Diferenţele între bazinul vestic şi cel estic, în ceea ce 
priveşte relieful format pe aceste roci, sunt nesemnificative. 

În partea de nord, unde elementele petrografice de origine vulcanică sunt la zi, s-au 
relevat diferenţe atât între bazinul vestic şi cel estic, cât şi în interiorul acestuia din urmă. În 
bazinul vestic materialele vulcanice mai fine depuse într-un mediu lacustru au generat un relief 
de altitudine ce nu depăşeşte 600m doar în extremitatea nordică, culmi largi, pante domoale, cu 
urme de organisme torențiale stinse. În vestul bazinului estic, o oarecare asemănare de 
componenți ai vulcano — sedimentelor, dar depunerea într-un mediu subaerian şi evoluţie mai 
îndelungată, a dus la un relief de dealuri mai înalte, ce depăşesc 650 m, chiar 700 m, având 
culmi mai înguste. Un număr semnificativ de organisme torențiale au căpătat caracter 
permanent. 

Cel mai reprezentativ relief impus de complexul vulcano-sedimentar superior este 
platoul vulcanic, extins la est de valea pârâului Baraolt. Între limitele trasate pentru zona de 
studiu, această suprafață a fost fragmentată în trei sectoare. Platoul vulcanic se pierde spre nord 
— nord — est, acolo unde încep conurile vulcanice îngemănate şi văile se adună căpătând 


caracter de barrancos-uri. 


5.2.4. Relieful fluvial 
Pentru întreaga arie a Harghitei de Sud, a Munţilor Baraoltului, a Munţilor Perşani şi 


actualei Depresiuni a Baraoltului nivelul de bază al văilor şi interfluviilor peneplenei Cretacice 
pare să fi fost reprezentat de nivelul suprafeţei lacului din Bazinul Transilvan. Ca urmare, 
orientarea generală şi aspectul formelor de relief fluvial era nord-est — sud-vest. Afundarea şi 
apoi formarea stivei de molasă a schimbat treptat acest nivel, cel local actual fiind reprezentat 
de râul Olt, ceea ce a modificat radical configuraţia inițială. Aşa cum în procesul de scufundare 
un rol incontestabil i-a revenit tectonicii rupturale, cu seriile de falii N — S, V — E, NV - SE, tot 
aşa, în organizarea ulterioară a rețelei de văi, aceasta s-a impus prin menținerea unor linii de 
maximă adâncime (niveluri de bază locale), spre care se puteau îndrepta şi apoi se puteau instala 
apele curgătoare. 

Însăşi configuraţia generală a Depresiunii Baraoltului, cu prezenţa celor două bazine 
alungite pe direcția nord — sud, este o condiţionare a tectonicii dar, în acelaşi timp şi un rezultat 
al modelării fluviale exercitate de principalele artere hidrografice care s-au „mulat” pe acestea 
Cormoşul, în bazinul vestic, respectiv Baraoltul, bazinul estic. 

Sudul celor două bazine nu iese din acest tipar. Falia crustală V — E a „trasat” o linie 
directoare pentru evoluţia văii pârâului Ozunca, iar după confluența cu Baraoltul pentru aceasta 


din urmă, apoi şi pentru cea a Oltului. 

Valea Cormoşului îşi are obârşiile în craterul Luci — Lazul format în urma activității 
acestei structuri vulcanice în urmă cu 4,4 şi 3,9 MA (Dacian) — perioada aproximativă a 
încetării primei faze de erupții (László, A., 1999). Nivelul de bază era lacul pliocen care 
acoperea actuala Depresiune a Baraoltului. Evoluţia văii s-a făcut în ambele sensuri, în aval pe 
măsura retragerii lacului şi în amonte prin eroziune regresivă. În Romanian, când, ca urmare a 
depunerii masive a complexul vulcano — sedimentar median, întreaga depresiune este uscat 
pentru un scurt timp, Cormoşul a pătruns în aria depresionară. Scufundarea care a urmat şi stiva 
groasă de marne cu ostracode au şters toate urmele acestei văi. S-a mai amintit că, în bazinul 
vestic suprafața acvatică a persistat până în Pleistocenul mediu-inferior, rămânând nivel de bază 
pentru această vale tot acest timp, dar şi mediu de depunere a tuturor aluviunilor transportate. 
Valea Cormoşului de azi, mai precis sectorul din Depresiunea Baraoltului, îşi începe evoluţia în 
perioada definitivării bazinului vestic ca suprafață mlăştinoasă, cu ochiuri de apă, la sfârşitul 
Pleistocenului inferior şi începutul Cuaternarului. 

La pătrunderea în depresiune, la cota 527,6 m, valea lunca văii Cormoşului este relativ 
extinsă (cca. 40 m lăţime) iar adâncimea relativă a văii în acest punct este de 89m (fig. 21). 
Panta talvegului este redusă, meandrarea este slabă, datorată mai degrabă ocolirii conurilor de 
dejecţie a văiugilor afluente, decât pantei reduse. Albia minoră se situează cu 1 — 1,5 m sub 
nivelul luncii. Asimetria, care se poate observa pe profilul transversal, este condiționată de una 
dintre faliile sistemului ruptural al Cormoşului. (harta 11) 

Fig. nr.21: Profil prin valea Cormoşului la intrarea în depresiune. 

În aval cu un kilometru (cota 517,5 m) valea începe să se lărgească: la nivelul interfluviului 
(Dealul Acoperişul Umbrei 583 m — Dealul Fântânii 637,1 m) are 2107 m, iar lunca aproximativ 
250 m lăţime, profilul capătă forma de U care păstrează o uşoară asimetrie pe versantul drept, 
vestic (fig 22). În afara tendinței de lărgire continuă nici un alt aspect nu se schimbă. Abia la 
cca. 3 kilometri tendința de meandrare devine evidentă, talvegul se află la cota 504,2 m, iar 
lunca este largă, de aproximativ 1600 m. Pe profilul transversal executat în acest punct, (fig. 23) 
între Dealul Hotarului (620,7 m) şi Dealul Rotund (cota 600,8 m), apare pe versantul stâng 
(estic) o treaptă la 28 m înălțime relativă ce pare a fi o terasă. 

Fig. nr.22: Profil prin valea Cormosului la 1km de la intrarea in depresiune. 

Fig. nr.23: Profil prin valea Cormosului cu terasa fluvio-lacustră. 

Formarea acestei terase trebuie legată de o serie de evennimente paleogeografice 
precum: existența unui nivel de bază scăzut pentru stimularea procesului de adâncire a văii, 
urmat de ridicarea acestuia pentru a se permite „căptuşirea” văii cu depozite fluviale, derularea 
unei noi miscări de coborâre a nivelului de bază pentru o nouă adâncire ce determină incizarea 
nivelului de terasă. Oscilaţiile nivelului de bază general au avut loc în Pleistocen şi s-au datorat 
existenţei unor faze glaciare (schimbări de fază ale climatului local). Toate aceste oscilaţii 
surprind acest teritoriu în poziţie submersă. Într-o altă ordine de idei, vârsta depozitelor din 
această terasă este Pleistocen mediu — inferior, (Riss — Wiirm), formate în mediu lacustru, iar a 
luncii Holocen, formaţiuni fluviale. Pe baza acestor elemente singura explicaţie a existenţei 
acestei terase este că valea Cormoşului s-a adâncit şi şi-a format o luncă în depozite lacustre, în 
momentul şi după ce întregul bazin vestic devine uscat. Astfel, asemenea suprafeţe cu aspect de 
terasă, care fac racordul dintre luncă şi suprafaţa de glacis de pe versanţi, pot fi considerate 
terase fluvio-lacustre. Terase asemănătoare au fost descrise de Băcăinţan, N. (1999) în 
Depresiunea Braşovului la contactul luncii Oltului cu Munţii Baraolt, la Arini. 

Pentru evidenţierea aspectului şi particularităților morfologice ale văii Cormoşului, s-au 
executat încă 11 profile transversale, din kilometru în kilometru, pe lângă primele trei evaluate 
mai sus, precum şi profilul longitudinal. Cele constatate se pot rezuma după cum urmează: 

1) Creşterea lățimii este continuă până în zona golfului depresionar Racoşul de Sus, 
unde atinge aproape 6 km, din care 2 km reprezintă lunca. 

2) Meandrarea, proces datorat reducerii pantei profilului longitudinal, devine dominantă 
la 4 km de la intrarea în depresiune. În porţiunea de luncă dintre localităţile Tălişoara şi 
Doboşeni, înainte de confluenţa cu valea Vârghişului, se constată o zonă cu meandrare mai 
accentuată în condiţii de panta mai redusă, lunca pare fără scurgere şi prezintă tendinţe de 
înmlăştinire. 

3) În aval de confluenţa cu Vârghişul, ca urmare a aportului de energie cinetică şi de 
volum de apă, după un areal caracterizat de o meandrare puternică, apare o rupere de echilibru. 
În acest sector înclinarea patului albiei crește pe o distanță redusă, după care Cormoșul revine la 
procesul de menadrare. Un argument important este oferit de mai multe albii părăsite din cadrul 
luncii, identificate prin interpretare (foto 6). 

4) Terasa fluvio-lacustră descrisă anterior urmăreşte Valea Cormoşului, pe versantul său 
stâng, până în apropiere de confluenţa cu valea Baraoltului, ultima ei prezenţă în relief fiind 
caracterizată de un promontoriu sub formă de pinten, ce se ridică deasupra luncii cu 10,35 m 
(Augustin Nord-Est 476,2 m). Pe versantul drept (vestic), se pun în evidenţă, la o altitudine 


absolută de aproximativ 530 — 540 m (40 — 70 m altitudine relativă — similară cu cea de pe 

versantul vestic), suprafeţe reduse ale acestei terase (în dreptul localităţii Racoşul de Sus). 
Contactul cu lunca se realizează printr-un abrupt cu valori ale pantei de 6° — 15°, uneori 
depăşind chiar 15°. Această frunte a terasei este afectată de vechi organisme torențiale stinse, 
transformate în văiugi. 

5) Caracterul asimetric din cadrul versantului vestic (drept), poate fi urmărit de-a lungul 
întregii văi, pe direcția nord - sud. Dacă la intrarea în depresiune asimetria este determinată de 
falia principală a sistemului ruptural al Cormoşului, spre sud această caracteristică este cauzată 
de replicile faliei anterior menţionate (includ şi rupturile de margine de bazin, de-a lungul 
Munţilor Perşani). O deschidere a acestui versant, sub forma unui perete vertical, se poate 
observa în apropiere de intersecția Dj 131 cu Dc 38, la 180 m în direcţia localităţii Doboşeni. 

6) Partea superioară a ambilor versanţi ai Văii Cormoşului se caracterizează prin 


prezenţa unor glacisuri (specificitatea lor a fost analizată într-un capitol anterior). 


Foto nr.6: Fotograma luncii Cormoşului cu albiile părăsite 

Cele mai importante bazine hidrografice ale afluenților Cormoşului sunt cele ale Volalui 
(cu Stejarul) şi Agrişului. 

Valea Volalului prezintă un curs paralel cu cel al Cormoşului, având caracteristici 
simililare în sectorul primilor 4 kilometri de la intrarea sa în depresiune. Această vale s-a format 
pe una din faliile sistemului fractural de orientare N — S, este asimetrică, are câteva meandre în 
dreptul conurilor de dejectie consolidate ale văiugilor afluente, glacisurile înconjoară Dealul 
Acoperişul Umbrei (583 m) şi Doboşeni Nord (641,6 m), iar principalele interfluvii ce 
delimitează valea în Depresiunea Baraoltului sunt bine definite în peisaj. Diferenţele dintre cele 
două văi constau în caracterul abrupt al versantului stâng şi inexistența teraselor fluvio-lacustre. 
În ceea ce privşte Valea Stejarului (tributară Văii Volalului) demne de menţionat sunt 
următoarele aspecte: este grefată pe o structură faliată (seriile de falii de pe direcția NV — SE), 
are profil transversal în V, prezintă o asimentrie pe versantul drept (sud-vestic), se 
caracterizează printr-o serie de praguri în profilul longitudinal al talvegului, nu prezintă 
meadrări, iar diferența de nivel dintre limita depresiunii şi confluenţa cu Volalul (aflat la 1266 
m distanță de la intrarea în depresiune) este de 26,2 m. Toate aceste carecteristici reliefează 
faptul că Valea Stejarului prezintă o energia cinetică suficient de mare pentru manifestarea 
procesului de eroziune în adâncime, aspect ce se reflectă în forma profilului transversal. 

Valea Agrişului prezintă un aspect radical diferit de cel al văilor prezentate anterior, 
aceasta fiind singura, de această dimensiune, ce nu este condiţionată de un sistem de falii. Zona 
de obârşie se găseşte pe interfluviul Cormoş — Baraolt, acesta reprezintă horstul median şi are o 
orientare generală vest — est. Lăţimea Văii Agrişului la intrarea în depresiune este de circa 1887 
m (între Dealul Fântânii - 637,1 m şi Dealul Rotund - 676,4 m), prezentând o luncă de 
aproximativ 45 m extindere laterală. Pe cei 4200 m străbătuţi de la intrarea în depresiune până 
la confluenţa cu Valea Cormoşului, talvegul Agrişului prezintă o diferență de nivel de 48 m. 
Această vale s-a dezvoltat atât pe glacisul situat sub interfluviul anterior menționat, cât şi pe 
terasa fluvio-lacustră (abia schiţată în acest sector), în care s-a adâncit cca. 60 m. În zona acestei 
terase, valea prezintă o luncă de aproximativ 100 m lățime, aceasta lărgindu-se continuu până la 
confluenţa cu lunca Cormoşului. Evoluţia Văii Agrişului a fost condiţionată de nivelul de bază 
local reprezentat de talvegul văii colectoare. Profilul transvesal al Văii Agrişului este uşor 
asimetric, în forma literei U. Morfologia luncii, existenţa unor meandre bine dezvoltate, cât şi 
dimensiunile generoase ale conului de dejecție denotă caracterul de maturitate al văii studiate, 
comparativ cu cele de pe versantul stâng, dezvoltate în condiţii similare. 

O analiză completă a văii Cormoşului trebuie să evidenţieze şi intervenţia accentuată a 


factorului antropic în special în sectorul de luncă. Începând din zona de divagare (la nord de 

localitatea Tălişoara) s-au efectuat lucrări de îndiguire, fără însă a se face corectări de albie. În 
anii '70 ai secolului trecut s-a construit o captare şi o staţie de apă industrială pentru alimentarea 
oraşului Baraolt, acasta fiind aşezată cu cca. 200 m în amonte de confluenţa Cormoşului cu 
Vârghişul. Începând cu acest sector şi până la vărsarea în Olt, albia minoră a Cormoşului a fost 
puternic modificată. Astfel, s-a corectat confluența cu Vârghişul; s-au betonat, îndreptat, 
îndiguit şi întărit cu galeți de calcar malurile pârâului Rica; apoi întregul curs al Cormoşului a 
fost drenat spre acest areal, devenind rectiliniu. Digurile pârâului Cormoş au înălțimi ce 
depăşesc 3 m, iar panta talvegului nou construit este uşor înclinată, pentru ca la viituri apa să 
părăsescă cât mai rapid zona locuită situată în apropiere. Vechea albie a a fost nivelată, 
rămânând doar discret schițată în topografia luncii, alături de două belciuge ce prezintă apă 
(unul în dreptul localităţii Tălişoara, altul întâlnindu-se la Racoşul de Sus - mărturii ale fostei 
albii minore). Lunca Cormoşului a fost brăzdată de o serie de canale de desecare, care ulterior 
au fost înfundate sau distruse, în prezent existând areale de băltire a apei cu vegetație specifică 
(higrofilă). O altă modificare importantă s-a făcut prin deschiderea carierei de lignit Racoş Sud 
în 1997, în zona de vărsare a Cormoşului în Olt. Punctul de confluență a fost mutat în amonte 
față de cel vechi cu cca. 770 m. 

O altă vale prezentă în cadrul bazinului vestic este Vârghişul. Paleoevoluţia acesteia este 
condiționată de tectonică, respectiv de reactivarea sistemului de falii (dispus NV-SE) ce 
secționa Munţii Perşani înainte de scufundarea arealului depresionar. Reactivarea mişcărilor 
tectonice a condus la formarea unui graben secundar al Cormoşului, orientat NV-SE, 
concretizat morfologic în golful depresionar Vârghiş - ulterior modelat de pârâul omonim. 

Evoluţia văii Vârghişului a constituit un subiect intens dezbătut în literatura 
geomorfologică ce vizează Munţii Perșani. În acest sens amintim lucrările lui Orghidan, N. 
(1965a,b), Orghidan, T. (1963), Iancu M. (1971), Coteţ P. (1973), Ciupagea, şi colab. (1970), 
Posea şi colab. (1974), Tâvissi J. (1972), Dénes I. (2002), László A. (1999). 

Actuala vale a Vârghişului şi-a început evoluţia odată cu formarea conului aparatului 
vulcanic Harghita Mădăraş şi a platoului vulcanic aferent. După părăsirea zonei de obârşie 
(formată prin eroziune regresivă prin spargerea craterului), valea este sub forma de barranco — 
aspect, ce se întâlneşte până la limita dintre conul vulcanic şi platou. De aici se instalează un 
paralelism geometric şi evolutiv cu văile celor două Homoroade. În cadrul acestui sector 
declivitatea este redusă, albia minoră este puţin adâncă şi interfluviul slab schițat. Din acest 
motiv, în literatura de specialitate sunt citate frecvent cazuri de schimb de ape (îndeosebi la 


viituri) între cele trei pâraie: Homorodul Mic, Homorodul Mare şi Vârghiş. 

La marginea platoului vulcanic, valea este drenată spre seriile de falii orientate NV — SE, 
unde creează, în depozite de calcar recifal, un spectaculos sector de chei din secuime. După 
ieşirea din chei, valea reia traseul N — S, paralel cu falia majoră a Carpaţilor Orientali. Pe fondul 
unei scăderii a nivelului de bază şi a mişcărilor de elevare ale întregului lanţ carpatic induse de 
manifestarea ultimelor faze ale orogenezei alpine, valea Vârghişului s-a adâncit în formațiunile 
Cretacice ale Munţilor Perşani. În acest sector valea prezintă adâncimi de 200 — 250 de metri şi 
versanți simetrici, cu declivitate cuprinsă între 15° — 25° şi chiar peste 25°. Interfluviul are o 
lățime de 1500 — 1700 m, iar lunca formată de 50 — 100 m. Albia minoră meandrează slab 
printre glacisuri de luncă şi pinteni de roci mai dure (elemente ale cristalinului şi flişului). 
Glacisurile nu formează o fâşie continuă, ele sunt fie proluviale — conuri de dejecție ale 
afluenților sau organismelor torențiale, fie coluvilale. Înainte de intrarea în golful depresionar al 
Vârghişului, lunca se lărgeşte mult, iar albia minoră se adânceşte la 1,5 — 2 m. 

În cadrul depresiunii profilul transversal al văii este în formă de U, fiind simetric, cu 
fundul plat, adâncit la baza versantului drept (albia minoră). Cota talvegului este în acest sector 
de 508,2 m (fig. 24). Între interfluvii (Dealul Mlaştină - 646,8 m şi Dealul Pădurea Dascălilor - 
654 m) valea are o lăţime de 1000 m, iar lunca înregistrează 190 m. La baza versantului drept s- 
a format un glacis de luncă coluvial. Ambii versanţi prezintă valorii ale declivităţii cuprinse 
între 10° şi 15°. La confluenţa cu valea Cepei, valea Vârghişului s-a instalat în grabenul format 

Fig. nr.24: Profil al văii Vârghişului la intrarea în depresiune. 


97 


Pentru evaluarea întregii porțiuni de vale din Depresiunea Baraoltului s-au executat încă 
4 profile transversale (din kilometru în kilometru), precum şi profilul longitudinal al albiei 
minore. 

Valea Vârghişului se lărgeşte treptat ajungând, între Dealul Rădăcini (cota 544 m) şi 
Vârful Bacoş (cota 525 m), la lățimea maximă de 3 km. Lunca înregistrează aici, înainte de 
contopirea cu lunca Cormoşului, 1156 m. De la un kilometru față de limita depresiunii (fig. 25) 
valea devine uşor asimetrică, prezentând valori ale declivităţii mai mari pe versantul stâng (între 
10° — 15° şi 15° — 25°). Acest aspect se menţine până la contopirea luncii Vârghişului cu cea a 
Cormoşului. În acest sector, sub interfluviu se evidenţiază o fâşie de glacis coluvio-proluvial. 
Interfluviul este larg şi uşor rotunjit, cu valori altitudinale ce descresc de la 716,1 m (în Dealul 
Pădurea Dascălilor) la 590,4 m (în Vârful Bacoş). Porțiunea de versant care se află sub această 
fâşie poartă amprentele modelării torențiale şi a alunecărilor de teren vechi, în prezent stinse şi 
stabilizate. Ele au dat naştere unei fâşii subțiri de contact cu lunca, cu înclinare cuprinsă între 2° 


şi 6°, respectiv glacisuri de luncă. 

Fig. nr.25: Profil prin valea Vârghişului la 1km de la intrarea în depresiune. 


Versantul drept al văii este mai complex, fiind reprezentat de flancul Munţilor Perşani. 
Ca urmare a aspectului montan a sectorului superior al versantului, am stabilit limita 
Depresiunii Baraoltului la marginea dinspre amonte a glacisului ce înconjoară vârful Vârghiş 
Vest (751,3 m). În aval, atât pe harta declivităţii, cât şi pe profilul transversal (efectuat la 2 


kilometri de limita trasată pe vale), se observă o treaptă la 16 m altitudine relativă, respectiv 516 

m altitudine absolută, cu un unghi de pantă de 2° — 6° (fig. 26). Treapta devine din ce în ce mai 
evidentă pe măsură ce se apropie de confluenţa cu Cormoşul. Luând în considerare evoluția 
paleogeografică a întregului bazin vestic, putem afirma că nu este vorba despre o terasă pur 
fluvială. Se înregistrează similitudini şi deosebiri faţă de terasa lacustră de pe versantul drept al 
văii Cormoşului. Asemănările constau în: poziţionarea la aceeaşi altitudine absolută (500 m), 
alcătuirea litologică similară - depozite lacustre Pleistocene şi declivitate cuprinsă între 0° — 2° 
şi 2° — 6°. Deosebirile constau în: din suita de depozite lacustre lipseşte, nivelul vulcano- 
sedimentar superior fiind înlocuit de depozite detritice provenind din Munţii Perşani cu 
predominanța celor fine (nisipuri fine, argile) şi declivitatea crescută a frunții de terasă, cu 
valori cuprinse între 10° — 15° și 15° — 25°. De asemenea, albia minoră a Vârghişului se află la 
baza terasei pe o lungime de 2,5 km, fiind fragmentată de mai multe văi, printre care cea mai 
dezvoltată este cea a pârâului Fierul. O altă deosebire reiese şi din evaluarea profilului geologic. 
Astfel dacă terasa lacustră de pe versantul stâng al Cormoşului s-a dezvoltat aproximativ pe 
talvegul grabenului omonim, cea de pe versantul drept al Vârghişului se află pe porțiunile care 
nu s-au scufundat atât de mult, datorită apropierii în raport cu marginea bazinului. 

Fig. nr.26: Profil prin valea Vârghişului la 2km de la intrarea în depresiune. 


Demn de menționat este şi faptul că lunca dezvoltată pe fundul văii, albia minoră, 
talvegul sunt la altitudini mai mici decât în cazul Cormoşului. Efectuând un profil V — E, 
pornind de la confluenţa Vârghişului cu Fierul, până se intersectează talvegul Cormoşului avem 


o diferenţă de nivel de 4,6 m. Distanţa dintre cele două puncte este de 2165 m. Având o energie 

cinetică mai mare rezultată dintr-un volum mai mare de apă transportată (debitul mediu 
multianual este de 2,25 m/s — la Vârghiș, iar al Cormoşului de 1,67 m/s — la Brăduț), rezistenţa 
depozitelor fine la eroziune este mai mică. Acest aspect constituie cauza aşezării albiei minore 
la baza terasei lacustre. Totodată este şi cauza pentru care albia minoră a Cormoşului îşi 
schimbă direcția începând cu circa 200 m în amonte de podul rutier, spre albia minoră a 
Vârghişului, respectiv spre confluență. 

Având la bază aceste aspecte morfologice şi hidrologice se ridică problema denumirii 
văii în aval de confluența celor două pârâuri. Argumentul principal pentru care s-a păstrat 
numele de vale a Cormoşului este dezvoltarea sa pe principalul sistem de falii orientate N — S, 
care a contribuit decisiv la formarea şi individualizarea întregii depresiuni a Baraoltului, 
respectiv sistemul ruptural al Cormoşului. Pe de altă parte, în Cadastrul Apelor Române 
denumirea de Cormoş apare şi în aval de confluenţa sa cu Vârghişul. 

În aval de contopirea celor două lunci, pe versantul drept se deschide una din văile care 
au contribuit decisiv la fragmentarea, apoi la distrugerea terasei fluvio-lacustre de pe malul 
drept al Cormoşului: valea Rica - modelată, ca şi precedenta, pe o ruptură tectonică cu orientare 
NV — SE, mai veche decât sistemul ruptural N — S. 

În contextul morfologic al Munţilor Perșani, situaţi la N de defileul Oltului, acestă vale 
se impune ca una dintre cele mai joase şi mai accesibile. Valea îşi are obârşiile în zona montană 
înaltă şi este responsabilă, într-o primă fază (când persistau apele lacului Ploicen) de furnizarea 
materialului pentru construirea depozitelor ce intră în alcătuirea terase lacustre; şi apoi pentru 
distrugerea sa în prejma confluenței cu Cormoşul. Cu toate că evoluția sa a fost dirijată de 
schimbările nivelului de bază, reprezentat de lacul Pliocen — Pleistocen, ca urmare a mărimii, nu 
s-au putut pune în evidență terase fluviale sau terase în rocă, nici la 3 km amonte de limita 
trasată a depresiunii. 

La intrarea în arealul de studiu, valea are un profil transversal în formă de U, fiind 
simetrică şi având o lăţime de 1490 m la interfluviu (Culmea Boldi - cota 628,2 m şi Dealul 
Pădurea Fierul - cota 666,4 m) şi o lunca de 85 m (fig. 27). În acest sector, albia minoră este 
adâncită cu 0,5 — 1 m faţă de nivelul luncii. La 1 kilometru de la intrare, albia minoră (fig. 28) 
se află la cota 500 m faţă de 513 m (cota de la intrare). Diferenţa de nivel de 13 m înregistrată în 
primul kilometru de la limita depresiunii, face ca albia minoră a pârâului Rica să prezinte cea 
mai mare cădere de pantă dintre văile bazinului vestic (Cormoşul având 7,7 m, iar Vârghişul 8,5 
m). Acest aspect explică traseul aproape rectiliniu pe care valea îl posedă până la halda de steril. 


In partea inferioară a văii ambii versanți sunt relativ abrupți, încadrându-se predominant în 

intervalul 10° - 25° şi chiar peste 25°. Mai sus, versanţii sunt dominați de glacisuri caracterizate 
cu pante mai reduse (6° — 10%), cu interfluvii largi, plate sau uşor bombate. 

În aval de halda de steril valea Rica se lărgeşte, valorile declivităţii versanților şi albiei 
minore scad, iar albia minoră începe să se meandreze. În acest sector se înregistrează şi valori 
altitudinale scăzute ale interfluviilor: de la 600 — 660 m la limita depresiunii, la 550 — 540 m. La 
confluența cu pârâul Nadaş (la cca. 2500 m faţă de limită), versanţii şi culmile sunt reprezentate 


de terasa lacustră (fig. 29). Prin urmare, din de aici în aval, glacisurile nu se mai evidențiază, 

Fig. nr.28: Profil al văii Rica la 1km de la intrarea în depresiune. 

interfluviul fiind plat reprezentând practic podul terasei fluviale. Declivitatea versantului stâng 
înregistrează valori mai mari acolo unde a fost parazitat de două organisme torențiale, stinse în 
prezent. Unghiurile au valori cuprinse între 10° şi 25°, la fel ca şi în amonte. Versantul drept 
este lin cu unghiuri de pantă cuprinse între 2° şi 6°, nefiind afectat de procese de versant. Acestă 
diferență de înclinare a versanților conferă văii o notă de asimetrie, chiar înainte de confluenaa 


cu valea largă a Cormoşului. 

Fig. nr.29: Profil al văii Rica în aval de confluența cu pârâul Nadaş. 


În preajma confluenței cu pârâul Nadaş, (atât în amonte, cât şi în aval), versantul drept al 
văii Rica a fost puternic afectat de deschiderea carierei de lignit de pe valea Nadaş. 

În sudul bazinului estic, ca nivel de bază local al întregii depresiuni, a evoluat valea 
Oltului. Ca şi în cazul văii Vârghişului, dezvoltarea sa a fost adusă în discuţie şi explicată de 
numeroşi autori care au studiat defileul de la Racoş: Orghidan, N. (1965a,b), Orghidan, T. 
(1963), Iancu M. (1971), Coteţ P. (1973), Ciupagea, şi colab. (1970), Posea şi colab. (1974), 
Tovissi J. (1972), Dénes I. (2002), László A. (1999). 

Sectorul văii Oltului realizează un „cuplaj” între geocomplexul Depresiunii Baraoltului 
şi celelalte geocomplexe (sisteme) din aval. Expresia cea mai fidelă a acestui fapt este calitatea 
sa de nivel de bază local şi de transmițător al modificărilor nivelului de bază general ce 


afectează şi arealul depresionar al Baraoltului. Din acest punct de vedere valea Oltului este cea 


mai importantă formă de relief fluvial a depresiunii. 

La un nivel superior de organizare, tectonica, reprezentată prin seriile de falii ale 
sistemului ruptural al Cormoşului (orientate N — S) a acţionat şi în afara ariei aflate în studiu, 
conducând la formarea unei arii joase între Munţii Baraolt şi Munţii Perşani. Acest areal jos este 
de fapt continuarea spre sud a grabenului pe care s-a înscris Cormoşul. 

În evoluţia paleografică a regiunii au avut loc câteva evenimente cu rol determinant în 
definitivarea văii Oltului. Prăbuşirea peneplenei Cretacice de-a lungul acestor rupturi 
longitudinale, extinderea la maximum — în Romanian — a lacului format în urma acestei 
prăbuşiri şi mişcările de elevare din Pleistocen ce au avut loc de-a lungul faliei crustale orientate 
V — E au condus la formarea unei bare în dreptul localităților Apața - Micloşoara şi a două 
lacuri: unul în Depresiunea Braşov şi altul în bazinul vestic al Depresiunii Baraoltului. Ultimul 
eveniment a marcat străpungerea acestei bare şi instalarea Oltului pe actualul traseu. 

Pe lângă faptul că este cea mai importantă vale a depresiunii, ca nivel de bază, aceasta 
are şi caracteristici aparte, fiind singura din bazinul de vest care, după ce urmează sistemul 
fractural al Cormoşului, se abate şi se înscrie pe ruptura crustală orientată V — E. Demn de 
menționat este şi faptul că nu a fost atrasă de punctul cel mai coborât al depresiunii (463 m) - 
aflat la intersecția celor două sisteme de falii principale — ci de un nivel de bază aflat la vest de 
defileul de la Racoş. Interfluviile văii Oltului în sectorul de intrare în depresiune sunt date de 
culmile Munţilor Perşani şi de cele ale Munţilor Baraoltului. De la nivelul glacisurilor în sus 
versanții au caracter montan. Lunca, respectiv cea mai impunătoare formă a văii Oltului în acest 
sector, este largă (1725 m) şi se lărgeşte şi mai mult la contopirea cu luncile văilor afluente. 
Declivitatea între punctele de intrare şi de ieşire (distanţa între ele fiind de 6,5 km în linie 
dreaptă) este foarte slabă, de cca. 2 m, motiv pentru care albia minoră meandrează puternic, 
înregistrând un coeficientul de meandrare cu valori medii de 2. La contactul cu versantul drept 
s-a format o fâşie continuă de glacisuri proluviale de luncă — conuri de dejecție la debuşeul 
văilor afluente ce coboară din Munţii Baraolt. În cazul versantului stâng, cu valori ale 
declivității între 10° şi 25° glacisul de luncă proluvial este reprezentat de conuri ale unor 
organisme torențiale. Cu toate că albia minoră s-a adâncit față de nivelul luncii cu 2 — 3 m, în 
anii °70 ai secolului trecut s-au executat lucrări de apărare împotriva inundaţiilor: corectări de 
albie (s-au îndreptat toate meandrele), construiri de diguri de apărare cu înălțimi de 2 — 3 m şi 
un coronament de 3 m lăţime. 

Bazinul estic s-a autoorganizat prin impunerea aceluiaşi factor — tectonica, respectiv 
seriile de falii orientate N — S - replici paralele ale sistemului fractural al Cormoşului. Prin 
urmare şi aici s-a format un graben, dar de adâncime mai redusă decât cel de la vest de horstul 


Vârful Cetăţii (614,1 m). 

Evoluţia văii Baraoltului, ca şi a Cormoşului şi Vârghişului, este strâns legată de 
formarea şi evoluţia ulterioară a aparatelor vulcanice ale Harghitei de Sud, în speță a aparatului 
vulcanic Cucu, precum şi de mişcările tectonice de-a lungul faliilor cu orientare N — S şi V — E. 
Astfel, în condiţiile prezentate se înregistrează asemănări între aceste văi. Un exemplu îl 
constituie asemănările din sectorul de obârşie: în caldera Cucu, străpunsă prin eroziune 
regresivă de cursul superior, prezintă caracter de barrancos, profil transversal în V şi curs dispus 
N-S, conform cu orientarea seriei de falii. Deosebirile constau în afundarea mai redusă a bazinul 
estic (fundamentul Cretacic aflându-se la maximum 250 m adâncime în zona localităţii Băţani, 
comparativ cu 450 m în bazinul vestic) ca urmare a impunerilor exercitate de modul de 
depunere, de alcătuirea petrografică a nivelului superior vulcano-sedimentar. 

Între limitele trasate ale depresiunii, valea Baraoltului prezintă profil în U, iar lunca 
înregistrează o lățime de 100 m, chiar dacă pe ultimul kilometru înainte de acest punct panta 
albiei minore este de 3,5%, fapt ce ar putea să confere o energie cinetică suficientă pentru 
eroziunea de adâncime. Acest fapt se reflectă în nivelul albiei minore care este cu 1 — 1,5 m sub 
cel al luncii, fiind aproape rectiliniu, fără meandre. Lăţimea la interfluviu (Dealul Brun - cota 
715,5 m şi Dealul Pietros - cota 656,8 m) este de 1325 m (fig. 30). Versanții sunt uşor 
asimetrici. Pe versantul drept predomină pantele cuprinse între 6° şi 10°. Demn de menţionat 
este faptul că, la bază, versantul drept prezintă un abrupt puternic ce însoţeşte albia minoră - 
indus de una din fracturile N — Š pe care s-a modelat valea în acest sector. Interfluviul de pe 
acestă parte a văii este îngust şi rotunjit. Pe versantul stâng predomină clasele de pantă 4 şi 5, 
respectiv unghiuri cuprinse între 10° şi 25°. Insular apar sectoare înscrise în clasa de pantă 6, cu 
unghiuri de peste 25*. Interfluviul de aici reprezintă marginea platoului vulcanic (analizat în 
subcapitolele anterioare), având suprafeţe cu înclinare foarte slabă, de 0° — 2°. În acest areal 
interfluviul nu este foarte extins ca urmare a fragmentării acestuia de către văile paralele cu 
Baraoltului. 

Pentru evidenţierea formelor de relief rezultate din modelarea grabenului de către apele 
pârâului Baraolt s-a procedat, ca şi la grabenul vestic, la întocmirea profilului longitudinal şi a 
unor profile transversale din kilometru în kilometru şi în punctele critice. Din analiza profilelor 
rezultă următoarele: 

1) Interfluviile scad treptat în altitudine de la cca. 700 m la intrarea în depresiune, la cca. 
550 m, înainte de confluenţa cu Ozunca. Interfluviile vestice, respectiv de pe dreapta văii sunt 
rotunjite, comparativ cu interfluviile estice care sunt plate şi uşor înclinate pe direcția S şi S-V 
fiind reprezentate de platoul vulcanic. Altitudinea relativă - calculată în medie pentru primii 


cinci kilometri - este de 103,7 m, respectiv cu 20 m mai mult decât în cazul văii Cormoşului. 

Fig. nr.30: Profil al văii pârâului Baraolt la capătul nordic al satului Herculian. 


2) Versanții sunt uşor asimetrici şi înregistrează declivitate ridicată în partea dreaptă a 
văii, până în jurul capătului sudic al localităţii Herculian. În aval de această localitate versanții 
de pe partea stângă a văii devin abrupți. În primul caz declivitatea este condiţionată tectonic - de 
falia sus menționată iar în al doilea, de existenţa frunții platoului vulcanic. Situaţia este foarte 
bine pusă în evidență până la Dealul Băţani, care reprezintă cel mai sudic capăt al acestui 
platou. 

3) Glacisurile se dezvoltă pe versantul drept, vestic al văii, în partea superioară a 
versanților, sub interfluviu. Glacisurile de luncă de la poalele versantului drept al Dealului 
Românului (660,5 m), apar ca nişte prispe, putând fi uşor confundate cu terasele fluviale. 
Glacisurile de luncă nu sunt continui, apărând doar la debuşeul unor văi afluente şi fiind 
alcătuite din elemente petrografice diferite de ale luncii. 

4) Lunca se lărgeşte foarte puţin, de la 100 m la 250 m, iar albia minoră se menţine la 
aceeaşi adâncime față de nivelul luncii - 1 — 1,5 m. 

5) Albia minoră nu prezintă meandrări în primii 4 km de la limita depresiunii unde panta 
se menţine între 3,5 şi 1,6% (calculată pe baza diferenței de cotă a talvegului la fiecare 
kilometru). Curbele cu rază mare pe care le formează iau naştere din ocolirea unor glacisuri de 
luncă. Între kilometrul 5 şi 6 apar meandre datorită reducerii pantei la 0,4%. Ne referim aici la 
este porţiunea din preajma confluenței cu pârâul Bradul. După acest sector, panta creşte din nou 
la 1 — 1,1%, pentru ca în aval de mica cascadă din sudul localității Bățanii Mici, să se reducă din 


nou, ca urmare a pătrunderii în zona joasă de confluență cu pârâul Ozunca. 

Luând în considerare evoluţia subaeriană mai îndelungată a acestui bazin (ultimele 
erupții ale aparatelor vulcanice Cucu şi Pilişca surprind aici un teritoriu uscat), nivelul de bază 
reprezentat de suprafața lacustră a bazinului vestic, pune problema existenţei teraselor. După 
cum s-a precizat anterior, forme cu aspect de terasă apar la baza versantului Dealului 
Românului, însă acestea s-au dovedit a fi glacisuri proluviale de luncă. Tot la baza versantului 
drept (reprezentat de micul aparat vulcanic Tirco), în jurul debuşeului Pârâului Mare în lunca 
Baraoltului, s-a format o prispă mult mai întinsă decât celelalte, aspect nejustificat de mărimea 
acestui pârâu. Altitudinea absolută este la 515 — 520 m, iar cea relativă de 10 — 15 m. Din punct 
de vedere petrografic nu este alcătuit numai din material transportat şi resedimentat de pârâu, 
respectiv nu numai din andezitele aparatului Tirco - andezit piroxenic cu hipersten şi 
augit(Lăszl6 A., 1999) ci şi din elemente petrografice transportate şi depuse de pârâul Baraolt 
dinspre aparatul vulcanic Cucu. În Pleistocenul mediu, în timp ce în bazinul vestic se întindea o 
vastă suprafață lacustră, în sudul bazinului estic, la confluența Baraoltului cu Ozunca, s-au 
sedimentat fluvial mari cantități de pietriş şi nisip. Prin scăderea nivelului de bază ca urmare a 
drenării lacului prin defileul de la Racoş, pârâul Baraolt s-a adâncit în aceste depozite, 
formându-se această treaptă de terasă. Ea a rămas intactă doar aici, pe malul stâng fiind 
probabil, distrusă de acţiunea conjugată a celor două pârâuri. 

Aspectele sus menţionate se referă la acea parte a văii Baraoltului care s-a grefat pe 
faliile de orientare N — S ale bazinului estic. Începând de la zona de confluență, din sudul 
acesteia, situația se schimbă, valea aşezându-se pe falia crustală de orientare V — E. În acest 
areal cele două serii de rupturi se intersectează, inducând organizarea unei porțiuni largi (cca. 1 
km) şi joase (495 — 490 m) de luncă în care Baraoltul îşi caută drumul, spre strangularea de la 
Biborţeni, într-o albie minoră puternic meandrată. 

În continuare valea s-a format prin tăierea horstului intrabazinal, versanţii săi fiind 
aparatul vulcanic Tirco, pe dreapta, şi Vârful Cetăţii, pe stânga. În acest sector valea prezintă o 
lățime de 2215 m la interfluviu (Vârful Tirco - 662,5 m şi Vârful Pădurea Fagului - 613 m), iar 
lunca o lăţime de 603 m (fig. 31). Versantul drept prezintă un glacis coluvial, cu alunecări de 
teren în prezent stabile. Pe versantul stâng rocile Cretacice sunt la zi, având albia minoră 
adâncită la baza sa. 

În aval de horstul median valea Baraoltului se deschide la circa 2100 m lățime, prin 
îndepărtarea spre sud a structurilor Cretacice. La baza estică a dealului Baraolt Nord (575 m) 
valea se îngustează la circa 1900m, pentru ca apoi deschiderea să se continuie până la 


contopirea cu luncile Cormoşului şi Oltului. 

Fig. nr.3 1: Profil al văii pârâului Baraolt la strangularea de la Biborţeni. 


Interfluviile scad treptat în altitudine, îndeosebi interfluviul drept (nordic) de la 576,5 m 
în Dealul Viespii la 466 m la nivelul luncilor Cormoşului şi Oltului. Interfluviul stâng scade 
treptat de la 640 m în Dealul Pădurea Mare, la 542 m în Dealul Căpeni Nord-Est. Ulterior, 
interfluviul stâng înregistrează o scădere bruscă, până la 464 m la nivelul luncii Oltului. Cele 
două interfluvii au aspect plat sau uşor bombat şi prezintă declivităţi reduse, înscrise în 
intervalul 0° — 2°. Lăţimea acestora variază între 50 — 120 m. 

Versanții diferă faţă de sectorul în care valea are orientare N — S. Astfel versantul stâng 
este mai abrupt, fiind predominante unghiurile de înclinare cuprinse în intervalul 10° — 25°. 
Aceste caracteristici se întâlnesc până în dreptul intrării în mina Baraolt Est. Valorile declivității 
sunt condiţionate în acest sector de alcătuirea petrografică (strate de Sinaia) şi tectonică (falia 
orientată V — E). În aval de punctul menţionat, declivitatea este condiţionată exclusiv de 
tectonică, întrucât în acest sector dominante sunt rocile moi ale stivei de molasă: marne cu 
Limnocardium. Pantele mai mari de 10° domină acest versant până la contactul cu lunca. În 
fapt, această zonă o constituie versantul nordic al imensului glacis structural de la capătul nordic 
al Munţilor Baraolt. O altă caracteristică a versantului stâng o constituie fragmentarea acestuia 
de către 7 organisme torențiale, numai unul fiind activ în prezent. La contactul versantului cu 
lunca se formează o fâşie îngustă, dar continuă de glacisuri coluvio-proluviale de luncă. 

Versantul drept - nordic - este puternic înclinat între 10° - 15°, acest fapt fiind 
condiționat de alcătuirea petrografică: nivelul vulcano-sedimentar superior. Acestă zonă este 


parazitată de mai multe organisme torențiale stinse, de alunecări de teren active şi stabilizate. 

Între Dealul Kopasz (557 m) şi flancul estic al Dealului Baraolt Nord (575 m) valea se 
îngustează, versantul drept fiind dominat de acest din urmă deal care devine, de la nivelul 
rezervoarelor de apă potabilă ale oraşului Baraolt, flancul sudic şi sud-vestic al terasei lacustre 
menționate şi în cazul văii Cormoşului. 

În aval de oraşul Baraolt, versantul drept se restrânge până la afundarea sa în luncă şi 
reprezintă de fapt fruntea terasei lacustre. Demn de menţionat este prezenţa sub vârful Dealului 
Baraolt Nord a unui mic glacis, cu întindere până la nivelul rezervoarelor de apă potabilă ale 
oraşului Baraolt. 

De la strangularea de la Biborţeni, unde înregistrează 603 m lăţime, lunca văii pârâului 
Baraolt se lărgeşte continuu, ajungând la 1200 m în zona centrului oraşului Baraolt. Partea cea 
mai joasă se întinde de-a lungul versantului stâng, impus de falia crustală V — E, până în dreptul 
Dealului Kopasz şi în continuare, până la cca. 700 m aval de locul denumit Mórik tanya (Sălaşul 
M6rik). După acest sector, lunca revine pe traseul albiei minore. Lunca urmează linia celor mai 
mici altitudini doar până în dreptul dealului anterior menţionat. Profilul longitudinal pune în 
evidență alternanța porțiunilor înclinate şi a celor orizontale, reflectate şi prin alternanța 
traseelor aproape rectilinii cu cele meandrate. La contactul luncii cu versanții au luat natere, sub 
forma unor fâşii înguste, glacisuri de luncă proluvio-coluviale. 

Lunca, împreună cu terasa fluvio-lacustră (de pe partea văii Baraoltului) au suferit 
intervenţii antropice majore: albii artificiale, canale de drenaj, canale de evacuare a apelor din 
galeriile de mină, canale de alimentare a morilor de apă, diguri de apărare împotriva 
inundațiilor, nivelări de teren pentru construcții etc. 

Revenind la bazinul estic, o vale care prezintă orientare N — S şi a cărei evoluție nu a 
fost condiţionată de faliile cu aceeaşi orientare este valea Bradul. Aceasta prezintă câteva 
asemănări cu valea Baraoltului din sectorul superior şi anume are caracter de barranco, 
declivitate crescută şi traseu rectiliniu, cu mici curbe care ocolesc conurile de dejecție ale 
afluenților. Spre deosebire de valea Baraoltului, valea Bradului se adânceşte - în aval de 
sectorul în care are aspect de barrancos - numai în straturile nivelului vulcano-sedimentar 
superior care formează platoul vulcanic. Profilele transversale efectuate relevă interfluvii plane, 
ce scad treptat în altitudine dinspre sud spre sud — est. Lăţimea văii la interfluviu scade de la 
1284 m la intrarea în depresiune (fig. 32), la 765 m, pentru ca ulterior sa crească din nou (978 
m) în apropierea confluenței cu Baraoltul. Versanții sunt cei mai abrupți din depresiune, fiind 
înscrişi în intervalul 15° — 25° şi chiar peste 25°, aspect ce conferă văii caracter montan. Cu 
toate acestea, fundul văii este plat şi lunca este îngustă (aproximativ 100 m), menținându-se la 


aceste caracteristici aproape constant până la debuşeul în valea colectoare. La baza versanților 

se dezvoltă glacisuri proluvio-coluviale de luncă, printre care şerpuieşte albia minoră adâncită 
cu cca. 0,5 — 1 m. 

Există o singură zonă unde se poate vorbi de oarecare meandrare — la debuseu. În acest 
sector valea îşi caută drumul spre albia minoră a pârâului Baraolt prin propriul con de dejecție. 
Diferenţa de nivel la talveg între punctul de intrare în depresiune şi punctul de confluență este 
de 97 m. Pe o lungime de 4.3 Km, panta medie este de 2,27%. Un alt argument al caracterului 
montan al văii constă în faptul că, în medie, talvegul s-a adâncit 75 m față de nivelul 
interfluviului. 

Fig. nr.32: Profil al văii pârâului Bradul Mare la intrarea în depresiune. 


O altă vale care a evoluat de-a lungul rupturii de orientare V — E (G7) este Ozunca. 
Obârşiile acesteia s-au format între aparatele vulcanice Pilişca (1374 m) şi Murgu Mare (1015,6 
m). Valea Ozunca diferă de celelalte văi care coboară din zona vulcanică. Astfel, valea 
înconjoară baza conului Murgu, numai afluenții săi având aspect de barrancos-uri, iar apoi se 
înscrie pe aliniamentul faliei V-E, tăind capătul nordic al Munţilor Baraoltului. 

Între limitele Depresiunii Baraoltului profilul transversal este în formă de U cu o lăţime 
la interfluviu de cca 1000 m şi o uşoară asimetrie pe versantul drept, nordic (fig. 33). Aici valea 
formează o luncă cu o lăţime de 188 m. În acest punct confluează cu valea Sug6, albia minoră 
fiind forțată să ocolească un imens con de deiecte Pe profilul longitudinal acest aspect se 
reflectă prin prezența unui prag. În acelaşi timp împinge albia minoră spre baza versantului 
stâng. Valea se deschide ulterior spre aval, atingând la interfluviu o lăţime maximă de 2291 m 


în zona centrului comunei Băţani. 

Interfluviile celor două laturi diferă. Interfluviul drept — nordic — este reprezentat de 
capătul sudic al platoului vulcanic. Versantul prezintă valori ale declivităţii cuprinse între 0° — 
29. Valorile altitudinale cresc de la vest la nord de la 500 m până la nivelul luncii pârâului 
Baraolt la 610 m. Interfluviul stâng — sudic reprezintă porțiunea elevată a grabenului bazinului 
estic, culmile fiind înguste, cu înălțimi de 560 — 570 m şi chiar de 600 m. 

Pe ambii versanţii domină unghiurile de pante de 10° — 25°, şi mici petece de peste 25° 
sunt afectate de alunecări de teren momentan stabilizate şi mici organisme torențiale stinse. 
Versantul stâng, sudic este întrerupt de valea pârâului Băţani, iar apoi de deschiderea spre 


cuveta Bodoş. 

Fig. nr.33: Profilul al văii pârâului Ozunca la intrarea în depresiune. 


Interfluviile celor două laturi diferă. Interfluviul drept — nordic — este reprezentat de 
capătul sudic al platoului vulcanic. Versantul prezintă valori ale declivitátii cuprinse între 0° — 
29. Valorile altitudinale cresc de la vest la nord de la 500 m până la nivelul luncii pârâului 
Baraolt la 610 m. Interfluviul stâng — sudic reprezintă porțiunea elevată a grabenului bazinului 
estic, culmile fiind înguste, cu înălțimi de 560 — 570 m şi chiar de 600 m. 

Pe ambii versanții domină unghiurile de pante de 10° — 25°, şi mici petece de peste 25° 
sunt afectate de alunecări de teren momentan stabilizate şi mici organisme torențiale stinse. 
Versantul stâng, sudic este întrerupt de valea pârâului Băţani, iar apoi de deschiderea spre 
cuveta Bodoş. 

Pe profilele transversale realizate pe harta pantelor, apar, la contactul versanților cu 


lunca, nişte prispe cu aspect de terasă. Luând în considerare posibilitatea formării unei trepte de 

terasă fluvială în bazinul estic, s-au căutat, mai întâi prin calcul de înălțime relativă, apoi pe 
teren, argumentele existenţei sau inexistenţei acesteia. În primul caz nu s-au găsit corelaţii de 
nivel: cel de la baza versantului drept se află la 10 — 12 m altitudine relativă, iar cel de la baza 
versantului stâng la 5 — 7 — 9 m. Pe teren, deschiderile naturale şi micile „cariere” de exploatare 
a argilei din zona versantului stâng şi săparea unui sant pentru o conductă, au oferit dovezi 
pentru infirmarea calității de terasă a prispelor respective. În toate deschiderile s-au găsit 
materiale provenite de pe versant. Pe cel sudic au fost găsite marne, argile, nisipuri amestecate 
(fără pietriş fluvial), în afara conului de dejecție a pârâului Băţani; iar pe cel nordic elemente 
petrografice ale nivelului vulcano-sedimentar superior — toate dovada reaşezării gravitaționale şi 
torențiale. Astfel aceste forme, care prezintă un pod cu pante de 0° — 6° şi o frunte cu pante de 
până la 15° sunt glacisuri coluvio-proluviale de luncă. La contactul cu versantul drept 
glacisurile se întind de la valea pârâului Sugo până la capătul estic al localității Băţanii Mari, iar 
la contactul cu versantul stâng de la valea pârâului Kovács, la valea pârâului Băţani. 

Lunca văii Ozunca se lărgeşte de la intrarea în depresiune până la contopirea cu lunca 
Baraoltului, depăşind 600 m. Lunca nu prezintă urme ale albiilor părăsite, fiind asimetrică ca 
urmare a faptului că albia minoră se aşează la baza versantului stâng, în zona alcătuită din roci 
mai moi. Aceasta are traseul cel mai rectiliniu dintre albiile minore ale întregii depresiuni, 
efectuând o meandrare slabă în fața conului de dejecție a pârâului Băţani, adâncindu-se din ce în 
ce mai mult în lunca de la 1 m la 2 m din zona de confluență. Diferenţa de altitudine a 
talvegului între punctul de intrare şi confluența cu Baraoltul este de 40 m, distanţa dintre ele 
fiind de 5440 m. Prin urmare rezultă o panta medie de 0,7%. 

Celelalte văi ale bazinului estic (Sugo Băţani, Bodoş, Pârâul Mare) nu prezintă 
particularități care să schimbe imaginea de ansamblu a reliefului fluvial al Depresiunii 
Baroltului. Acestea au profil transversal în formă de U; nu prezintă terase; versanții au pante 
cuprinse între 6° — 15°; luncile au mărime proporțională cu mărimea sistemului fluvial care le-a 
creat; iar albiile minore sunt mai mult sau mai puţin adâncite în acestea. Văile Băţani şi Sugo — 
au evoluat pe falii de orientare N — S, în timp ce văile Bodoş şi Mare par mai degrabă nişte 
organisme torențiale mari, cu apă permanentă în canalul de scurgere şi conuri de dejecţie întinse 
în lunca Baraoltului. 

Luate în ansamblu majoritatea văilor Depresiunii Baraoltului s-au modelat pe grabenele 
formate de mişcările tectonice şi reflectă foarte bine rolul factorilor geologici în „trasarea” 
liniilor directoare după care se realizează autoorganizarea geocomplexelor. Modelarea exogenă 
a preluat practic o serie de coordonate preexistente, impuse în primul rând de tectonică şi apoi 


de petrografie. Astfel dacă se face referire la orientarea acestor forme de relief, ele nu ies din 

tiparul impus de principalele linii de fracturi. Văile nord-sud sau sud-nord s-au grefat fie pe 
sistemul fractural al Cormoşului, fie pe seriile parelele cu aceasta. Văile est-vest s-au grefat pe 
falia crustală ce trece prin defileul Oltului de la Racoş şi se continuă spre est în direcția 
localității Bixad. Văile nord-vest — sud-est s-au format pe fracturile vechi, reactivate, care au 
fragmentat Munţii Perşani în acestă direcție. Apar şi văile duale, respectiv acelea care, într-o 
primă fază se orientează nord-sud pe aceste falii, iar când ajung în apropierea intersecţiei cu 
falia crustală, îşi schimbă orientarea după aceasta din urmă. Este vorba de valea Oltului şi valea 
Baraoltului. 

Mai există, de altfel puţine la număr şi în general cu dimensiuni reduse, văi care s-au 
organizat în altă direcție decât orientarea faliilor principale. În bazinul vestic este cazul văilor 
Agrişului, Hotarul, Dung6, Szép şi Căpeni, iar în bazinul estic al văilor Bradul Mare, Bradul 
Mic şi Kovâcs. 

În ceea ce priveşte forma interfluviilor, acestea sunt expresia condiţionării alcătuirii 
petrografiei. În general, interfluviile sunt rotunjite, nu prea largi şi cu unghiuri de pantă cu 
valori reduse. În nord-estul depresiunii interfluviile sunt plate şi se lărgesc spre sud datorită 
elementelor petrografice ale nivelului vulcano-sedimentar superior din care este alcătuit platoul 
vulcanic. Înălțimea lor scade dinspre arealele montane înconjurătoare spre interior. 

Versanții prezintă la partea superioară complexe erozivo-acumulative, respectiv 
glacisuri structurale sau petrografice. Excepţie fac versanţii care reprezintă fie fruntea platoului 
vulcanic, fie cea a terasei fluvio-lacustre. Dacă raportăm unghiul de înclinare al unui versant 
față de celălalt, se constată că marea majoritate sunt versanți asimetrici. De asemenea, există 
versanţi care pante mai pronunţate, acest fapt fiind rezultatul tectonicii sau al alcătuirii 
petrografice. Totodată se înregistrează şi cazuri în care unghiul mare de pantă se datorează 
ambilor factori: tectonică şi litologie. O excepție o constituie văile Bradul Mare şi Bradul Mic, 
care s-au adăncit în platoul vulcanic. Aproape toţi versanţii poartă urmele proceselor 
gravitaționale şi pluvio-denudaționale, fiecare cu rol de creştere a complexității morfologice. 

La partea inferioară a versanților din bazinul vestic iese în evidenţă terasa fluvio- 
lacustră, ce conferă un aspect aparte acestui areal al depresiunii. Pe stânga Cormoşului terasa 
este fragmentată de văiugi scurte, puţin adânci, care formează o suprafață larg ondulată. În 
schimb, pe dreapta Vârghişului şi apoi a Cormoşului terasa se prezintă sub formă de areale 
fragmentate adânc de văile mai evoluate, ce coboară din Munţii Perşani. 

Doar în bazinul estic s-au întrunit condiţii pentru formarea teraselor de origine fluvială, 
aceasta păstrându-se în partea sud-vestică între valea Pârâului Mare şi intrarea Baraoltului în 


strangularea de la Biborţeni. 

La contactul cu luncile depresiunii s-a format o nouă generaţie de glacisuri (la unele văi 
formează fâşie continuă). Majoritatea glacisurilor sunt proluviale — reprezentate de conurile de 
dejecţie de la gurile văilor afluente sau al organismelor torențiale (stinse sau active) ce coboară 
de pe versanţi. Unele glacisuri iau şi caracter coluvial, un exemplu în acest sens fiind glacisurile 
de la baza frunții platoului vulcanic. 

Toate văile cu obârşiile în afara depresiunii, intră în cadrul arealului studiat, cu o luncă 
deja formată. Lăţimea lor creşte continuu de la câtiva zeci de metri la un kilometru şi chiar peste 
1 km în zonele de contopire. Ele reprezintă cele mai joase forme pozitive de relief ale 
depresiunii. Un aspect interesant îl constituie faptul că punctul cel mai jos al depresiunii nu este 
la ieşirea luncii Oltului din depresiune, ci la baza pintenului de terasă lacustră a Dealul Augustin 
Nord — Est (476,2 m), care este de 463 m după harta topografică şi 460,24 m după modelul 
numeric al terenului. Aceste forme de relief sunt plane (unghiuri de înclinare între 0° şi 2°), cu 
urme de albii părăsite (lunca Cormoşului), fiind zona marilor confluenţe şi a valorilor celor mai 
mari ale densităţii rețelei hidrografice. Se înregistrează cazuri când albia minoră nu urmează 
linia celor mai mici altitudini ale luncii. De asemenea apar suprafeţe intens transformate şi 
reorganizate pentru a satisface nevoile societății omeneşti. 

Albiile minore s-au adâncit în suprafaţa luncii cu 0,5 — 1 — 2 m, chiar şi cu 3 m (Oltul). 
Unele albii sunt rectilinii (au unghi de pantă mare), altele şerpuiesc printre glacisuri de luncă şi, 
înaintea arealelor de confluență, meandrează puternic ca urmare a intersectării faliilor majore 
ale depresiunii. Cel mai mare coeficient de meandrare, respectiv 2, îl înregsitrează Oltul, urmat 
fiind de Cormoş cu 1,85. Ambele valori au fost calculate de pe hărțile de dinainte de 


regularizare. 


5.2.5. Relieful antropic 
Perturbările în evoluția sistemelor naturale generate de activitatea antropică au avut 


inițial caracter izolat, ulterior căpătînd un caracter generalizat. 

Depresiunea Baraoltului reprezintă un areal populat din vechime, găsindu-se urme ale 
locuirii încă din neolitic. 

Creşterea numărului de locuitori începănd cu secolul al XIX-lea, alături de creşterea 
necesităţilor de hrană, au determinat împreuna dezvoltarea practicilor agricole. Cu toate că 
substratul este unul sărăcăcios în materie de resurse minerale şi sol, societatea a fost obligată să 
folosesacă unele tehnici intensive încă din evul mediu. Astfel, cea mai la îndemână metodă de 
creştere a producției de hrană a fost creşterea suprafețelor cultivate. Versanții mai accesibili din 
apropierea localităţilor (cu pante reduse) au suferit defrişări, începând astfel cultivarea lor. În 


decursul timpului, prin arătura executată de-a lungul curbelor de nivel, brazda fiind frecvent 

întoarsă spre aval, parcelele cultivate şi-au redus unghiul de pantă. Concomitent cu acest proces, 
în sectoarele din amonte şi din aval de zonele cultivate, s-au dezvoltat fâşii cu un unghi de pantă 
mai mare. Aceste forme, cu aspect de terase evoluate prin practicarea agriculturii, au fost 
denumite agroterase. 

Agroterasele s-au dezvoltat în partea mediană a versanților cu expunere estică, sud- 
esticică şi sudică a Dealului Bacoş (590,4 m), Hotarului (620,2 m), Doboşeni Nord, Acoperişul 
Umbrei (583 m) (aparţin localităţilor Doboşeni şi Filia). Agroterase apar şi pe versanţii nord- 
vestici şi vestici ai Dealului Secerişului, aparținând oraşului Baraolt. Cea mai mare extinderea a 
agroteraselor (atât în suprafață cât şi în altitudine) se întâlneşte în zona localității Herculian. 
Fiind considerat areal montan, acesta nu a suportat rigorile colectivizarii, deci nu s-a distrus 
această formă de cultivare a terenului. Agroterasele de pe versanţii sudici şi sud-vestici ai 
Dealului Brun (715 m) şi Culmii Gropii (804,9 m) (acesta este situată în afara perimetrului 
cercetat), se întind până aproape de 700 m. 

În prezent agroterasele situate la înălțimi mari, dar şi majoritatea celor situate în 
cuprinsul depresiunii, nu mai sunt cultivate, fiind supuse evoluției naturale. 

Odată cu creşterea producției agricole s-a trecut la construirea unor diguri pentru mărirea 
forței apei şi a canalelor de aducțiune a apei la diferite mori. Astfel de forme au fost create în 
luncile tuturor pârâurilor, astăzi păstrându-se cele din zona localităţii Herculian, Băţanii Mici, 
Băţanii Mari, Baraolt (lunca pârâului Baraolt) şi Doboşeni (lunca Cormoşului). 

Începuturile industrializării, de la sfârşitul secolului al XVII-lea, au determinat 
necesitatea creşterii cererii de fier, astfel s-au construit furnale de mai mare capacitate la Filia, 
Doboşeni şi Herculian. Pentru încărcarea lor era necesară ridicarea unor rampe prelungi din 
rocă, acestea putând fi considerate forme pozitive (proeminente) de relief antropic (s-a păstrat 
doar rampa de la capătul nordic al localităţii Filia, pe versantul stâng al văii Cormoşului). 
Această formă de relief antropic are aspectul unei prispe lipite de versant asemănătoare unei 
terase, cu un pod de lățime de 3 m şi înălțime ce creşte constant spre clădirea furnalului. 

În 1872 s-a deschis prima exploatare de cărbune în subteran, de tip industrial, la Căpeni. 
Aceasta reprezintă momentul de declanşare a procesului de modelare intensivă a reliefului. 
Raportându-se la relaţia suprafaţei preexistente, morfologia antropică se poate grupa în: forme 
pozitive — supratopografice (definite drept structuri antropice acumulative) şi forme negative — 
cavităţi subtopografice (Anghel T. şi Surdeanu V., 2007). 

Formele supratopografice rezultă din îngrămădirea, mai mult sau mai puțin controlată, a 
materialului rezultat din executarea accesului până la zăcământul de cărbune. În cazul 


exploatărilor subterane morfologia antropică nu prezintă dimensiuni considerabile (microhalde), 

spre deosebire de exploatările la zi (cariere) ce pot ajunge la milioane de m? depozitaţi, ocupând 
suprafeţe de zeci de kilometri pătrați. 

Morfologia subtopografică este diferențiată, la rândul său, de tipul de exploatare. În 
cazul exploatărilor subterane abandonate, starea de tensiune din roci determină deformarea 
suprafeţei terenului de deasupra zăcământului, distrugându-se stabilitatea versanților (prăbuşirea 
tavanelor şi umplerea golului rezultat prin exploatare). Astfel suprafaţa topografică se 
deformează şi apar albii de scufundare de diferite forme şi adâncimi. 

Din cauza abandonării lucrărilor de exploatare de la mina Căpeni, s-a format o albie de 
scufundare cu un lac ce prezintă o adâncime de 7 m şi o suprafață de cca. 1 ha. Această formă 
negativă nu are caracter endoreic, întrucât pârâul Căpeni se scurge prin el. Pe malul sudic există 
s-a dezvoltat o alunecare de teren ce prezintă o cornişă de desprindere de 1 — 2 m înălțime, 
corpul alunecării se opreşte în lac, iar suprafaţa afectată este de cca 650 m”. În timpul 
funcționării acestei mine pe versantul drept al pârâului Căpeni s-au construit 17 case înşirate pe 
două rânduri, primul rând fiind situat pe marginea drumului de acces. Pentru cel de-al doilea şir 
de case s-a creat un nivel de terasă cu o altitudine relativă de 7 m față de drumul menționat, 
terasă se află pe versantul sudic al Dealului Secerişului (581 m), la altitudinea absolută de 520 
m. 

La exploatările subterane de la minele Vârghiş vest şi Vârghiş sud (deschise în 1958, 
respectiv în 1968) deşi grosimea lignitului extras a fost redusă, depozitele sedimentare situate în 
tavan s-au pus în mişcare, astfel umplându-se golul creat, fără însă a determina degradarea 
terenului de la suprafața topografică. Trebuie menţionat faptul că la ambele mine au fost 
executate lucrări de închidere în subteran, ce au constat în aducerea la suprafață a utilajelor şi 
reambleerea planelor înclinate până la o adâncime de 50 m. 

Intrarea în mina Racoş put (deschisă în 1977) este situată pe podul terasei fluvio-lacustre 
de la contactul versantului stâng al Cormoşului cu lunca. Din cauza condiţiilor hidrogeologice a 
fost necesară generarea a două forme de relief negativ: un bazin de decantare (cu o capacitate de 
1000 m°) şi un canal de evacuare a apelor de mină, săpat la baza terasei lacustre, în lungime de 
4500 m (până la un braţ părăsit al Oltului). Procese de prăbuşire au apărut şi la această mină, ele 
manifestându-se în 2 etape. Prima a apărut chiar în timpul funcționării minei, deasupra unui 
abataj abandonat şi închis; astfel a rezultat un lac situat la baza terasei fluvio-lacustre, acesta 
având o suprafaţă de peste 3 ha şi o adâncime de circa 12 m. A doua etapă a început înainte de 
demararea lucrărilor de închidere a minei şi continuă şi în prezent, rezultând un nou lac situat la 


160 m distanță de primul. Acesta are o suprafaţă de cca. 1 ha şi o adâncime de 1,5 — 2 m. 

În apropierea oraşului Baraolt, exploatarea stratului III de cărbune s-a realizat tot în 
subteran. La est de oraş, dintr-o singură incintă se deschideau mai multe mine precum: Baraolt 
est, Baraolt sud, Baraolt II. Dintre acestea, mina Baraolt II prezintă forme subtopografice de 
relief, din cauza faptului că de aici s-au exploatat până la 4 state de cărbune cu grosime de până 
la 2,5m. În perimetrul aflat între pârâul Ágazat, la vest, Bodoşul Mic, la est, Baraolt, la nord, şi 
Dealul Kopasz (557,5 m), la sud, încă din anii '90 ai secolului trecut a apărut o deformare 
negativă a suprafeței topografice. În urma aplicării aceloraşi metodologii de închidere a minei 
(scoaterea utilajelor, oprirea pompării apelor de mină, reambleerea planelor înclinate până la 
adâncimea de 50 m, mascarea cu buldozerul a crăpăturilor de la suprafață, montarea de tuburi 
pentru evacuarea gazelor de mină, betonarea acceselor la planele înclinate etc) a rezultat o 
accentuare considerabilă a deformării suprafeței topografice. În anul 2005 luciul de apă al 
lacului format în acest sector se afla sub nivelul talvegurilor pârâurilor Ágazat, Bodoşul Mic şi 
Baraolt. S-au făcut măsurători pentru a se afla diferența de nivel între lacul cu o suprafață de 
2500 m° şi pârâul Baraolt; diferența constatată a fost de 40 cm, formându-se astfel un bazin 
endoreic. În toamna anului 2007 evoluția lacului s-a acelerat ca urmare a faptului că fisurile au 
intersectat albiile pâraielor (de la vest şi de la est). Astfel, a avut loc o refacere a nivelului 
hidrostatic, bazinul de recepție al lacului s-a mărit, adăugându-se cel al celor două ape 
curgătoare. În iulie 2008 suprafața luciului de apă a ajuns la 3 ha, cu o adâncime de 2,5 m, 
nivelul piezometric depăşind cu 70 cm pe cel al talvegului pârâului Baraolt. În iulie 2010 apa 
ocupa 4 ha, adâncimea a crescut la 5 m, iar nivelul său depăşea cu 1,7 m pe cel al aceluiaşi 
talveg. 

Disfuncționalitatea cea mai însemnată provocată de evoluţia acestei forme de relief este 
legată de scufundarea drumului de acces spre oraş, afectând şi o gospodărie. În cadrul 
programului de închidere a minelor, în toamna anului 2010, s-a început construcția unui canal 
(lung de 250 m,) până la pârâul Baraolt, pentru menţinerea constantă a nivelului lacului. De 
asemenea, a fost construit un nou drum de acces, pe versantul Dealului Kopasz. 

În anii "20 ai secolului trecut a fost strămutată albia pârâului Baraolt pentru a se reduce 
cantitatea de apă infiltrată în galeriile minelor din estul oraşului Baraolt. Această nouă albie 
minoră nouă a fost betonată şi îndiguită pe toată lungimea sa (circa de 2820 m). 

Încă de la începutul expolatărilor subterane s-a constatat necesitatea evacuării apelor de 
mină. În consecință s-a construit un canal lung de 2500 m — formă subtopografică de relief. 

Exploatarea la zi a lignitului a determinat modificări profunde atât în ceea ce priveşte 
morfologia preexistentă, cât şi echilibrul funcțional al arealului. Astfel s-au creat atât formelor 


negative de relief, cât şi forme acumulative. Procesul prin care se generează noi forme de relief 

ca urmare a modificării morfologiei preexistente, a căpătat o denumire plastică: „parazitare 
antropică” (Anghel T. şi Surdeanu V., 2007). 

În cazul exploatărilor în carieră, zăcământul este decopertat, rezultând astfel o 
morfologie subtopografică (Anghel T. şi Surdeanu V., 2007). În Depresiunea Baraolt, în cei 
peste 130 de ani de activitate minieră, au fost deschise 4 cariere de lignit: Vârghiş vest (1954), 
Racoş golf (1968), Bodoş (1985) şi Racoş sud (1996). Primele două cariere au fost închise, 
dinamica din cadrul lor derulându-se sub impulsul factorilor naturali. La cariera Bodoş s-au 
terminat lucrările de închidere şi ecologizare, iar la Racoş sud există încă activităţi de 
exploatare. 

Cariera Vârghiş vest se află la contactul glacisului de sub dealul omonim (751,3 m) cu 
terasa fluvio-lacustră de pe versantul drept al pârâului Vârghiş, glacisul fiind fragmentat de 
valea Fierul. Pentru exploatarea stratului util de lignit pe o grosime de 18 m, a fost remodelată o 
suprafață de circa 70 ha (69,95 ha), procesul direct de extracție a afectând 41 ha. Haldele de 
steril aferente carierei Vârghiş ocupă 24,34 ha, iar volumul lor a fost estimat la cca. 2,6 mil. m° 
(Anghel T. şi Balázsi Krisztina., 2006). Menţionăm că aceste halde sunt halde de versant, 
înălțimea lor fiind imposibil de determinat întrucât au fost relocate, şi întregul areal este 
puternic afectat de procese pluvio-denudaţionale şi gravitaționale. În timpul derulării procesului 
de exploatare a cărbunelui întregul areal a devenit unul endoreic, pentru drenare executându-se 
canale de evacuarea a apei. În amonte de carieră s-a săpat un tunel de circa 800 m pentru 
dirijarea apelor pârâului Fierul către pârâul Rica, cu scopul de a evita inundarea perimetrului 
minier. Pentru evacuarea apelor freatice şi a celor pluviale s-au executat canale spre pârâul 
Vârghiş. Cu toate că s-au luat aceste măsuri, s-au format mai multe lacuri, acestea ocupând o 
suprafaţă totală de 3,6 ha. Dacă în urma exploatărilor subterane suprafețele lacustre se extind 
după formare, în cazul carierelor procesul este invers. Astfel în arealele cu exploatări la zi 
lacurile sunt mai mari la formare, după care se reduc, uneori chiar dispar ca urmare a colmatării, 
infiltrăriui sau drenării. 

Cariera Racoş golf este situată pe valea pârâului Nadaş, s-a deschis în 1968 şi a 
funcționat până în 1985, exploatându-se lignit pe o grosime medie de 3 — 5 m. După oprirea 
exploatării, întregul perimetru minier a evoluat natural. În prezent există o haldă de steril în 
afara perimetrului carierei, pe valea Rica, aceasta fiind situată la contactul luncii acestui pârâu 
cu versantul său drept. Halda anterior menţionată ocupă o suprafață de 14 ha, are o înălțime 
relativă de 10 m faţă de nivelul luncii, este bine consolidată şi acoperită de vegetaţie, aceasta nu 
este modelată de procese gravitaționale sau pluvio-denudaţionale. În cadrul fostei cariere, 


procesele de versant au relocat întregul material afectat de exploatare, forma subtopografică 

antropică luând aspectul unei microcuvete cu fundul plat şi cu deschidere largă către lunca 
pârâului Rica. În partea cea mai joasă a carierei s-a păstrat un lac a cărui suprafață de micşorază 
atât ca urmare a aluviunilor depuse de pârâul Nadas (acesta a fost nevoit să-şi sape o nouă albie 
în materialul neconsolidat), cât şi a alunecărilor de teren de pe taluzul nordic. 

Singura carieră la care s-au executat lucrări de închidere şi ecologizare este cariera 
Bodoş, situată în cuveta depresionară omonimă. Prin lucrările încheiate în 2010 s-a încercat o 
diminuare a impactului procesului de parazitare antropică din timpul valorificării zăcământului 
de lignit. Suprafaţa afectată este în jur de 90 ha. Iniţial a funcționat o haldă de versant ce ocupa 
cca. 25 ha pe flancul sud-vestic al Vârfului Cetăţii (614 m). O parte din sterilul acestei forme 
supratopografice de relief a fost relocată în zone mai joase ale carierei, astfel s-a încercat 
rearanjarea întregii suprafeţe afectate, cu unghiuri de pantă cât mai mici. În cadrul acestei halde 
s-a efectuat o tasare a materialului steril, proces urmat de însămânţare, pentru a evita 
dezvoltarea proceselor denudaţionale. În partea cea mai joasă a carierei s-a amenajat un lac de 
0,5 ha, cu un canal de scurgere la supraplin, spre pârâul Bodoşul Mic. Pe locul fostelor halde s-a 
reuşit redarea pantei versantului existent înainte de deschiderea carierei. În zona exploatărilor a 
rămas o microcuvetă de cca. 60 ha, ce prezintă în centrul său acel lac amintit anterior. Aici nu s- 
a reuşit formarea unghiurilor de pantă dorite, întrucât procesele denudaţionale s-au şi declanşat 
deja ca urmare a marilor cantităţi de precipitaţii căzute în iunie — iulie 2010. 

La confluența Cormoşului cu Oltul, în 1997, s-au început lucrările de deschidere a 
carierei Racoş Sud. Suprafaţa totală ocupată de procesele de parazitare antropică se ridică la 1,4 
km, din care formele negative deţin 311 ha şi o adâncime relativă de 86 m (mai 2012) faţă de 
suprafaţa topografică inițială. Haldele de luncă se întind de-a lungul Oltului pe o distanţă totală 
de 2,8 km. Aceste halde sunt compuse din două tipuri de depozite: unul cu orientare spre defileu 
(pe lungime de 1,9 km şi o lăţime cuprinsă între 50 şi 170 m), iar celălalt este situat la est de 
carieră (are o lungime de 900 m). 

În afara acestor două forme de relief (cuveta carierei şi halda de steril) s-au mai executat 
urmăroarele lucrări cu impact asupra morfologiei: strămutarea albiei minore a Cormoşului într- 
un canal cu o lungime de 1,1 km, săparea unor canale de evacuare a apelor rezultate din 
întretăierea freaticului (înconjoară cuveta carierei), în lungime totală de 2,8 km. Începând din 
2007 nu se mai execută lucrări de amenajare, decopertare, acum existând doar acţiuni de 
menţinere în stare de exploatabilitate a perimetrului. 

În concluzie, în Depresiunea Baraoltului, în funcţie de tipul de acţiune antropică 
generatoare şi scopul creării morfologiei antropice, pot fi puse în evidență patru tipuri de forme 


de relief antropic. 

Din activitatea agricolă îndelungată, desfăşurată pe versanţi, au luat naştere agroterasele, 
a căror extindere depăşeşte limitele depresiunii (prima categorie de relief antropic). 

S-au săpat canale, albii minore artificiale etc. pentru: alimentare cu apă, apărare 
împotriva inundaţiilor, evitarea inundării unor galerii de mină, exploatarea lignitului din statele 
situate sub cursuri de apă etc. Spre aceste canale artificiale au fost dirijate parțial sau total apele 
curgătoare, prin aceste canale s-au îndreptat unele cursuri de apă, iar pentru aceste canale s-au 
construit diguri. O parte dintre aceste lucrări pot fi catalogate drept dezorganizare voită a rețelei 
hidrografice (Anghel T. şi Surdeanu V., 2007). Aceste forme de relief formează cea de-a doaua 
categorie de morfologie antropică. 

Activitatea minieră este responsabilă pentru cele mai spectaculoase modificări ale 
contextului geomorfologic, cu toate că formele rezultate din cele două tipuri de exploatare (sub- 
şi suprateran) sunt asemănătoare, este necesară o tratare separată a acestora. 

Galeriile rezultate prin exploatare subterană se caracterizează prin procese de umplere a 
golurilor subtarene, cu consecințe directe asupra suprafeţei topografice (deformare). În 
majoritatea cazurilor aceste forme negative prezintă un caracter de bazin endoreic, se pot umple 
cu apă, de provenienţă pluvială sau subterană (ca urmare a refacerii naturale a nivelului 
hidrostatic ce a fost coborât din cauza exploatării miniere). O caracteristică a acestor lacuri este 
că, în faza imediat următoare formării, suprafața şi adâncimea lor creşte, putând reprezenta un 
hazard natural indus. Microbazinetele astfel formate reprezintă cea de-a treia categorie de relief 
antropic. 

În cazul activităţii miniere la zi formele create sunt mult mai spectaculoase, fie că este 
vorba de proeminențe topografice, fie de goluri subtopografice. Aceste forme de relief se 
deosebesc de precedentele prin faptul că sunt modelate direct, ca urmare a acţiunilor concrete de 
sculptare a unei suprafețe rezultată ca urmare a proceselor autoorganizatorice ale 
microsistemului natural. Cele patru cariere oferă imaginea evoluţiei acestei celei de-a patra 
categorii de relief antropic, care grupează haldele şi cavitățile de mari dimensiuni. 

Cele trei faze surprinse în studiul nostru sunt reprezentate de: faza de modelare efectivă 
a reliefului natural preexistent (crearea inversiunilor de relief — cariera Racoş Sud), faza imediat 
următoare abandonului perimetrului minier (se caracterizează prin procese denudaționale în 
desfăşurare — cariera Vârghiş vest), faza de stabilizare şi de reinstalare a echilibrului natural 
(cariera Racoş golf). Cea de a patra carieră — cea de la Bodoş — oferă o imagine a succesului în 
ecologizarea haldelor, dar şi a eşecului în privința stabilizării versanților microcuvetei de 


exploatare. 

5.3. Procese geomorfologice contemporane 
Variabilele de prim rang, care contribuie la procesele de modelare contemporană a 


reliefului sunt cantitatea de precipitații, regimul temperaturii aerului, gradul de acoperire a 
terenurilor cu vegetație, tipul de vegetaţie, activitatea umană etc.. Având în vedere 
particularitățile  morfografice si  morfometrice ale Depresiunii  Baraoltului, procesele 
geomorfologice actuale înglobează procese de versant şi procese de albie. În funcţie de natura 
agentului care desfăşoară procesele de eroziune, transport şi/sau acumularea materialelor 
dislocate de pe versanţi, caracteristice sunt: procesele gravitaționale (prăbuşirile şi alunecările 
de teren) şi procese pluvio-denudaţionale (eroziune areolară şi eroziune în adâncime). 

Surpările afectează, în special, pereții verticali sau aproape verticali. Formele de relief 
rezultate pe aceasta cale sunt favorizate de condițiile tectonice precum şi de activitățile 
antropice. 

Sistemul ruptural al Cormoşului are o deschidere naturală la 180 m de intersecția DJ 131 
cu Dc 38 în direcția localităţii Doboşeni, sub forma unui perete vertical lung de 50 m şi înalt de 
10 m. Prin ruperea echilibrului, în special primăvara timpuriu sau toamna târziu, când 
schimbările de fază ale apei sunt frecvente, bucăţile de rocă se depun (în urma prăbuşirii) la 
baza peretelui, formând mici trene de grohotis. Facem referire la elementele nivelului vulcano- 
sedimentar superior (friabil) şi la marne. Dimensional, fragmentele desprinse sunt de ordinul 
decimetrilor. 

Un perete asemănător, însă rezultat prin activitatea antropică, se află la debuşeul văii 
pârâului Dungo în lunca Baraoltului. Este vorba despre o carieră deschisă într-un strat de nisip 
grosier slab cimentat, de culoare roşcată, component al aceluiaşi nivel vulcano — sedimentar. 
Lungimea peretelui este de 45 m, înălțimea avea 10 m. În timpul lucrărilor de ecologizare (iunie 
2011), s-a prelevat o cantitate considerabilă de material, distrugându-se fragilul echilibru, astfel 
trei blocuri, de dimensiuni metrice, s-au prăbuşit în urma unei ploi torențiale. 

Alunecările de teren, declanşate din cauze pur naturale, sunt mai puţin frecvente şi mai 
puţin profunde, fiind specifice versanților cu o declivitate cuprinsă între 15° şi 25°. Cea mai 
mare se află la marginea vestică a depresiunii, în zona de obârşie a pârâurilor Szilas şi 
Pustnicului, aproape de culmea Dealului Bonţa (603,1 m), pe flancul său sud-vestic. Este o 
alunecare în valuri, a cărei suprafață depăşeşte cu puţin 20 ha, cornişele de desprindere au 
lungimi cuprinse între 397 şi 414 m, adâncimea variază între 40 şi 80 cm, atingând în unele 
locuri 1 m, lăţimea valurilor variază şi ea între 50 cm şi 1,5 m. 

Celelalte alunecări sunt considerabil mai mici şi afectaeză suprafeţe foarte restrânse. 
Una din acestea se află în apropierea localităţii Doboşeni pe parcela denumită Padârka, pe 


versantul unei văiugi între 535 şi 545 m altitudine, într-o zonă cu unghi de pantă cuprinsă între 

15° şi 25°. Este o alunecare în brazde, cu o cornişă de desprindere superficială de 50 — 75 cm, 
de lungime de 30 m. Corpul alunecării este foarte scurt doar 22 m, iar baza se opreşte în 
talvegul văiugii, suprafaţa afectată fiind în jur de 1000 m°. Pe raza localităţii Vârghiş, aproape 
de poalele Dealului Pădurea Dascălilor (716,1 m), pe parcela denumită Câmpia Mare, la o 
altitudine de 525 m, este activă o altă alunecare de mici dimensiuni, în brazde. Cornişa de 
desprindere este tot superficială (60 — 80 cm), are o lungime de 80 m, iar deluviul 26 m. 
Suprafaţa totală afectată este de 1800 m”. Între localităţile Baraolt şi Biborţeni, pe versantul 
stâng al Văii Baraoltului sunt patru mici alunecări lenticulare, active, a căror cornişe de 
desprindere au lungimi între 5 şi 30 m, sunt superficiale (50 — 75 cm). Deluviul este foarte scurt, 
între 3 şi 10 m. Pe versantul estic al Dealului Deasupra Dosului (după unii Dealului — 687,07 m) 
—, parte a Munţilor Perşani —, în intravilanul localităţii Augustin, la altitudinea de 485 m, este 
activă o altă alunecare lenticulară, superficială (40 — 80 cm). Cornişa de desprindere are o 
lungime de 134 m, deluviul 31 m, iar suprafaţa afectată este de 4360 m°. 

Asemenea mişcări în masă, mult mai mari şi active, sunt rezultatul intervenției antropice 
şi apar în carierele de lignit abandonate şi în carierele de argilă. Acestea din urmă, fiind 
exploatate activ, sunt supuse transformării continue. 

La intrarea în cariera Vârghiş vest, pe versantul drept al pârâului Fierul, este un lac 
înconjurat de o cornişă de desprindere semicirculară în lungime de peste 900 m. Altitudinea 
relativă față de luciul de apă este de 14 m, peretele ei are între 1 şi 3 m, iar corpul de alunecare 
până la malul lacului are o suprafață de 5 ha. Este o alunecare monticulară. Mai în amonte, pe 
versantul stâng al aceluiaşi pârâu, se pot distinge trei mari alunecări curgătoare, care afectează 
în total peste 2 ha şi sunt despărțite între ele de două ravene cu vegetaţie hidrofilă. Cornişa de 
desprindere este la marginea drumului de acces în carieră, iar piciorul în albie, căreia îi 
provoacă mici meandrări. Tot pe acelaşi versant, dar în amonte de drum, evoluează o alunecare 
în brazde, cu o cornişă aproape continuă pe o lungime de 700 m şi o înălțime cuprinsă între 2 şi 
5 m. Suprafaţa afectată este de aproximativ 11 ha. În colţul cel mai îndepărtat al carierei se află 
două lacuri, la o distanţă de cca. 300 m una de alta, în jurul cărora se dezvoltă alunecări 
asemănătoare ca în zona de intrare. 

Aceste mişcări în masă sunt cele mai active din întreaga Depresiune a Baraoltului şi 
afectează cele mai mari suprafețe. Cu toate că scenariul de desfăşurare este asemănător cu al 
celor care s-au declanşat natural, aceste alunecări caută să restabilească echilibrul straturilor de 
roci deranjate prin procesele de parazitare antropică. 

Totuşi, cele mai spectaculoase sunt cele care au rămas active în cariera Racoş golf. Pe 


versantul stâng al văii Nadas, există o cornişă de desprindere de 500 m lungime, cu înălțimea 

cuprinsă între 8 şi 10 m, ce se aseamănă cu o cuestă. Corpul de alunecare, în valuri, acoperă o 
suprafață de cca. 2,7 ha, iar piciorul se pierde sub apele unui lac în continuă restrângere. La 
capătul din amonte a microcuvetei, pe versantul drept al aceleiaşi văi, este activă o deplasare în 
masă şi mai spectaculoasă. Cornişa este de peste 600 m lungime şi înaltă de 15 — 20 m, corpul 
este format din monticuli asemănători cu nişte glimee prelungi. Au pereți aproape verticali, 
înălțime relativă între 10 — 15 m, vârf rotunjit, lipsit de vegetaţie. Se pot distinge trei asemenea 
forme succesive. Primul, cel dinspre piciorul alunecării, are o lungime de 50 m, al doilea 80 m, 
iar cel mai recent desprins peste 100 m. Între ele se interpun ulucuri depresionare lipsite de 
vegetație, alcătuite din straturi de marne cu Limnocardium la zi. Acest tip de morfologie se 
poate observa doar în partea centrală a alunecării, spre margini monticulii au dimensiuni mai 
reduse mai mici şi păstrează ochiuri de apă în ulucurile depresionare. Această alunecare 
afectează o suprafaţă de circa 20 ha, piciorul acesteia oprindu-se în albia pârâului Szilas, afluent 
al Nadaşului. 

După terminarea lucrărilor de închidere şi ecologizare a carierei Bodoş s-ar putea crede 
că aici nu pot fi identificate procese de versant active. Prin relocarea materialului haldelor şi 
prin tasare nu s-a reuşit pe versantul estic al microcuvetei obținerea unui unghi de pantă, care să 
preîntâmpine declanșarea mişcărilor în masă. În perioada imediat următoare recepţiei au căzut 
cantități însemnate de precipitații care au declanşat pe acest versant alunecări de teren 
monticulare. Cornişa de desprindere are o lungime de cca. 450 m, o înălțime între 2 — 3 m şi se 
situează pe marginea pădurii care acoperă creasta Dealului Pădurea Mare (645,5 m). Suprafaţa 
corpului de alunecare este în jur de 7,6 ha. În toamna anului 2010 corpul alunecării s-a oprit la 
marginea șanțului săpat pentru canalizarea apei pluviale de la baza versantului. În iulie 2011 
acesta s-a oprit în lacul de agrement de pe mijlocul microcuvetei, dislocând atât șanțul, căt şi 
drumul de pe malul acestuia, pe o lungime de cca 10 m. Chiar dacă s-ar fi respectat proiectul, 
care prevedea plantarea de salcâmi pe acest versant, nu s-ar fi putut evita declanşarea 
procesului, puten fiind prea mici pentru a fixa versantul. 

Procese geomorfologice contemporane, în care agent modelator este apa neorganizată în 
sisteme fluviale, sunt observabile primăvara timpuriu, la topirea zăpezilor şi în perioadele de 
precipitații lichide, abundente. Un rol important în manifestarea acestor procese îl au gradul de 
acoperire cu vegetaţie a terenului precum şi tipul acestuia, la care se adaugă activitatea 
antropică. Ca şi în cazul deplasărilor în masă şi proceselor pluvio-denudaţionale, procesele sunt 
declanşate fie în mod natural, fie sunt induse de activitatea antropică. 

Eroziunea areolară este observabilă pe culmile deluroase cu declivitate redusă (0° — 2°), 


lipsite de vegetaţie forestieră. 

Ogaşele şi ravenele sunt prezente în zonele de obârşie ale pâraielor sau a văiugilor cu 
scurgere semipermanentă. S-a remarcat faptul că în marea lor majoritate acestea prezintă covor 
vegetal, ceea ce indică, pe de o parte lipsa agresiunii eroziunii în adâncime, iar pe de altă parte 
încadrarea într-un grad avansat de evoluție. 

Organisme torențiale mai viguroase semnalăm în proximitatea localității Augustin, pe 
versantii estici, nord-estic şi nordic al Dealului Deasupra Dosului (684,07 m). Se dispun paralel, 
la mică distanță unele de altele. Sunt bine puse în evidenţă toate cele trei componente 
principale: bazinul de recepție, canalul de scurgere şi conurile de dejecţie. Ultimele sunt 
puternic modificate de activitatea antropică, fiind situate în intravilanul localităţii amintite. 
Bazinele de recepție se întind între 560 şi 525 m altitudine, într-un areal cu unghiuri de 
înclinare cuprinse între 6° — 10°, unde eroziunea regresivă este încetinită. Canalele de scurgere 
au lungimi cuprinse între 434 şi 626 m, iar adâncimea acestora se înscrie între 5 şi 12 m. Toate 
sunt acoperite de vegetație, pe două dintre acestea apărând chiar o vegetație arboricolă. Evoluţia 
celor patru torenti este mult încetinită de prezenţa unor bazine de recepţie cu declivitate redusă, 
de existenţa covorului vegetal. Existenta unor construcții pe aceste conuri indica vechimea 
acestora. 

În arealul aflat în studiu există multe situaţii în care procesele pluvio-denudaţionale — 
eroziunea areolară şi torențială — sunt determinate sau influențate de activitatea antropică. 
Putem face referire la terenurile arabile aflate pe versanţi cu diferite înclinări care, prin lucrări 
agricole  necorespunzătoare, pot crea condiții de declanşare a eroziunii torențiale. 
Micromorfologia rezultată dispare odata cu precipitaţii noi mai insemnate cantitativ. 

Trebuie incluse aici şi drumurile din sectoarele de păşune a localităţilor depresiunii. 
Acestea se prezintă sub forma unor benzi lipsite de vegetație, ce se întind de la capătul unei 
străzi până la locul de păşunat, care se află pe înălțimile învecinate. Ca urmare sunt bătătorite pe 
versant, iar unghiul de pantă favorizează dezvoltarea majorității proceselor amintite: atât ablaţie, 
cât şi procese torențiale, de la cele minore (făgaşe, ogaşe), la ravene şi torenți. La Baraolt, 
păşunea crescătorilor de vite se află pe culmile Dealului Secerişului (600,6 m). Pentru a ajunge 
aici, animalele străbat zilnic (din mai până la prima zăpadă), versantul nordic al acestui deal, în 
care predomină înclinările de 10° — 15°, prin locul denumit Kiikiicske. Torentul care a evoluat 
aici are un bazin de recepţie de aproape 6 ha, din acesta se ramifica mai multe ogaşe spre 
canalul de scurgere iar conul de dejecție, îngemănat, se întinde pe aproape 3 ha. Pe acesta s-a 
executat un canal de dirijare a apelor către canalul minei Baraolt. 

Alte procese de ablaţie şi torențiale induse de activitatea antropică sunt în desfăşurare în 


carierele de lignit abandonate sau închise şi ecologizate. În cariera Vârghiş vest, aflată în 

stadiul de restabilire a echilibrului natural, aceste procese sunt cele mai active. Urmele eroziunii 
areolare se pot regăsi pe suprafețele cu unghiuri de pantă mici neacoperite încă de vegetație. 
Făgaşele, ogaşele şi ravenele de mici dimensiuni sunt răspândite pe toate cele trei laturi ale 
microcuvetei. Evoluţia lor este foarte rapidă, întrucât suprafața de dezvoltare este alcătuită din 
material friabil neconsolidat, astfel încât numărul, cât şi dimensiunile lor se schimbă în 
continuu, până se va ajunge din nou la stadiul de echilibru. 

Cu totul alta este situația în cariera Racoş golf, unde există deja un echilibru după 
procesele de parazitare antropică. Întreaga suprafață a microcuvetei este acoperită de vegetaţie, 
cu excepția cornişelor de desprindere şi monticulilor (menţionaţi anterior) pe suprafaţa cărora 
pot lua naştere şiroiri. Pe versantul sudic, pe care covorul vegetal nu este foarte compact, pot lua 
naştere, în condiţii favorabile, areale cu ablație şi şiroiri care duc la formarea de făgaşe, fără o 
evoluţie spre procese care să dăinuie în timp. Pe versantul nordic, mai umed, se mai păstrează 
urmele câtorva ogaşe şi ravene, dar toate sunt înierbate şi doar neuniformitatea versantului 
amintesc de ele. 

Un alt loc în care aceste procese s-au declanşat, este cariera Bodoş. Pe versantul vestic al 
microcuvetei, la câteva luni după recepționarea lucrărilor de închidere şi ecologizare, pe 
suprafața însămânţată cu lucernă s-au putut observa urme ale procesului de ablaţie şi eroziune în 
adâncime, în urma cărora au rezultat făgaşe şi ogaşe mici, care au creat spre baza versantului 
mici conuri de dejecție (harta 12). 

Procesele de albie din Depresiunea Baraoltului se desfăşoară între limitele impuse de 
numeroasele construcţii hidrotehnice. Dacă acestea sunt depăşite de procesele naturale, atunci 
se recurge la readucerea lor între aceste limite. Numai la extremităţile nordice, nord-vestice şi 
estice aceste procese sunt naturale. Este vorba de albia minoră a Cormoşului, a Vârghişului, a 
pârâului Baraolt, a Bradului Mic, a Ozuncăi, până la acele puncte, de unde s-au executat lucrări 
de apărare împotriva inundațiilor. 

Luând în considerare profilele transversale ale văilor din aceste zone, unghiul de pantă al 
talvegului, între 3,5% şi 0,5% (calculat pe baza diferențelor de cotă absolută a talvegului din km 
în km), nu este caracteristică eroziunea de adâncime, dar ea a existat într-un trecut nu prea 
îndepărtat, din moment ce albiile minore sunt adâncite în luncă — 0,5 — 1,5 m. Meandrarea este 
slabă — coeficienţii de meandrare în acest sector sunt între 1,3 şi 1,1. În aceste meandre slabe, 
cu raze mari de curbură, există eroziune laterală pe malul convex, respectiv depunere pe malul 
concav. La ape mari micile bancuri de material depus sunt distruse; surpările de mal nu sunt 
spectaculoase, deci nu se întrunesc condiţii pentru procese erozive şi acumulative de mare 


amploare. Se poate aprecia că în acest sector principalul proces de albie este transportul. 

În zonele unde panta se reduce, în apropierea confluenţelor, cursurile principalelor ape 
ale depresiunii încep să se meandreze mai puternic. Acestea sunt sectoarele unde predominante 
devin procesele de eroziune laterală şi depunere iar „conflictele” între natural şi antropic se 
accentuează. Pentru a diminua gradul de vulnerabilitate în faţa acestor procese, s-au executat 
lucrări în urma cărora procesele de albie nu se mai desfăşoară natural. 

Albia minoră a Cormoşului a suferit modificări începând din sectorul dintre localitățile 
Doboşeni şi Tălişoara. Malurile au fost întărite, în punctele critice s-au executat corecții de albie 
şi s-au construit diguri de protecţie împotriva inundaţiilor. În aval de confluenţa cu Vârghişul 
întreaga albie a fost strămutată în cea a Ricăi, aşa cum s-a mai amintit într-un subcapitol 
precedent. Scopul urmărit a fost acela de a transforma condițiile locale, astfel procesele de 
eroziune laterală (cu tendinţe de meandrare puternică - coeficient de meandrare 1,85) să devină 
procese de transport, pentru ca apa şi aluviunile să iasă cât mai repede din zonele de locuite. La 
confluenţa cu Oltul strămutarea într-o albie artificială s-a realizat pentru a oferi spațiu carierei 
de lignit Racoş sud. 

În cazul albiei minore a pârâului Baraolt modificarea începe din amonte de arealul de 
confluență din bazinul estic prin aceleaşi lucrări, iar la confluență întăririle de maluri sunt 
realizate cu gabioane. După ieşirea din strangularea de la Biborţeni pârâul Barolt a fost redirijat 
într-o albie minoră artificială, cu scopul de a-l scoate din perimetrul minier. Albia aproape 
rectilinie a fost betonată pe o distanţă de 1 km amonte de la capătul estic al oraşului Bataolt, dar 
nu s-a reuşit o totală transformare a proceselor naturale. Unghiul de pantă a fundului betonat a 
fost prea mare, racordul dintre acest talveg şi cel nebetonat era necorespunzător. Astfel au 
apărut procesele de eroziune în adâncime şi regresivă care au distrus sectorul amenajat. La 
ieşirea din Biborţeni, cu cca. 300 m în aval, au apărut procese de eroziune laterală şi de 
depunere, urmate de formarea de meandre. În ultimii 15 ani acestea au evoluat atât de mult, 
încât au distrus şi digul de protecţie împotriva inundațiilor. 

În aval de oraşul Baraolt predomină procesele de depunere şi eroziune laterală, albia 
minoră nu a suferit modificări majore (doar s-au construit diguri de apărare împotriva 
inundațiilor). Situaţia se schimbă în aval de podul de la Căpeni. Aici, albia s-a reconstruit pentru 
a deveni rectilinie şi pentru a asigura un unghi de pantă favorabil procesului de transport 
(drenării apei). 

În albia minoră a râului Olt predomină aceleaşi procese ca la toate albiile la care s-au 
executat lucrări de rectificare a cursului şi pantei talvegului pentru a înlesni procesul de 


transport. Numai în sectorul din aria aflată în studiu au fost create în acest fel 10 albii părăsite. 

Faţă de cele menţionate până acum, o situaţie aparte o prezintă albia minoră a pârâului 
Nadas, care şi-a pierdut total statutul natural în urma proceselor de parazitare antropică 
desfăşurate în cariera de lignit Racoş golf. După abandonarea exploatării procesele de versant 
declanşate pentru restabilirea echilibrului au tind să barareze albia minore. Astfel principalul 
proces care se desfăşoară este eroziunea de adâncime, urmat de surpări de maluri şi transport, 
pentru stabilirea unui curs şi dezvoltarea unei albii noi. 

În concluzie procesele geomorfologice naturale, la care suntem martori, desfăşurate în 
Depresiunea Baraoltului, sunt de mică amploare şi afectează suprafeţe restrânse, ceea ce arată o 
stare de relativ echilibru a geocomplexului depresionar. Intervenţia antropică, pe suprafeţe mai 
mici sau mai mari, introduce o serie de „praguri” şi forţează natura să se reorganizeze pe ariile 
respective. Aceste reorganizări se desfăşoară prin procese, supuse aceloraşi legități naturale, 
care le guvernează pe cele declanşate în mod natural. Activitatea umană reprezintă o variabilă 
ce introduce impulsuri (informaţii noi) în sistem, iar acesta răspunde prin procese 


geomorfologice naturale şi tinde spre o nouă formă de ordine. 


5.4. Susceptibilitatea la alunecări de teren 
Am considerat util să conferim o dimensiune mai pragmatică capitolului de față 


inserâns, la finalul său, un demers menit să pună în evidență susceptibilitatea terenurilor la 
alunecările de teren. 

În România, la elaborarea Planului de amenajare a teritoriului naţional — secţiunea a V-a 
— Zone de risc natural, s-au definit şi metodologiile de întocmire a hărților de risc natural. Prin 
Legea nr. 575/2001 s-a aprobat acest plan, iar prin Hotărârea Guvernului nr. 447/2003 s-au 
aprobat normele metodologice privind modul de elaborare şi conţinutul hărților de risc natural 
la alunecări de teren şi inundaţii. Anexa 1 din această hotărâre se referă strict la alunecările de 
teren. 

S-a adoptat acestă metodă întrucât este cea care este cuprinsă într-un sistem legislativ 
astfel ceea ce permite folosirea sa în orice cadru juridic. 

Prin aplicarea metodei se efectueză un model semicantitativ, care permite calcularea 
coeficientului mediu de hazard şi realizarea unei hărți cu potenţialul (susceptibilitatea) de 
producere a alunecărilor de teren. 

Acest model se bazează pe un model statistic ce descrie relațiile dintre alunecările de 
teren şi factorii pregătitori (variabile independente), apoi relaţiile dintre alunecări şi factorii 
declanşatori (variabilele dependente). Cu alte cuvinte, modul de elaborare a hărților de 


susceptibilitate la alunecări impus de H.G. nr. 447/2003 este o analiză statistică bivariată. 

Până la acest punct al studiului nostru s-au parcurs majoritatea etapelor necesare 
efectuării modelului de susceptibitate, respectiv, digitizarea bazei topografice, caracterizarea 
mediului natural al depresiunii, toate aparținând etapei calitative a elaborării hărții. Mai rămâne 
pe baza celor evaluate până acum. Aceste criterii sunt de ordin geomorfologic: altitudine, 
adâncimea fragmentării reliefului, densitatea fragmentării reliefului, orientarea versanților şi 
panta; cel de ordin calitativ sunt solurile; iar de ordin antropic: utilizarea trenurilor. În urma 
selecției criteriilor, rezultă două categorii de variabile: cele independente care le includ pe cele 
geomorfologice şi pe cele calitative; şi variabilele dependente, incluzând criteriul antropic. 
Toate la un loc reprezintă coeficienţii de risc. 

După stabilirea coeficienţilor amintiţi mai sus, s-a trecut la etapa estimării valorii şi 
distribuţiei geografice a lor, precum şi la stabilirea gradelor de potenţial, cărora le corespunde o 
anumită probabilitate de producere a alunecărilor de teren. H.G. nr. 447/2003 stabileşte 
următoarele grade de potenţial: scăzut, mediu, ridicat, iar ca probabilitate de producere: practic 
0, (coeficient 0), redusă (coeficient < 0,1), medie (coeficient 0,1 — 0,3), medie-mare (coeficient 
0,31 — 0,50), mare (coeficient 0,51 — 0,8), foarte mare (coeficient > 0,8). 

Primul criteriu geomorfologic, cel al altitudinii, a folosit harta hipsometrică pentru 
calcul coeficienţilor, rezultând faptul că teritoriul Depresiunii Baraolt nu are decât areale cu 
coeficienți mai mari de 0,3 (harta 13). Ca şi suprafeţe, arealele cu probabilitate medie-mare, 
ocupă 48,85 km’, adică 33,92% din teritoriul depresiunii şi ocupă partea inferioară, fruntea 
teraselor fluvio-lacustre. 

Cu probabilitate mare de producere a alunecărilor de teren, conform altitudinii, s-au 
identificat 77,48 km’, adică 53,8% din suprafața depresiunii. Aceste areale ocupă în general cea 
mai mare parte a zonei de studiu, iar în particular, cea mai mare parte a versanților şi a 
glacisurilor. 

Probabilitate foarte mare de producere al acestui fenomen, cu un coeficient peste 0,8, s-a 
putut calcula pentru o suprafaţă de 17,96 km?, adică 12,28% din teritoriu. Este vorba în primul 
rând de platoul vulcanic şi înălțimile de peste 650 m care mărginesc depresiunea. 

Următorul criteriu geomorfologic analizat vis-a-vis de fenomenul alunecărilor de teren 
este adâncimea fragmentării. În urma analizei G.I.S. a rezultat că există doar terenuri cu 
probabilitate redusă şi medie de producere al acestui fenomen, adică mai mic decât 0,1 până la 
0,3 (harta 14.). 

Cea mai mare parte a depresiunii se încadrează în prima categorie, ce atinge o suprafață 


de 118,31 km", adică un procent de 82,14% din întregul teritoriu aflat în studiu. Gradul de 

potenţial mediu însumează doar 25,71 km2, adică 17,85% din teritoriu. Aceste suprafeţe sunt 
situate în bazinul estic, în jurul vârfului Herculian (728,1 m), în sudul acestui bazin, în zona 
Dealurilor Cinodului şi în cuveta Bodoş, iar în bazinul vestic, ele se situează, cu întreruperi, de 
jur împrejur, în zona celor mai mari altitudini. 

Pe baza densității fragmentării reliefului s-au identificat cinci grade de potențial: redus, 
mediu, mediu-mare, mare şi foarte mare. Cele mai mari suprafeţe au un potenţial redus: 67,53 
km”, adică aproape jumătate din teritoriu (46,89%). În ordine descrescătoare urmează arealele 
cu potențial mediu (27,98km2 — 19,43%), mare (18,6km? — 12,91%), mediu-mare (16,27 
11,3%) şi foarte mare (13,64km? — 9,47%) (harta 15). 

Având în vedere faptul că în Depresiunea Baraolt valorile cele mai mari ale densității 
fragmentării se înregistrează în arealele joase, relativ plane de confluență, de meandrări, 
imaginea conform căreia potențialul de alunecări de teren este foarte mare acolo unde densitatea 
fragmentării este cea mai mare, este falsă, dar ea se va corecta atunci când se va calcula 
coeficientul mediu de susceptibilitate. 

Datorită influenței pe care o are radiaţia solară în procesele energetice primare, 
desfăşurate la nivelul suprafeţei subiacente, cu repercusiuni în declanşarea alunecărilor de teren, 
orientarea versanților a fost inclusă în gama de criterii pentru care s-au calculat coeficienții de 
risc. 

Astfel, după rularea pe platforma G.I.S. s-au obţinut cinci grade de probabilitate de 
producere a alunecărilor de teren: redusă, medie, medie-mare, mare şi foarte mare (harta 16.). 
Între ele, cele mai mari suprafeţe ocupă acele terenuri pentru care s-a calculat un coeficient de 
probabilitate foarte mare (36,73 km? — 25,5% din suprafaţa depresiunii), ce se întind pe versanţii 
cu orientare vestică şi sudică. Ca şi suprafață urmează, în ordine descrescătoare, acele terenuri 
care prezintă un coeficient de probabilitate mare (36,58 km? — 25,4% din suprafața depresiunii), 
ce se întind în special pe versanţii de orientare estică. Aproape la fel de mari sunt şi terenurile 
cu un coeficient de probabilitate medie-mare (31,65km? — 22% din suprafața depresiunii). Ele se 
întind pe majoritatea versanților de orientare estică, dar şi pe unele de orientare sudică. 
Probabilitate redusă de producere a alunecărilor de teren au suprafeţele plane din luncile Oltului 
şi a pârâurilor. Acestea însumează 14,99 km, adică 10,4% din zona aflată în studiu. Pentru 
celelalte terenuri, de 24,07 km, s-a calculat un coeficient mediu de probabilitate. 

Înclinarea versanților este unul din cei mai importanţi factori pregătitori, una din 
variabilele independente ale declanşării alunecărilor de teren. Având în vedere faptul că panta 


medie calculată în subcapitolul 5.1.4. în Depresiunea Baraolt este de 5,5%, iar 60% din suprafața 

sa are pante mai mici de 6°, se aşteptau rezultate mari pentru coeficienții mici, cuprinşi între 0 şi 
0,3. 

Acesată supozitie s-a confirmat, probabilitatea de producere a alunecărilor de teren este 
redusă, calculată pe baza pantei terenurilor care însumează 81,74 km? — adică 56,7% din totalul 
suprafeţei depresiunii, iar arealele de probabilitate medie însumează 60,84 km’, ceea ce 
reprezintă 42,24% din aria aflată în studiu. Aceasta înseamnă că din punctul de vedere al 
înclinării versanților aproape întreaga depresiune prezintă o probabiltate redusă şi medie de 
producere a alunecărilor de teren (harta 17). 

După analiza criteriilor cantitative s-a trecut la analiza criteriului calitativ, adică analiza 
relației dintre alunecările de teren şi calitatea solurilor. 

Astfel, a rezultat o imagine asemănătoare cu analiza relaţiei dintre alunecări şi densitatea 
fragmentării, cel puțin din perspectiva contradicției dintre un teren plat — luncă şi probabilitatea 
foarte mare de producere a alunecărilor. Adică, terenurile cu soluri aluviale şi tehnosol din 
luncile râurilor au coeficienţi de probabilitate foarte mare (harta 18) şi însumează 41,18 km, cu 
o rată de 28,6% din suprafața depresiunii. Pentru celelate tipuri de sol, prezente în depresiune, 
au rezultat coeficienţi de probabilitate mare pe 102,09 km?, ceea ce reprezintă 70,88% din 
suprafața totală şi cu probabilitate medie-mare pe doar 1,06 km’, reprezentând 0,74% din 
suprafața totală. 

Singura variabilă dependentă, luată în calcul în modelul nostru, este modul de utilizare 
al terenurilor. Pentru acest criteriu antropic rezultatele au fost cele aşteptate. Un coeficient de 
probabilitate foarte mare a rezultat pentru terenurile de folosință agricolă: arabil, fâneaţă şi o 
mare parte a păşunilor. Suprafața cu acest coeficient ajunge la 91,15 km?, ceea ce reprezintă 
62,29% din teritoriul aflat în studiu (harta 19). 

Coeficient mediu de probabilitate la alunecări au, în principal, terenurile împădurite, 
livezile şi unele porțiuni de păşune, suprafața ocupată fiind de 23,68 km’, adică 16,44% din 
suprafața depresiunii. 

Terenurile intravilane şi cele din apropierea lor prezintă un coeficient de probabilitate 
medie-mare, care ajung la 14,99 km”, adică 10,4% din suprafaţa depresiunii. 

Pentru calcularea coeficientului mediu de susceptibilitate s-a folosit formula dată de 


H.G. nr. 447/2003: 


Hipsometria * Panta i 
suscept = SE — + (Utilizarea + Sol+ Adancimeafrag + Densitateafrag + Orientarea) 


În urma efectuării calculului pentru Depresiunea Baraolt au rezultat patru grade de 


probabilitate de producere a alunecărilor de teren: 

probabilitate redusă, medie, medie-mare şi mare. Din distribuţia spaţială a acestor grade s-a 
obținut harta de risc pentru alunecări de teren (harta 20). 

Pe această hartă cele mai mari suprafeţe sunt ocupate de terenuri cu probabilitate medie 
de producere a acestui fenomen, respectiv 120 km? din cei 144,4 km? ai depresiunii. Această 
proporție mare de 82,82%, nu credem că impune o detaliere a arealelor pentru care s-a calculat 
un coeficient cuprins între 0,1 şi 0,3. 

Importantă este identificarea acelor areale al căror coeficient arată o probabilitate medie- 
mare şi mare de producere al acestui fenomen. Probabilitate medie-mare există pe versantul 
sud-vestic al Dealului Hotarului (620,7 m), zonă denumită Partea Racoş, pe porțiuni cu aceeaşi 
orientare pe versantul Dealului Doboşeni Nord (641,6 m), pe versanţii vestici ai Dealului 
Acoperişul Umbrei (583 m), pe porţiuni din versanţii sudici, vestici şi sud-vestici ai dealurilor 
Fântânii (637,1 m), Rotund (616,4 m), Mesteacănul Mare (630,5 m) şi Viespii (576,5 m), 
înşirați de la nord la sud de-a lungul limitei estice a bazinului vestic. Apoi de-a lungul limitei 
vestice a aceluiaşi bazin, probabilitatea medie-mare s-a calculat şi pentru porțiuni ale versanților 
vestici, sud-vestici, sudici din dealurile Vârghiş Vest (751,3 m), Valea Mare (566 m), Bonţa 
(603,1 m). 

În sudul bazinului vestic acelaşi coeficient calculat corespunde pentru versanţii nordici, 
nord-vestici, vestici ai dealurilor Secerişului (663 m), Căpeni nord-est (557,73 m) şi Vârfului 
(607 m). În bazinul estic, se remarcă în principal fruntea platoului vulcanic, indiferent de 
orientare, versanţii vestici ai văii pârâului Baraolt din dreptul localității Herculian, porțiuni din 
versanții estici, sud-estici, sudici, sud-vestici ai Dealului Românilor (660,5 m), aproape toți 
versanţii dealurilor Cinodului, dealului Mestecănişului Mic (626,3 m), versanţii nordici ai 
dealului Gaura Mică (623m), Stejărişului (704,5 m). Toate aceste areale ocupă 22,1 km’, adică 
15,34% din suprafaţa depresiunii. 

În ceea ce priveşte arealul pentru care s-a calculat un coeficient de probabilitate mare, 
acesta se află pe fruntea platoului vulcanic Dealul Mare (722,6 m), de orientare nord-estică şi 
suprafaţa este foarte mică de doar 0,05 km”. Probabilitate redusă de producere a alunecărilor de 
teren există pe podul terasei fluvio-lacustre, în lunca Oltului, lunca pârâului Rica, lunca pârâului 
Baraolt şi la baza conului de dejecție al pârâului Căpeni. Toate aceste porţiuni de teren 


însumează în total 2,48 km’, adică doar 17% din suprafața depresiunii. 

Conform acestui model, în care s-au calculat separat coeficienții de probabilitate pentru 
variabilele dependente şi cele independente, respectiv a coeficientului mediu de susceptibilitate 
în Depresiunea Baraolt, probabilitatea producerii alunecărilor de teren este medie, cu excepția 
unor porțiuni de versant, unde producerea alunecărilor de teren este medie-mare. Intensitatea 


activității umane este cea care poate influența în ambele sensuri evoluția acestui fenomen. 

CAPITOLUL 6. — CLIMATUL ŞI DIFERENȚIERI TOPOCLIMATICE 


Pentru evaluarea regimului elementelor climatice s-au folosit datele meteorologice de la 
stația Baraolt. Ea a fost înfiinţată în 1953 în interiorul arealului construit al oraşului, iar în 1963 
a fost mutată în afara acestui perimetru, acolo unde se află şi azi. Coordonatele ei sunt: 46°04” 
latitudine nordică şi 25*35' longitudine estică, altitudinea absolută, la baza adăpostului cu 
instrumentele de citire directă, este de 508 m, - similar cu cea a staţiei de la Bod (Depresiunea 
Braşov), desfiinţată între timp. 

Climatul depresiunii nu a fost, până acum, subiectul lucrărilor ştiinţifice. Doar la 
începutul anilor '70 ai secolului trecut Mihai Elena a folosit datele stației meteorologice de la 
Baraolt în elaborarea tezei de doctorat intitulată: „Depresiunea Braşov, studiu climatic”. 

Datele prelucrate provin din registrele de observaţii climatice. Pentru o evaluare 
adecvată a componentei climatice şi asupra manifestării oscilaţiilor sau eventualei schimbări ale 
climatului depresiunii de-a lungul anilor, au fost luate în considerare datele referitoare la 
temperatura aerului, precipitaţii, vânt, din perioada 1963 - 2010. Nu au fost prelucrate 
înregistrările de dinainte de 1963, din trei motive: 1) în perioada 1953 — 1960 staţia a funcționat 
la o altă locaţie; 2) nu s-au găsit datele înregistrate la aceea locație decât cele pentru anii 1953 — 
1957 (şi acestea incomplete); 3) pentru a evita folosirea unor metode statistico-matematice de 
prelungire a datelor, de preluare a unor date de la alte stații şi aducerea lor la stația Baraolt, 
urmate de alte calcule pentru omogenizarea lor. Din această cauză mediile calculate sunt medii 


aritmetice. 


6.1. Temperatura aerului în Depresiunea Baraolt 
În ceea ce priveşte acest element climatic, datele din registrele de observaţii climatice 


sunt cele înregistrate la orele 01:00, 7:00, 13:00 şi 19:00, valori care au stat la baza calculării 
temperaturilor medii zilnice, lunare şi anuale. Apoi s-au extras şi temperaturile minime şi 
maxime zilnice, folosite în evaluarea altor indicatori cum ar fi de exemplu numărul zilelor de 
iarnă sau a zilelor tropicale. 

Temperatura medie zilnică s-a calculat ca şi medie aritmetică a celor patru înregistrări 
zilnice, după care s-a ajuns la media lunară, din mediile celor douăsprezece luni s-a calculat 
media anuală, iar din mediile celor 48 de ani s-a obținut media multianuală. Valoarea acesteia 
este de 7,79*C. Având în vedere faptul că în România pentru media normală de temperatură este 


nevoie de un şir continuu de date de 30 de ani, iar acest şir este de 48 de ani, valoarea calculată 

este media aritmetică multianuală. Motivele pentru care nu s-a prelungit acest şir de date au fost 
expuse mai sus. 

Distanţa maximă între punctul cel mai sudic şi cel mai nordic al Depresiunii Baraolt este 
de doar 15,727 km, iar pe meridian de 14,832 km, care sunt foarte mici pentru a avea o diferență 
de temperatură semnificativă între aceste două puncte. Teoretic se pot face calcule luându-se ca 
bază faptul că în emisfera nordică la latitudinile temperate se înregistrează o diferență de 
temperatură de 2*C pe o diferenţă de latitudine de 5*. Punctul cel mai sudic al depresiunii este 
de 46°01’, iar cel mai nordic de 46°09’, din care rezultă o diferenţă de latitudine de 8", iar 
calculul ne dă o diferenţă teoretică de 0,053*C, aşadar insignificantă. 

În altitudine, după cum s-a mai amintit, Depresiunea Baraolt se desfăşoară pe 265,1 m, 
variația temperaturii prezintă valori mici, care s-au obținut tot prin calcule. Astfel, dacă se ia în 
considerare temperatura medie multianuală a aerului, calculată la stația meteorologică (508 m), 
care este de 7,79*C şi scăderea medie a temperaturii aerului cu 0,5 — 0,6* C la fiecare 100 m 
înălțime, atunci la altitudinea minimă de 463 m, această valoare ar trebui să fie cuprinsă între 
8,01*C şi 8,06*C , iar la altitudinea maximă de 728,1 m, între 6,69*C şi 6,47*C. 

Pentru evaluarea regimului anual al acestui element climatic s-au luat în considerare 
temperaturile medii lunare (fig 34). Acestea prezintă o curbă unimodala cu un minim în luna 
ianuarie şi un maxim în luna iulie. Aşadar luna cea mai rece a anului are o valoare medie 
multianuală a temperaturii de -4,1*C, iar luna cea mai caldă o valoare de 18,22*C, rezultând o 


amplitudine termică anuală de 22,32*C. 

Fig. nr.34: Variația temperaturilor medii lunare. 

Temperatura minimă absolută înregistrată în perioada de 48 de ani de observaţii a fost 
de -31°C măsurată la data de 18 şi 23 ianuarie 1963. O temperatură similară, de -30,9*C, s-a 
măsurat şi pe 14 ianuarie 1985. 

Temperatura maximă absolută din aceeaşi perioadă este de 36,8*C şi s-a înregistrat pe 
31 iulie 1985. Valori similare foarte apropiate de 36,3*C şi 36,1*C s-au înregistrat pe 24 iulie 
2007, respectiv 6 iulie 1988. 

Având în vedere faptul că anul 1985 apare la ambele temperaturi extreme, se cuvine a se 
evalua mai amănunțit. Din prelucrarea datelor rezultă că luna ianuarie şi februarie a acestui an 
au fost cele mai friguroase din toată perioada, având o temperatură medie de -10,1*C, respectiv 
de -9,4*C. Luna cea mai caldă a acestui an nu a fost iulie (17,9*C media lunară), ci august, cu o 
temperatură medie lunară de 18,2*C. Cu toate că 1985 a fost un an în care s-a înregistrat 
temperatura maximă absolută, el a fost cel mai friguros an din toată perioada de 48 de ani, (tabel 


4). calculându-se o temperatură medie anuală de 6,775*C 


medie anuală 
medie anuală 


Temperatura 
8,24 |71 787 17,59 18.03 [7,72 16,78 |7,7 
medie anuală 


Anul 1987 |1988 |1989 [1990 [1991 [1992 [1993 [1994 
C 2 | E E 
Temperatura 

795 17,79 17,83 [8.32 [7,61 |7,48 |71 9,18 
medie anuală 
Anul 1995 |1996 |1997 [1998 [1999 [12000 [2001 [2002 
i IE 3 E E EE 
Temperatura 

797 17,83 17,29 [7,75 [|83 8,18 [7,84 [8,45 
medie anuală 
Anul 2003 [2004 [2005 [2006 [2007 [2008 [2009 [2010 
2 E E EE 5 5 E 
Temperatura 

7,63 17,83 [7,54 [7,93 [8,88 [8,61 18,83 [8,55 
medie anuală 


Tabel nr.4: Temperaturile medii anuale în *C ale celor 48 de ani de observaţii. 


Au fost luate în considerare aşadar şi temperaturile medii lunare extreme (tabel 5.), 


pentru a se afla care au fost anii în care acestea au fost cele mai scăzute şi cele mai ridicate. 

Cel mai rece an, după cum s-a mai amintit, a fost 1985, iar cel mai cald, cu o 
temperatură medie anuală de 9,18*C, a fost anul 1994. (fig. 35.) Având în vedere palierul de 
temperaturi medii anuale cuprins între 6,775*C şi 9,18*C, se impune o grupare după criteriul 


Hellman care se bazează pe abaterea medie procentuală față de temperatura medie multianuală. 


T° medie lunară | [medie mai | Anul T° medie cea mai | Anul 
a |] 1 5 poe] 


Tabel nr.5: Temperaturile medii lunare multianuale şi mediile lunare extreme. 


Tabloul dat de criteriu se prezintă astfel: 
1) ani excesiv de reci: 1964, 1965, 1969, 1978, 1980, 1985 şi 1993 (7); 
2) ani foarte reci: 1976 şi1997; 
3) ani reci: 1963, 1966, 1970, 1973, 1974, 1992 şi 2005 (7); 
4) ani puţin reci: 1967, 1968, 1982, 1991 şi 2003 (5); 
5) ani normali termic: 1971, 1972, 1981, 1984, 1986, 1988, 1989, 1996, 1998, 2001 şi 2004 
(11); 
6) ani puțin mai calzi: 1983, 1987, 1995 şi 2006 (4); 
7) ani calzi, din care este numai unul singur: 2000; 
8) ani foarte calzi: 1975, 1977, 1979, 1990 şi 1999 (5); 
9) ani excesiv de calzi toţi de după 1990: 1994, 2002, 2007, 2008, 2009 şi 2010 (6); 
Anii calculați a fi mai reci de cât media multianuală sunt în număr de 21, din care doar 6 
sunt după 1990, iar a celor mai calzi, în număr de 16 din care 11 sunt după 1990. 
Din aceste cifre se poate concluziona că şi în Depresiunea Baraoltului se resimte 


tendința de schimbarea a climei, în special în ultimele două decenii. 

Prelucrarea datelor referitoare la temperatura aerului a permis şi evidențierea altor 
indicatori ce caracterizează clima. Se face referire la numărul nopţilor geroase, a zilelor de 
iarnă, a celor cu îngheţ, a zilelor de vară, a zilelor tropicale şi a nopților tropicale. 

În această ordine de idei în Depresiunea Baraolt de-a lungul celor 48 de ani numărul 
mediu al nopților geroase este de 27,2, adică aproape o lună din an. Cele mai numeroase astfel 


de nopți au fost în 1993 — 46 -, iar cele mai puţine — 11 —, în 1970. Numărul mediu al zilelor de 

Fig. nr.35: Variația temperaturilor medii anuale în cele 48 de ani de observații 
iarnă este de 36,7, adică o lună şi o săptămână. Cele două extreme la aceste zile au fost: 56 zile 
în 1985 (cel mai rece an) şi 17 zile în 1994 (cel mai cald an). În cazul zilelor cu îngheţ, numărul 
mediu al acestora este de 135,6, adică cu 14 zile mai mult decât o treime de an. Cele mai multe 
zile de acest fel au fost în 1965: 159, iar cele mai puține în 1968: 101. 

La extrema cealaltă sunt zilele de vară, în schimb numărul mediu al acestora abia se 
ridică la două luni: 59,6. Cele mai numeroase astfel de zile au fost în cel mai cald an 1994, în 
număr de 90, dar cele mai puţine nu în cel mai rece an (1985 — atunci au fost 65 astfel de zile), 
ci în 1971 şi 1974: 35. Numărul mediu al zilelor tropicale este de 10,9, la extreme se situează 
anul 1975, când nu a fost nici o zi cu temperaturi maxime mai mari de 30°C, şi anul 2000 cu 27 
astfel de zile. De remarcat este anul 1992, când au fost 20 de zile tropicale, dar toate în luna 
august. 

Din această evaluare nu poate să lipsească data primului şi celui mai târziu îngheț. 
Septembrie este luna când apar primele temperaturi minime de sub 0°C, dar cel mai frecvent în 


a doua jumătate a lunii octombrie. În perioada evaluată astfel de temperatură s-a înregistrat cel 

mai devreme la 11 septembrie 2004: -0,1*C. Îngheţul cel mai târziu s-a produs pe 27 mai 1992, 


înregistrându-se -1,4*C. 


6.2. Precipitaţiile atmosferice în Depresiunea Baraolt 
Precipitaţiile atmosferice sunt cel de al doilea element climatic folosit pentru 


caracterizarea climatului unei porțiuni a suprafeţei terestre. Ele prezintă cea mai mare 
variabilitate în spaţiu şi timp. Cantitatea lor este rezultatul interacțiunii dintre toți factorii 
climatogeni: astronomici, fizico-geografici şi dinamici. În primul caz este vorba despre 
mişcările Pământului, în al doilea de o serie de elemente, cum ar fi situarea arealului aflat în 
studiu la latitudinile mijlocii ale emisferei nordice, la forma de depresiune, la expoziția 
versanților faţă de vânturile dominante. În cazul Depresiunii Baraoltului cei mai importanți 
factori sunt cei dinamici: circulația generală a atmosferei la latitudinile medii, precum şi 
distribuţia celor mai importanţi centri barici din jurul Europei, dominanţa regimului ciclonic sau 
anticiclonic din anumite perioade ale anului. De acestea se leagă cantitățile mici din timpul 
iernii şi cele mari din timpul verii. Factorii locali, cum ar fi orientarea versanților faţă de 
vânturile dominante, interpunerea horstului median în calea acestora, introduc diferenţe între 
bazinele depresiunii. 

Înainte de a evidenția diferenţele în cantităţile de precipitaţii dintre bazinul vestic şi cel 
estic, se vor evalua datele înregistrate oficial la staţia meteorologică Baraolt. Aceste date provin, 
ca şi în cazul temperaturilor, din registrele de observaţii generale din perioada 1963 — 2010, iar 
mediile calculate nu sunt medii normale, ci aritmetice. 

Pe perioada de 48 de ani cantitatea medie de precipitaţii calculată la stația meteorologică 
Baraolt (508 m) este de 601,35 mm. 

În timpul unui an cele mai mici cantități de precipitaţii cad în timpul iernii, 81,76 mm, 
adică 13,61% din totalul anual. Ea se poate explica în primul rând prin caracterul circulației 
atmosferice, prin predominanţa regimului anticiclonic care creează condiţii pentru frecvente 
inversiuni termice, stratificația stabilă a atmosferei. Luna cu cele mai mici cantități de 
precipitații este ianuarie cu 24,9 mm, care cad predominant sub formă solidă. 

Primăvara, ca urmare a schimbării regimului maselor de aer — devin predominante 
ciclonii atlantici, dar apar şi primii cicloni mobili meditaraneeni, — cantitatea de precipitaţii 
creşte la 149,43 mm, ceea ce reprezintă 24,86% din cea anuală. În prima lună de primăvară 
(martie) creşterea este mică, de doar 1,2 mm, (26,4 mm față de 25,2 mm în februarie), pentru ca 
la sfârşitul intervalului (mai) să se înregistreze de trei ori mai mult (76,34 mm). 

Cele mai abundente cantități de precipitații sunt caracteristice anotimpului cald, cu 


248,5 mm — 41,32% din totalul anual. Ploile au caracter predominant frontal, dar şi convectiv — 

stația se află pe podul terasei fluvio-lacustre de pe flancul sud-vestic al Dealului Baraolt Nord 
(575 m). Creşterea este semnificativă, dar nu atât de mare ca în cazul celei dintre martie şi mai, 
fiind doar de 14,66 mm între mai şi iunie. Totuşi per total există o diferență de aproape 100 mm 
între cele două anotimpuri. De altfel iunie este luna cu cele mai multe precipitații din an — 91 
mm —, după care cantitățile acestui element climatic scad continuu până la sfârşitul anului. 

Toamna se reduce activitatea ciclonică şi se intensifică cea anticiclonică, aceasta atrage 
după sine stratificarea stabilă a atmosferei, apar astfel inversiunile termice, şi ca urmare 
cantitatea de precipitaţii scade la 121,5 mm, adică la 20,21% din cel anual. Rata de scădere este 
de 2 între august (74,5 mm) şi octombrie (38,9 mm) şi de 3 între ultima lună de vară şi 
noiembrie (28,3 mm). 

Luat în ansamblu, în cursul unui an variația precipitațiilor atmosferice prezintă două 
minime (fig. 36) — una de iarnă în luna ianuarie, când cantitatea multianuală este de numai 24,9 
mm, şi una de toamnă, în luna noiembrie, când este de 28,3 mm — şi două maxime. Cea 
principală este vara în luna iunie — 91 mm — iar cea secundară iarna, în luna decembrie — 31,66 
mm. Corespunde cu maximul de activitate ciclonica din Atlantic si Mediterana, deci în aria de 


studiu se mai resimt influenţe oceanice şi de aceea această variatie este bimodala. 

Fig. nr.36: Variația lunară a cantităților de precipitaţii. 


În cei 48 de ani de observaţii anul cel mai ploios a fost 1972, când au căzut 1225,4 mm de 
precipitații, mai mult decât într-o zonă montană de peste 1800 m altitudine, (tabel 6.) iar anul 


cel mai secetos a fost anul 2000 cu numai 455,7 mm, cât într-o zonă de stepă. 

Pentru gruparea anilor s-a folosit acelaşi criteriu Hellman şi avem următorul tablou: 

1) nu avem nici un an excesiv de secetos; 

2) ani foarte secetoşi: 1963, 1967, 1990, 2000 şi 2003 (5); 

3) ani secetoşi: 1969, 1974, 1977,1982, 1989, 1992, 1993 şi 1994 (8); 

4) ani puţin secetoşi: 1965, 1986 şi 2006 (3); 

5) ani normali din punct de vedere pluviometric: 1964, 1966, 1968, 1970, 1971, 1973, 


1975, 1976, 1978, 1979, 1983, 1984, 1987, 1988, 1996, 1998, 2002, 2004 şi perioada 2007- 
2009 (21); 


luni. 


6) ani puţin ploioşi: 1991 şi 1999; 

7) ani ploioşi: 1980, 1985, 1995 şi 1997 (4); 

8) ani foarte ploioşi: 1981 şi 2001; 

9) ani excesiv de ploioşi: 1972, 2005 şi 2010 (3); 


În prelucrarea datelor de precipitaţii s-au avut în vedere şi cantitățile extreme(tabel 7) pe 


Cantitatea 
anuală de 473,7 471,3 | 622,7 
precipitaţii 


Cantitatea 
anuală de 1225,4 505,7 | 576,3 | 568,4 
precipitaţii 


Cantitatea 
anuală de 715,4 |729,1 611,6 | 500,8 | 548,4 
precipitaţii 


Cantitatea 
anuală de 609,6 | 608,2 487,9 491,7 | 511,3 | 501,6 
precipitaţii 


Cantitatea 
anuală de 680,9 | 611,8 556,1 | 455,7 | 759,9 
precipitaţii 


Cantitatea 
anuală de 457,4 793,5 | 533,7 | 606,8 837 
precipitaţii 


Tabel nr.6: Cantităţile anuale de precipitaţii în mm, în 48 de ani de observații. 

Precip. medii Precipitații minime Anul Precipitații 
Luna A SEN š 
lunare (mm) (mm) inregistràrii maxime (mm) 


Tabel nr.7: Valori medii şi extreme de precipitaţii pe luni. 


In acest tabel, precum şi în figura 37, iese în evidență anul 1972, ca cel mai ploios an din 
anii de observaţii, cu maxime absolute în lunile iulie, august, septembrie, octombrie şi 


noiembrie, devenind astfel anul cu recordul de 1225,4 mm precipitații. 

Fig. nr.37: Variația cantităților anuale de precipitaţii în perioada de observaţii 

Tot în timpul prelucrării datelor s-au putut evalua indicatorii climatici extremi, cum ar fi 
cele legate de precipitaţii solide: prima şi ultima ninsoare, grosimea stratului de zăpadă, apoi 
cantitatea maximă de ploaie căzută în 24 de ore, frecvenţa cantităților de peste 25 mm în 24 ore, 
frecvenţa perioadelor mai mari de 10 zile fără precipitații. 

Astfel probabilitatea apariţiei primei ninsori este în lunile octombrie — noiembrie, iar cel 
mai devreme a nins pe data de 9 octombrie 2010, iar primul strat de zăpadă s-a aşternut cel mai 
devreme pe date de 1 noiembrie 1988. Ultima ninsoare cade în luna aprilie, dar cel mai târziu a 
căzut pe data de 8 mai în anii 1989 şi 2010. Se pot cita perioadele extreme de 10 — 31 martie 
1998 cu strat persistent de zăpadă, care încă pe 22 martie atingea 22 cm, apoi perioada de 5 — 20 
aprilie 1997 tot cu strat de zăpadă, a cărui grosime pe 18 aprilie era de 18 cm. Grosimea 
maximă a stratului de omăt s-a atins pe 13 februarie 1985 şi a fost de 43 cm, din care 42 cm s-au 
menţinut timp de 10 zile, până pe 23 februarie. 

Cantitatea maximă de ploaie căzută în 24 de ore este de 96 mm şi s-a înregistrat pe data 
de 12 iulie 1975, ceea ce este mai mare decât cea medie multianuală a lunii iunie (91 mm). 
Frecvența zilelor în care cad mai mult de 25 mm precipitaţii în 24 de ore este destul de mică: 3,2 
zile pe an. Sunt ani în care nu s-au înregistrat asemenea fenomene, dar şi ani în care frecvența 
lor este de 5 — 6. Se remarcă în acest sens anul 1972 (iarăşi), cu 13 astfel de zile. 

La polul opus se află fenomenul de secetă — perioade mai mari de 10 zile fără 
precipitații. Până în 2010 cea mai lungă perioadă fără precipitaţii a fost de 33 de zile şi s-a 
desfăşurat între 23 septembrie — 27 octombrie 2000. Frecvența medie a acestui fenomen nu este 
mult mai mare decât cea a precipitațiilor extreme, s-au calculat 3,88 de perioade într-un an. Pe 
luni, pe perioada de observaţii, cele mai multe astfel de fenomene au fost în luna noiembrie: 22, 
ceea ce se suprapune pe minima secundară a cantităților de precipitaţii dintr-un an. Pentru 
minima principală din luna ianuarie frecvenţa fenomenului este de 16 pe perioada de observaţii. 
Este important a se menţiona că numărul de perioade de secetă este depăşit în lunile martie şi 
octombrie, fiecare cu câte 21. Lunile cu cele mai mari cantități de precipitaţii — iunie şi iulie — 
au doar câte 4 astfel de perioade, dar în luna august creşte deja la 16. 

Pe spaţiul Depresiunii Baraolt diferenţele de cantități de precipitaţii pot fi puse în 
evidență doar prin prelucrarea datelor de la posturile pluviometrice ale SGA Sfântu Gheorghe. 
Astfel de staţii sunt la Brăduț, la postul hidrometric al pârâului Cormoş (46° 07'32,396"N, 
25%36'10,466"E), la 495 m altitudine, la Vârghiş, la postul hidrometric al pârâului omonim 
(46%07'41,244'N, 25*33'17,295"E), la 496 m, la Băţanii Mari, la postul hidrometric al pârâului 
Ozunca (46%05'23,378"'N, 25*41'56,401"E), la 509 m. Marele dezavantaj este că nu s-a reuşit a 

se obține decât datele existente în format digital la SGA Sfântu Gheorghe, care se întind doar pe 
perioada 2003 — 2010. 

Având în vedere faptul că în bazinul vestic al depresiunii, pe lângă datele de la stația 
meteorologică mai sunt 3 seturi de date, s-a luat ca set de date caracteristice cel al staţiei, acesta 
fiind şi cel mai credibil. 

În bazinul estic singurul post pluviometric este cel de la Băţanii Mari, astfel încât doar 
acest set de date de precipitaţii poate fi luat în considerare pentru perioada menţionată anterior, 
iar pe de altă parte se află la 509 m altitudine. Staţia meteorologică de la Baraolt se află, aşa 
cum s-a mai menționat, la 508 m, aşadar în condiții comparabile. Astfel media anuală a 
cantităților de precipitații în acest bazin este de 628,7 mm, față de 633,6 mm, cât este pentru 
bazinul vestic calculat pe aceeaşi perioadă (2003 — 2010). După cum se poate observa, există o 
diferență de 4,9 mm între cele două bazine în favoarea bazinului vestic. Din cei 8 ani luaţi în 
discuţie în 5 au căzut mai multe precipitaţii în bazinul vestic. Dintre aceştia se remarcă 2009 şi 
2010 cu un plus de 73, respectiv 74,2 mm. Dintre ceilalți 3 ani în care au căzut mai multe 
precipitații în bazinul estic, se remarcă anul 2007 cu un plus de 89,8 mm. 

Dacă se compară cantitățile pe luni, se constată, în ansamblu, diferenţe mici de 0,8 până 
la 6,6 mm. Opt luni din an cad mai multe precipitaţii în bazinul vestic, diferenţe cele mai mari 
se înregistrează în lunile august şi septembrie, cu 6,5, respectiv 6,2 mm (fig. 38). Din cele patru 
luni cu precipitații mai bogate în bazinul estic se remarcă luna iulie cu un plus de 6,6 mm, 
celelalte luni fiind februarie, martie şi iunie. 

Lunile iunie şi iulie sunt luni cu regim predominant ciclonic, în care este caracteristică o 
stratificare instabilă a aerului. În această situaţie diferenţele de cantităţi de precipitaţii între 
porțiuni apropiate ale suprafeţei terestre se datorează unor factori fizico-geografici strict locali. 
Cantităţile mai mari din această perioadă din bazinul estic îşi au cauza în configuraţia suprafeţei 
subiacente. Acest bazin are o altitudine medie mai mare decât cel vestic, pantele versanților sunt 
mai mari, aşa cum s-a evaluat în capitolul relief. Un alt factor care contribuie la această 
diferențiere este situarea bazinului mai aproape de înălțimile de peste 1000 m ale 
compartimentului sudic al munţilor Harghita, unde convecţia se realizează mai lesne, aceasta 
ducând la o creştere a cantităţii de precipitaţii din lunile iunie, iulie. 

Lunile februarie, martie (luni în care precipitațiile sunt mai bogate în bazinul estic, cu 
4,5 respectiv 3,7 mm), constituie aceea perioadă a anului, în care se produce schimbarea treptată 
a regimului anticiclonic spre cel ciclonic, pe de o parte. Pe de altă parte menţinerea stratului de 
zăpadă pe platoul vulcanic şi versanţii Harghitei de Sud creează condiții locale de temperaturi 


mai scăzute şi ca urmare se atinge mai lesne punctul de rouă şi se produce această cantitate sup- 

— Baraolt 
— Bătanii Mari 


Fig. nr.38: Variația lunară a cantităților de precipitații în perioada 2003 - 2010 în bazinul vestic 


(stația meteorologică Baraolt) şi în bazinul estic (postul pluviometric Bățanii Mari). 


limentară de precipitații. 

Cantitàtile mai mici (cu 0,8 — 6,6 mm) de precipitații din celelalte luni ale anului, se 
datorează existenței horstului median, care funcționează ca o microbarieră orografică în calea 
maselor de aer de circulație vest-est. Diferența de altitudine între acest horst, exprimat în relief 
de Vf. Cetăţii (614,1 m), Vf. Tirco (662,5 m) şi Vf. Dealului (892,7 m), şi postul pluviometric 
Băţanii Mari (509 m), este de 105 — 153,5 m, ceea ce este suficient pentru ca local să aibă loc o 
scădere a cantităților de precipitaţii. 

Aşadar, elementele suprafeţei subiacente, în special elementele reliefului introduc aceste 


diferenţe locale în distribuţia spaţială a cantităților de precipitaţii. 


6.3. Vântul ca factor climatic 
Vântul reprezintă expresia la suprafaţa terestră a mişcării maselor de aer, unul din 


factorii dinamici, care contribuie la formarea climatului unei regiuni. Depresiunea Baroltului, ca 
entitate geografică, este parte integrantă a teritoriului României şi ca atare se află sub influenţa 
aceloraşi mase de aer: anticiclonul siberian, anticiclonul azorelor, ciclonul islandez şi ciclonii 


mobili mediteraneeni. In ansamblu, deplasările acestor centri barici determină regimul 

vânturilor. Pe plan local altitudinea şi dispunerea formelor de relief introduc modificări în 
frecvenţa pe direcții şi viteza vântului. 

Din prelucrarea datelor de la stația meteorologică Baraolt reiese că 32,8% din an, adică 
120 de zile, este calm atmosferic. Acest procent este mai mare decât la Târgu Secuiesc (26,1%) 
sau la Braşov (24%), dar mai mic decât la Sfântu Gheorghe (37,5%) (Elena Mihai 1975). 

Viteza medie a vântului, calculată tot pe baza celor 48 de ani de observații, este mică: de 
2,2 m/s. Acesta este, prin valoarea sa, un alt element prin care se poate afirma caracterul de 
adăpostire al climatului depresiunii, impus de dispunerea treptei de relief înalt înconjurător. 

Un alt element rezultat din interacțiunea dintre deplasarea generală a centrilor barici 
amintiți şi configurația de ansamblu al reliefului este frecvenţa anuală pe direcții. S-au luat în 
considerare cele patru puncte cardinale pricipale şi cele patru intercadinale. Având în vedere 
latitudinea la care se află staţia meteorologică, este normal ca cea mai mare frecvenţă să fie din 
direcția vest: 19,44%. De această valoare se apropie foarte mult frecvențele din direcțiile sud- 
vest, cu 17,28%, şi sud, cu 16,89%, acestea fiind în acelaşi timp şi cele mai mari frecvenţe pe 
direcții. 

Frecvența pe primele două direcţii nu prezintă nimic neobişnuit din următoarele motive: 
la latitudinile medii ale emisferei nordice, ca urmare a frecării aerului de rugozitățile uscatului, 
nu ia naştere o circulaţie strict vest-est, ci una sud-vest — nord-est, iar Munţii Perşani care 
flanchează spre vest depresiunea, au o altitudine de doar 650 — 750 m, lăsând liberă această 
circulație. De fapt aici, în dreptul Depresiunii Baraolt, este cea mai joasă porțiune a acestor 
munți. 

La pătrunderea unor mase de aer dinspre sud, deschiderea largă a văii Oltului, încadrată 
de Munţii Perşani şi Munţii Baraoltului, se comportă ca un culoar, pe care ia naştere un curent 
sud-nord, favorizat şi de configurația alungită pe această direcție a bazinului vestic al 
depresiunii. Aceasta este cauza frecvenței ridicate a vântului dinspre sud. 

La capătul opus se află circulaţia din direcția nord cu numai 6,17%. Pe de o parte din 
această direcție advecţia de mase de aer se realizează numai în timpul anotimpului rece prin 
apropierea anticiclonului siberian cu aer dens şi greu. Pe de altă parte la nord de aria aflată în 
studiu se află culmile înalte ale Munţilor Harghita, care formează o barieră în jurul valorii de 
1200 m, cu vârfuri ce pot depăşi 1500 m (vf. Cucu 1552 m). 

La sud de Vf. Pilişca Mare (1374 m) altitudinile scad până la nivelul de 900 — 800 m, 
ceea ce permite o creştere a frecvenţei vântului din direcția nord-est la 13,88% 

Frecvența vântului din direcția nord-vest este mai redusă, doar 8,14% (fig. 39 şi 40.), cu 


toate că altitudinea Perşanilor în acest sector abia se ridică la 800 m, astfel nu prezintă o barieră 

însemnată în calea circulaţiei maselor de aer care provin din ciclonul islandez. În ceea ce 
priveşte vântul din direcţiile est şi sud-est, acesta are o frecvenţă în jur de 10%, cu toate că 
Munţii Baraolt care limitează depresiunea în această parte, au altitudini sub 800 m, 
neconstituind o barieră. De altfel la latitudinile la care ne aflăm, o astfel de circulaţie nu este 
caracteristică. Totuşi frecvenţa de 8,14% pentru direcția est şi de 10,06% pentru direcția sud-est 


se poate pune pe seama ciclonilor mobili mediteraneeni. 


Fig. nr.39: Roza vânturilor la stația meteorologică Baraolt. 


În concluzie, caracterizarea climatului Depresiunii Baraolt se poate face pe baza datelor 
de la stația meteorologică omonimă. Amplasarea ei la 508 m altitudine (altitudinea medie a 
depresiunii fiind 534,091 m), pe podul terasei fluvio-lacustre, la nord de oraş, este deosebit de 
favorabilă pentru a surprinde valorile cele mai caracteristice ale elementelor meteorologice. 

Temperatura medie multianuală de 7,79*C, cea a lunii ianuarie de -4,1*C, a lunii iulie de 
18,22*C, amplitudinea termică anuală de 22,32*C, amplitudinea termică absolută de 67,8*C, 
inversiunile termice față de arealele montane înconjurătoare, înghețul târziu (în luna mai), 
înghețul timpuriu (în luna septembrie), sunt elemente care nu se abat de la cele care 
caracterizează un climat temperat continental moderat caracteristic unei depresiuni 
intramontane. Pe teritoriul de numai 144 km? diferenţele de temperatură nu sunt surprinse de 
măsurători, ele pot fi doar calculate pe baza gradientului termic vertical şi latitudinal. Astfel nu 


pot fi surprinse prin valori provenind de pe teren „anomaliile” datorate unor factori strict locali. 

T. 


Fig. nr.40: Roza vânturilor la stația meteorogică Baraolt, cu proporția calmului atmosferic 


ilustrat în centrul graficului 


În cazul precipitațiilor datele staţiei meteorologice au fost completate de cele provenind 
de la posturile pluviometrice ale SGA Sfântu Gheorghe, care au permis surprinderea prin date 
concrete ale diferențelor dintre bazinul vestic şi cel estic. Acestea sunt mici, de ordinul a 4,9 
mm, în favoarea celui vestic. Mai semnificative sunt cele în favoarea bazinului estic din lunile 
iunie şi iulie, acestea datorându-se unor condiţii care favorizează convecţia locală, urmată de 
ploi având acest caracter. 

Prima zăpadă (căzută în luna octombrie), ultima zăpadă (căzută în luna mai), persistența 
acestui strat în medie 77 de zile pe an, cu maxima de 101 zile şi minima de 46 zile, sunt toate 
elemente ale aceluiaşi topoclimat de depresiune intramontană. 

O altă caracteristică a unui astfel de topoclimat este calmul atmosferic, adăpostirea față 
de vânt, demonstrat de cele în jur de 120 de zile de an (32,8%) fără acest fenomen meteorologic 
şi de viteza medie redusă de numai 2,2 m/s. Arealele montane din jur, de înălțimi ce variază 
între 600 şi 1500 m, în funcţie de dispunerea lor, larga deschidere spre sud pe valea Oltului, 
dirijează mişcările aerului pe direcții preferențiale, frecvențele cele mai mari fiind pe direcţiile 
vest, sud-vest şi sud, redate de roza vânturilor. Acestea sunt şi direcţiile pe care rama montană 


prezintă cele mai mici altitudini şi sunt direcțiile dominante ale vânturilor la această latitudine. 

6.4. Prelungirea unor date climatice caracteristice prin metoda dendrocronologică (pe 
baza lățimii inelelor de creştere ale gorunului — Quercus petraea) 


La începutul acestui capitol s-a discutat despre perioada de acoperire a datelor 
meteorologice şi despre faptul că pentru caracterizarea climatului Depresiunii Baraolt nu s-a 
recurs la metode statistico-matematice de prelungire a lor sau de aducere a lor de la alte stații 
aflate în apropiere. 

Suntem ferm convinşi de faptul că nici un fenomen natural nu poate fi modelat real de 
nici o formulă matematică, şi de faptul că ele pot fi modelate doar atunci când există o 
înregistrare a fenomenului respectiv. În acest caz modelarea presupune şi o descifrarea a codului 
în care a fost înregistrat. 

Una din cele mai fidele înregistratoare a fenomenelor climatice sunt lăţimile inelelor de 
creştere a arborilor. Ştiinţa care se ocupă cu măsurarea şi datarea acestor inele este 
dendrocronologia. Ea are mai multe ramuri în funcție de informația codată ce se vrea a se obţine 
pe baza lățimii inelelor: dendroclimatologia (decodează informaţii stocate despre climă), 
dendroecologia (decodează informaţii stocate despre mediu), dendrogeomorfologia (decodează 
informații stocate despre procese gemorfologice desfăşurate în timpul vieţii arborilor), 
dendroprovenienţa (încearcă să stabilească proveniența arborilor ai căror inele se studiază). Pe 
lângă aceste ramuri mai există şi dendrotectonică, dendroglaciologie, dendrovulcanologie, 
fiecare bazându-se pe lăţimea, deformaţiile inelelor de creştere a arborilor dintr-un areal. 

Dendrocronologia a fost aplicată pentru prima dată ca metodă de astronomul american 
Andrew Ellicot Douglas (1867 — 1962), la începutul secolului al XX-lea în Arizona, la 
Universitatea din Tucson, reuşind să dateze vechimea rămășițelor unei aşezări indiene pueblo. 

În Europa începuturile acestei ştiinţe se prelungesc până la sfârşitul secolului al XIX-lea. 
Stoeckhardt (1871) a studiat inelele de creştere a arborilor pentru a determina pagubele produse 
pădurii de poluarea atmosferei. 

În România primele studii privind inelele de creştere a arborilor sunt făcute de V. 
Giurgiu, care în 1967 publică lucrarea „Studiul creşterilor la arborete”. Apoi deceniul opt al 
secolului trecut este dominat de cercetări cu caracter explorator asupra variației ciclice a 
creşterii la brad (aut. cit. 1974), asupra impactului deficitului de precipitații asupra creşterii 
radiale (aut. cit. 1977). În anii care urmează studiile în acest domeniu se intensifică îndeosebi 
din partea silvicultorilor şi specializate pe diverse specii de conifere. Pot fi amintiți: Soran V. 
(1981), Pânzaru G. (1983), Ianculescu M. (1987), Barbu I. (1991), Flocea M. (1992), Cenuşă R. 
(1992, 1996), Iacob I.C. (1998), Popa I. (2002, 2003). În 2004 apare o lucrare de căpătâi a 
dendrocronologiei româneşti, intitulată „Fundamente metodologice şi aplicaţii de 


dendrocronologie”, scrisă de Popa I. şi publicată la Editura Tehnică Silvică. Cel mai puternic 

centru de dendrolcronologie de la noi este în cadrul Institutului de Cercetări şi Amenajări 
Silvice (ICAS) de la Câmpulung Moldovenesc, care a implementat o rețea de serii 
dendrocronologice pentru numeroase specii: molid (Picea abies), brad (Abies alba), pin 
silvestru (Pinus silvestris), zâmbru (Pinus cembra), gorun (Quercus petraea), stejar (Quercus 
robur), fag (Fagus silvatica). 

Pentru a îndeplini scopul nostru, de a prelungi unele date climatice pe baza inelelor de 
creştere la gorun, pe lângă lucrările româneşti în domeniu s-au consultat şi unele lucrări din 
străinătate: ale lui Morg6s A. (2007), Fritts H.C, (1976), (Holmes, 1983), E.R Cook, L.A. 
Kairiukstis (1990), Biondi F. (1997, 2000), Grissino-Mayer, H.D. (1997, 2001), Esper J. and 
David C. Frank et al. (2005), Briffa K.R. (1990, 1998, 2000, 2002, 2004), precum şi lucrările 
prezentate în cadrul Eurodendro — European Workshop of Dendrocronology — Developments, 
Advances, Challenges, ținut între 26 — 30 octombrie 2009 la Mallorca, Spania. 

Cea mai importantă problemă era alegerea metodologiei de elaborare a seriilor 
dendrocronologice. Pentru ca acest studiu să fie în concordanță cu cerinţele internaționale în 
domeniu, s-a adoptat metodologia conformă cu cerințele generale ITRDB (International Tree- 
Ring Data Bank) şi principiile de dendrocronologie elaborate de Fritts H.C, (1976), E.R Cook, 
L.A. Kairiukstis (1990), Popa I. (2004). 

În alegerea amplasării locului de prelevare a probelor de creştere la gorun s-a avut în 
vedere probabilitatea obținerii semnalului climatic. Poziţia geografică a Depresiunii Baraolt se 
suprapune cu arealul de răspândire al gorunului, şi din această cauză semnalul climatic ori este 
minimal, ori este inexistent. Din această cauză s-a căutat un sit de recoltare cât mai apropiat de 
limita superioară de răspândire a acestei specii, dar care să fie cât mai apropiat de limitele 
depresiunii definite de noi. 

Nedispunând de burghie Pressler de prelevare de carote din arbori vii, s-a căutat acel sit 
în care se executau lucrări forestiere de tăieri de arbori bătrâni în scopul întineririi parcelei de 
pădure respective. Această parcelă se află în proprietatea Composesoratului Doboşeni, pe valea 
pârâului Stejarul, în locul numit Nagy János Biikke (Fagul lui Nagy János — în traducere liberă), 
(Foto 7.), la cca 2800 m, în linie dreaptă, în amonte, spre nord-vest de confluenţa acestui pârâu 
cu pârâul Volal. Locul exploatării este un versant de orientare nord-est, de unde s-au putut alege 
acele exemplare, deja însemnate pentru tăiere, (Foto 8.) care se aflau, pe cât posibil pe aceeaşi 
curbă de nivel. După doborârea a 23 de exemplare s-au recoltat discuri de la 0,7 — 1,2m 
depărtare de la baza trunchiurilor. 

Această operaţiune s-a desfăşurat la sfârşitul lunii octombrie 2011, ştiindu-se faptul că în 


această lună inelul pentru anul respectiv este deja complet format. Discurile au fost numerotate 

de la 30 la 52, notându-se pe ele laturile din amonte şi din aval. După ce au fost lăsate la uscat, 
au fost pregătite pentru măsurare. Într-o primă fază au fost rindeluite cu maşina de rindeluit cu 
banc de lucru, apoi s-a trecut la şlefuire cu maşina de şlefuit cu pânze de 120, 200, 360, 400, 


până ce inelele de creştere au devenit perfect lizibile la lupa cu coeficient de mărire de 5X. 


Foto. nr.7. Imagine de la locul recoltării discurilor pentru măsurare 


Foto nr. 8. Gorun de pe parcela Nagy Jânos Biikke înainte de doborâre 

Lăţimea inelelor s-a măsurat în cadrul laboratorului de dendrologie al Facultăţii de 
Geografie al Universităţii Babeş-Bolyai Cluj Napoca, cu ajutorul sistemului Lintab (Foto 9.), 
care este alcătuit dintr-un digitalpozițiometru şi un microscop binocular, ambele de mare 
precizie. Interconexiunea cu calculatorul se realizează prin intermediul programului TSAPwin. 


Precizia cu care acest sistem măsoară inelele de creştere este de 0,001mm (Rinntech, 2005). 


După: http://Awww.rinntech.de/images/stories/PDE/LINT AB-S.pdf 


Foto nr.9. Digitalpoziţiometru şi un microscop binocular al sistemului Lintab 


Pentru fiecare disc s-au identificat două direcții de măsurare, fiecare paralel cu curbele 
de nivel, astfel pentru fiecare dintre ele s-au executat două măsurători codificate DO30A, 
DO30B, până la DOS2A şi DOS2B. Atât pe direcțiile A cât şi cele B valorile care s-au măsurat 
au fost înregistrate în fişiere separate în format standard TUCSON (*.rwl), dar şi 
HEIDELBERG (*.fh) şi EXCEL (*.x1s) (fig 41.). 

Conform teoriei de bază a dendrocronologiei este necesară datarea exactă a inelui de 
creştere la anul formării sale. În acest scop se utilizează metoda interdatării. Interdatarea este 
atât o metodă cât şi un principiu al acestei ştiinţe, şi este de fapt un control ce asigură plasarea 
corectă în timp a fiecărui inel în parte şi sincronizarea lor pentru tot trunchiul, pentru arborii din 


arealul de prelevare şi pentru cei din arealele vecine. 

Interdatarea constă în comparația vizuală şi ajustarea variaţiei lăţimii inelului anual la 
arborii din aceeaşi zonă, astfel se stabileşte exact anul formării sale. Pentru îndeplinirea acestui 
deziderat foarte important s-a recurs la metoda grafică, care constă într-o reprezentare grafică a 
dimensiunilor inelelor anuale pe o scară liniară sau logaritmică şi analiza vizuală a curbelor. 

Verificarea şi interdatarea seriilor individuale de creştere a putut fi realizată cu ajutorul 


programului 'TSAPwin (Rinntech 2005) la laboratorul de dendrocronologie amintit mai sus, 


ossz.rw| 

Fig. nr.41. Reprezentarea grafică a lățimii inelelor de creştere şi a mediei lor. 


procese în cursul cărora s-au comparat grafic curba de creştere medie cu cronologiile 
individuale. În această fază încă nu se ştie cât de fiabilă este interdatarea, iar pentru a o afla este 
necesară aplicarea de metode statistice. Acestea analizează corelaţia pe subperioade de 50 de ani 
prin folosirea programului COFECHA (Holmes, 1983; Grissimo-Mayer, 1997, 2001). 

Seriile dendrocronologice obținute, fişierele cu măsurătorile lățimii inelelor de creştere, au fost 
trimise la Budapesta la laboratorul de dendrocronologie al Muzeului Naţional pentru o 
interdatare independentă. Rezultatele lor au dovedit corectitudinea măsurătorilor efectuate de 
noi. 

Variația lățimii inelului de creştere este de fapt o serie de timp, care, după Cook şi Kairiukstis 
(1990) poate fi descompmusă în următoarele semnale: 


- curba de creştere biologică; 

- semnalul climatic general al zonei; 

-  perturbări specifice ale ecosistemelor forestiere; 

- zgomotul reprezentat de factori necunoscuți sau chiar erorile ce apar la orice 

măsurătoare; 

În dendrocronologie s-a stabilit un model al inelului de creştere ce poate fi sintetizat în felul 
următor: 
Ri = A+ C, + yDli + yD + E 
unde R; reprezintă lăţimea inelului de creştere în anul t; 
A, — relația de creştere, adică vârsta ce este determinată de procesele fiziologice normale de 
îmbătrânire; 
C; — semnalul climatic comun pentru toţi arborii dintr-o zonă geografică; 
DI, — perturbări endogene locale, care îşi au originea în procesele de competiţie inter şi 
intraspecifică caracteristică ecosistemelor forestiere; 
D2, — perturbări exogene locale, cum ar fi atacuri ale insectelor, îngheț târziu sau timpuriu; 
E, — zgomotul sau variabilitatea interanuală neexplicată; 
y — este o variabilă binară (0 sau 1), care exprimă prezenţa sau absenţa unei perturbări locale de 
origine exo sau endogenă. 

Având în vedere cele de mai sus, se pune problema izolării semnalului climatic, al lui C.. 
Teoretic Au, Ce, E, sunt semnale prezente în orice serie de creştere, în schimb ce Di D2, pot 
lipsi în funcţie de existența sau lipsa acestor perturbări în anul t (Popa, 2004, citat de Holobâcă 
L, 2006). Astfel, toate semanlele, în afară de cel climatic, se consideră ca zgomot, deci lăţimea 
inelului de creştere este combinaţia dintre semnalul climatic — C, — şi toate zgomotele la un loc, 
ce se pot nota cu G, Această reevaluare a lățimii inelului de creştere se realizează prin 
standardizare, a cărei problemă principală este alegerea metodei, mai precis a curbei optime de 
estimare a zgomotului. 

În literatura de specialitate sunt recomandate mai multe tipuri de modele statistice, dintre 

ele s-a ales aplicarea unei funcţii spline cubică cu periodicitate egală cu 67% din lungimea 
fiecărei serii individuale (Cook si Kairiukstis, 1990). Această metodă de standardizare nu 
evidenţiază semnalul de joasă frecvenţă, doar pe cel mediu şi înalt (Cook et al., 1995). 
Conform recomandărilor lui Cook şi Kairiukstis (1990), obţinerea seriei dendrocronologice 
trebuie făcută în aşa fel, încât să se reducă influenţa valorilor extreme, pentru care se poate 
aplica media robustă biponderată. În acest scop s-au utilizat rutinele informatice din programul 
ARSTAN 4.1., care calculează trei tipuri de serii dendrocronologice: 


1. standard (notat cu STD), reprezintă valoarea medie a indicilor de creştere; 

2. reziduală (RES), obţinută prin aplicarea unui model autoregresiv la seria dendrocronologică 
standard pentru eliminarea autocorelației; 

3. arstan (ARS), obținută prin reintegrarea modelului teoretic autoregresiv în seria 
dendrocronologică reziduală. 

Pentru prelungirea unor date climatice s-a folosit doar seria dendrocronologică reziduală 
(fig..42). 

Este posibilă corelarea lăţimii inelului de creştere cu dinamica unuia sau mai multor 
elemente climatice, ele fiind factori determinanţi în procesele de creştere a arborilor. De 
asemenea, se poate găsi o relație statistică în acest sens şi utilizarea acestei relații în deducerea 
şi reconstrucția variațiilor trecute ale acestor elemente climatice. Metodele statistice prin care se 


cuantifică relaţia dintre lățimea inelelor de creştere şi climat se numesc metode de calibrare. 

Fig. nr. 42. Reprezentarea grafică a seriei dendrocronologice reziduale. 

Una din problemele urmărite în cadrul acestui subcapitol a fost stabilirea corelaţiei între 
lățimea inelelor de creştere şi una din cele două elemente climatice: temperatura aerului şi 
cantitatea de precipitaţii. În acest scop s-au utilizat valorile medii multianuale pentru perioada 
1963 — 2010 evaluate la capitolele 6.1 şi 6.2, urmărindu-se corelaţia liniară. S-a folosit metoda 
bootstrep, care permite estimarea erorii standard pentru fiecare coeficient al funcției răspuns 
prin repetiţia cuantificării modelului de un număr suficient de mare de ori. Este considerat 


semnificativ din punct de vedere statistic coeficientul de răspuns pentru care suma dintre 

valoarea funcţiei răspuns şi 1,96 abateri standard este mai mare sau mai mic decât valoarea 
nulă. 

Calculul statistic al relaţiei dintre temperaturile medii lunare, precipitații medii lunare de 
la staţia meteorologică Baraolt pe perioada 1961 — 2010 şi indicii de creştere a exemplarelor de 
gorun de la care s-au recoltat discurile, s-a realizat cu ajutorul programului DendroClim2002. 

După rularea programului rezultatele au fost surprinzătoare, în sensul că s-a dovedit 
sensibilitatea populaţiei de gorun din arealul de recoltare a discurilor la temperaturile din luna 
mai, iar pentru celelalte luni nu există corelație (fig. 43). De asemenea, în cazul precipitațiilor 
există corelație doar pentru cantitățile de precipitaţii din luna septembrie. (fig. 44). 

Având în vedere aceste fapte, seria noastră dendrocronologică s-a dovedit a fi bună doar 
pentru reconstituirea temperaturilor lunii mai până în 1860 şi a precipitațiilor lunii septembrie 
tot până în 1860. În acest scop s-a folosit protocoalele programului de calcul tabelar Microsoft 
Excel. 

S-a introdus funcția de corelaţie între temperaturile medii lunare din perioada 1961 — 
2010 şi indicele medii ale arborilor din aceeaşi perioadă. Apoi, s-au reprezentat aceste date într- 
un grafic de regresie liniară, din acest grafic s-a extras ecuaţia: y = -0,2798*x + 13,863, în care 
y este valoarea temperaturii medii, reconstituite, pe luna mai, x este valoarea indicelui de 
creştere pentru anul în care se reconstituie valoarea temperaturii, R este coeficientul de regresie. 
Introducând în această ecuaţie valorile indicelui de creştere, se reconstituie temperaturile medii 
ale lunii mai până în 1860. 

În curba de variaţie pe perioada comună (1961 — 2010) (fig. 45.) se poate nota faptul că 
există o concordanţă între valorile de temperatură măsurată şi cea reconstituită, ceea ce asigură 
fiabiliate şi valorilor reconstituite.(fig. 46.) Valoarea medie de referință a temperaturii lunii mai 
calculată pe perioada 1961 — 1990 este de 13,3*C. Dacă se suprapune graficul cu valorile 
reconstituite până în 1860, peste această valoare medie, se obţin perioadele în care luna mai a 
fost mai caldă şi perioadele în care a fost mai rece decât media. Acest tablou arată astfel: între 
1860 — 1889 luna mai mai caldă, între 1890 — 1901 luna mai mai rece, între 1902 — 1930 luna 
mai mai caldă, 1931 — 1939 mai rece, 1940 — 1958 mai caldă, iar între 1959 — 1962 mai rece. 
După această ultimă perioadă fluctuațiile din jurul valorii medii sunt frecvente, aproape de la an 
la an, puse în evidenţă şi de graficul cu valorile măsurate, iar după 1979 valorile se situează, în 
general, peste valoarea medie, rareori coborând sub aceasta. Pentru cantitățile de precipitații din 
luna septembrie s-a procedat la fel. Corelaţia s-a executat între valorile medii ale cantităților de 
precipitații din luna septembrie din perioada 1961 — 2010 şi valorile indicelui mediu ale 


arborilor din aceeaşi perioadă. Graficul de regresie liniară a dat şi ecuaţia: y = -1,0562%x + 

54,08, în care, la fel, y este valoarea cantităţii de precipitaţii, reconstituit, pentru luna 
septembrie, x este valoarea indicelui de creştere din anul în care se reconstituie valoarea 


cantității de precipitaţii, R este coeficientul de regresie. 


Significance Test : 95% Significance Test : 95% 
Percentile Range Percentile Range 

JANT 0 JAN P 0 
FEB T 0 FEB P 0 
MAR T 0 MAR P 0 
APR T 0 APR P 0 
MAY T 0 MAY P 0 
JUN T 0 JUN P 0 
JUL T 0 JUL P 0 
AUG T 0 AUG P 0 
SEP T 0 SEP P -0.289399 
OCT T 0 OCT P 0 
NOV T 0 NOV P 0 
DEC T 0 DEC P 0 
Jan T 0 Jan P 0 
Feb T 0 Feb P 0 
Mar T 0 Mar P 0 
Apr T 0 Apr P 0 
May T -0.279399 May P 0 
Jun T 0 Jun P 0 
Jul T 0 Jul P 0 
Aug T 0 Aug P 0 
Sep T 0 Sep P 0 
Oct T 0 Oct P 0 
Nov T 0 Nov P 0 
Dec T 0 Dec P 0 


Fig.nr.43 Corelatia temperatură-—indice de creştere; Fig.nr.44:Corelatia precipitații-ind. de crest. 


Reconstituirea valorilor cantităților de precipitaţii pentru luna septembrie s-a făcut 
similar, prin rezolvarea ecuației sus-menţionate. 

La reconstituirea cantităților de precipitaţii până în 1860, s-a observat că toate oscilează 
în jurul valorii de 53 mm, pe când valoarea medie de referință pe perioada 1961 — 1990 este de 
49,lmm, iar valoarea medie pe toată perioada pentru care erau date disponibile (1961 — 2010) 
este de 53,1mm. Din acestea rezultă că, deşi programul DendroClim 2002 ne dă un răspuns la 
cantitățile de precipitaţii din luna septembrie, acesta este cu totul nesemnificativ pentru 


reconstituirea acestui element climatic. 

Fig. nr. 45.Curba de variație pe perioada comună (1961 — 2010) ———— valori măsurate 


valori reconstituite. 

Fig. nr. 46. Curba de variaţie pe perioada comună şi pe perioada reconstituită 


Prin folosirea metodei dendrocronologice în prelungirea spre trecutul din care nu avem 


date măsurate, a unor elemente climatice, s-a reuşit reconstituirea perioadelor în care luna mai a 

fost mai caldă sau mai rece decât media perioadei de referință, dar nu s-a reuşit reconstituirea 
variației cantităților de precipitaţii. Aceste fapte pot avea mai multe cauze, începând de la 
alegerea arealului de selecţie a arborilor folosiți în elaborarea seriilor dendrocronologice, apoi 
fiabilitatea măsurătorilor, metodele de evaluare statistică şi corelare a seriei dendrocronologice 
elaborate cu elementele climatice. 

În ceea ce priveşte situl de selecţie, trebuie menţionat că el se află la o altitudine 
cuprinsă între 675 şi 700m, pe un versant nord-estic, şi a fost ales din mai multe motive: ipoteza 
conform căreia această altitudine şi orientare creează condiţii de mediu în care răspunsul 
climatic la gorun poate fi maxim, apoi două motive subiective: lipsa unui burghiu Pressler 
pentru recoltare de carote, care poate ar fi dus la alegerea unui alt sit de selecție şi existenţa unor 
lucrări silvice pe această parcelă de pădure. 

Fiabilitatea măsurătorilor în elaborarea seriei dendrocronologice a fost verificată atât 
prin interdatare proprie cât şi prin interdatare independentă de către o altă instituție, iar acesta a 
dovedit corectitudinea măsurătorilor. 

Metodele statistice aplicate au fost elaborate de dendrocronologi cunoscuţi la nivel 
mondial Fritts H.C, E.R Cook, L.A. Kairiukstis şi nu avem motive să le punem la îndoială. 

Avănd în vedere aceste fapte, se poate afirma că altitudinea şi expoziția menționată nu 
crează condiţii climatice de stres pentru gorun, şi răspunsul din acest punct de vedere se referă 
strict la temperatura perioadei de început al ciclului său de vegetație. Pe de altă parte rămânem 
cu satisfacția elaborării unei serii dendrocronologice de gorun. În România asemenea serii au 
fost elaborate doar de Popa I şi Tissescu (după literatura de specialitate), dar acestea nu sunt 


pentru zona de curbură a Carpaţilor Orientali. 


6.5. Corelaţii între relief şi climat 
În evoluţia climatului unei porțiuni a învelișului geografic, pe lângă cantitatea de radiaţie 


solară primită, un rol deosebit de important are calitatea suprafeţei subiacente, întrucât pe 
această suprafață se realizează schimbul radiativ caloric. Prin calitate se înțelege nu numai 
diferențierea dintre suprafața acvatică şi uscată dar şi diferenţele date de elementele cantitative 
ale suprafeţei de uscat referitoare la altitudine, înclinare, orientare, expoziţie la radiaţie şi la 
vânt. Acestea sunt acele elemente ale reliefului terestru prin care se realizează conexiunile, 
corelațiile dintre acest relief şi climat. 

Altitudinea medie a Depresiunii Baraolt este de 534,091 m, iar diferenţa între punctul 
cel mai coborât (463 m) şi cel mai înalt (728,1 m) de 265,1 m. Pe suprafaţa de 144,2 km? ai 
arealului aflat în studiu există o singură stație meteorologică, situată la 508 m altitudine, datele 


căreia au fost prelucrate pentru caracterizarea climatului. Din această cauză diferenţele 

topoclimatice impuse de elementele cantitative ale reliefului pot fi doar calculate. Aici se poate 
face referire în primul rând la temperatura aerului. Pe ecartul de altitudine enunțat se poate 
calcula o diferență de temperatură de 1,32 — 1,59*C. Ceea ce se poate evidenția printr-o 
temperatură medie multianuală între 8,01 şi 8,06*C în lunca Oltului la 463 m şi între 6,69 şi 
6,47*C pe vârful Herculian la 728,1 m altitudine, în timp ce acelaşi parametru la 508 m 
(altitudinea staţiei), pe baza observaţiilor între 1 ianuarie 1963 şi 31 decembrie 2010 este de 
7.79°C. 

Înclinarea medie calculată a versantilor depresiunii este de 5°. Această variabilă 
introduce modificări locale în gradul de dispersie, recepţie, transformare şi redare a radiaţiei 
solare cu influenţe asupra temperaturii solului şi al aerului din imediata apropiere a suprafeței, 
toate contribuind la caracteristicile de ansamblu ale peisajelor din depresiune. 

Din valoarea atitudinii la care se află staţia meteorologică (ca punct fix pe arealul aflat 
în studiu), din valorile unghiurilor de pantă se poate calcula care sunt pantele care primesc cea 
mai mare, cea mai mică cantitate de energie şi în ce momente ale anului. Astfel rezultă că 
pantele cu înclinare de 20* atât cele nordice cât şi cele sudice, la momentele extreme ale unui an 
(solstiții) unghiul de incidenţă al razelor solare este cea mai mare. Din întreaga suprafață a 
depresiunii terenurile cu pante cuprinse între 10° şi 25° reprezintă doar 17,64%. Aceste este 
proporția de teren care potenţial poate primi cea mai mare cantitate de energie solară, ceea ce 
reprezintă un dezavantaj cu repercursiuni asupra unor fenomene cum ar fi persistenţa stratului 
de zăpadă, persistența umidității, care pot caracteriza climatul depresiunii. 

După cum s-a amintit anterior la orice unghi de înclinare diferit de 0° în cantitatea de 
energie solară primită intervine şi expoziția față de soare. Potential pot primi o cantitate mai 
mare de energie versanţii cu expoziţie sud-estică, sudică şi sud.vestică (tabel 8.). Aceştia 
însumează mai puţin de 50% din suprafața depresiunii, adică 41,6%. lar raportul dintre versanţii 
opuşi-— nordic şi sudic — este de 9,83% la 14,4%. 

Este evident că versanţii sudici, sud-vestici şi vestici, care însumează 44,3%, sunt expuşi 
în proporţie de 53,61% la vânturi. Acestea sunt şi direcțiile din care la această latitudine sosesc 
majoritatea precipitațiilor. Astfel se poate aprecia că versanţii expuşi la vânt pot fi mai umede. 
Versanții nordici, nord-estici şi estici, adică cele de „sub vânt”, însumează doar 28,67%, ei sunt 
expuşi doar în proporție de 28,19% şi ar putea fi mai uscate. 

Una din trăsăturile principale ale morfografiei arealului aflat în studiu este împărțirea ei 
în bazine depresionare: cel vestic şi cel estic, separate de horstul intrabazinal. Pentru a evidenția 


eventualele diferențe în cantitatea de precipitaţii căzute în acestea s-au folosit datele de 

precipitații de la postul hidrometric Băţani, pentru bazinul estic, şi al postului hidrometric 


Baraolt, pentru bazinul vestic, pe perioada 2003 — 2010, pentru care au existat date. 


Puncte Proporția Proporția 
cardinale versanților după | vântului după 
orientare direcție 
N 9,83% 6,17% 
13,88 
NE 8,80% |% 
E 10,04% 314% 
10,06 
SE 12,90% | % 
16,89 
S 14,40% | % 
17,28 
SV 14,30% | % 
19,44 
V 15,60% | % 
NV 13,83% 314% 


Tabel. nr.8: Corelarea orientării versanților cu direcțiile dominante ale vântului. 


În medie, pentru aceşti opt ani, există o diferenţă de 17,4 mm în favoarea bazinului estic. 
În total sunt trei ani, între 2008 şi 2010 în care cantitățile sunt similare, 2004, când sunt mai 
mici cu 25,7 mm, iar în restul anilor sunt mai mari cu valori cuprinse între 27 şi 73,6 mm. 
Mediile lunare pentru aceeaşi perioadă arată că 6 luni cad mai puține precipitaţii în bazinul estic 
(ianuarie, aprilie, iulie, august, septembrie şi noiembrie), iar în restul lunilor mai multe de cât în 
bazinul vestic. Aceste diferenţe de valori sunt mici, de ordinul a 7 mm în ianuarie şi de numai 
1,9 — 2,9 mm in celelalte luni şi se produc în timpul dominanţei maselor de aer de origine 
atlantică. Valorile mai mari din lunile mai şi iunie (11,6 şi 10,6), în favoarea bazinului estic sunt 
în aceea perioadă a anului când precipitaţiile abundente sunt aduse de ciclonii mobili 
mediteraneeni. 

În aceste diferenţe între cele două bazine, chiar şi atât de mici, un rol important are 
aliniamentul mai ridicat reprezentat de Vf. Cetăţii (614,1 m), Vf. Tirco (662,5 m) ce le desparte. 
Având direcția N — S obligă atât masele de aer din vest cât şi pe cele din sud-est să se descarce 


mai mult în bazinul pe care le traversează. 


168 


Acest horst nu lasă nici ceața convectivă ce se formează în bazinul vestic şi lunca 
Oltului să se extindă în cel estic. Numărul zilelor cu ceaţă diferă între ele: 120 pe an în primul şi 
numai 70 în al doilea — observaţii proprii în perioada 2005 - 2010. 

Ca rezultat al corelaţiei între relief şi climat este şi numărul mare de zile fără vânt — 120 
— calmul atmosferic fiind caracteristic arealelor depresionare. Nu trebuie scăpat din vedere nici 
faptul că într-o asemenea formă de relief aerul mai dens, rece persistă în această formă concavă 


ducând la inversiuni termice. 

CAPITOLUL 7 — EVALUAREA CARACTERISTICILOR HIDROGRAFICE 


7.1. Reţeaua de drenaj 
Sistemele fracturale (mai ales direcţia lor) care au impus configuraţia generală a 


depresiunii, pot fi considerate a fi principala cauza ce a au impus şi direcțiile principale de 
drenaj, fapt demonstrat în capitolul destinat reliefului. Astfel, principalele ape curgătoare 
drenează pe direcția nord-sud, în lungul sistemului fractural al Cormoşului (G8), bazinul vestic, 
şi bazinul estic (927), preluând micile artere ce coboară fie de pe versanţii horstului intrabazinal, 
fie de pe cei ai ramei montane estice şi vestice. Situaţia este asemănătoare şi de-a lungul faliei 
crustale V-E (G7) care impune o scurgere, în sudul ambelor bazine, pe direcția aferentă ei. 

Avându-se în vedere falia urmată de cursurile de apă principale ale depresiunii, se poate 
constata că unele curg de-a lungul unei singure falii, iar altele, după un parcurs pe una din 
rupturi, urmează o alta. În primul caz este vorba de cursuri de apă precum Cormoş, Volal 
(localizate pe sistemul de fracturi N-S din bazinul vestic), Vârghiş (pe fractura de orientare NV- 
SE), Bradul Mare, Pârâul Băţani (pe falia de orientare N-S din bazinul estic) şi Ozunca, care 
curge de-a lungul faliei crustale V-E. În al doilea caz este vorba de Olt, care vine din 
Depresiunea Braşovului de-a lungul faliei de orientare N-S, se abate spre defileul de la Racoş, 
instalându-se de-a lungul faliei crustale amintită anterior. Această situație de schimbare a 
faliilor se poate constata şi la pârâul Baraolt, care îşi urmează cursul de-a lungul replicii estice a 
sistemului ruptural al Cormoşului, iar în sudul bazinului estic se abate şi urmează aceeaşi falie 
crustală până la confluenţa cu Oltul. 

După cum s-a amintit în capitolul destinat evaluării reliefului, densitatea medie a rețelei 
hidrografice, calculată pentru suprafaţa Depresiunii Baraolt, este de 1,66 km/km?, iar cea 
maximă de 3,859 km/km”. În capitolul respectiv s-a evaluat şi distribuţia spaţială a densităţilor, 
constatându-se faptul că valorile cele mai mici ale acestui indicator se înregistrează pe culmi şi 
interfluvii, iar cele mai mari în zonele de luncă și mai ales în arealele de confluență. 

Apele curgătoare din arealul analizat aparțin în totalitate bazinului hidrografic al Oltului, 
majoritatea fiind alohtone, având izvoarele în rama montană vecină sau pe horstul intrabazinal. 
Doar pârâul Bodoş, pârâul Hotarul şi alte câteva cursuri scurte, nepermanente au caracter 
autohton. Astfel, Depresiunea Baraolt funcţionează ca o zonă tranzitată de ape ce provin de pe 
rama vestică şi sud-vestică a compartimentului sudic al Munţilor Harghita, de pe versanţii 
vestici şi nordici ai Munţilor Baraolt şi de pe versanţii estici ai Munţilor Perşani. Bazinele 
hidrografice ale acestora se extind mult peste limitele depresiunii. Procentual, din teritoriul 


depresiunii, cea mai mică parte revine bazinului hidrografic al Vârghişului (3,7%), iar cea mai 

mare parte, bazinului pârâului Agriş (33,5%). Pârâul Cormoş şi pârâul Baraolt deţin 17%, 
respectiv 16,8% din suprafața depresiunii analizate. Luate în ansamblu, bazinele hidrografice 
ale celor trei cursuri de apă (Vârghiş, Cormoş şi Baraolt) însumează peste 680 km?, în timp ce, 
depresiunea aflată în studiu are o suprafață de doar 144,2 km”, reprezintă un procent de doar 
21% din suprafața celor trei bazine hidrografice, fapt ce indică și aportul redus cu care 


contribuie la debitului Oltului, colectorul principal. 


7.1.1. Elementele morfo-hidrografice ale principalelor ape curgătoare 
Vârghişul îşi are izvoarele în craterul Harghita-Mădăraş, la altitudinea de 1570 m. După 


un parcurs de 38,4 km pătrunde în depresiunea Baraolt (la altitudinea de 509 m) pe care o 
traversează pe o distanţă de 6,6 km, după care se varsă în Cormoş (la altitudinea de 479 m). 
Bazinul hidrografic prezintă o formă alungită pe direcția N-S, mai evazată în partea nordică, 
acoperind o suprafaţă totală de 245 km. Lungimea lui este de 38,25 km, iar lăţimea maximă de 
10,825 km, relevată în zona platoului vulcanic al Harghitei, unde primeşte şi cel mai important 
afluent al său, Chiruiul. Lăţimea minimă este de 3,75 km în zona pătrunderii în Depresiunea 
Baraolt, la confluenţa cu pârâul Sărman, iar lățimea medie, calculată ca raport între suprafaţa şi 
lungimea bazinului este de 6,4 km. 

Aşadar, bazinul hidrografic al Vârghişului are o dezvoltare mai consistentă în cursul 
superior. Panta medie este de 24%», altitudinea medie de 855 m, iar 106,56 km? din suprafaţa 
bazinului este acoperită de păduri, rezultând un coeficient de împădurire de 43,5%. Ca 
fizionomie, în afara alungirii sale amintită anterior, prezintă o accentuată asimetrie, manifestată 
printr-o dezvoltare a rețelei de afluenţi pe partea stângă, până în zona cheilor, după care ea se 
transferă pe partea dreaptă, primind o alimentare mai bogată de pe versanții nord-estici şi estici 
ai Munţilor Perşani. Coeficientul de sinuozitate este de 1,32, calculat pentru întreaga sa 
lungime. 

În Depresiunea Baraolt bazinul hidrografic al Vârghişului ocupă o suprafaţă de doar 9 
km? (în partea de nord-vest a acesteia) şi se remarcă printr-o asimetrie accentuată de dreapta, 
instalată la ieşirea din chei, de pe stânga lipsind orice afluent. Principalii afluenţi de dreapta 
(imediat după intrarea în depresiune) sunt Sărmanul şi Pârâul Cepii, ambii izvorând din Munţii 
Perşani. De la confluenţa cu Sărmanul şi până la vărsarea în Cormoş coeficientul de sinuozitate 
scade la 1,29 datorită lucrărilor de îndreptare şi îndiguire efectuate în amonte de vărsare. 

În comuna omonimă funcţionează un post hidrometric aparţinând SGA Covasna. Datele 
privind debitele zilnice, debitele minime şi maxime lunare au fost prelucrate pe perioada 1982- 


2010. Pentru acest interval debitul mediu calculat a fost de 2,21 m/s faţă de media multianuală 

oficială de 2,25 m/s. Anul cu cel mai mic debit mediu anual a fost 2003 cu 1,14 m*/s (fig 49), 


la polul opus fiind anul 1997, cu 3,48 m/s. 


Fig. nr.49: Evoluţia debitelor medii anuale ale Vârghişului în perioada 1982 — 2010. 


În decursul unui an debitul pârâului Vârghiș înregistrează două minime şi două maxime 
(fig. 50). Minima principală din luna ianuarie, de 1,17 mis, se realizează ca urmare a 
acumulării precipitațiilor căzute sub formă de zăpadă şi ca urmare a fenomenelor de gheață de 
pe pârâu. De altfel, luna ianuarie este şi o lună cu cantitate minimă de precipitaţii (24,9 mm la 
stația meteorologică Baraolt), acestea fiind mai ales sub formă solidă, acumulate într-un strat 
consistent de zăpadă. Cea de-a doua minimă este specifică lunilor octombrie şi noiembrie (cu 
debite egale de 1,24 m*/s), înregistrate ca urmare a scăderii cantităților de precipitaţii (pe lângă 
alimentarea subterană, este principala sursă de alimentare în această perioadă a anului). Luna 
noiembrie este şi luna în care, conform datelor de la stația meteorologică Baraolt, se 
înregistrează şi una din minimele de cantități de precipitaţii, respectiv 28,3 mm. 

Prima maximă se înregistrează în perioada topirii zăpezilor acumulate în timpul iernii, 
respectiv primăvara. Astfel, în luna aprilie debitul ajunge la 4,72 mis, Topirea zăpezilor se 
suprapune şi pe o creştere a cantităților de precipitații, de la 24,9 mm în luna ianuarie la 46,78 
mm în luna aprilie. Totuşi, aportul cel mai mare în alimentarea pârâului în această perioadă 
revine procesului de topire a zăpezii. După luna aprilie debitul scade, dar se menţine ridicat 


(peste 3 m/s) în lunile mai şi iunie, datorită faptului unui aport nival încă sporit şi creşterii 

semnificative a aportului pluvial (cantitatea de precipitații creşte la 91 mm în luna iunie). 
Maxima secundară este specifică lunii decembrie, când debitul ajunge la 1,41 m/s. Ea apare ca 
urmare a creşterii cantităților de precipitaţii şi a întârzierii instalării fenomenelor de iarnă. În 
anumite momente apar viituri, debitele depăşind 10 mš/s, precum în 1995, an în care, la data de 
27 decembrie s-au înregistrat 84,9 m/s. Un alt moment a fost înregistrat la data de 2 decembrie 


1996, cu peste 10,2 m/s. 


Fig. nr.50: Variația anuală a debitelor pârâului Vârghiş. 


Debitul minim absolut, pentru perioada analizată, a fost înregistrat la data de 25 ianuarie 
1987, respectiv 0,125 m/s. Din datele anterioare anului 1982 rezultă că minima înregistrată a 
fost de 0,086 m/s, în 21 ianuarie 1968. Debitul maxim absolut, pentru perioada 1982-2010 este 
de 138 mis, înregistrat la viitura din data de 5 iulie 1991. În perioada 28 iunie-5 iulie a 
aceluiaşi an la staţia meteorologică Baraolt au căzut 74 mm precipitaţii. Pentru perioada 1966- 
1982 debitul maxim absolut a fost de 169 m/s, înregistrat în timpul viiturii din 3 iulie 1975, 
când în intervalul 1-4 iulie, la aceeaşi stație meteorologică, s-au măsurat 163,9 mm precipitații. 

Valorile minime absolute confirmă luna ianuarie ca fiind luna cu nivelurile cele mai 
mici ale apelor. După cum se poate observa din datele de mai sus, luna aprilie nu este luna cu 
cele mai puternice viituri, ci este luna cu ape constant mari, provenite din alimentarea nivală. 
Viiturile puternice apar în lunile iunie şi iulie în care cad averse, sursa acestor ape mari fiind 


pluvială. 

Cormoşul izvorăşte din craterul Luci-Lazul unde s-a format un tinov (tinovul Luci), la 
altitudinea de 1107 m. După un curs de 37,2 km pătrunde în depresiune la 527,6 m, iar după ce 
străbate o distanță de 16,8 km, se varsă în râul Olt la 464 m. Bazinul hidrografic acoperă o 
suprafață de 200 km?, are o lungime de 31,8 km şi o formă alungită pe direcţia N —S. Lăţimea 
maximă este de 13,5 km, între Dealul Angelica (1485 m) şi şaua Muhar (1000 m), iar cea 
minimă este de 4,5 km, în apropiere de Doboşeni. Lățimea medie este de 6,28 km. Bazinul 
hidrografic al Cormoşului este mai dezvoltat în partea superioară, unde se adună apele de pe 
văile conului Luci-Lazul. Panta medie este de 12%o (jumătate din cea a Vârghişului), altitudinea 
medie de 822 m, iar din suprafaţa totală circa 151,65 km? sunt acoperiţi cu păduri, ceea ce 
reprezintă un coeficient de împădurire de 75,8%. Spre deosebire de bazinul Vârghişului, cel al 
Cormoşului este simetric. Raportul dintre cele două jumătăţi de bazin este de 105 km? (cel 
stâng) la 95 km” (cel drept). Coeficientul de sinuozitate este de 1,26 pentru întreaga lungime a 
pârâului. Pentru sectorul din Depresiunea Baraolt, anterior lucrărilor hidrotehnice de strămutare 
într-o albie artificială dreaptă, coeficientul de sinuozitate era de 1,54, în prezent fiind numai de 
1,26. Din măsurătorile efectuate pe ortofotogramă, pentru aspectul actual al albiei, precum şi pe 
harta topografică (Scara 1:25000, ediția 1973), reiese că albia minoră a pârâului Cormoş a fost 
scurtată cu 3,8 km. 

Din suprafaţa totală a sa (de 200 km”), în Depresiunea Baraolt bazinul hidrografic al 
Cormoşului ocupă doar 37,6 km?, fiind poziţionat aproape integral în parte nordică şi centrală a 
bazinului depresionar vestic, care a fost denumit şi „grabenul Cormoşului”, ceea ce reprezintă 
circa 18,8% din întreaga suprafaţă de pe care îşi adună apele 

Pentru evaluarea elementelor hidrice ale acestui pârâu s-au folosit datele de la postul 
hidrometric Brăduț, aparținând SGA Covasna, poziționat în aval de localitatea omonimă, la 5 
km de la intrarea Cormoşului în depresiune. Datele zilnice ale debitelor acoperă intervalul 1982- 
2010, pentru care s-a calculat o medie de 1,75 m/s, față de 1,67 m/s, care este media 
multianuală oficială. 

Anul cu cel mai mare debit anual calculat (din intervalul analizat) a fost 2005, cu 2,97 
m-/s, la polul opus fiind anul 1986, cu 0,904 m-/s (fig. 51). 

De-a lungul unui an debitul pârâului Cormoş relevă două minime şi două maxime. 
Minima principală se înregistrează în luna ianuarie şi este de 1,035 m/s (fig. 52). Ca şi în cazul 
pârâului Vârghiş, cauzele sunt aceleaşi, respectiv acumularea precipitațiilor solide şi persistenţa 
fenomenelor de gheaşă pe pârâu şi pe afluenții săi. Este vorba de două bazine hidrografice 
vecine, care împart aceeaşi cumpănă de ape, doar unele elemente strict locale putând induce 


unele mici diferențe. Minima secundară este specifică lunii octombrie, când debitul scade la 

circa 0,923 m/s, cu toate că luna cu precipitaţii minime la staţia meteorologică Baraolt este 
noiembrie. Zona de obârşie a Cormoşului şi a majorității afluenților săi se află la peste 1000 m 
altitudine, unde nu poate fi valabilă o valoare a cantităților de precipitații măsurate la 508 m. 
Acest decalaj poate fi explicat prin faptul că pe versanţii Harghitei de sud în luna noiembrie 
încep ploile de toamnă, determinând o uşoară creştere a debitului la 1,052 mis, în timp ce la 


altitudini mai mici cantitățile de precipitaţii încă scad. 


Fig. nr.51: Evoluţia debitelor medii anuale ale Cormoşului în perioada 1982 — 2010. 


În ceea ce priveşte lunile cu debitele maxime, nu există diferenţe între Cormoş şi 
Vârghiş. Astfel, prima maximă este în luna aprilie, cu 3,909 m/s, iar cea de-a doua în luna 
decembrie, cu 1,318 m*/s. Cauza lor este aceeaşi, respectiv topirea stratului de zăpadă 
acumulată în timpul iernii şi sporirea cantităților de precipitaţii în luna decembrie, dublată de o 
întârziere a instalării fenomenelor de îngheţ. 

Debitul maxim absolut pentru intervalul 1982-2010 a fost înregistrat în timpul viiturii 
din data de 26 iunie 2010 şi a fost de 84 m*/s. Precipitaţiile căzute în perioada 23-27 iunie 2010 
au însumat o cantitate de 94,6 mm la stația meteorologică Baraolt. La polul opus se află data de 
13 ianuarie 1984 cu debitul minim absolut de 0,123 m/s. Analizând datele referitoare la 
precipitaţii, se poate vedea că în perioada 7-12 ianuarie 1984 au căzut 23 mm sub formă solidă, 


stratul de zăpadă a crescut de la 7 cm la 27 cm iar în data de 13 ianuarie, temperatura minimă a 

zilei a fost de -24,1*C şi cea maximă de -9,6*C. Astfel cauza acestui debit devine clară, 


respectiv acumularea precipitațiilor solide căzute şi fenomene de gheață pe pârâu. 


Fig. nr.52: Variația mediilor lunare ale debitelor pârâului Cormoş. 


Pârâul Baraolt are obârşia în craterul Cucu la 1360 m şi se varsă în Olt la 464 m. După 
ce parcurge 16,4 km în afara depresiunii, drenând craterul, versanţii vestici, sud-vestici şi sudici 
ai conului şi platoul vulcanic, intră în depresiune la 605 m altitudine şi o străbate pe o distanță 
de 23,6 km. Este pârâul cu cel mai lung traseu intradepresionar şi unul dintre cele care, după ce 
urmează o anumită falie, se reorientează pe o alta. În interiorul arealului depresionar analizat 
Baraotul drenează întregul sector estic, cu excepţia părții sudice a acestuia, prin care curge 
Ozunca. 

Bazinul hidrografic are o suprafaţă de 126 km? şi o lungime de 26,6 km. Prezintă o 
formă alungită pe direcția N-S, dezvoltată în partea superioară, respectiv în zona platoului 
vulcanic şi un „apendice” în partea sudică, dezvoltat pe direcția V-E, la vărsarea în Olt. Din 
suprafaţa totală de 37,1 km?, doar 29,4% se află în interiorul depresiunii. Lăţimea maximă este 
de 10,5 km, dezvoltată între Vârful Dealului (893,7 m), horstul intrabazinal şi vf. Mitaci (1282 
m), iar cea minimă este de 2,9 km, între Dealul Baraolt Nord şi Dealul Secerişului. Lăţimea 
medie este de 6,1 km. Panta medie are o valoare de 22%o, mai apropiată de cea a Vârghişului. 
Altitudinea medie atinge 734 m, iar suprafaţa fondului forestier este de doar 43,4 km, rezultând 
un coeficient de împădurire de doar 34,4%. Aceasta se datorează faptului că o mare parte a 


bazinului hidrografic se întinde pe platoul vulcanic, care nu este împădurit. În ceea ce priveşte 

simetria, bazinul hidrografic al Baraoltului, în partea superioară a sa este puternic asimetric pe 
stânga de unde primeşte mai mulți afluenţi, caracter ce se menține până în dreptul localităţii 
Herculian. Simetria se restabileşte în aval de îngustarea de la Biborţeni şi se menţine până la 
vărsare. Coeficientul de sinuozitate este de 1,17 (pentru întregul curs) iar pentru cei 23,6 km din 
depresiune se reduce la 1,12 datorită lucrărilor de regularizare din aval de Biborţeni. 

Postul hidrometric Baraolt al SGA Covasna, situat în oraşul omonim, în aval de toate 
confluenţele cu afluenții principali, a furnizat datele privind debitele acestui pârâu. Acestea 
acoperă perioada 1982-2010 (fig. 53). Debitul mediu pentru intervalul menţionat este de 1,5 
m/s, cel maxim anual a fost de 2,71 m*/s, în anul 1997 (cu cantităţi de 666,1 mm precipitaţii), 


cel minim anual fiind de 0,607 m/s, în anul 1986 (cu 548,4 mm precipitaţii). 

Fig. nr.53: Evoluţia debitelor anuale ale pârâului Baraolt în perioada 1982 — 2010. 


Regimul Baraoltului este puțin diferit de al pârâurilor evaluate anterior, în sensul că se 
pot pune în evidenţă trei minime şi trei maxime (fig. 54). În luna ianuarie este, precum în cazul 
celorlalte ape curgătoare, înregistrată prima minimă, respectiv 0,89 m/s, cauzele fiind identice 
cu cele ale cursuri de apă analizate mai sus. În continuare debitele cresc până în luna aprilie, 
când ajung la maximul principal de 3,16 m/s, datorită suprapuneri topirii zăpezilor peste 
creşterea cantităților de precipitaţii. Apoi ele scad, deoarece precipitaţiile şi alimentarea 


subterană nu pot menține nivelul apelor foarte ridicat, înregistrându-se al doilea minim, specific 

lunii iunie, cu 2,13 m/s, pentru ca precipitaţiile bogate căzute sub formă de averse din luna iulie 
(88,7 mm, la postul hidrometric Băţanii Mari) să ridice iar debitul la cea de a doua maximă, de 
2,32 m/s. În a doua jumătate a anului atât precipitaţiile cât şi nivelul apelor scade continuu până 
în octombrie, când se atinge cel de-al treilea minim de 0,73 mie, care este de fapt şi cel mai 
accentuat. Ca şi în cazul celorlalte ape curgătoare ce tranzitează Depresiunea Baraoltului, odată 
cu creşterea cantităților de precipitaţii, înaintea instalării fenomenelor de iarnă se înregistrează 


(în luna decembrie) cel de-al treilea maxim al debitelor, de 1,01 m/s. 


Fig. nr. 54: Variația debitelor medii lunare ale pârâului Baraolt. 


Debitul maxim absolut pentru perioada evaluată este de 211 m/s şi s-a măsurat în 
timpul viiturii din 7 iunie 1994. În intervalul 5-7 iunie a căzut la staţia meteorologică Baraolt o 
cantitate de 61,2 mm precipitaţii. Debitul minim absolut s-a înregistrat în zilele de 11 şi 12 iulie 
2000 şi a fost de 0,11 m/s. În prima decadă a lunii respective şi până în data de 13 au căzut 0,6 
mm precipitații şi au fost 6 zile în care temperatura maximă a zilei a depăşit 30°C, şi 5 zile în 
care aceasta a fost de 25°C. Aşadar această valoare a debitului a fost cauzată de o valoare 
ridicată a evapotranspiraţiei şi o lipsă de precipitaţii, alimentarea realizâdu-se exclusiv din surse 
subterane. 

Pârâul Ozunca izvorăşte de sub şaua situată între conul Murgu Mare şi vârful Borviz, 
de la o altitudine de 700 m şi după un parcurs de 14 km intră în depresiune la confluenţa cu 


pârâul Sugo, la altitudinea de 530 m, de unde mai străbate o distanță de 4 km până la confluența 

cu Baraoltul (496 m). Pârâul Ozunca şi-a dezvoltat valea în întregime de-a lungul faliei crustale 
V-E. Bazinul hidrografic are o suprafaţă de 95 km?, foarte bine dezvoltat în partea superioară, 
de unde adună atât apele de pe conul Pilişca şi platoul vulcanic aferent, cât şi de pe rama 
nordică a Munţilor Baraolt, din zona limitei acestora cu Munţii Harghita. În Depresiunea 
Baraoltului ocupă o suprafață de 11,8 km?, respectiv 8,17% din arealul aflat în studiu. Lungimea 
bazinului este de doar 11,6 km, iar lăţimea maximă de 14,25 km, în partea superioară, şi se 
întinde între şaua dintre vf. Mitaci (1282 m), vf. Pilişca Mare (1374 m) şi Culmea Somnului 
(847,9 m) din Munţii Baraolt. În acest sector bazinul are caracter asimetric, pe dreapta, Ozunca 
primind mai mulți afluenți dinspre lanţul montan harghitean. După intrarea în Depresiunea 
Baraolt asimetria se transeră către stânga, de pe flancul nordic al Munţilor Baraolt, primind mai 
mulți tributari, pe când în aval de confluenţa cu pârâul Sugo, nu mai primeşte nici unul dinspre 
dreapta. Lăţimea minimă este de 5,1 km între Dealul Băţani (563,5 m) şi Dealul Sărat (662,9 m) 
din Munţii Baraolt, iar lățimea medie de 8,2 km. Panta medie este de 11%o, cea mai resusă 
dintre bazinele hidrografice analizate din depresiune. Altitudinea medie se ridică la 705 m, iar 
33,8 km? din întreaga sa suprafaţă este acopertă de păduri, rezultând un coeficient de împădurire 
de 35,5%. Pe întreaga lungime coeficientul de sinuozitate este de 1,31, valaoarea fiind similară 
şi pentru sectorul din depresiune. 

Datele hidrometrice au fost preluate de la postul hidrometric Băţani, pe o perioadă ce 
acoperă anii 1982-2010 (fig. 55). Pentru acest interval, debitul mediu este de 0,46 m/s. Anul cu 
cel mai mic debit mediu anual calculat a fost 1986 (cu 0,188 m/s), debitul mediu anual cel mai 
mare fiind înregistrat în anul 1984 (0,788 m/s). 

Regimul pârâului Ozunca revine la tiparul cu două minime şi două maxime, deosebirea 
fiind aceea că luna ianuarie nu este luna în care se înregistrează una din minimele anuale (fig. 
56). Principala şi cea mai puternică minimă este în lunia octombrie, în care media multianuală 
scade la 0,2 m/s. Cauza este aceeaşi precum în situaţia celorlalte ape curgătoare ale depresiunii, 
respectiv scăderea cantităţii de precipitaţii şi a deci a alimentării pluviale. Cea de a doua 
minimă a debitelor este, surprinzător, plasată în luna mai cu 0,65 m?/s. Altitudinea mai redusă a 
întregului bazin hidrografic (705 m altitudinea medie) face ca zăpada să se topească aproape în 
întregime de pe suprafaţa sa în luna aprilie, iar cantitățile de precipitaţii căzute în mai nu pot 
menţine debitele foarte ridicate. 

În ceea ce priveşte debitele maxime, ele apar în luna aprilie, fiind de 0,82 m/s, ca 
urmare a suprapunerii topirii zăpezilor peste cantități de precipitaţii în creştere, şi în luna iunie 
(0,68 m/s). Cea de a doua maximă are cauze similare cu celelalte pârâuri, respectiv atingerea 


maximului de precipitaţii, în principal. 

Fig. nr.55: Evoluţia debitelor medii anuale ale pârâului Ozunca în perioada 1982 — 2010. 


Pentru perioada avută în vedere, debitul maxim absolut a fost de 52,3 m/s în timpul 
viiturii din 4 iulie 1991. În perioada dintre 28 iunie şi 4 iulie a acelui an la staţia meteoroloigică 
Baraolt s-au înregistrat 78,5 mm precipitaţii. Debitul minim absolut al perioadei, de 0,028 m°/s 
a fost înregistrat la data de 25 iulie 2007 şi s-a menţinut până la data de 30 iulie al aceluiaşi an. 
Trebuie menționat faptul că această minimă a fost precedată de o perioadă de 17 zile (13-30 


iulie) fără precipitații, debitul fiind menţinut exclusiv de către alimentarea subterană. 


Fig. nr.56: Variația debitelor medii lunare ale pârâului Ozunca. 

Oltul este colectorul tuturor apelor curgătoare din depresiune, reprezentând şi nivelul de 
bază local. Intră dinspre Depresiunea Braşovului prin larga deschidere din sud, unde începe să- 
şi schimbe direcția de curgere dinspre S-N către E-V, îndreptându-se înspre defileul de la Racoş 
şi translatând de pe sistemul ruptural al Cormoşului (G8) pe falia crustală (G7). Altitudinea la 
intrare este de 468 m, iar la ieşire de 464 m. Pentru definirea lungimii râului s-au adoptat două 
valori, respectiv cea de dinainte de regularizare şi cea ulterioară amenajării. În primul caz era de 
11,2 km, iar în prezent este de 7,5 km. S-au determinat şi coeficienţii de sinuozitate, cu valori de 
1,91, după scurtarea cu 3,7 km, acesta având valori de doar 1,31. 

În sectorul din amonte de defileu primeşte toţi afluenții de pe dreapta (ex. pârâul Căpeni, 
Baraoltul, Cormoşul). De pe stânga, din Munţii Perşani, nu primeşte niciunul. Apele de mai sus 
contribuie împreună, în medie cu 5,46 m/s la creşterea debitului Oltului. Dacă se ia în 
considerare faptul că, la Feldioara, în amonte de intrarea în Depresiunea Baraolt, are un debit 
mediu de 40,3 m/s, iar la Hoghiz, în aval, de 50,9 mš/s, atunci aceste ape curgătoare dau mai 
mult de jumătate din această creştere de debit. 

Regimul Oltului pe sectorul din arealul aflat în studiu reflectă imaginea întregului său 
bazin din amonte, cu procese, fenomene, interacțiuni, condiționări, corelaţii, care se manifestă la 
o scară mai mare de cât cea a Depresiunii Baraolt. Regimul nu s-a putut evalua, întrucât nu 
există date (din lipsă de post hidrometric pe acest sector). Cele de la Feldioara şi Hoghiz nu sunt 
relevante. Totuşi se poate afirma că, în ansamblu nu pot exista diferențe majore, întrucât 
depresiunea este parte integrantă a întregului bazin hidrografic. Diferenţele strict locale, care 
dau unicitate, se integrează în ansamblul regimului hidrologic al Oltului, iar acestea au fost 
evaluate la fiecare afluent major care drenează Depresiunea Baraoltului. 

În concluzie, suprapunând graficele cu variaţia debitelor medii lunare ale celor patru 
principale ape curgătoare ale depresiunii, se pot pune în evidență diferențieri între cele care 
drenează bazinul depresionar vestic şi cele din sectorul estic. În cazul pârâurilor Vârghiş şi 
Cormoş nu se poate releva o creştere a debitelor medii din luna iunie sau iulie, precum în cazul 
pârâurilor Baraolt şi Ozunca. 

La primele, scăderea debitelor medii lunare de după maximul din aprilie se temperează, 
nu se produce un minim în luna mai urmată de un maxim în luna iunie. Cauza nu este simplă, ci 
este vorba de o însumare de elemente şi procese locale specifice. Coeficientul de împădurire, 
mai mare la bazinele de recepţie ale Vârghişului şi Cormoşului, reduce torenţialitatea, fapt ce 
induce o creştere moderată a debitelor rezultate din alimentarea pluvială. Astfel, maximul de 
precipitații al lunii iunie nu se răsfrânge asupra unui maxim al debitelor medii din aceeaşi lună. 


Totuşi, ploile abundente şi de lungă durată produc maximele absolute ale acestor pârâuri către 


181 


sfârşitul lunii iunie (ex. 26 iunie 2010, 84 m/s — Cormoş) sau începutul lunii iulie (ex. 5 iulie 
1991, 138 mis — Vârghiș). 

În cazul pârâurilor Baraolt şi Ozunca se intercalează o minimă, fie în luna mai (Ozunca), 
fie în luna iunie (Baraolt), pentru a se ajunge la un maxim secundar în luna imediat următoare. 
Coeficientul de împădurire în cazul pârâurilor din bazinul depresiunar estic este în jur de 35%, 
astfel că ele răspund mai repede la variabilitatea cantităților de precipitații. Aceasta explică şi 
apariția minimelor absolute şi a celor maxime absolute din lunile iunie şi iulie pentru pârâurile 
Baraolt şi Ozunca. 

Regimul celor patru ape curgătoare, momentele apariției debitelor minime şi maxime 
reflectă alimentarea lor. În cazul Vârghişului şi Cormoşului maxima din aprilie şi minima din 
ianuarie indică o alimentare nivală. Menţinerea debitului ridicat în lunile cu precipitaţii bogate 
fără înregistrare de maxim indică alimentarea pluvială, iar faptul că minimele se instalează lent, 
evidenţiază şi un important aport subteran. În cazul Baraoltului şi Ozuncăi doar acest ultim 
element este diferit, adică minimele şi maximele absolute sunt în aceeaşi lună sau la date 
apropiate, creşterile şi scăderile de debite sunt bruşte, indicând o mai slabă alimentare 
subterană. 

Din punct de vedere al regimurilor de alimentare toate apele curgătoare din depresiune 
se încadrează în aceea grupă a râurilor României, a căror alimentare este în primul rând nivală, 
apoi pluvială şi bogat subterană (Ujvări, J., 1962), cu nuanţarea că la cele din bazinul estic 


aportul subteran este mai slab. 


7.2. Lacurile şi zonele umede 
Rolul apelor stătătoare în formarea, evoluţia şi remodelarea arealului aflat în studiu a 


fost evaluat la capitolul referitor la substratul geologic al Depresiunii Baraoltului. În evoluţia 
prezentă, procesele autoorganizatorice naturale n-au mai creat condiţii pentru menţinerea sau 
formarea unor suprafeţe acvatice. De altfel, zonele depresionare sau deluroase nu sunt bogate în 
lacuri naturale, acestea apărând eventual în arealele cu depozite de sare, sau pe luncile unor 
râuri mari (belciuge), ce străbat asemenea regiuni. 

Prezenţa lacurilor în Depresiunea Baraolt este strâns legată de activitatea antropică. În 
subcapitolul destinat reliefului antropic s-a amintit că principalele activități antropice au fost 
activitatea minieră subterană şi de suprafaţă şi lucrările de apărare împotriva inundaţiilor. În 
urma lor au apărut în total 20 de lacuri însumând 0,6 km? adică 0,41% din suprafața depresiunii. 

Activitățile antropice menţionate au determinat apariția următoarelor tipuri de entități 


lacustre: 

1) lacuri formate în excavații rămase de pe urma exploatării în carieră a cărbunelui, cu 
două subcategorii: (a) lacurile din carierele neecologizate şi (b) lacuri din carierele ecologizate; 

2) lacuri formate în cuvetele de tasare formate deasupra golurilor subterane rămase în 
urma extragerii cărbunelui; 

3) foste albii minore ce s-au transformat în lacuri în urma îndreptării şi îndiguirii Oltului 
şi Cormoşului; 

Lacurile din prima categorie se află în fostele exploatări în carieră de la Vârghiş şi 
Racoşul de Sus. Acest tip de exploatare a zăcămintelor se realizează prin crearea unor goluri 
subtopografice, până la stratul util, unele dintre ele devenind şi areale endoreice. Astfel, după 
oprirea exploatării porțiunile cele mai adânci se transformă în lacuri. De altfel, tot procesul a 
fost evaluat la subcapitolul destinat reliefului antropic. 

În prezent în perimetrul fostei cariere de la Vârghiș, care nu este ecologizată, prin 
procesele naturale declanşate după oprirea totală exploatării (mijlocul anilor 1990), s-au format 
trei lacuri. Ele nu poartă vreun nume, fiind cunoscute în limbajul localnicilor drept „lacurile din 
cariera Vârghiş”. Unul este mai mic, de doar 2000 m?, iar celelalte depăşind împreună 3 ha, cel 
mai mare dintre ele fiind de 18000 m. În total cele trei însumează circa 3,6 ha. 

În fosta carieră de la Racoşul de Sus, unde lucrările au fost oprite mult mai devreme 
decât la Vârghiş (în anul 1985) sunt în prezent patru lacuri, cu o suprafață totală de 1,99 ha. Cel 
mai mic are puţin peste 1100 m”, iar cel mai mare depăşeşte 9700 m’. Şi aceste lacuri sunt 
amintite ca „lacurile din cariera Racoş”. 

Un alt tip de lac din această primă caregorie este cel din cariera ecologizată de la Bodoş. 
Ea poate fi catalogat ca lac pur antropic, întrucât cuveta a fost realizată în urma lucrărilor de 
închidere a acestei cariere, lucrări finalizate în anul 2010. Are o formă alungită pe direcția N-S 
şi o suprafață de 1 ha. Scopul creării sale a fost de agrement, dar întreg perimetrul minier este 
încă în proprietatea Ministerului Economiei neexistând posibilitatea investiţiilor private. 

Apele stătătoare din cea de-a doua categorie sunt la Colonia Căpeni şi la Baraolt. Cea de 
la Colonie s-a format deasupra celor mai vechi exploatări subterane din depresiune. Arealul în 
care s-a format nu este endoreic, întrucăt Pârâul Căpeni se scurge prin el. Suprafața lacului este 
de 1 ha, iar adâncimea de 7 m. Este o cuvetă deja stabilizată, matură, fără semne de eutrofizare. 

Formarea şi evoluţia foarte rapidă (2004-2010) a cuvetei lacustre de la marginea estică a 
oraşului Baraolt a fost evaluată tot la subcapitolul destinat reliefului antropic, ca formă negativă 
de relief, a cărei dezvoltare a fost declanşată de exploaterea subterană a cărbunelui. Suprafaţa 
„Lacului de Est” sau „Lacul de la Micul Bodoş”, aşa cum este denumit, este de doar 4 ha, iar 


adâncimea, după măsurătorile din 2010, este de 5 m. Spre deosebire de lacul de la colonia 

Căpeni, acesta este în plină evoluţie. Rearanjarea stratelor de deasupra golurilor rezultate din 
exploatare nu s-a încheiat încă, astfel adâncimea lacului mai poate creşte. După realizarea 
canalului de evacuare la supraplin, în 2011, suprafaţa luciului de apă a rămas constant în ultimul 
an. 

La vest de zona industrială a oraşului Baraolt, unde a funcționat exploatarea subterană 
Racoş put, aşa cum s-a mai amintit, la baza terasei fluvio-lacustre s-au mai format două lacuri. 
Prima, de 3 ha şi 12 m adâncime a luat naştere încă din timpul funcționării minei, deasupra unei 
galerii mai vechi. O perioadă acest lac a fost folosit ca bazin secundar de decantare a apelor 
pompate din galeriile în care se desfăşura extragerea cărbunelui. Cea de a doua a apărut în urma 
aceluiaşi fenomen evaluat deja, cu 160 m în aval de prima, încă din timpul executării lucrărilor 
de închidere. Este un lac mai mic, de circa 1 ha şi adâncime de 1,5-2 m. Ele poartă numele de 
„Lacul mare” şi „Lacul mic de la Tehnică” (numele local al zonei industriale). 

Comparând evoluţia acestor două tipuri de ape stătătoare, se poate obseva că dezvoltarea 
lor este total opusă. În cazul carierelor neecologizate iau naştere lacuri adânci şi cu suprafață 
mare. La început suprafața lor se reduce rapid, apoi mai încet. Cuveta lor este creată artificial, 
iar versanţii acesteia nu sunt stabilizaţi, se îmbibă total cu apă şi sub acţiunea gravitației se pun 
în mişcare, ducând atât la reducera adâncimii, cât şi la reducerea suprafeţei. Lacurile din cariera 
Vârghiş sunt mai tinere, au suprafaţele şi adâncimile mai mari, pe când cele din cariera Racoşul 
de Sus au suprafeţe mai mici şi adâncimi mai mici. 

În cazul exploatărilor subterane formarea cuvetelor începe pe o suprafaţă mai mică şi pe 
măsură ce reanjarea stratelor de roci din subteran evoluează, creşte atât suprafața, cât şi 
adâncimea lacului. După ce iau naştere, procesele din subteran se opresc şi extinderea cuvetei se 
stopează. 

Lacurile din cea de a treia categorie sunt lacuri de luncă care, într-o regiune de câmpie se 
formează în mod natural. În Depresiunea Baraoltului însă au luat naştere prin lucrări 
hidrotehnice de apărare împotriva inundațiilor şi de regularizare a cursurilor Cormoşului şi 
Oltului. Ele au forma meandrărilor (în cazul Cormoşului) sau meandrelor (în cazul Oltului) şi cu 
toate că originea cuvetelor este naturală, existenţa lor ca suprafețe acvatice se datorează 
intervenției antropice. 

În anii 1970 ai secolului trecut albia minoră a Cormoşului, începând de la uzina de apă a 
oraşului Baraolt, a fost îndreptată şi deviată către sud-vest spre pârâul Rica, s-a realizat 
confluenţa cu acesta, apoi s-a săpat o nouă albie lângă albia minoră a acestui ultim pârâu, 
continuându-se rectificările în aval de satul Racoşul de Sus până la confluenţa cu Oltul. În urma 


acestor lucrări, în lunca Cormoşului au rămas mai multe porțiuni de albie părăsită, majoritatea 

dintre ele fiind astupate Si nivelate, astăzi existând doar două astfel de entități cu caracter 
lacustru. 

Prima este mai mare (5195 m” şi poziționată pe stânga cursului actual, în dreptul 
confluenței cu Vârghişul şi şerpuieşte până la fosta cale ferată ce lega cariera Racoşul de Sus cu 
zona industrială a oraşului Baraolt. La ambele capete se pot evidenția eutrofizări cu 
transformare într-o zonă umedă. 

Cea de a doua este mult mai mică, având doar 769 m? şi poziționată tot pe stânga 
cursului actual, la 364 m amonte de podul de peste Cormoş de la capătul sudic al satului 
Racoşul de Sus şi are forma unui S invers. Şi aici sunt semne de eutrofizare. 

În lunca Oltului lucrările au fost de mai mare anvergură, din cauza mărimii râului, astfel 
că şi lacurile sunt mult mai mari, de forma unor belciuge veritabile. În prezent sunt în total nouă 
astfel de lacuri din care două pe malul stâng şi şapte pe malul drept. 

Pe malul stâng, primul de la intrarea dinspre sud a depresiunii are peste 1,5 ha, se 
numeşte „Lacul Casa Pompelor de la Ormeniş”, şi în timpul verii se acoperă în întregime cu 
vegetaţie hidrofilă. Cel de al doilea este mai mare, de 2,1 ha şi fiind în dreptul localităţii 
Augustin, poartă numele acestei comune. 

Pe malul drept, există două lacuri, poziţionate în dreptul localităţii Căpeni, primul fiind 
mai mic, în el se varsându-se printr-un canal pârâul omonim, iar cel de-al doilea, situat în 
imediata apropiere a vărsării pârâului Baraolt în Olt, acesta depăşind suprafaţa de 1,1 ha. 

În continuare, în aval pe Olt se înşiră una după alta cele mai mari două entităţi lacustre 
din această categorie, respectiv Lacul Casa Pompelor 1, de aproape 5,5 ha, şi Casa Pompelor 2, 
de peste 2 ha. Ele sunt despărțite de DJ 131B şi calea ferată ce leagă gara Augustin de Zona 
Industrială a oraşului Baraolt. Apoi urmează o zonă intens transformată, ulterior lucrărilor 
hidrotehnice, în urma deschiderii în 1997 a carierei Racoş-Sud. Haldele au acoperit suprafaţa 
unor foste lacuri, păstrându-se unul mai mare, de circa. 1 ha, la dreapta gurii de vărsare a 
Cormoşului şi câte un capăt de la alte două. Acestea din urmă sunt mici, unul de circa 6000 m? 
şi celălat de numai 3000 m°. 

Toate aceste lacuri din această ultimă categorie se alimentează din precipitaţii şi din 
subteran. Primăvara, când topirea stratului de zăpadă se suprapune cu cantități însemnate de 
precipitații, unele se pot revărsa. Există şi cazuri când nivelul lor se ridică datorită unor ape mari 
ale Oltului, dar fără ploi locale abundente. Retragerea apelor revărsate se produce lent sau deloc 
şi astfel în imediata lor vecinătate se formează băltiri secundare temporare cu vegetaţie higrofilă 


specifică. 

7.3. Apele subterane 
Reprezintă nivelul inferior de autoorganizare a componentei hidrice, al cărui existență şi 


manifestare în cadrul sistemului natural sunt strâns legate şi condiţionate de elementele 
litologice şi structurale ale componentei geologice, de relief, de climat, de scurgerea de 
suprafaţă. 

Dacă se consideră aceste ape subterane după natura hidraulică, atunci se pot divide în 
ape descendente, adică ape freatice, situate deasupra primului strat impermeabil întâlnit, şi 
ascendente, adică de adâncime, situate sub unul sau mai multe strate impermeabile. 

Astfel, nici în această formă, apa nu renunţă la rolul său de vector purtător de energie, 
materie, proprietăţi fizice şi chimice pe care le capătă în drumul său descendent, impus de forța 
gravitaţiei şi ascendent, impus de forţe telurice. 
orizontală cât şi pe verticală. Atât elementele fundamentului Cretacic (flişul), cât şi stiva de 
molasă a Depresiunii Baraolt prezintă roci atât permeabile (nivelele vulcano-sedimentare, 
complexul psefitic şi cel psefito-psamitic), cât şi impermeabile (argile, marne, corpuri 
magmatice). Distribuţia lor spaţială, pe verticală a fost evaluată la capitolul destinat substratului 
depresiunii. Depozitele care încheie la suprafață stiva de molasă (ex. complexul psefitic şi cel 
psefito-psamitic, având la baza lor argile) constituie factori ideali pentru acumularea de ape. 

Formele de relief, precum luncile, terasa fluvio-lacustră, glacisurile de luncă, conurile de 
dejecţie, sunt tot atâtea elemente ce favorizează cantonarea apelor subterane. Horsturile, în 
schimb, sunt acele areale prin care se produce încărcarea acviferelor. 

Stratul freatic din Depresiunea Baraolt este cantonat în depozitele Pleistocenului 
superior şi Holocenului, în stratele permeabile amintite anterior, care reprezintă suportul imediat 
al luncilor pâraielor mari (ex. Ozunca, Baraoltul, Cormoşul, Vârghişul), al luncii Oltului, terasa 
fluvio-lacustră şi formele de relief enumerate anterior. 

Adâncimea lor se situează în general între 1-5 m în majoritatea formelor de relief 
amintite. Doar în lunca pârâului Baraolt din bazinul depresionar vestic, la poalele Dealului 
Secerişului se ridică la 0,5 m şi chiar peste, formându-se şi suprafeţe de băltire permanentă, 
drenate de canale. De altfel, aceste ape nu prezintă importanță peisagistică deosebită. Populația 
nu le foloseşte ca apă potabilă, ci doar în scopuri menajere şi pentru adăpatul animalelor. 

Apropierea structurilor vulcanice face ca apele situate sub cel puțin un strat 
impermeabil, adică cele de adâncime, să dobândească caracteristici fizico-chimice diferite, ceea 
ce le conferă o importanţă deosebită, din punct de vedere peisagistic, pentru populaţie, balnear 
şi economic, atunci când ies natural sub forma izvoarelor sau sunt aduse la suprafață de foraje. 


In ambele cazuri apele au caracter artezian. 

Aşadar, stingerea completă a vulcanismul din aparatele sudului Munţilor Harghita în 
urmă cu 40-35 de mii de ani nu a însemnat o oprire totală a activității lor. Acestea se 
perpetuează până în prezent sub formă de căldură, emanaţii de CO», depuneri de roci 
carbonatice, solfatare etc. Toate pot fi denumite manifestări postvulcanice active şi în afara 
ultimelor, se regăsesc în Depresiunea Baraolt. Surplusul de căldură se poate evidenția prin 
temperatura izvoarelor, emanaţiile de mofete, conținutul de CO» al acestora, iar depunerile sunt 
mai mult decât evidente prin formarea unor micromovile în jurul lor. 

Aşa cum s-a evidențiat la subcapitolul destinat resurselor de subsol, în perimetrul 
Depresiunii Baraolt există 44 de spoturi prin care apele de adâncime ies natural sau antropic la 
zi. Având în vedere modul în care manifestările postvulcanice se reflectă în chimismul acestor 
ape, precum şi modul de înţelegere ştiinţifică, în sensul definirii după anumite criterii a noţiunii 
de apă minerală, se pune problema includerii sau nu a lor în acestă categorie. 

Se poate vorbi de două curente în această definire, respectiv: (1) are la bază cantitatea de 
substanţe minerale dizolvate (1000 mg/l) şi de CO» liber (250 mg/l) şi (2) stipulează calitățile 
balneare şi curative ale acestor ape. Uniunea Europeană a armonizat aceste curente prin 
directiva 80/777/CEE mai mult pentru a satisface doleanţele firmelor de îmbuteliere. Aceasta a 
definit, pe baza cantităţii totale de săruri dizolvate (TDS) patru categorii de ape minerale şi 
anume: (a) foarte puțin mineralizate, cu TDS sub 50 mg/l; (b) slab mineralizate, cu TDS între 50 
şi 500 mg/l; (c) mediu mineralizate, cu TDS între 500 şi 1500 mg/l şi (d) puternic mineralizate, 
cu TDS peste 1500 mg/l. 

Cercetarea privind apele minerale carbogazoase are o bibliografie foarte bogată având în 
vedere nu numai curiozitatea ştiinţifică, dar şi acel potențial balnear şi mai ales economic 
reprezentat. În acest sens, fără exigența completitudinii, între cercetătorii din secolul al XX-lea 
îi putem aminti pe Bányai J. (1938), Straub J. (1950), Szab6-Selânyi Ze (1974), Szabó, Â 
(1980), Bandrabur T. (1964, 1973, 1984), Harkó J. (1972), Slăvoacă D. (1956, 1971), Pricăjan 
A. (1969, 1974), Airinei St. (1972,1989), Kristó A. (1974, 1990), Kisgyörgy Z. (1977, 1978, 
1981), Péter E. (1977, 1984), Makfalvi Z. (1976, 1980), Jakab K. (1980), Szabó E. şi 
Zsuzsánna S. Szabó (1981), Dumitrescu C. M. (1984), Elek P. şi Feru E. (1998), Cornelia 
Maieru (1998) etc. La toate acestea se adaugă activitățile Societăţii Cholnoky a Facultăţii de 
Geografie al Universității Babeş Bolyai din Cluj-Napoca, din care au rezultat o serie de 
comunicări ştiinţifice în perioada 2007-2011, precum şi întocmirea unei baze de date a 
izvoarelor de ape minerale din Munții Harghita, inclusiv a zonei etnoculturale denumită Ținutul 


Pădurilor ce include şi Depresiunea Baraolt. 

Din cercetările anterioare se desprinde că în această depresiune apele minerale provin 
din structuri litologice precum flişul Cretacic şi cele trei nivele de vulcano-sedimente iar ivirile 
lor la suprafață au loc în lungul faliilor, crustale, regionale şi locale. 

Pentru a evidenția unele proprietăți fizice şi chimice ale celor 44 de izvoare de apă 
minerală ale teritoriului aflat în studiu şi pentru a căuta corelaţii, s-au executat măsurători 
referitoare la temperatură, pH, conductivitate şi analize, pentru determinarea HCO; şi CO» liber. 
Această activitate s-a desfăşurat în mai 2011, august 2011 şi ianuarie 2012. Pentru determinări 
de temperatură şi pH s-a folosit un pH-metru digital cu senzor de temperatură tip Kompakt pH 
3110, echipat cu un electrod SenTix 81. Intervalul de măsurare al electrodului este între 0 şi 14. 
Pentru determinarea conductivității electrice s-a utilizat un conductivimetru digital tip Kompakt 
Cond 3110 înzestrat cu un electrod tip TetraCon 325, cu un interval de măsurare a 
conductivității între luS/cm la 2S/cm. Trebuie menționată relația care există între 
conductivitatea apei şi cantitatea totală de săruri minerale dizolvate, conform formulei: TDS = 
ke x EC, unde k. este un coeficient, iar EC este conductivitatea măsurată. În cazul apelor 
minerale se acceptă un ke = 0,65. 

În analizele chimice pentru determinarea HCO; şi CO% liber s-a folosit următorul 
principiu: prin folosirea unei soluţii de hidroxid de sodiu, bioxidul de carbon liber din apă se 
transformă în bicarbonat, excesul de hidroxid se titrează cu acid clorhidric în prezența 
metiloranjului. Reacţia chimică este: 


HCO; + NaOH — NaHCO, + HO 


În cazul determinării CO» liber, calculul este: 4,4 x V x f x 1000, împărțit la 100, ceea ce 
dă 44 x V x f , unde V este ml HCI de concentrație 0,1 N folosiţi la titrare; f este factorul 
soluţiei de HCI 0,1 N, iar 4,4 este echivalentul în CO» corespunzător unui ml de HCI 0,1 N. La 
HCO; calculul este acelaşi, doar 4,4 se înlocuieşte cu 6,1, care este echivalentul în HCO3 
corespunzător unui ml de HCI de concentrație 0,1 N. 

Din cele 44 de izvoare trebuiau eliminate acelea la care se anticipau rezultate neconcludente sau 
ivirile la suprafață erau inaccesibile (harta 21). În aceste situaţii s-au aflat un număr de nouă 
izvoare: un izvor la Vârghiş, din incinta fostei fabrici de îmbuteliere, unde nu s-a avut acces, un 
izvor pe stânga DC41 ce leagă localitatea Doboşeni de DJ122, aflat pe o proprietate privată 
unde ni s-a refuzat accesul, un izvorul termal la Baraolt, care este subartezian, unde apa nu a 
fost pompată de ani de zile şi este inadecvată pentru a face analize, două izvoare la poalele 
Dealului Mare, lângă drumul DC45 ce leagă DJ122 de satul Herculian, cu infiltraţii bogate de 
freatic şi de apă de şiroire de pe versanţi, două la capătul nordic al satului Herculian, unul la 


circa 400m şi celălalt la 500m de limita satului, de asemenea cu infiltrații de freatic. Un alt izvor 

eliminat a fost cel din lunca pârâului Baraolt, între pârâu şi canalul morii de la Băţanii Mari. 
Aici s-a executat în 2009 un foraj pentru alimentarea cu apă potabilă a comunei, dar prin țeava 
de foraj a erupt apă minerală. Locul nu are scurgere, debitul este foarte mic şi apa bălteşte, fapt 
pentru care a fost exclus. Cel de-al nouălea se află la ieşirea estică a comunei Băţanii Mari, pe 


versantul din stânga DJ122, unde cândva a funcționat o baie de apă minerală. 

În prezent în jurul acestui izvor apa bălteşte, scurgerea este foarte slabă, ceea ce face ca datele 


analizelor să fie incompatibile. 


Nr. Izv. | Numele izvorului T? în C° pH 
August Ianuarie August Ianuarie 

Data măsurătorilor Mai 2011 |2011 2012 Mai 2011 |2011 2012 
1 Vârghiş 17,1 17,1 17,1 6 6,21 
2 Doboşeni, Baia Bethlen 11,5 12,1 10,8 6,03 5,9 6,11 
3 Doboşeni, Satului 11,7 11,8 10,4 5,96 5,7 6,07 
4 Doboşeni, CAP, F1315 14,4 14,3 14,1 6,01 5,83 6,18 
5 Doboşeni, Tanya 10,5 11,1 10,2 5,84 5,53 5,94 
6 Doboşeni, Valall PHI 16,7 16,6 16,2 5.91 5.74 6,07 
7 Doboseni, Valal2 FH2 17 17 16,8 5,98 5,68 5,97 
8 Doboşeni, Cab. Valal 16,1 16,1 16,2 5,89 5,69 5,86 
9 Tălişoara, Izv. Nebun 21,2 21,3 21,4 6 6,4 
10 Tălişoara, Baia 18,9 18,3 19,3 6,11 6,37 
11 Racoşul de Sus (departe) 11,6 13,2 11,5 6,04 6,18 
12 Racoşul de Sus(aproape) 13,7 13,6 13,4 5,65 6,41 
13 Baraolt, drum. cirezii 15,1 14,8 6,41 6,52 
14 BiborteniDJ122(departe) 14,7 15,4 14,9 6,01 6,28 
15 BiborţeniDJ122(aproape) 16.2 17,1 16.7 6,39 6,61 
16 Biborţeni F2ZSNAM 14,4 6,52 
17 Biborţeni F7ISPIF 16,9 16,9 16,8 6,22 6,12 6,18 
18 Biborteni F8 14,7 14,8 14,7 6,3 6,18 6,28 
19 Biborteni F9 12,9 12,9 13,0 6,18 6,21 6,15 
20 Biborteni F9bis 
21 Biborţeni 1Mai 1951 13,1 13,9 12,4 6,19 6,22 
22 Biborţeni, Baia 1 14,6 14,6 14,2 6,32 5,89 5,96 
23 Bàtanii Mici, Sonda 11,6 12,2 11,5 5,9 6,22 

Băţanii Mici, Dealul 
24 Lorincz 10,7 11,5 10,4 5,7 5,98 

Bățanii Mici, Dealul 
25 Romanilor 12,5 12,8 12 5,03 6,34 
26 Bàtanii Mici, Rezes1 11 11,6 11,1 6,14 5,85 5,93 
27 Băţanii Mici, Rezes2 11.1 6,02 
28 V. Bradul Mare Korises E3 13,1 6,2 5,96 6 
29 V. Bradul Mare F2SNAM | 8,1 10,6 9,8 5,96 5,29 5,9 
30 Herculian, Alszegi 10,2 13,2 10,8 5,68 5,57 
31 Herculian, Dimeny Agnes | 10,3 14,6 9 5,75 5,63 
32 Herculian, Agostonhidi 11,7 12;2 10,8 5,25 5,63 
33 Herculian, Szenaskerti 13 13,4 12,6 5,38 5,5 
34 Băţanii Mari 13,2 14,4 6,2 5,54 5,8 
35 Bàtanii Mari, Sugo 10,8 15 Tt 5,86 5,83 


Tabel nr.9a: Temperatura şi pH-ul celor 35 de izvoare 


191 


ES Numele izvoarelor TDS mg/l CO, mg/l HCO, mg/l 
Mai dă Ian. Mai fară Ian. Mai SCH Ian. 
ER 2011 | zo | 2012 |2011 za | 2012 | 2011 | za | 2012 
1 Vârghiş 1170| 1165| 1100| 1100| 1980| 1232| 1769| 1830| 1464 
2 | Doboşeni, Baia Bethlen | 865| 863 822| 1496 | 1672| 1188| 1403| 1281| 1342 
3 Doboşeni, Satului 678| 687 678 | 1672| 1716| 1012| 1098| 1098 | 1037 
4 | Doboşeni, CAP, F1315 820| 800 792 | 1804| 1848| 1012 | 1342| 1220| 1220 
5 Doboşeni, Tanya 630| 641 629 | 1848 | 1848 | 1144| 915| 976| 976 
6| Doboşeni, Valall FHI 800| 802 731| 1496| 1672| 1232 | 1220| 1220| 1220 
7| Doboşeni, Valal2 EH? 680| 684 669| 1496| 1892| 880| 1159| 976| 1037 
8|  Doboşeni, Cab. Valal 604| 571 559| 1452| 1848| 1056| 1037| 915| 793 
9| Tălişoara, Izv. Nebun | 1680| 1680| 1615| 1320| 1584| 484| 2745| 2562| 2562 
10 Tălişoara, Baia 1500| 1470| 1575| 1562| 1540| 616| 2318| 2318| 2196 
Racoşul de Sus (moi 
11 departe de drum) 1130| 1395| 1365| 1012| 2112| 1320| 1586| 2196 | 2074 


Racoşul de Sus (mai 
12 aproape de drum) 1390 | 1135| 1145| 1804 | 1276| 616| 2135| 1525 | 1586 
Baraolt, Drumul 


13 Cirezilor 960 | 935 873 0 12 88| 1037| 976| 1037 
Biborţeni DJ122(mai 

14 departe de drum) 800| 796 800| 528| 968| 572| 2112| 1190| 1220 
Biborţeni DJ122(mai 

15 aproape de drum) 1790| 1765| 1750| 836| 1188| 220| 1159| 2074| 2013 

16 Biborteni F SNAM 860 528 1342 

17 Biborteni F7ISPIF 1140| 1140| 1140| 1804| 1804| 1848| 1708| 1647| 1708 

18 Biborţeni F8 1000| 1000| 1010| 1672| 1716| 1716| 1342| 1403| 1403 

19 Biborteni F9 1170| 1170| 1170| 1848| 1848| 1892| 1647| 1708| 1769 

20 Biborţeni F9bis 

21| Biborteni IMai 1951 1075| 1080| 1000| 1320| 1716| 1232| 1342| 1769| 1342 

22 Biborţeni, Baia 1 1325| 1340| 1310| 1672| 1452| 1364| 2074| 2013| 2074 


23| Bățanii Mici, Sonda 947| 930| 928| 1056| 1672| 528| 1403| 1464| 1464 
Bàtanii Mici, Dealul 


24 Lorincz 751 720 713| 1760| 1848| 836| 1098| 1098| 1037 
Bàtanii Mici, Dealul 
25 Romanilor 321 281 274| 660 427 88 | 488 427| 427 


26 Bàtanii Mici, Rezes1 730 724 692 | 1892 | 1892 880| 1098 | 1037| 1098 
27 Băţanii Mici, Rezes2 
28 | V. Bradul Mare Korises | 687| 735 715| 1716| 1584| 792| 976| 1098| 976 
V. Bradul Mare 


29 F2SNAM 312 284 278| 797 704| 440| 427 305| 244 

30 Herculian, Alszegi 443 441 428 | 2332 | 2024| 1056| 671 732| 671 
Herculian, Dimeny 

31 Agnes 475 478 465| 1992 | 1408| 484| 732 854 | 732 


32 | Herculian, Agostonhidi | 316| 325 312| 1956 | 1496| 792| 549| 427| 488 
33 | Herculian, Szenaskerti 213| 220 216| 1670| 1540| 748| 366| 366| 305 
34 Băţanii Mari 430| 438 426| 1408 | 1364| 792| 549| 610| 488 
35 Bàtanii Mari, Sugo 650| 689 656| 1408| 1584| 792| 854| 915| 854 

Tabel nr. 9b: TDS-ul, CO» liber şi HCO; celor 35 de izvoare. 


Astfel au rămas 35 de izvoare (tabel 9a şi 9b.) de măsurat şi analizat. Acestea au fost 
numerotate începând de la Vârghiş spre nord până la limita depresiunii, cu revenire spre sud la 


Tălişoara şi Racoş, de unde se continuă spre est, în amonte de-a lungul pârâului Baraolt, iar în 

bazinul estic spre nord, de-a lungul aceluiaşi pârâu, ultimele sunt de-a lungul pârâului Ozunca şi 
apoi Sugo. 

Aşa cum s-a amintit la subcapitolul destinat resurselor de subsol, aceste izvoare se pot 
împărți, după modul de ieşire al apelor la suprafață, în naturale şi influențate antropic. Se 
consideră naturale acele iviri care nu au fost captate şi amenajate cu guri de captare din lemn 
la suprafaţă prin foraje geologice, hidrogeologice şi de exploatare a apelor minerale. În prima 
categorie se pot include 11, restul de 24 aparţinând celei de a doua. Este necesară această 
divizare, întrucât cele care ies prin foraje pot proveni din mai multe strate de cantonare a apelor. 
Izvoarele naturale poartă numerele 2, 3, 5, 26, 28, 30, 31, 32, 33, 34, 35. Având în vedere aceste 
considerente, după măsurători şi analize, datele obținute de la aceste ieşiri la suprafaţă au fost 
evaluate separat de celelalte. 

Poziționarea acestor izvoare pe hartă indică faptul că ele urmează aliniamente tectonice, 
fapt demonstrat de ivirea lor pe falii. Izvoarele numerotate 2, 3, 5, sunt în bazinul vestic şi apar 
de-a lungul sistemului ruptural al Cormoşului (G8), cele numerotate 26, 28, 30, 31, 32, 33 în 
bazinul estic de-a lungul replicii estice al acestui sistem(g27), iar 34 şi 35 de-a lungul faliei 
crustale V-E (G7). 

Luând ca bază acest criteriu al apartenenţei la cele trei rupturi, s-a căutat identificarea 
proprietăților fizice şi chimice comune ale celor trei grupe. Izvoarele 2, 3, şi 5 au o variație 
anuală foarte slabă de temperatură (tabel 10.), de doar 1°C. În luna august s-au măsurat între 


11,1 şi 12,1 °C, iar în ianuarie 10,2 şi 10,8*C. 


Mod de 
Nr. izv. Numele izvorului ieşire la | T? în CO 
suprafață Debit 1/s 
Data analizelor şi măsurătorilor mai 2011 aug.11 ian.2012 
2 Doboşeni, Baia Bethlen nat. 1 11,5 12,1 10,8 nemăsurabil 
3 Doboşeni, Satului nat. 1 11,7 11,8 10,4 0,13 
5 Doboşeni, Tanya nat. 1 10,5 11,1 10,2 0,06 


Tabel nr.10: Variația de temperatură a izvoarelor 


Valorile pH-ului, cuprinse între 5,53 şi 5,9 vara şi 5,94 — 6,1 iarna (tabel11), indică o 


aciditate moderată, cu o deplasare uşoară spre alcalinitate pe timp de iarnă. 

i . f Mod de ieşire 
Nr. izv. Numele izvorului pH 
la suprafață 


Data analizelor şi măsurătorilor mai 2011 aug.11 ian.2012 
2 Doboseni, Baia Bethlen nat. 1 6,03 59 6,11 
3 Doboseni, Satului nat. 1 5.96 5,7 6,07 
5 Doboşeni, Tanya nat. 1 5,84 5,53 5,94 


Tabel nr.11: Variația pH-ului izvoarelor. 
Cantitatea totală de săruri dizolvate (TDS) indică o apartenență la apele mediu 
mineralizate. Cea mai mare valoare o are izvorul de la Baia Bethlen (2) de 863 mg/l, iar cea mai 
mică valoare izvorul Tanya Borviz (5) cu 629 mg/l (tabel 12.). Se poate observa o variaţie între 


iarnă şi vară, în sensul că în anotimpul cald valorile sunt uşor mai mari, cu 9 până la 41 mg/l. 


I i | Mod de ieşire 
Nr. izv. Numele izvorului TDS mg/l 
la suprafață 


Data analizelor şi măsurătorilor mai 2011 aug.11 ian.2012 
2 Doboseni, Baia Bethlen nat. 1 865 863 822 
3 Doboseni, Satului nat. 1 678 687 678 
5 Doboseni, Tanya nat. 1 630 641 629 


Tabel nr.12: Variația TDS-ului izvoarelor. 
Pe baza TDS ele sunt mediu mineralizate. În schimb, depăşesc cu mult valoarea minimă 
de CO» liber (250 mg/l) (tabel 13.), atingând valoarea de 1848 mg/l. De asemenea s-au 


înregistrat fluctuații sezoniere destul de mari, de până la 704 mg/l. 


Mod de ieşire 
Nr. izv. Numele izvorului CO, mg/l 
la suprafață 
Data analizelor şi măsurătorilor mai 2011 aug.11 ian.2011 
2 Doboşeni, Baia Bethlen nat. 1 1496 1672 1178 
3 Doboşeni, Satului nat. 1 1672 1716 1012 
5 Doboşeni, Tanya nat. 1 1848 1848 1144 


Tabel nr.13: Variația CO» liber al izvoarelor. 
Analizele pentru determinarea HCO; arată valori de peste 900 mg/l, (până la 1403 mg/l). 
Cel mai nordic dintre izvoarele acestui grup are acest parametru sub 1000 mg/l (tabel 14). 
Variația sezonieră nu este ca şi la ceilalți parametri măsuraţi sau analizaţi, în sensul că la unele 


izvoare scade vara, iar la altele creşte, probabil că nu există corelaţie în acest sens. 

. ` . Mod de iesire 
Nr. izv. Numele izvorului HCO; mg/l 
la suprafață 


Data analizelor şi măsurătorilor mai 2011 aug.11 ian.2012 
2 Doboşeni, Baia Bethlen nat. | 1403 1281 1342 
3 Doboşeni, Satului nat. 1 1098 1198 1037 
5 Doboşeni, Tanya nat. 1 915 975 976 


Tabel nr. 14: Variația HCO; al izvoarelor. 
În bazinul estic ivirile naturale sunt mai numeroase si la o primă impresie prezintă 
diferențieri însemnate față de cele din bazinul vestic, evaluate anterior. 
Temperatura lor prezintă variaţii mai mari de la vară la toamnă, variație ce nu este 
omogenă (tabel 15). Există un izvor a cărui temperatură scade chiar şi 6,9*C, dar şi cu o scădere 


de numai 0,5*C. 


Mod de 
ieşire la 
supraf. 


Tabel nr.15: Variația temperaturii izvoarelor. 
Aciditatea este mai mare, cu valori ale pH-ului cuprinse între 5,25 şi 5,96 vara şi între 
5,5 şi 6 iarna (tabel 16). Aceste ape sunt mai acide decât cele din bazinul vestic. Se notează 


tendința de alcalinizare odată cu scăderea temperaturii. 


Nr. izv. Numele izvorului oalele isa pH 
la suprafață 

Data analizelor şi măsurătorilor mai 2011 aug.11 ian.2012 
28 V. Bradul Mare Korises nat. 1 5,82 5,96 6 
26 Băţanii Mici, Rezesl nat. 1 6,14 5,85 5,93 
30 Herculian, Alszegi nat. 1 5,9 5.68 5.57 
31 Herculian, Dimeny Agnes nat. 1 6.07 5.75 5,63 
32 Herculian, Agostonhidi nat. 1 5,83 5,25 5,63 
33 Herculian, Szenaskerti nat. 1 5.73 5.38 5.5 


Tabel nr.16:Variatia pH-ului izvoarelor 

Cantitatea totală de săruri dizolvate (TDS) este în scădere de la sud la nord, de la 735 
(izvorul Körises), la 219,5 mg/l (izvorul Szenăskerti 1), (tabel 17). De la capătul sudic al satului 
Herculian se trece de la ape mediu mineralizate (TDS între 500 şi 1000 mg/l), la cele slab 
mineralizate (TDS sub 500 mg/l), ceea ce poate indica şi o trecere la un alt acvifer. Se notează şi 


aici o scădere a acestui parametru în anotimpul rece. 


ieşire la 
Nr. Izvor Numele izvorului supraf. TDS mg/l 
JL o Damiro | mua. | August 2011 | tanuarie 2012 
|28 | V. Bradul Mare Korises — | nai | 735 
26 JL Bätanii Mici, Rezest — | nai | 
ET i 478 
i 325 


28 
26 e 
30 |  HercuianAlszegi | ni | a | m | os | 
31 a a RE > 

32 | Beete. Agostonhidi | nai | se | ss | sn | 
33 213 


15 
692 
28 
65 
216 


a [serata omenie | 26s L 26 | 
Tabel nr.17: Variația TDS-ului izvoarelor. 

Dioxidul de carbon liber este de fapt cel care menţine aceste ape în categoria de ape 
minerale, cu valori ce se ridică şi până la 2332 mg/l. Media celor trei analize la cele şase izvoare 
este de 1458,5 mg/l (tabel 18). Această valoare este mult afectată de cele foarte scăzute, care au 
ieşit la analizele din ianuarie 2012. De altfel în şirul de date se observă o scădere continuă şi 
destul de mare, chiar o înjumătățire pe perioada evaluată (la izvorul Dimeny Agnes CO; liber a 


arătat o scădere de aproape de 3 ori, ceea ce nu este valabil la celelalte izvoare naturale ale 


depresiunii). 
Mod de 
Nr. izv. Numele izvorului ieşire la CO, mg/l 
suprafață 
Data analizelor şi măsurătorilor mai 2011 aug.1 1 | ian.2012 

28 V. Bradul Mare Korises nat. 1 1716 1584 792 
26 Bàtanii Mici, Rezesl nat. 1 1892 1892 880 
30 Herculian, Alszegi nat. 1 2332 2024 1056 
31 Herculian, Dimeny Agnes nat. 1 1992 1408 660 
32 Herculian, Agostonhidi nat. 1 1956 1496 792 
33 Herculian, Szenaskerti nat. 1 1670 1540 748 


Tabel nr.18: Variația CO» liber al izvoarelor. 
Valorile de HCO; pentru cele şase izvoare din bazinul estic dau o medie de 732 mg/l. 
Se disting izvoarele Rezes 1 şi Körises, având în jur de 1000 mg/l, pentru ca apoi la celelate 
înşirate spre nord analizele să arate o scădere de până la 366 mg/l (tabel 19). În acest şir se poate 
remarca izvorul Dimeny Agnes, care se află la doar 45 m, în direcția E-NE, de izvorul Alszegi, 


la care se înregistrează o diferență de peste 100 mg/l. Variația anotimpuală este conformă cu 

cele constatate şi la ivirile naturale din bazinul vestic, respectiv creşterea valorilor în timpul 


verii şi scăderea în timpul iernii. 


Mod de 
Nr. Izv. Numele izvorului ieşire la HCO; mg/l 
suprafață 
Data analizelor şi măsurătorilor mai 2011 aug.11 | ian.2012 

28 V. Bradul Mare Korises nat. 1 976 1098 976 
26 Băţanii Mici, Rezesl nat. 1 1098 1037 1098 
30 Herculian, Alszegi nat. 1 671 732 671 
31 Herculian, Dimeny Agnes nat. 1 732 854 732 
32 Herculian, Agostonhidi nat. 1 549 427 489 
33 Herculian, Szenaskerti nat. 1 366 366 305 


Tabel nr.19: Variația HCO; al izvoarelor. 
Cea de-a treia grupare a izvoarelor naturale se aliniază de-a lungul faliei crustale V-E. 
Este vorba de izvoarele numerotate 34 şi 35, respectiv cea de la Bätan Mari şi cea de pe valea 
pârâului Sugo. 
Temperatura apei acestora prezintă o variație mult mai mare decât a celorlalte analizate 
până acum (tabel 20). Vara se ridică la 14-15*C, iarna coboară la 6,2-7,7*C. Aceasta ar putea 


sugera proveniența dintr-un acvifer situat destul de aproape de suprafață. 


Mod de 
Nr. izv. Numele izvorului ieşire la TO în CO Debit l/s 
suprafață 
Data analizelor şi măsurătorilor mai 2011 aug.11 | ian.2012 
34 Băţanii Mari nat. 1 13,2 144 6.2 0.1 
35 Bàtanii Mari, Sugo nat. 1 10,8 15 7,7 0,03 


Tabel nr.20: Variația temperaturii izvoarelor 
Valorile pH-ului sunt între 5,54 şi 5,83 (tabel 21), izvorul Sugo prezentând cea mai mică 


variație, de doar 0,01 la o diferență de temperatură de 4,2°C. 


Nr. izv. Numele izvorului Mod de rd pH 
la suprafață 
Data analizelor şi măsurătorilor mai 2011 aug.1 1 | ian.2012 
34 Băţanii Mari nat. 1 5,62 5,54 5,8 
35 Băţanii Mari, Sugo nat. 1 5,85 5,86 5,83 


Tabel nr.21: Variația pH-ului izvoarelor. 
Cantitatea totală de săruri minerale dizolvate (TDS), le menţine în categoria apelor 
mediu-slab mineralizate cu valori în jurul a 500 mg/l (nr. 34 între 437,5 şi 426 mg/l, iar nr. 35 
între 688,5 şi 656 mg/l), (tabel 22). În schimb CO, liber depăşeşte în timpul verii 1400 mg/l, 


dându-le caracterul carbogazos. 

Mod de 


Nr. izv. Numele izvorului ieşire la HCO; mg/l CO, mg/l 
suprafață 
Data analizelor şi măsurătorilor mai 2011 aug.11 |ian.2012 | mai 2011 aug.11 | ian.2012 
34 Băţanii Mari nat. 1 549 610 488 1408 1364 792 
35| ` Băţanii Mari, Sugo |nat.1 854 915 854 1408 1584 792 


Tabel nr.22: TDS-ul şi CO» liber al izvoarelor. 
Ultimul parametru analizat, cel al HCO;, indică o diferenţă destul de mare (în jur de 300 
mg/l) între cele două izvoare (tabel 23) ceea ce poate sugera încă odată apartenența lor la 


acvifere diferite. In ceea ce priveşte variaţia valorilor, se notează aceeaşi scădere a lor pe timpul 


lernii. 
Nr. izv. Numele izvorului Kë ES E HCO; mg/l 
a suprafață 
Data analizelor şi măsurătorilor mai 2011 aug.11 | ian.2012 
34 Băţanii Mari nat. | 549 610 488 
35 Băţanii Mari, Sugo nat. 1 854 915 854 


Tabel nr.23: Variația HCO; al izvoarelor 

În ansamblu, nu numai poziţionarea celor 11 izvoare naturale sugerează apartenența la 
cele trei falii principale, dar şi diferenţierile, uneori destul de semnificative între proprietățile lor 
fizico-chimice măsurate şi analizate pe grupe de izvoare. Pe baza lor se poate evidenția 
apartenenţa la diferite acvifere. Astfel, izvoarele naturale din bazinul vestic au temperatura apei 
aproape constantă, sunt cel mai puţin acide (pH mediu 5,87), mediu mineralizate (TDS se 
apropie, dar nu ajunge la 1000 mg/l). Aceste valori sugerează proveniența dintr-un acvifer 
profund, probabil primul nivel vulcano-sedimentar, aşadar foarte aproape de rocile cretacice, 
fapt argumentat şi de cantitatea cea mai mare de HCO; (1403 mg/l la izvorul de la Baia 
Bethlen) între toate izvoarele naturale ale depresiunii. Cantitatea foarte mare de CO» liber 
dovedeşte că ele emerg din apropierea unei falii majore prin care acest gaz, rezultat al 
manifestării postvulcanice active, poate circula. 

Aşa cum s-a arătat anterior, celelate izvoare constituie ieşiri la suprafață ale apelor 
minerale prin foraje pentru prospecțiuni geologice, hidrogeologice şi cele executate pentru 
valorificarea industrială ale acestora. Ele sunt aduse la suprafață prin acțiuni voite ale omului, 
putând fi denumite astfel izvoare artificiale. Acestea sunt notate în tabelul 9a şi 9b cu numerele: 
1, 4, toate de la 6 la 25, apoi 27 şi 29. 

Se poate observa că ele au erupt prin acele foraje care urmează liniile principale de 
fracturi N-S (atât în bazinul vestic, cât şi în cel estic) şi V-E. Astfel pot oferi date suplimentare 
asupra caracteristicilor fizice şi chimice ale apelor minerale. Totuşi se reține posibilitatea ca 


printr-un foraj să iasă la suprafață apa mai multor acvifere. 

Dacă şi aceste izvoare se grupează după sistemele de falii în lungul cărora s-au executat 
forajele, atunci se reţine grupul izvoarelor notate cu numerele 4, 6, 7, 8, 9 şi 10, aflate în bazinul 
vestic. După executarea măsurătorilor şi a analizelor, o primă constatare este aceea că 
temperatura tuturor depăşeşte 11°C, ajungând chiar la 21,4*C la cel cu numărul 9 (tabel 24). 
Variația temperaturii apei între iarnă şi vară prezintă valori foarte mici, de ordinul a 0,1 până la 
1,7*C. La cele numerotate cu 8, 9 şi 10 s-au măsurat creşteri iarna față de valorile de vară cu 0,1 


- 1°C. 


Mod de 
Nr. izv. Numele izvorului ieşire la T? în CO Debit 1/s 
suprafață 
Data analizelor şi măsurătorilor mai 2011 aug.1 1 | ian.2012 
4 Doboşeni, CAP, F1315 antr.2 14,4 14,3 14,1 21 
6 Doboşeni, Valall FH1 antr.2 16,7 16,6 16,2 2,4 
H Doboşeni, Valal2 FH2 antr.2 17 17 16,8 4,1 
8 Doboşeni, Cab. Valal antr.2 16,1 16,1 16,2 Kä 
9 Tălişoara, Izv. Nebun antr.2 21,2 21,3 21,4 | nemăsurabil 
10 Tălişoara, Baia antr.2 18,9 18,3 19,3 | nemăsurabil 


Tabel nr.24: Variația temperaturii izvoarelor din foraje. 

Aciditatea acestor şase iviri de ape prin foraje este în jurul unei valori medii a pH-ului de 
6,02, faţă de 5,875 a celor naturale (tabel 25). La primele s-au măsurat şi valori de 6,37 (la 
izvorul numerotat cu 10), 6,41 (la cel numerotat cu 12). Se pot remarca încă două aspecte: (1) ca 
şi la izvoarele naturale, pH-ul este mai acid la ivirile care sunt mai aproape de limita nordică a 
depresiunii şi (2) nu se poate stabili o proporție între gradul de scădere a temperaturii apelor 
minerale şi gradul de deplasare al pH-ului spre alcalinitate. De exemplu la izvorul natural nr. 5 
există o scădere de temperatură între vară şi iarnă de 0,9°C şi creştere de pH de la 5,53 la 5,94, 
pe când la izvorul artificial nr. 9 există o creştere de temperatură de 0,1*C de la vară la iarnă şi o 


creştere a pH-ului de la 6 la 6,4. 


Nr. izv. Numele izvorului Md de Set pH 
la suprafață 

Data analizelor şi măsurătorilor mai 2011 aug Il ian.2012 

4 Doboşeni, CAP, F1315 antr.2 6,01 5,83 6,18 

6 Doboşeni, Valall FHI antr.2 5.91 5.74 6.07 

7 Doboşeni, Valal?2 EH? antr.2 5,98 5.68 5.97 

8 Doboseni, Cab. Valal antr.2 5,89 5,69 5,86 

9 Tălişoara, Izv. Nebun antr.2 6,54 6 6,4 

10 Tălişoara, Baia antr.2 6,64 6,11 6,37 


Tabel nr.25: Variația pH-ului izvoarelor din foraje. 
În ceea ce priveşte cantitatea de săruri minerale dizolvate (TDS), există o diferenţiere 
între apele din forajele executate pe valea pârâului Volal şi cele de la sud de localitatea 


Doboşeni. Cu toate că acestea se încadrează în categoria apelor mediu mineralizate (TDS între 

500 şi 1500 mg/l), valorile măsurate la cele de pe valea pârâului Volal nu trec de 820 mg/l, iar 
la celelate se situeză peste 1100 mg/l (tabel 26). Se remarcă o scădere a valorilor către limita 
nordică a depresiunii şi o creştere la peste 1500 mg/l la apele din forajele din raza localităţii 


Tălişoara (izvoarele numerotate cu 9 şi 10). 


Nr. izv. Numele izvorului Mod de po TDS mg/l 
la suprafață 

Data analizelor şi măsurătorilor mai 2011 aug.11 ian.2012 

4 Doboseni, CAP, F1315 antr.2 820 800 792 

6 Doboşeni, Valall FH1 antr.2 800 802 731 

7 Doboşeni, Valal2 EH? antr.2 680 684 669 

8 Doboşeni, Cab. Valal antr.2 604 571 559 

9 Tàlisoara, Izv. Nebun antr.2 1680 1680 1615 

10 Tălişoara, Baia antr.2 1500 1470 1575 


Tabel nr.26: Variația TDS-ului izvoarelor din foraje. 
În urma analizelor pentru determinarea bioxidului de carbon liber au rezultat valori la fel 
de mari ca şi la izvoarele naturale (tabel 27), în general de peste 1500 mg/l, chiar şi 2112 mg/l la 


forajul numerotat 11. În schimb scăderile pe timp de iarnă sunt mari, chiar şi de 1000 mg/l. 


Nr. izv. Numele izvorului Mac ge See CO, mg/l 
la suprafață 

Data analizelor şi măsurătorilor mai 2011 aug.11 ian.2011 

4 Doboşeni, CAP, F1315 antr.2 1804 1848 1012 

6 Doboşeni, Valall FH1 antr.2 1496 1675 1232 

A Doboşeni, Valal2 FH2 antr.2 1496 1892 880 

8 Doboşeni, Cab. Valal antr.2 1452 1848 1056 

9 Tălişoara, Izv. Nebun antr.2 1320 1584 484 

10 Tălişoara, Baia antr.2 1562 1540 616 


Tabel nr.27: Variația CO» liber al izvoarelor din foraje. 
Cantitatea de HCO; este constantă la unele iviri, iar la celelalte prezintă variaţii foarte 
mici, de ordinul a 96 mg/l (tabel 28). Se pot separa cele situate în nordul bazinului, care prezintă 


valori mai mici şi fluctuații ce pot atinge şi 132 mg/l. 


Nr. izv. Numele izvorului EECH HCO; mg/l 

Data analizelor şi măsurătorilor mai 2011 aug.11 ian.2012 

4 Doboşeni, CAP, F1315 antr.2 1342 1220 1220 

6 Doboşeni, Valall FH1 antr.2 1220 1220 1220 

7 Doboşeni, Valal2 FH2 antr.2 1159 976 1037 

8 Doboşeni, Cab. Valal antr.2 1037 915 793 

9 Tălişoara, Izv. Nebun antr.2 2745 2562 2562 

10 Tălişoara, Baia antr.2 2318 2328 2196 


Tabel nr. 28 Variația HCO; al izvoarelor din foraje. 


200 


Din mulţimea de date colectate şi analizate pentru acest grup de iviri de ape minerale se 
poate concluziona că există o diferenţă între cele de la nord de localitatea Doboşeni şi cele de la 
sud de aceasta. Primele sunt mai acide, conțin mai puține săruri minerale dizolvate, prezintă o 
mai mare variabilitate a cantităţii de CO» liber şi conţin mai puţin HCO3. 

Un al doilea grup de foraje se situează în raza localităţii Biborţeni. Acestea formează un 
grup aparte din mai multe motive: 

1) forajele au fost executate pentru valorificarea industrială a apei minerale; 

2) nu sunt mai adânci de 50 — 75 m; 

3) proprietățile fizico-chimice ale apelor sunt determinate de manifestările postvulcanice 
ale aparatul Tirco şi de apropierea formațiunilor cretacice (în această zonă fundamentul cretacic 
se află la adâncimi cuprinse în jurul valorii de 100 m, iar pe de altă parte, aceste formațiuni ies 
la suprafață în horstul interbazinal reprezentat aici de Vârful Cetăţii — 614,1 m); 

4) prin strangularea de la Biborţeni trece falia crustală V-E, ce oferă condiții ideale de 
circulație a emanaţiilor postvulcanice ale aparatului sus amintit. 

Având în vedere folosirea industrială a acestor ape, ele sunt în permanență pompate. 
Temperatura unora este constantă, iar celelalte prezintă variații foarte mici, de ordinul a 0,5*C. 
Din punctul de vedere a pH-ului, măsurătorile arată că sunt cele mai alcaline, valorile situându- 
se peste 6, ajungând şi la 6,52. Pe baza cantităţii de săruri minerale dizolvate (TDS) se poate 
afirma că aceste ape sunt bogat mineralizate, valorile măsurate depăşesc 1000 mg/l. Pe baza 
agumentelor sus menţionate analizele pentru determinarea CO» liber şi HCOs au confirmat 
aşteptările pentru valori ridicate. Pentru CO» liber s-au determinat valori peste 1320, până la 
1848 mg/l, (anomalie există la ivirea nr. 16 cu CO» liber sub 1000 mg/l), iar pentru HCO; între 
1342 şi 1769 mg/l (tabel 9a şi 9b.). Pentru cele 3 foraje ale căror ape sunt folosite intens pentru 
îmbuteliere (F7, F8, F9) compoziţia chimică detaliată a fost prezentată la subcapitolul destinat 
resurselor de subsol. 

În bazinul estic, de-a lungul replicii estice a sistemului fractural al Cormoşului s-au 
executat patru foraje, dintre care două, foarte recente, pentru valorificare de apă plată, aflate 
încă în testare. La primele două, cele numerotate cu 23 şi cu 24, care se află în lunca pârâului 
Baraolt, măsurătorile şi analizele au dat rezultate care pot fi utilizate pentru comparații cu cele 
existente. 

Variația sezonieră a temperaturii apei acestor iviri sunt de 0,7 — 1,1*C, pH-ul se situeză 
în jurul valorii de 6, oscilând între 5,7 şi 6,22, cantitatea de săruri minerale dizolvate (TDS) are 
valori de sub 1000 mg/l, cu o uşoară tendință de scădere pe perioada când s-au efectuat 


măsurători (mai 201 l-ianuarie 2012). La analizele pentru determinarea cantităţii de CO» liber se 

poate nota o creştere de până la 1848 mg/l pe timp de vară şi o scădere accentuată, chiar şi până 
la 528 mg/l, pe timp de iarnă. În ceea ce priveşte cantităţile de HCO;, se observă că ele sunt 
ridicate (1196 mg/l, respectiv 1464 mg/l) şi variază foarte puţin (în jur de 60 mg/l — tabel 9a şi 
9b). 

O categorie aparte este constitută din acel grup de izvoare care au apărut după încetarea 
activității miniere, prin forajele care se executaseră până la adâncimea la care s-au interceptat 
formațiunile cretacice. Este vorba de izvoarele 1, 11, 12, 13 şi 14. Între ele se remarcă primul, 
care a erupt imediat după închiderea exploatării subterane de la Vârghiș, foarte aproape de putul 
de acces. În urma exploatării stratului I şi III de lignit s-a înlesnit accesul la suprafață a unui 
acvifer din rocile cretacice, care a fost îmbogățit cu CO» prin falia veche de direcție NV-SE. 
Temperatura lui este constantă de 17,1*C, pH-ul variază între 6 şi 6,21, este foarte bine 
mineralizat cu TDS între 1100 şi 1170 mg/l, bogat în CO» liber (1100-1970 mg/l) şi în HCO3 
(1461-1830 mg/l — tabel 9a şi 9b). Celelalte iviri de acest gen au început să funcționeze la 2-3 
ani de la închiderea galeriilor. În cazul lor posibilitatea mixtiunii mai multor acvifere este o 
certitudine prin faptul că ieşirea lor s-a produs după umplerea galeriilor şi refacerea nivelului 
hidrostatic. Cu toate acestea şi în cazul lor au fost efectuate aceleaşi măsurători şi analize pentru 
includerea sau excluderea din grupul de ape minerale şi pentru eventuala lor încadrare în 
vreunul din grupele amintite anterior. 

Pe baza acestor date cele două iviri din apropierea localităţii Racoşul de Sus (forajele 
sunt pe dreapta DC38 ce leagă satul Racoşul de Sus de DJ131), numerotate cu 11 şi 12, se 
aseamănă cu cele de la Tălişoara în ceea ce priveşte pH-ul (în jur de 6), TDS-ul (se apropie de 
1400 mg/l), cantitatea de CO» liber (cu variații foarte mari) şi cantități mari de HCO; (între 
1500 şi 2100 mg/l), dar diferă de acestea din punctul de vedere al temperaturii, care nu 
depăşeşte 13,7*C şi prezintă variații sezoniere de cca. 1,7*C (tabel 9a şi 9b.). 

Pe baza acestor date cele două iviri din apropierea localităţii Racoşul de Sus (forajele 
sunt pe dreapta Dc38 ce leagă satul Racoşul de Sus de Dj131), numerotate cu 11 şi 12, se 
aseamănă cu cele de la Tălişoara în ceea ce priveşte pH-ul (în jur de 6), TDS-ul (se apropie de 
1400 mg/l), cantitatea de CO; liber (cu variaţii foarte mari) şi cantităţi mari de HCO; (între 
1500 şi 2100 mg/l), dar diferă de acestea din punctul de vedere al temperaturii, care nu 
depăşeşte 13,7*C şi prezintă variaţii sezoniere de cca. 1,7*C (tabel 9a şi 9b). 

Ivirea de la Baraolt, de lângă „Drumul Cirezilor” (numerotat cu 13) este o apă cu 
temperatura în jurul valorii de 15*C, cu un pH de 6,52, mediu mineralizată, cu TDS între 873 şi 


960 mg/l, fără CO» liber, dar cu o cantitate destul de mare de HCO3, ce ajunge la 1037 mg/l 

(tabel 9a şi 9b). Prin urmare, este o apă plată a cărei ieşire la suprafață a fost facilitată de un 
foraj, ce nu s-a poziționat în apropierea nici unei falii. 

Ultimele două foraje prin care a ieşit apa după închiderea de exploatări subterane se află 
de-a lungul DJ122, între Baraolt şi Biborţeni, numerotate în tabel cu 14 şi 15. Ele ar trebui să se 
asemene cu grupul de iviri prin forajele de la Biborţeni. Temperatura apelor este în jurul valorii 
de 16*C, cu oscilaţii de ordinul a 1*C, pH-ul este cel mai mare din depresiune, de 6,61, TDS-ul 
la unul este în jurul a 700 mg/l (nr. 14), la celălalt în jurul a 1760 mg/l, cantitatea de CO» liber 
prezintă variaţii mari de la 220 la 1188mg/l, în schimb cantitatea de HCO; prezintă valori 
ridicate, de până la 2112 mg/l, dar cu variaţii de asemenea mari, de ordinul a 915-922 mg/l 
(tabel 9a şi 9b). Pe baza acestor date, se poate afirma că prin aceste foraje apar la suprafaţă 
apele amestecate ale mai multor acvifere, dar care sunt sub influenţa aceloraşi elemente 
enumerate la evaluarea datelor de la forajele din Biborţeni. 

Din această evaluare a principalelor caracteristici se pot extrage o serie de concluzii. Se 
confirmă presupunerea formulată anterior, referitoare la aviferele din care provin apele minerale 
ale Depresiunii Baraolt, adică din flişul Cretacic şi din nivelele vulcano-sedimentare. 

Cele provenind din rocile Cretacice au temperaturi ce depăşesc 15 -16*C, au un pH în 
jurul valorii de 6-6,2, sunt bogate în săruri minerale, TDS-ul depăşeşte valoarea de 1000 mg/l, 
dioxidul de carbon liber prezintă valori ridicate, ce depăşesc 1300-1500 mg/l, iar cantitatea de 
HCO; oscilează în jurul valorilor de 1800-2500 mg/l. Aceste iviri sunt artificiale, adică ivite 
prin forajele executate la Tălişoara (numerotate în tabel cu 9 şi 10), ivirile de la Racoşul de Sus 
(numerele 11, 12), şi de la Vârghiş (numerotat cu 1), ultimele trei au ieşit la suprafață după 
închiderea minelor. 

Cele care provin din nivelul vulcano-sedimentar inferior prezintă temperaturi în jurul 
valorilor de 10-12*C, cu oscilaţii sezoniere de ordinul unui singur grad Celsius, pH-ul este puţin 
mai acid decât la precedentele, cu valori între 5,53-6,1, sunt mediu mineralizate, cu TDS între 
500 şi 1000 mg/l, bogate în CO» liber: 1100-1800 mg/l şi cu cantități de carbonaţi (HCO3) în 
scădere de la sud la nord, de la 1220 la 793 mg/l, pe măsura creşterii grosimii acestul nivel 
litologic. Aceste izvoare se situează în bazinul vestic de-a lungul pârâului Cormoş şi în bazinul 
estic, de-a lungul pârâului Baraolt, până în apropierea localităţii Herculian. 

O grupă aparte de iviri, ce se detaşează de celelalte, este reprezentată de cele din 
apropierea localităţii Herculian. Având în vedere temperaturile apelor în jurul valorilor de 10- 
14°C, cu oscilaţii ce pot ajunge şi la aproape 7°C, pH-ul ce poate coborî până la 5,25, slaba 
mineralizare (TDS-ul sub 500 mg/l), conţinut mic de carbonați (HCO3 între 700 şi 366 mg/l), 


dar foarte bogate în CO» liber (între 1500-2200 mg/l), se poate afirma că ele provin din acvifere 

cantonate în nivelul vulcano-sedimentar superior, ce are aici grosimi de 30-40 m (László A., 
1999). Având în vedere apropierea aparatului Cucu, emanaţiile de CO» sunt deosebit de active şi 
nu se poate exlude nici presupunerea că unele ape minerale sunt iviri ale freaticului puternic 
bicarbonatat. 

Între apele minerale ale Depresiunii Baraolt se disting cele din strangularea de la 
Biborţeni, ale căror caracteristici se datorează factorilor enumeraţi, şi care au fost atât de 
apreciați încât sunt singurele care se valorifică industrial. 

Celelalte ape minerale înşirate de-a lungul faliei V-E au pH-ul, TDS-ul şi carbonaţii net 
diferiți, argumente pe baza cărora se poate afirma că aparțin la acvifere diferite. Cel de la 
Băţanii Mari (numerotat cu 35) provine din nivelul vulcano-sedimentar superior, iar cel de pe 
valea pârâului Sugo din apropierea flişului Cretacic. 

În timpul evaluării proprietăţilor fizice şi chimice menţionate s-a urmărit şi relevarea 
unor corelaţii între ele. În timpul măsurătorilor s-a putut observa o modificare a pH-ului, odată 
cu modificarea temperaturii. Dar la analiza amănunţită a datelor, această observaţie s-a dovedit 
eronată, întrucât rata de scădere a temperaturii apelor în timpul iernii nu implică şi o rată 
asemănătoare de creştere a pH-ului. Un argument în plus provine din analiza izvoarelor cu 
temperatură constantă sau chiar în creştere ale căror pH a crescut pe timpul iernii. S-a încercat 
stabilirea de legături între scăderea cantității de CO» liber pe timpul iernii şi scăderea TDS-ului 
şi a cantităţii de carbonaţi, şi creşterea valorii pH-ului, dar şi aici datele sunt contradictorii. 
Există cazuri când cantitatea de CO, liber rămâne constantă, TDS-ul se modifică insignificant, 
cantitatea de carbonaţi rămâne constantă, iar valoarea pH-ului creşte cu aproape o jumătate de 
unitate. În această ordine de idei se poate afirma că este necesar un şir mai lung de date cel puţin 
sezoniere, pentru a se putea stabili eventualele corelaţii între aceste proprietăți fizice şi chimice 
şi pentru eventualele ritmicităţi în activitatea acestor manifestări postvulcanice 

În concluzie, se poate afirma că, în ansamblul său, componenta hidrică a subsistemului 
Depresiunii Baraolt este autoorganizată pe trei niveluri (curgător, stătător şi subteran). 
Elementele şi caracteristicile sistemului hidric, conferă acestuia unicitate şi sunt, pe de o parte 
un rezultat şi pe de altă parte, vectori de materie şi energie, iar pe baza acestora se pot desfăşura 
alte procese, fenomene care se răsfrâng în anumite moduri de manifestare a celorlalte 


componente. (harta 22). 

7.4. Corelaţii între climat — relief şi scurgere 
Climatul este acel element al geocomplexului depresiunii prin care se realizează un aport 


de energie şi materie. Acest aport se concretizează atât prin cantitatea de radiaţie solară cât şi 
prin cea de precipitații care cad pe întreaga suprafaţă a arealului aflat în studiu. Recepția apei se 
realizeză de către totalitatea asperităţilor ce compun relieful şi aceasta în funcție de calitățile 
hidrice de care dispune (ex. compactitate, higroscopicitate, permeabilitate), în funcție de rocă şi 
tipul de sol reţine apa până la un anumit punct apoi contribuie la realizarea scurgerii de 
suprafaţă. În continuare, aceasta tot în funcţie de alte caracteristici ale aceleiaşi suprafeţe (ex. 
orientare, grad de înclinare) contribuie la organizarea unei rețele a scurgerii şi anume rețeaua de 
ape curgătoare. 

Dacă dintre cele trei componente, între care se precizează încă o dată, sintetic, 
multitudinea de legături reciproce, se are în vedere relieful şi scurgerea, se poate afirma că 
grabenele principale, care concretizează cele două bazine ale depresiunii, sunt în acelaşi timp şi 
văile a două ape curgătoare importante, respectiv Cormoşul şi Baraoltul. Se relevă în acest mod 
înlănțuirea de relații cauzale între tectonica rupturală, structura de grabene şi dirijarea 
scurgeriipe direcția N-S aferentă lor. Aşa cum s-a mai precizat, sunt puţine acele ape curgătoare, 
care nu se dirijează pe grabene sau rupturi tectonice. Aşa este cazul pârâurilor Szőlőmáj, Fierul, 
Nadas, Cărbunarilor, Agriş, Hotarului, Dung6 în bazinul vestic, apoi Ulmului, Românilor, 
Pârâul Mare, Bodoş, Fierarului, în bazinul estic. Toate acestea sunt mici, iar unele chiar pot seca 
în lunile august şi septembrie (ex. Sz6lOmâj, Fierul, Cărbunarilor, Dung6, Românilor, 
Fierarului). În acest caz este vorba de o corelaţie între climă şi scurgere. În ambele bazine 
depresionare, în aceste luni, se înregistrează una din minimele de precipitații ale unui an, iar 
aceste pârâuri au alimentare nivo-pluvială, cea subterană fiind foarte slabă. 

Revenind la aceeaşi înlănțuire de relații amintite anterior, se mai pot evidenția şi alte 
aspecte. 

Între principalele ape curgătoare ale depresiunii sunt unele care după ce urmează direcția 
uneia dintre falii se reorientează pe o alta. Aşa este cazul Oltului, care după ce urmează dispre 
sud spre nord sistemul fractural al Cormoşului (G8) se reaşeză pe falia crustală V-E (G7) 
urmând-o pe aceasta către vest spre defileul de la Racoş. O altă apă curgătoare cu comportament 
similar este Baraoltul, care după ce urmează spre sud replica paralelă a sistemului fractural al 
Cormoşului din bazinul depresionar estic (927) se reorintează pe aceeaşi falie crustală (G7) 


urmându-şi cursul spre vest. 

În ambele bazine s-au format areale de confluență chiar deasupra sau în apropierea 
întretăierii principalelor fracturi. În bazinul vestic, Baraoltul şi Cormoşul debuşează în Olt, în 
apropierea intersecţiei G8 cu G7, iar în bazinul estic confluează Baraoltul cu Ozunca, Pârâul 
Băţani, Bodoş, şi Pârâul Mare în apropierea întretăierii replicii paralele a sistemului fractural al 
Cormoşului (27) cu falia crustală V-E (G7). 

În capitolul destinat hidrografiei s-a stabilit pe baza variațiilor de debit şi al distribuţiei 
lor pe timpul unui an că, alimentarea pârâurilor din depresiune este una nivo-pluvială cu aport 
însemnat din apele subterane. 

Valorile minime ale debitelor din lunile de iarnă indică o blocare a scurgerii datorită 
cantonării precipitațiilor căzute într-un strat de zăpadă consistent (temperaturi medii lunare 
negative). Din topirea acestui strat (creşterea temperaturilor medii lunare) rezultă scurgerea 
bogată (debite mari) în timpul primăverii — alimentare nivală. Apoi regimul ciclonic din lunile 
mai-iunie menţine sau ridică şi mai mult debitele, pentru ca cel anticiclonic din august- 
septembrie să ducă la scăderea lor şi instalarea unor minime (alimentare pluvială). 

Există diferenţe între pârâurile mari ale bazinului vestic şi ale celui estic, în ceea ce 
priveşte momentele instalării debitelor extreme, ca o reflexie a unor elemente ale reliefului pe 
care se dezvoltă bazinele de recepţie ale acestora. Pe de altă parte, altitudinea influențează 
temperatura, care la rândul său se reflectă în starea de agregare a precipitațiilor, apoi în durata 
de menţinere a stratului de zăpadă Și în intensitatea evapotranspirației. 

În aceste înlănţuiri cauzale, dacă se consideră perechea relief-scurgere, din perspectiva 
componentei apă, aceasta din urmă se defineşte ca agent de modelare, care execută toate cele 
trei procese - eroziune, transport şi acumulare. Astfel ea duce la formarea şi evoluţia uneia 
dintre cele mai răspândite forme de relief - cel fluvial. 

În cazul Depresiunii Baraolt scurgerea se desfăşoară în funcţie de o serie de coordonate 
preexistente, organismele fluviale exprimându-se în acord cu ele şi ducând la organizarea unui 
relief fluvial propriu acestei arii. În acest sens se pot scoate în evidenţă câteva caracteristici ale 
acestuia: văile au deja profil în U la intrarea în perimetrul aflat în studiu, lățimea lor şi implicit a 
luncilor lor creşte de la intrare spre colector, scăderea în altitudine a interfluviilor în acelaşi 
sens, albiile minore meandrează doar în apropierea arealelor de confluență, în profilele 
longitudinale ale talvegurilor porțiunile abrupte şi cele orizontale alternează, cele orizontale sunt 
caracteristice confluențelor. De asemenea, se pot pune în evidenţă diferențieri între bazinul 
vestic şi cel estic, în ceea ce priveşte coeficientul de meandrare, mai mare în primul, mai mic în 


ultimul, apoi în originea şi dispunerea teraselor. 

CAPITOLUL 8. VEGETAȚIA ŞI FAUNA 


8.1. Vegetaţia 
Această componentă reflectă majoritatea relațiilor, condiționărilor, interacțiunilor, 


proceselor autoorganizatorice, ce s-au stabilit de-a lungul timpului între componenţii abiotici şi 
biotici, precum şi procesele, relațiile şi condiţionările stabilite între aceste două categorii, 
respectiv între acestea şi factorul antropic. 

Studii amănunțite de floră în Transilvania, inclusiv în Depresiunea Baraoltului au fost 
făcute începând din secolul al XVII-lea de către Benkő J. (1740, Brăduț — 1814, Aita Medie), 
preot reformat, botanist, istoric şi lingvist. El a fost primul, care a făcut cunoscută, în limba 
maghiară, sistematizarea lui Linné. În 1783 se publică la Bratislava un volum de al acestuia care 
cuprinde numele a peste 1000 de plante în limbile latină, maghiară, germană şi franceză. 
Lucrările sale de botanică despre Transilvania (inclusiv Depresiunea Baraolt) au fost folosite şi 
citate atât de discipolii săi Peter Sigerus, Michael Fuss, cât şi de Samuel Micu Klein. 

În a doua jumătate a secolului al XIX-lea flora Transilvaniei este descrisă de K. V. 
Marilaun (1867), F. Pax (1898, 1908), apoi în 1885 A. Bedő întocmeşte o „Hartă a pădurilor din 
Transilvania” la scara 1:360.000. 

În perioada interbelică şi postbelică apar lucrările de mare amploare despre flora întregii 
Românii, inclusiv de cartografiere a vegetației, ale lui Enculescu P. (1938), Prodan I. (1939), 
Doniţă N. şi colaboratori (1960, 1976), I. Șerbănescu (1976), (după Tratatul de Geografia 
României vol I. Geografia Fizică, 1983). 

Dacă se face referire, strict la Depresiunea Baraoltului şi zonele sale limitrofe, trebuie 
menţionaţi Rácz G., Füzi J., Kisgyörgy Z., Csedó C., Giurgiu M., Rácz Erzsébet Johanna (1969, 
1971, 1972), Lőrincz S. (2003). 

Depresiunea Baraoltului aparține regiunii fitogeografice central-europene, provincia est- 
carpatică, districtului munților Gurghiului, Harghitei şi Perşanilor (Geografia României, vol.I 
1983). Formatiunea vegetală reprezentativă este cea de pădure (de altfel şi denumirea zonei 
etnoculturale de care aparține depresiunea este de „Ținutul Pădurilor”), alcătuită în principal din 
gorun (Quercus petraea), atât ca gorunete pure, cât şi în amestec cu artar (Acer negundo), ulm 
(Ulmus glabra), frasin (Fraxinus excelsior pendula), chiar şi carpen (Carpinus betulus) 
respectiv fag (Fagus silvatica). Se pot menţiona şi alte specii de foioase care cresc în aceste 
păduri, cum ar fi: fagul sângeriu (Fagus purpurea), arțarul dulce (Acer saccharum), plop 


(Plopulus tremula), mesteacăn (Betula pendula). 


208 


În aceste păduri se dezvoltă şi un bogat strat de subarbustiv, reprezentat de corn (Cornus 
mas), alun (Corylus avellana), salbă moale (Evonymus europaeus), călin (Viburnum lantana). 
Pătura de erbacee cuprinde specii corespunzătoare genurilor Festuca, Poa, apoi plante de 
primăvară: ghiocei (Galantus nivalis), brebenelul, (Corydalis solida), vioreaua (Scillia bifolia), 
steaua galbenă a Bethlehemului (Gagea lutea), Waldsteinia ternata, crucea voinicului (Hepatica 
transsilvanica). 

Aceasta ar trebui să fie vegetația naturală a regiunii, provinciei şi districtului 
fitogeografic în care se încadrează Depresiunea Baraoltului. Însă particularităţile locale legate 
de factorii abiotici, dar mai ales antropici au făcut să apară modificări în aspectul şi compoziția 
vegetației actuale. 

Între factorii abiotici specifici ai depresiunii, care introduc modificări în acest sens, se 
pot remarca câţiva. Ecartul de altitudine cuprins între punctele de cea mai mică şi cea mai mare 
altitudine, respectiv 463 şi 728 m, modifică compoziţia pădurii pure de gorun într-o pădure de 
amestec, unde apar şi carpenul, mesteacănul, chiar şi fagul. Expoziţia versanților are efectul de a 
păstra gorunetele pe cele sudice şi vestice, pe când pe cele estice şi nordice predomină pădurile 
de amestec cu apariția carpenului şi fagului. De altfel în văile umbrite această specie poate 
produce petice de făgete pure. Excesul de umezeală din apropierea izvoarelor, în lungul albilor 
minore ale apelor curgătoare duce la apariţia asociațiilor de plante higrofile, cum ar fi arinul 
(Alnus glutinosa) — în zonele cu altitudini mai mari de 550-600 m — şi mai multe specii de salcie 
(Salix). 

Cel mai mare efect în modificarea elementelor floristice ale depresiunii l-a avut 
activitatea umană, atât în mod direct: defrişări, desţeleniri, modificarea albiilor minore, 
deschideri de cariere, apoi prin introducerea unor plante de cultură, a unor specii exotice, 
împăduriri cu specii nespecifice arealului, abandonarea unori terenuri folosite în trecut ca arabil, 
fâneață sau păşune, cât şi indirect, prin aportul adus de schimbările climatice. 

Având în vedere aceste aspecte tabloul vegetației actuale se prezintă cu totul diferit de 
cel ce ar trebui să existe în mod natural. Astfel, în urma activității umane pădurea, care ar trebui 
să fie formațiunea vegetală dominantă, s-a menținut doar pe arealele pe care nu se putea 
desfăşura activitate agricolă. Restictivitatea pentru această activitate este dată de unele elemente 
ale reliefului, cum ar fi panta (în special cele mai mari de 15°), orientarea şi altitudinea. 

În asemenea condiţii cele mai întinse păduri sunt pe versanţii de orientare nordică, nord- 
estică, estică şi vestică ai văilor care brăzdează platoul vulcanic din nord-estul bazinului estic 
(văile pâraielor Bradul Mare, Ulmul), precum şi fruntea de orientare vestică a acestui platou. Ca 


şi compoziţie arboricolă în aceste păduri predomină, pe versanţi de orientare vestică, gorunul 

(Quercus petraea) dar şi în amestec cu arțarul (Acer negundo) şi frasinul (Fraxinus excelsior 
pendula), iar pe celelalte se dezvoltă fagul (Fagus silvatica), formând făgetele pure, dar şi în 
amestec cu carpenul (Carpinus betulus). Tot în bazinul estic aceste păduri ocupă areale mult 
mai mici pe versanţii de orientare estică, sud-estică, sudică, cu pante mai mari de 15°, ai micilor 
văi cu ape semipermanente ce coboară de pe Dealul Românilor (660,5 m). În sudul acestui 
bazin sunt de asemenea doar petece pe locurile mai abrupte ale versanților nordici ai Dealurilor 
Cinodului, apoi pe culmea şi aceiaşi versanţi ai dealului Mestecănişului Mare (626,3 m). În 
acest ultim caz predomină fagul. 

În bazinul vestic nu mai sunt păduri compacte din cauza faptului că aici arealele cu 
pante mai mari de 15* sunt mai reduse şi se regăsesc doar insular. Cele mai caracteristice sunt 
pe versanţii abrupți de orientare nordică, nord-vestică şi sudică ai văii pârâului Agriş, versanţii 
abrupți ai părăului Szőlőmáj, porțiuni din versantul nord-vestic al Dealului Biborţeni Nord-Vest 
(701,4 m), versanții estici, mai abrupți, situați la peste 550 m altutudine ai pârâului Dungó. 
Aceste petece au aceeaşi compoziţie: gorun, arțar, frasin, carpen, ulm, mai puţin fag. 

Luate în ansamblu toate arealele de pădure ce se regăsesc în prezent pe teritoriul 
delimitat al Depresiunii Baraolt însumează doar 3,9 km", adică 2,7% din suprafaţa sa totală 
(harta 23). 

În afara acestor areale unde vegetaţia de pădure s-a menţinut, mai există porțiuni de 
versanți unde panta nu permite desfăşurarea de activităţi agricole, dar totuşi ele au fost defrişate. 
În aceste locuri se dezvoltă o vegetaţie de arbuşti şi arbori de mică înălţime. Această formaţiune 
vegetală se găseşte pe tot cuprinsul depresiunii, formând crânguri (nu cu sensul de pădure 
tânără) de versant şi având în compoziţie păducelul (Crataegus oxyacantha), cornul (Cornus 
mas), părul pàduret (Pyrus pyraster), călinul (Viburnum lantana), salba mare (Euonymus 
europaeus), porumbarul (Prunus spinosa), măceşul (Rosa canina), socul (Sambucus nigra). 
După secolul al XVII, când a fost adus în Europa, în cadrul acestei formațiuni vegetale se 
dezvoltă foarte bine salcâmul (Robinia pseudoacacia). 

Crângurile cu această compoziţie vegetală ocupă în total 2,7 km’, adică cca. 1,9% din 
suprafaţa totală a depresiunii (harta 23). 

De-a lungul apelor curgătoare, a canalelor construite în diverse scopuri (desecare, 
alimentarea morilor), a albiilor artificiale, pe malurile celor stătătoare, pe suprafeţele pe care în 
trecut au funcţionat bazine pentru topirea inului şi cânepii, pe arealele cu scufundări din 
perimetrele miniere, se dezvoltă o vegetaţie higrofilă. Această formațiune cuprinde în mare 


parte sălcii de diferite specii (Salix gen.), apoi la altitudini ce depăşesc 550 — 600 m arini (Alnus 

glutinosa), diferite specii de papură (Typha gen.), stuf (Phragmites australis), rogoz (Carex 
gracilis), pipirig (Juncus effusus), păiuşul bălților (Deschampsia caespitosa). 

Dacă se însumează toate arealele cu această formaţiune vegetală se ajunge la 7,7 km2, 
adică cca. 5,4% din suprafaţa depresiunii, ceea ce este aproape dublul suprafeţelor acoperite de 
formațiunea pădurilor de foioase (harta 23). 

În urma celor menţionate anterior se conturează, pentru restul teritoriului aflat în studiu, 
formațiunea vegetală dominantă ce a rezultat din activitatea îndelungată a omului: cea a 
pajiştilor secundare. Ea cuprinde atât elemente caracteristice pajiştilor de munte, pajiştilor de 
deal şi podiş căt şi elemente floristice de silvostepă şi de stepă. Terenurile ocupate de acesta au 
căpătat de-a lungul vremii diverse utilizări: arabil, livadă, păşune, fâneaţă, apoi perimetre 
ocupate de construcţii (inclusiv vetre de localităţi), drumuri, căi ferate. 

Elementele floristice cu rol indicator pentru pajiştile montane şi care se regăsesc în 
Depresiunea Baraolt sunt: păiuşul roşu (Festuca rubra), păiuşul de livadă (Festuca pratensis), 
iarba câmpului (Agrostis tenuis), negara (Nardus stricta), firuţa (Poa pratensis), trifoiul roşu 
(Trifolium pratense), trifoiul alb (Trifolium repens), iarba cerbilor (Cynosuras cristatus), 
ovăscior auriu (Trisetum flavescens). Pentru elementele pajiştilor de deal şi podiş se pot aminti: 
iarba calului (Festuca rupicola), rotacelele (Achillea ptarmica), cimbrişor (Tymus pannonicus), 
anglica (Filipendula vulgaris), coada şoricelului (Achillea setacea), sulițica (Dorycnium 
herbaceum), sparceta (Onobrychtis viciifolia), ruscuţa de primăvară (Adonis vernalis), sadina 
(Chrysopogon gryllus), apoi păpădia (Taraxacum officinale), cicoarea (Cichorium intybus). 
Elementele provenind din zona de silvostepă şi stepă sunt reprezentate de păiuşul stepic 
(Festuca valesiaca), hiruşor (Poa annua), zizania (Lolium perene), pir târâtor (Agropyron 
repens), golomatul (Dactylis glomerata), iarba câmpului de stepă (Agrostis stolonifera), 
flocoşica (Holcus lanatus), ovăzcior (Arhenatherum elaticus), bucăţelul (Agrostis canina), 
dediţelul mare (Pulsatilla grandis). 

La limita sud-vestică a depresiunii, pe versantul sudic al Dealului cu Păr (627 m), (parte 
a glacisului munţilor Perşani), la altitudini cuprinse între 550 şi 600 m pe un areal de cca. 2,5 
ha creşte dediţelul negru (Pulsatilla negricans). Acesta este singurul areal din depresiune cu 
acest element tipic se stepă, şi din acest motiv întreaga arie a fost declarată ocritită prin 
Hotărârea Consiliului Judeţean Covasna nr. 39/ 27 iulie 2001. 

Pe lângă aceste elemente floristice ale formaţiunii vegetale de pajişti secundare merită a 
se menționa şi acele elemente care înfrumuseţează peisajul în timpul perioadelor lor de 
vegetație prin flori multicolore: stânjenelul (ris pumila), zambila moţată (Muscari racemosum), 


straşnicul (Asplenium ranunculoides), splina (Chrysosplenium alternifolium), păştiţa galbenă 

(Anemone ranunculoides), grâuşorul sau untişorul (Ranunculus ficaria), ciuboţica cucului 
(Primula veris), plămânarica (Pulmonavia officinalis), clopoței carpatici (Campanula 
carpatica), margaretele, (Leucanthenim vulgare), toporaşi (Viola odorata). 

Aşa cum s-a menţionat anterior, terenul pe care această formaţiune vegetală se dezvoltă, 
prezintă diferite moduri de folosință. Cea mai mare suprafață este ocupată de terenurile arabile 
şi de fânețe, care însumează împreună cca. 88,9 km, urmate de păşuni având cca. 24,6 km?, 
apoi vetre de localităţi şi perimetre construite cu cca. 12,4 km’, drumuri şi căi ferate cu o 
suprafață de 3,1 km’. Cea mai mică suprafață este ocupată de livezi de meri, doar 0,82 km, care 
se întind pe versanţi cu expoziţie sudică. În prezent acestea sunt folosite ca şi fânețe, întrucât 
pomii sunt bătrâni şi bolnavi. Potential pentru practicarea pomiculturii există, chiar şi un soi de 
măr ce pretează foarte bine la condiţiile locale, (soiul Budai Domokos), care a fost obţinut la 
începutul secolului al XX-lea de pomologul şi geologul Budai Jozsef (1850 — 1939), chiar la 
Bodoş. 

În afara plantațiilor de pomi fructiferi, intervenţia omului, ca modificator al covorului 
vegetal, se manifestă cel mai bine în interiorul şi în imediata apropiere a vetrelor localităților. 
Aşa sunt pâlcurile de pini (Pinus silvestris), plantate în 1896 cu ocazia sărbătoririi a 1000 de ani 
de la descălecarea triburilor maghiare în Bazinul Carpatic, la Vârghiş, Căpeni, Biborţeni, 
Băţanii Mari, Băţanii Mici, Herculian. Tot în această categorie intră şi plantațiile de molid 
(Picea abies) din jurul casei memoriale al povestitorului şi jurnalistului Benedek Elek de la 
Băţanii Mici, apoi cele din jurul sau din apropierea cimitirelor. De menționat aici că în mod 
natural molidul coboară până la 873 m pe Vârful Dealului, parte a horstului interbazinal. 

Între alte specii arboricole exotice care cresc în spaţiile verzi din intravilanul localităților 
se pot menţiona: laricele (Larix decidua), teiul (Tilia cordata), castanul sălbatic (Aesculus 
hippocastanum), oţetar roşu (Rhus typhina), magnolia (Magnolia gen.) tuia orientală şi cea 
occidentală (Thuja orientalis, Thuja occidentalis). 

În concluzie, pe fondul regiunii fitogeografice central-europene, al provinciei est- 
carpatice, al districtului Munţilor Gurghiului, Harghitei şi Perşanilor, formațiunile vegetale care 
se dezvoltă în Depresiunea Baraoltului sunt diversificate. Aceasta rezultă pe de o parte din 
caracteristicile strict locale ale factorilor fizico-geografici, ce se reflectă prin satisfacerea 
necesităţilor fiziologice ale plantelor, iar pe de altă parte din intervenţia omului asupra covorului 
vegetal natural. Se pot pune în evidență cinci formaţiuni vegetale distribuite ca urmare a 
variabilității factorilor amintiți şi ca urmare a intervenției omului, astfel: formațiunea pădurilor 


de gorun şi de amestec cu alte foioase, formațiunea crângurilor de versant, formațiunea 

plantelor higrofile, formațiunea pajiştilor secundare cu diverse moduri de folosință şi 


formațiunea plantelor exotice din intravilanele localităţilor (harta 23). 


8.2. Fauna 
Ca şi în cazul plantelor, răspândirea lumii animalelor este o reflectare tot a necesităților 


lor strict biologice: temperatură, apă, hrană. Modul în care sunt satisfăcute primele două este 
rezultatul interacțiunii factorilor abiotici. Totodată însăşi hrănirea animalelor este un proces de 
stabilire a unor relaţii biotice — lanţuri trofice, care se poate simplifica într-un raționament: aria 
de răspândire a hranei, calitatea habitatului, şi modul în care se poate ajunge la ea poate defini 
aria de răspândire, habitatul animalului în speță. În aceste relaţii omul a intervenit brutal prin 
distrugerea habitatelor, domesticirea sau strămutarea forțată a unor specii, astfel încât animalele 
au fost forţate să se adaptaze la un mediu de viaţă artificializat. În acest sens particularităţile 
strict locale ale factorilor abiotici, biotici şi antropici introduc diferențieri față de marile regiuni 
zoogeografice ale faunei terestre. 

După tratatul de Geografia României vol I. (1983), nu există o „regionare exclusiv 
zoogeografică” a teritoriului României, dar prin apartenenţa sa la Carpaţii Orientali, pe baza 
factorilor abiotici evaluaţi, Depresiunea Baraolt se integrează la regiunea palearctică, 
subregiunea eurosiberiană, provincia dacică. 

Transformarea profundă a învelişului vegetal al depresiunii a atras după sine şi o 
schimbare a lumii animale. În locul animalelor caracteristice gorunetelor şi pădurilor de amestec 
gorun si alte foioase, sub influenţa antropizării, există o faună care, pe de o parte, tolerează bine 
sau foarte bine prezența omului, iar pe de altă parte este adaptată pajiştilor secundare, care 
ocupă cea mai mare parte a teritoriului aflat în studiu. Pot exista discuţii în ceea ce priveşte 
diferenţa între speciile care au întregul habitat suprapus acestui teritoriu, cele cu suprapunere 
parțială şi cele care fac doar incursiuni în scopul procurării hranei. 

În continuare se va scorda atenţie elementelor de certă specificitate: reptilele, păsările şi 
mamiferele (din fauna terestră), precum şi ichtiofaunei. 

Cele mai răspândite reptile sunt şopârla de câmp (Larceta agilis), pe pajiştile secundare 
de pe versanţii sudici cu folosinţă de fâneață şi păşune, şarpele de casă (Natrix natrix), în 
arealele umede din lunci, în jurul apelor cantonate în albii părăsite, şi al lacurilor din carierele 
de lignit. 

Lumea păsărilor este bogată în exemplare ale speciilor care sunt caracteristice pădurilor 
de foioase, călătoare, de apă, răpitoare şi, nu în ultimul rând, cele care s-au adaptat foarte bine la 


mediul artificializat din localități. 

Între cele caracteristice acestor păduri şi care cuibăresc în ele sau în crângurile de 
versant se numără: cinteza (Fringilla coelebs), pițigoiul mare (Parus major), mierla (Turdus 
merula), codroşul de pădure (Phoenicurus phoenicurus), ciocănitori (Dendrocopos gen), cioara 
grivă (Corvus cornix), gaița (Garrulus glandarius), coțofana (Pica pica), corbul (Corvus corax), 
cucul (Cucus canorus). 

Specii de păsări călătoare care cuibăresc aici şi sunt legate de zonele umede, deci sunt şi 
păsări de apă: barza albă (Ciconia ciconia) — cu efective în creştere — stârcul cenuşiu (Ardea 
cinerea), găinuşa de apă (Gallinula chloropus), rata sălbatică (Anas platyrhynchos), pescăruşul 
albastru (Alcedo atthis), apoi acelea a căror viată nu este legată strict de aceste zone: rândunica 
(Hirundo rustica), codobatura albă (Motacilla alba), pupăza (Upupa epops), precum şi cele mai 
viu colorate păsări de la noi, prigoriile (Merops apiaster), care au o colonie lângă intersecția Dj 
122 cu De 41, sit declarat ocrotit de Hotărârea Consiliului Judeţean Covasna nr. 39/27 iulie 
2001. Se mai poate menţiona aici faptul că sunt grupuri de rate sălbatice care iernează de-a 
lungul Oltului şi că din luna aprilie a anului 2009, o pereche de lebede (Cygnus olor) se 
odihneşte două-trei săptămâni pe lacul de la Micul Bodoş. 

Între răpitoarele mari trăiesc în depresiune efective însemnate de şoricar comun (Buteo 
buteo), apoi de uliu porumbar (Accipiter gentilis), de cucuvea (Athene noctua), de huhurez 
(Strix gen.). 

O parte însemnată a lumii păsărilor o constituie acele specii care trăiesc în spațiile 

artificializate. Aici aparțin: vrabia (Passer domesticus), guguştiucul (Streptopelia orientalis), 
coțofana (Pica pica), stăncuţa (Corvus monedula). 
Formațiunile vegetale ale depresiunii, cele de la limitele acesteia, ariile antropizate oferă 
habitate variate pentru mamifere. În formațiunea de pădure trăiesc: mistrețul (Sus scrofa), 
veverița roşcată (Sciurus vulgaris), pârşul mare (Myoxus glis), iar ursul brun (Ursus arctos) face 
dese incursiuni în căutare de hrană, în special toamna, când în crângurile de versant se coace 
părul sălbatic. Tot în acest scop al căutării de hrană apare, dar numai iarna, lupul (Canis lupus). 

În crângurile de versant îşi găsesc adăpost căprioara (Capreolus capreolus), vulpea 
(Vulpes vulpes crucigera), nevăstuica (Mustela nivalis), dihorul (Mustela putorius), iepurele de 
câmp (Lepus europaeus), iepurele de vizuină (Oryctolagus cuniculus). 

Pentru pajiştile secundare caracteristice sunt şoarecele de câmp (Microtus arvalis) şi 
chiţeanul (Crocidura leucodon). De-a lungul pâraielor mari şi al Oltului trăiesc: vidra, (Lutra 
lutra) şi mai nou bizamul (Ondrata zibethica). În anul 2008 de-a lungul pârâului Vârghiș a fost 
repopulat castorul european (Castor fiber), iar de aici s-a răspândit în celelalte pâraie (Cormoş 


şi Baraolt), precum şi într-una din belciugele Oltului de lângă vărsarea Cormoşului. 

Între mamiferele care trăiesc în ariile antropizate se pot menţiona: şoarecele de casă 
(Mus musculus), șobolanul cenuşiu (Rattus norvegicus), ariciul (Erinaceus concolor). În zonele 
mai liniştite de la marginea localităților, în podul imobilelor trăieşte jderul de copac (Martes 
martes), iar în căutarea hranei aici mai pătrund frecvent nevăstuica (Mustela nivalis) şi dihorul 
(Mustela putorius). 

Apele curgătoare şi stătătoare ale depresiunii sunt populate de peştii caracteristici 
zonelor deluroase. În pâraie trăiesc: cleanul (Squalius cephalus), mreana (Barbus barbus), 
scobarul (Chondrostoma nasus), avatul (Aspius aspius), porcuşorul (Gobio gobio). La limitele 
dinspre nord şi est ale depresiunii pătrunde păstrăvul indigen (Salmo trutta). În apele stătătoare 
trăiesc: carasul (Carassius gibellio), crapul (Cyprinus carpio), linul (Tinca tinca), cosacul 
(Abramis ballerus), soretele (Lepomis gibbosus), bibanul (Perca flavescens), ştiuca (Esox 
lucius). Trebuie menționat şi faptul că până la mijlocul anilor ‘70 ai secolului trecut, când 
combinatul de celuloză de la Zărneşti a poluat Oltul în acest râu a trăit şi somnul (Silurus 
glanis). 

În concluzie, fauna actuală a Depresiunii Baraolt reflectă procesul de transformare, de 
organizare a teritoriului pe care l-a efectuat omul începând de la apariția sa. Animalele 
caracteristice unei păduri de gorun şi gorun în amestec cu alte foioase s-au retras în arealele în 
care această formaţiune s-a menţinut, iar în pajiştile secundare au apărut specii caracteristice 
zonelor de stepă şi sivostepă. Suprapunerea suprafeţelor antropizate peste habitatele naturale a 
dus la procese de adaptare, prin care unele mamifere ca nevăstuica, dihorul, jderul de copac se 
regăsească în interiorul ariilor construite, iar poluarea a avut ca efect dispariția somnului din 
apele arealului. Schimbările climatice au condus la pătrunderea de noi specii, cum ar fi bizamul. 
Se poate nota ca efect pozitiv al omului repopularea castorilor europeni, care s-au extins în mai 


multe zone cu vegetație higrofilă. 

CAPITOLUL 9 — EVALUAREA COMPONENTIEI EDAFICE 


Pentru descrierea solurilor din Depresiunea Baraoltului au fost folosite studiile şi hărțile 
pedologice elaborate între anii 1965 — 2000 de către Oficiul de Studii Pedologice şi 
Agrochimice Braşov. Componentele geocomplexului depresionar, cu caracteristicile lor proprii 
(evaluate în capitolele precedente), în calitate de factori pedogenetici, au contribuit şi contribuie 
la acele procese prin care se individualizează solurile specifice acestui areal. 

Studiile întreprinse de OSPA Braşov au pus în următoarele procese pedogenetice 
specifice depresiunii: 

1. argiloiluviere cu bioacumulare moderată, slab-puternic acidă, formarea şi migrarea 
argilei în orizontul Bt; 

2. brunificare cu bioacumulare slab-moderat acidă şi acumulare de mull specifică 
eutricambisolurilor; 

3. brunificare cu bioacumulare acidă şi acumulare de mull acid-moder, specifică 
districambisolurilor; 

4. gleizare pe terenurile cu exces de umiditate; 

5. acumulare de humus huminic pe rocile carbonatice, determinată de abundența de ioni 
de Ca”; 

Solurile arealului aflat în studiu vor analizate la nivel de clasă, tip şi, acolo unde se 
impune, de subtip. 

Dacă se suprapun hărţile solurilor, cea geomorfologică şi hipsometrică, pe teritoriul 
Depresiunii Baraolt se pot deosebi trei sectoare pedogeografice: sectorul luncilor, sectorul 
teraselor fluviale şi fluvio-lacustre şi sectorul versanților divers înclinați şi al culmilor rotunjite. 

Primul sector ocupă luncile Oltului, ale pârâului Baraolt, ale afluenților săi, ale 
Cormoşului şi afluenților şi Vârghişului. Aici s-au identificat tipurile de aluvisol şi entiantrosol 
(tehnosol — SRTS 2012) din clasa protisolurilor, precum şi gleisolul din clasa hidrisolurilor. 

Aluvisolul din arealele amintite este un sol în stadiu inițial de formare fără diferențierea 
profilului de sol cu un orizont A urmat de depozitele fluviale mijlociu fine, cu apa freatică între 
] şi 5 m. Ele sunt profunde, cu textură asemănătoare depozitelor pe care se formează. După pH 
sunt slab acide, eubazice, bazice, cu predominanţa alcalinității slabe. Fertilitatea lor naturală s-a 
determinat a fi mijlocie-bună. 

Lucrările hidrotehnice din lunca Cormoşului, al pârâului Baraolt şi al râului Olt, 
construcția căii ferate ce leagă Staţia tehnică de gara Augustin, au avut ca rezultat apariția 
entiantrisolului (harta 24). În aceste areale profilul acestui sol este profund, textura fină, iar 


fertilitatea scăzută 

În locurile unde apa freatică se află la o adâncime mai mică de 3 m, şi acolo unde apa 
pluvială poate stagna, apar procesele de gleizare ducând la formarea gleisolului. Acesta ocupă 
suprafeţe întinse în lunca Cormoşului, a Vârghişului şi a Baraoltului, în areale în care panta este 
sub 1°, apa din precipitaţii poate bălti iar apa freatică este la o adâncime relativ mică. În aceste 
lunci s-au săpat canale de desecare pentru reducerea umidității, dar după anul 1990 majoritatea 
au fost astupate. 

Pe glacisul de luncă de la baza Vărfului Bacoş (590,4 m), cu pătrundere până în luncă, 
pe jumătatea nordică a conului de dejecţie al pârâului Agriş şi pe un petec de terasă al pârâului 
Stejarul, de la confluenţa cu pârâul Volal s-a format faeoziomul cambic din clasa cernisolurilor 
(harta 24). În orizontul Am s-a format şi s-a acumulat humus de tip calcic de culoare închisă, iar 
mai apoi acesta a pătruns în orizontul subiacent. Carbonaţii levigaţi în baza profilului de sol 
formează un orizont cambic (Bv). Acest tip de sol este profund cu textură mijlocie şi fină, 
porozitate mică, grad de tasare ridicat, permeabilitate mică, dispunând de un volum edafic mare. 

Cel de-al doilea sector este reprezentat de terase. Pe podul celei fluvio-lacustre de pe 
malul stâng al Cormoşului, de la sud de valea pârâului Agriş cu extensie la nord şi la vest de 
oraşul Baraolt, pe malul drept al Vârghişului, între lunca pârâului Fierul şi intrarea Vârghişului 
în lunca Cormoşului, pe malul drept al pârâului Baraolt între valea Pârâului Mare şi intrarea în 
strangularea de la Biborţeni, pe glacisurile de luncă ce se întind pe de o parte şi alta a luncii 
pârâulu Ozonca între Băţanii Mari şi confluența cu pârâul Baraolt s-au creat condiţiile pentru 
formarea faeoziomului argic tot din clasa cernisolurilor (harta 24). Evoluţia acestui tip de sol 
este asemănătoare cu cel a faeoziomului cambic, doar că în locul orizontului Bv apare orizontul 
Bt argiloiluvial. Aceste soluri au tot textură mijlocie-fină, sunt slab acid-alcaline, cu un conținut 
ridicat de humus (4%). Cele două tipuri de sol din clasa cernisolurilor sunt cele mai fertile din 
Depresiunea Baraolt şi acestea sunt singurele areale ocupate de ele. 

În cel de al treilea sector condiţiile locale de relief, în principal unghiul de pantă, 
orientarea versanților şi altitudinea (trebuie menţionat că în depresiune ecartul maxim de 
altitudine este de doar 265 m), din care decurg caracteristicile locale ale celorlalți factori 
pedogenetici şi activitatea umană, au impus o mai mare varietate de tipuri de sol. 

Clasa luvisolurilor este cea mai bine reprezentată, cu două tipuri de sol fiecare cu două 
subtipuri, ocupând suprafeţe însemnate: preluvisolul tipic, preluvisolul roșcat, luvosolul tipic şi 
luvosolul albic. Aceste soluri sunt relativ vechi, cu evoluție poligenetică. Orizontul Bt 
argiloiluvial s-a format prin levigarea sărurilor pe profil, debazeificarea materialului mineral 
intens alterat şi acumularea mineralelelor secundare migrate din orizontul superior A, relativ 


slab humifer şi acid. 

Preluvosolul tipic se extinde îndeosebi pe pantele cu orientare sudică, vestică, mai puţin 
pe cele estice sau nordice, ale versanților dealurilor depresiunii, atât în bazinul vestic, în golful 
Vârghiş, golful Racoşul de Sus, compartimentul Căpeni, cât şi în bazinul estic pe Dealurile 
Cinodului, baza versanților văii pârâului Baraolt din acest bazin, până în dreptul localității 
Băţanii Mici. În schimb lipseşte în cuveta Bodoş (harta 24). 

Preluvosolul roşcat a evoluat pe culmile şi versanţii nordici, estici, sud-estici, nord- 
vestici ai unor dealuri cum ar fi: Baraolt Nord (575 m), Dealul Viespii (576,5 m), culmea de 576 
m al Dealului Bonţa, poalele Vărfului Cetăţii (614 m), între pădure şi lunca pârâului Baraolt. 
Ocupă suprafeţe destul de mici în bazinul vestic fără a se extinde în bazinul estic (harta 24). 

Luvosolul tipic este prezent pe o suprafață mult mai mare de cât preluvisolul roşcat, de 
fapt ocupă aproape toate glacisurile dealurilor din bazinul vestic, precum şi majoritatea culmilor 
care se situează altitudinal între 580 — 610 m, apoi în bazinul estic pe fruntea de orientare sudică 
a platoului vulcanic din dreptul localităţii Băţanii Mari, în sudul cuvetei Bodoş, pe versanții de 
orientare sud-estică a Dealului Românilor (harta 24). 

Luvosolul albic a evoluat pe culmile dealurilor Doboşeni Nord (641,6 m), Dealul 
Rotund (616,5 m), Mesteacănul Mare (630,5 m), apoi în bazinul superior al pârâului Agriş, 
versanții pârâului Rica de la intrarea în depresiune, căptuşesc aproape în întregime cuveta 
Bodoş. Au o extensiune mult mai mare în bazinul estic ocupând majoritatea versanților şi 
culmilor între 600 şi 670 m altitudine (harta 24). 

Solurile din această clasă, care sunt prezente în depresiune, sunt profunde, cu textură 
mijlocie-fină la suprafață şi fină pe profil, de la slab până la puternic acide cu conţinut mic- 
mijlociu de humus. 

Clasa cambisolurilor este slab reprezentată, eurricambisolul ocupând areale foarte mici, 
ce însumează aproape 0,6 km? în bazinul vestic. Există două asemenea areale la extremităţile 
acestui bazin: unul în sud, pe stânga râului Olt, la capătul vestic al comunei Augustin, la baza 
unui versant de orientare nordică. Celălalt tot la baza versantului de orientare nord-vestică al 
Dealului Fântânii (637,1 m), pe malul stâng al Cormoşului, în dreptul localităților Filia şi 
Brăduț (harta 24). 

Eutricambosolul tipic este un sol mai puţin evoluat, format pe roci şi materiale minerale 
slabe în baze, cu un orizont cambic (Bv) format prin levigarea parțială sau totală a sărurilor din 
profil. Substratul mineral este alterat activ, cu formarea de noi minerale, fără însă ca acestea să 


migreze pe profil. În Depresiunea Baraoltului aceste soluri sunt moderat profunde, au textură 

mijlociu-grosieră cu frecvente materiale scheletice, slab acide, tipul de humus este mull, mull- 
moder. 

Pe versanţii văilor adânci şi umbrite ale platoului vulcanic, unde temperatura medie 
multianuală poate scădea în jurul valorii de 6°C, precipitaţiile sunt ridicate, pe de o parte 
datorită conului de umbră exercitat de culmile de peste 1300 m ale aparatelor vulcanice ale 
Harghitei de Sud cât şi datorită pădurilor de fag, ducând la formarea unui alt tip al clasei 
cambisolurilor, al districambosolului. 

În condiţiile descrise mai sus, transformarea resturilor organice are loc printr-un proces 
mai greoi, astfel humusul se formează încet, acesta fiind alcătuit preponderent din acizi fulvici. 
Predomină, însă, cantităţile mari de materie organică care este în curs de humificare. În ceea ce 
priveşte componenta anorganică a acestui tip de sol, este alcătuit din materiale puternic alterate, 
care împreună cu acizii huminici rămân în partea superioară a solului şi alcătuiesc complexe 
organo-minerale. 

Textura este mijlocie, are un conținut mic de humus, care este de tip mull-moder, cu un 
orizont organic nehidromorf, iar suprafeţele ocupate de acest tip de sol se ridică la 2,2 km”. 

Având în vedere alcătuirea petrografică al platoului vulcanic din vulcano-sedimente cu 
preponderența andezitului piroxenic, rocă efuzivă neutră, aici s-a format andosolul (clasa 
andisoluri). În cazul formării acestui sol este caracteristică debazeificarea şi acidifierea 
puternică, cu acumulare intensă de humus de culoare închisă având un grad scăzut de saturație 
în baze. Textura este nediferențiată pe profil, nestructurată, iar capacitatea de apă utilă, 
permeabilitatea şi porozitatea prezintă valori mari, de asemenea, conține mult humus brut dar 
acid. 

Pe abrupturile de pe marginea platoului vulcanic din nord-est apare litosolul (din clasa 
protisoluri (harta 24). Materialul parental este prezent în primii 40 şi 60 cm, deci profilul este 
puţin profund. Solificarea fiind foarte redusă pare că evoluția solului este într-un stadiu 
incipient. Textura şi structura sunt slab evidențiate, conținutul de humus şi de substanțe nutritive 
sunt reduse şi prezintă o debazeificare puternică. 

Activitatea omului a influențat şi influențează evoluţia solurilor atât prin practicarea 
agriculturii cât şi prin deranjarea totală, decapitarea profilului de sol. În astfel de condiţii, în 
sistemul român de clasificare, a fost nevoie de desemnarea unei alte clase de sol şi anume clasa 
antrisolurilor. 

Într-o depresiune, care este locuită încă din perioada neolitică, unde în prezent există 51 


de localităţi, deci un grad puternic de antropizare, nu poate fi scăpată din vedere această clasă. 

În primul rând, se pot aminti arealele din afara carierelor cu procese geomorfologice 
actuale de eroziune areolară de pe drumurile cirezilor din apropierea fiecărei localităţi, apoi 
alunecările de teren de mici dimensiuni de la Vârghiş, Doboşeni şi versantul drept al pârâului 
Baraoltului între localitățile Baraolt şi Biborţeni. Pe aceste areale, din clasa antrisoluri se 
identifică erodisolul. 

În al doilea rând pe arealele construite ale depresiunii cu lucrări de construcții, cu 
rearanjări ale profilului de sol, cu acoperirea acestuia cu pietriş, beton şi astfalt se identifică 
antrosolurile. 

Solul a suferit cele mai ample transformări pe arealele de exploatări miniere. Suprafaţa 
carierelor Vârghiş, Racoş Vest, evolueză natural în urma abandonării lucrărilor. Procesele de 
solificare de pe halde şi celelalte suprafeţe au început imediat dar nu se pot deosebi orizonturi 
de diagnostic. Cariera de la Bodoş, închisă şi ecologizată, nu a reprimit stratul de sol decopertat 
întrucât acesta nu a fost depozitat separat. Sterilul rearanjat, fără posibilitate de identificare a 
orizonturilor de sol, a fost însămânţat cu trifoi. Pe toate aceste areale evoluția solurilor a 
reînceput şi se poate afirma că acesta se află într-un stadiu incipient. Din această cauză toate 
aceste areale se pot include ca purtăroare ale clasei protisolurilor, a tipului entiantrosol. Acest 
tip de sol se poate identifica şi pe lunca Cormoşului între Staţia de captare a apei şi cariera 
Racoş Sud unde s-au desfăşurat lucrări hidrotehnice de mutare a albiei şi îndiguiri. Digurile au 
fost înălțate prin decapitarea profilului solului preexistent, ca de altfel şi pentru realizarea 
terasamentului căii ferate despre care s-a mai amintit. Lucrări asemănătoare s-au executat şi pe 
lunca pârâului Baraolt între localităţile Baraolt şi Biborţeni, areale care se includ ca aparținând 
acestui tip de sol. 

Aşadar pe suprafața depresiunii se identifică şapte clase şi cincisprezece tipuri de sol: 
clasa protisoluri cu aluvisol, litosol, entiantrisol, clasa cernisoluri cu facoziom cambic şi 
faeoziom argic, clasa luvisoluri, ocupând cele mai mari areale, cu preluvisol tipic, preluvisol 
brun-roşcat, luvosol tipic şi luvosol albic, clasa cambisoluri cu eutricambisol, şi districambosol, 
clasa andisoluri cu andosolul, clasa hidrisoluri cu gleisolul şi clasa antrisoluri cu antrosol şi 
erodosol. 

Dispunerea spaţială prezintă diferențieri evidente între cele două bazine ale depresiunii. 
În bazinul vestic sunt prezente 13 tipuri de sol, din cele 15 identificate, cu extindere destul de 
mare a faeoziomurilor şi luvisolurilor pe când în cel estic sunt 10 tipuri, din cele 15, cu 
extinderea cea mai mare a luvisolurilor şi existenţa unor soluri considerate tipice pentru zonele 


montane şi zone vulcanice — districambosolul şi andosolul. 

Se poate nota o oarecare simetrie a dispunerii tipurilor de sol pe versanții principalelor 
văi, de asemenea o dispunere după orientare: pe versanţii sudici predomină preluvisolul tipic, pe 
cel nordic luvosolul tipic. Părțile superioare ale versanților şi culmile prezintă tipuri de sol mai 
evoluate decât părțile inferioare şi luncile. 

Intervenția omului se evidenţiază atât prin existența clasei antrisolurilor cât şi prin 
entiantrosol din clasa protisoluri. Aşadar, omul, nu numai că a intervenit în pedogeneză pe 
arealele construite dar a creat premisele reîncepererii acestui proces în arealele de exploatare la 


suprafaţă a cărbunelui. 


ze ^A 


9.1. Corelaţii între climat — relief — scurgere — vegetaţie — componenta edafică 
Pedogeneza care se desfăşoară la nivelul unei porțiuni a învelişului geografic, este un 


proces în care se reflectă interacțiunile, condiționările dintre toate componentele sale. Ceea ce 
rezultă este „oglinda”, sinteza concretizată material, a tuturor acestor interacțiuni, corelaţii, 
procese desfăşurate în decursul unui interval de timp. Dacă se reduce scara de abordare la 
nivelul procesului de pedogeneză atunci factori precum litologia şi relieful se consideră a fi 
relativ stabili, iar temperatura, regimul hidric — date de climatul şi scurgerea din arealul 
respectiv — tipul de vegetaţie, activitatea societăţii omeneşti sunt cei care variază mult mai mult. 

În cazul Depresiunii Baraolt deşi au fost amănunţit analizaţi toți aceşti factori, totuşi se 
impune punctarea sintetică a corelaţiilor care se pot între ei şi care au dus la formarea şi evoluţia 
învelişului edafic actual. 

Aşa cum s-a menţionat în capitolul 9, în depresiune, se pot deosebi trei sectoare 
pedogeografice: 1) sectorul luncilor, 2) sectorul terasei fluvio-lacustre şi fluviale şi 3) sectorul 
versanților şi al culmilor. Această divizare este impusă preponderent de către relief. De aceea, 
este necesar să încercăm a pune în evidență modul în care acest factor, interacționând cu ceilalți 
componenți ai geocomplexului, se reflectă în specificitatea edafică a depresiunii. 

1) Sectorul luncilor. Acesta se întinde între 463 m, altitudinea cea mai coborâtă a 
depresiunii, şi altitudinea la care principalele ape curgătoare acced în aria aflată în studiu: 509 m 
(în cazul Vârghişului), 530 m (în cazul Cormoşului şi al Ozuncăi) şi chiar 605 m în cazul 
Baraoltului. Pantele variază între O şi 2°, cu întreruperi — praguri — în care acest declivitatea 
creşte între 2 şi 5°. Densitatea rețelei hidrografice înregistrează cele mai mari valori datorită 
faptului că pe aceste suprafețe apele curgătoare meandrează şi confluează, iar valorile se 
situează peste 2km/km?” ajungând la valoarea mximă de 3,859km/km”. 

Aceste coordonate morfometrice şi morfologice condiționează temperaturi medii anuale 


asemănătoare cu cea de la staţia meteorologică Baraolt (508 m) — 7,8*C. Inversiunile termice, 

caracteristice anotimpului rece, pot rezulta dintr-o oarecare diferență (neverificată nici în teren 
dar nici pe încercările de modelare matemetică) a variaţiei temperaturii cu altitudinea. 

Dacă se face referire la cantitatea de apă ce ajunge pe aceste suprafeţe, ca factor hidric al 
pedogenezei, se poate nota un interval de 628,7 — 674,7 mm precipitații medii multianuale pe 
perioada 2003 — 2010. Având în vedere slaba înclinare a acestor terenuri există o suspiciune de 
stagnare a lor. La această cantitate de apă meteorică se adaugă posibilitatea revărsărilor apelor 
curgătoare la viiturile cauzate ori de topirea zăpezilor ori de cantitățile mari de precipitaţii din 
lunile mai şi iunie. Nu trebuie scăpate din vedere nici apele de şiroire de pe versanți. Astfel 
aportul de factor hidric pe metru pătrat de sol poate să fie mult mai mare decât cel provenit din 
precipitaţii. În asemenea condiţii stagnarea nu mai este o posibilitate ci o certitudine, care se 
reflectă într-unul din pricipalele procese pedogenetice actuale şi anume gleizarea. 

Revărsarea apelor curgătoare la viituri are un alt efect şi anume aportul de substanțe 
minerale — aluviuni. Astfel aceste suprafeţe pot fi acoperite periodic de materialul mineral în 
suspensie adus de apele revărsate. Aceste fenomene pot fi considerate praguri în evoluţia 
solurilor din lunci, iar procesul de pedogeneză reîncepe sub alte dimensiuni după retragerea 
apelor. Aşa se explică faptul că aceste areale sunt acoperite, pe lângă gleisoluri şi de aluvisoluri. 

Dezvoltarea vegetației acestui sector pedogeografic este condiționată în primul rând de 
excesul de umiditate. Pe malurile apelor curgătoare cresc specii higrofile: specii de sălcii (Salix 
sp.), arin (Alnus glutinosa), iar în zonele de băltire temporară papură (Typha gen.) stuf 
(Phragmites australis), rogoz (Carex gracilis), pipirig (Juncus effusus), păiuşul bălților 
(Deschampsia caespitosa). Pe acele areale pe care se întinde aluvisolul sunt pajişti cu 
predominanta ierbii câmpului de stepă (Agrostis stolonifera) şi al pirului târâtor (Agropyron 
repens). 

Materia organică ce se formează din resturile acestor plante este de tip mull, mai ales în 
zonele cu soluri gleice. În general prezintă o activitate biologică bună, iar conținutul de humus 
este în jur de 2% la aluvisoluri şi 3-4% la gleisoluri. 

Se poate conchide că, în cazul sectorului pedogeografic al luncilor, pe lângă relief, 
factorul pedogenetic dominant este apa. 

2) Sectorul terasei fluvio-lacustre şi fluviale. Ecartul de altitudine în care se desfăşoară 
această formă de relief este de cuprins între 465 şi 550 m, puţin mai mare în zona Racoşul de 
Sus, de până la 560 m. În ceea ce priveşte pantele trebuie făcută o distincţie între frunte (6-10%, 
10-15*) şi pod (0-2*). Dacă terenul are o declivitate mai mare de 2°, se pune deja problema 
orientării acesteia faţă de Soare şi a vânturilor dominante. În cazul teraselor situate în 


depresiune predomină orientările sud-vestice, vestice şi sudice. Densitatea reţelei de ape 

curgătoare are valori mici de la 0-1 km/km’ (Tălişoara şi Racoşul de Sus) la 1-2 km/km? în 
arealele în care această formă de relief este străbătută de un afluent scurt semipermanent. 

Condiţiile climatice pot fi caracterizate de valorile elementelor climatice calculate pentru 
stația meteorologică Baraolt, întrucât ea se află pe podul terasei fluvio-lacustre de pe malul 
stâng al Cormoşului (analizate în capitolul 6). 

În asemenea condiţii de relief, temperatură şi precipitaţii vegetaţia teraselor este cea de 
pajişte predominând următoarele specii cu rol indicaror, cum ar fi: iarba câmpului (Agrostis 
tenuis), păiuşul roşu (Festuca rubra), păiuşul de livadă (Festuca pratensis) şi ovăscior auriu 
(Trisetum flavescens). 

Din conlucrarea acestor factori pe acest sector pedogeografic se dezvoltă solul faeoziom 
cambic, iar pe suprafeţe foarte mici şi facoziomul argic, care este predominant. 

Se poate menţiona că diferenţele de insolaţie rezultate din diversa expoziţie la soare, 
care ar trebui să se reflecte în diferenţe de temperatură şi de procese elementare de solificare, nu 
se pun în evidenţă la acest tip şi subtip de sol. Astfel, întreaga arie acoperită de terasa fluvio- 
lacustră din bazinul vestic şi cea fluvială din bazinul estic se remarcă prin evoluţia aceluiaşi 
faeoziom argic. 

Vegetaţia ierboasă, în astfel de condiţii climatice şi de material parental bogat în 
elemente bazice, ajută la formarea de humus mull care, amestecat cu partea minerală a solului, 
conduce la evoluția unor complexe argilo-huminice de culoare negricioasă. Cantitatea de 
precipitații, ce depăşeşte valoarea de 600 mm, este răspunzătoare de declanşarea proceselor de 
iluviere al carbonaţilor (orizont Bv: faeoziom cambic), al humusului, care pătrunde şi în 
orizontul subiacen celui Am, precum şi al argilei (orizont Bt: faeoziom argic). 

Aceste soluri, din sectorul pedogeografic al teraselor, sunt cele mai fertile din 
Depresiunea Baraolt. 

3) Sectorul versanților divers înclinați şi al culmilor, reprezintă cel mai complex sector 
pedogeografic al depresiunii având în vedere faptul că multitudinea de elemente morfografice şi 
morfometrice se reflectă corespunzător prin diversificarea tipurilor din acest sector. 

Altitudinile se înscriu între 550 m şi 728 m iar suprafeţele de teren prezintă o declivitate 
extrem de diversă (cu mențiunea că nu există teren orizontal). Densitatea rețelei hidrografice 
prezintă valorile cele mai mici pe versanţi şi culmi (1-2 km/km”, iar scurgerea medie, la nivelul 
acestora, se situează între 3 şi 4 l/s/km?. 

În ceea ce priveşte factorul climatic, se poate avea în vedere gradientul termic de 0,5- 
0,6*C la 100 m, eventualele diferenţe termice putând apărea în funcție de expoziţie, înclinare, 


creşterea cantității de precipitaţii în corelaţie cu altitudinea (mai ales pe marginea nordică, nord- 

estică şi estică a depresiunii apar asemenea condiţionări impuse de înălțimile (de peste 1000 m) 
ale culmilor Munţilor Harghitei. Pentru perioada în care s-au putut face comparații între valorile 
de precipitaţii înregistrate la posturile pluviometrice Vârghiş (bazinul vestic, 674,7 mm la 494 
m altitudine), Băţani (bazinul estic 628,7 mm la 510 m) şi staţia meteorologică Baraolt (633,7 
mm la 508 m), nu se confirmă o creştere a precipitațiilor în raport cu altitudinea, ci mai degrabă 
influențele montane amintite anterior. 

Vegetaţia existentă înaintea intervenţiei omului a fost cea de pădure de foioase, 
confirmată de existența mullului forestier de culoare brună în profilul de sol, de reacție moderat 
acidă şi slabă saturație în baze, între 20 şi 60%. În prezent aportul de substanţe organice este 
asigurat de pajiştile secundare pe terenuri de fânețe şi păşuni, iar pe cele arabile de fertilizarea 
artificială. 

În acest sector pedogeografic, cu toate că predomină clasa luvisolurilor, se remarcă 
diversificarea pe tipuri şi subtipuri a acestei clase în funcție de altitudine şi de expoziţia 
vesanților. 

Cel mai puțin evoluat, din această clasă, — preluvisolul tipic — ocupă părțile inferioare ale 
vesanților predominant între 480 şi 580 m, foarte rar depăşind 600 m altitudine. Expoziţia 
acestora este în principal sudică, sud-vestică, vestică, dar în bazinul estic sunt prezenţi şi 
versanţi estici şi sud-estici acoperiți cu acest sol. 

Luvosolul tipic a evoluat aproape pe acelaşi ecart de altitudine, dar depăşind mai 
frecvent 600 m, şi pe versanții cu orientare predominant nordică, nord-vestică, nord-estică, unde 
temperaturile sunt mai scăzute, stratul de zăpadă se menţine un timp mai îndelungat şi 
umiditatea este mai ridicată. 

Cu creşterea altitudinii şi implicit a cantităţii de precipitaţii, părțile superioare ale 
versanților şi culmile sunt acoperite de luvosolul albic. La formarea sa a contribuit în mare parte 
ŞI vegetaţia care, şi în prezent, este de pădure, îndeosebi pe culmi. Aceste suprafețe predomină 
în bazinul estic, unde influenţa predominantă nu este cea a expoziţiei versanților ci altitudinea, 
în funcţie de care cresc cantitățile de precipitații şi se intensifică procesele de iluviere. Acest tip 
de sol este cel mai evoluat din clasa luvisolurilor. 

Platoul vulcanic, ca formă de relief introduce, prin înălțimea sa şi prin adâncimea văilor 
care îi intersecteză (energia reliefului poate ajunge şi chiar depăşi aici 100 m) un microclimat şi 
o asociaţie vegetală, care duce la procese pedogenetice neobişnuite pentru o depresuine. Pe 
arealele umbrite, umede şi mai reci ale văilor acestui platou vulcanic, unde predomină pădurile 
de fag şi amestec, în evoluţia solurilor au apărut procesele de eluviere ale oxizilor şi hidroxizilor 


de fier provenite din materialul parental de tip vulcanic puternic alterat. Din conlucrarea 

factorilor sus amintiți, pe aceste suprafeţe s-a dezvoltat clasa cambisolurilor, care este 
reprezentată de două tipuri de sol: districambosolul în nord-estul bazinului estic şi al 
eutricambosolului în extremitatea sudică şi nordică a bazinului vestic. 

Tot specificitatea platoului vulcanic impune şi alte două tipuri de sol. Aglomeratele 
vulcanice din care este alcătuit, prin alterarea puternică, la care au fost supuse, într-un climat 
mai rece decât în restul depresiunii, (la 728,1 m s-a calculat o medie multianuală în jur de 
6,5*C) şi cu precipitaţii mai bogate (datorită proximităţii faţă de zonele mai înalte, peste 1300 
m, corespunzătoare aparatelor vulcanice ale Harghitei de sud), au format materiale coloidale 
amorfe numite de pedologi allofane. La acestea se adaugă materia organică de natură lemnoasă 
şi ierboasă (în trecut platoul vulcanic a fost acoperit de păduri de fag şi de amestec, în prezent 
sunt pajişti secundare), care prin descompunere lentă duce la formarea unui humus dominat de 
acizii fulvici. Allofanele împreună cu această materie organică formează complexe huminico- 
allofanice specifice andosolurilor. 

Cel de al doilea tip de sol impus este litosolul. La partea superioară a versantului stâng al 
văii pârâului Bradul Mare, sub arealele netede, uşor bombate ale culmilor Dealului Ulmului, 
Dealul Pietros şi pe sub Vârful Herculian (728,1 m), unde panta este mai mare de 25°, iar 
profilul de sol este subţire cu material parental imediat sub orizontul A şi el subţire, sub 20 cm. 

Aşadar, cele trei sectoare pedogeografice s-au impus, în primul rând, în funcție de relief, 
care direcționează semnificativ manifestările celorlaltor factori pedogenetici. Totuşi, în anumite 
situații şi alți factori pot deţine rolul dominant, precum, de exemplu apa în cazul gleisolurilor. 
Apoi roca, conţinând cantități suficiente de carbonaţi, în condiții de temperaturi mai mari de 
7,5*C şi de precipitaţii cuprinse între 550 şi 600 mm/an, favorizează formarea faeoziomurilor. 
Odată cu creşterea altitudinii, modificarea unghiului de pantă, diversificarea expoziției intervin 
şi modificări în starea factorilor pedogenetici, ceea ce face ca şi tipurile de sol să se diversifice, 


iar dispunerea lor spațială să devină etajată. 


9.2. Susceptibilitatea la eroziunea solului 
Modelul de susceptibilitate la eroziunea solului elaborat pentru Depresiunea Baraoltului, 


din dorinţa de a conferi şi o dimensiune practică analizei de față, oferă informaţii utile în ceea ce 
priveşte areale pe care agricultorii depresiunii ar trebui să folosească într-un anumit scop, bine 
definit, prin practici care să protejeze mijocul lor de producție cel mai important — solul. 

Între procesele naturale sau induse de om, care intervin şi au o acțiune negativă asupra 
evoluţiei actuale a solului se numără şi eroziunea solului. Factorii care contribuie la acest proces 


pot fi grupaţi în factori dinamici, cum este energia cinetică a apei, care se manifestă prin 

intermediul pantei şi energia vântului, şi în factori statici, respectiv proprietăţile solului, modul 
de utilizare a terenurilor ş.a. 

În România, preocupările privind determinarea cantității de sol erodat şi transportat au 
început în anii 1960, iar cel mai utilizat model a fost cel elaborat de Moţoc M. în anul 1963. 
Acest model a fost succesiv perfecţionat până în anul 2002 (Bilaşco Şt. şi colab. 2009). 

La nivel mondial au existat preocupări în acest sens încă din anul 1930, în Statele Unite 
ale Americii, când s-a început colectarea de date în acest scop. Primul cercetător care a propus 
un model matematic de calcul al cantităţii de sol erodat având la bază lungimea şi gradul de 
înclinare a pantei a fost R.W. Zigg, în anul 1940. Modele similare au fost elaborate şi de Dwight 
Smith în anul 1947, G. H. Browning cu alţi colaboratori (1947) şi Lloyd Eley (1952, cit. De 
Bilaşco St. şi colab. 2009). Până în anii 1960 au fost propuse mai multe modele, unele incluzând 
chiar, pe lângă lungimea versanților şi gradul de înclinare a acestora, şi alți factori determinanţi 
ai eroziunii solului, cum ar fi: tipul de sol, cantitatea de materie organică din sol, consistenţa 
covorului vegetal şi procedeele utilizate în lucrările agricole. 

În anul 1965 Wischemeier şi Smith publică, în nr. 282 al Revistei Departamentului 
american pentru agricultură „Agriculture Handbook”, o ecuaţie de calcul al eroziunii solului, 
care a fost folosită din anul 1960 de către acest departament şi s-a dovedit a fi cea mai 
cuprinzătoare elaborată de până atunci. 

Această ecuație a rămas cunoscută în literatura de specialitate sub numele de U.S.L.E. 
(Universal Soil-Loss Equation). 

În urma experienţei acumulate şi dezvoltării modelării matematice ecuaţia a fost 
revizuită, îmbunătățită şi a apărut R.U.S.L.E. (Revised Universal Soil-Loss Ecuation), la a cărei 
elaborare şi-a adus o contribuție deosebită K.G. Renard, care a şi publicat-o în anul 1985. 
Această ecuaţie analizează fiecare factor care contribuie la eroziune (Anghel T. 2008) dar, 
datorită faptului că s-a realizat calibrarea sa pe baza unităților de măsură anglo-saxone, aceasta a 
fost mult timp inutilizabilă în Europa: Adaptarea sa la sistemul metric s-a făcut în anul 1992, 
când a apărut modelul EUROSEM (European Soil-Erosion Model). 

În subcapitolul de faţă s-a utilizat ecuaţia U.S.L.E. şi tehnici GIS, după modelul aplicată 
de-a lungul timpului de mai mulţi cercetători precum: Moore I.D., Wilson J.P., (1992), 
Mitasova H. et. al. (1998), Mitasova H., Mitas L., (1999), Patriche C. V. et. al. (2006) şi Filip S. 
(2008). Baza de date necesară a fost în parte elaborată şi evaluată la capitolele precedente. 

Având în vedere faptul că platfoma GIS utilizată pentru determinările anterioare nu se 
pretează la elaborarea modelului vizat în acest context, a fost necesară transferul bazei de date 


disponibile şi prelucrarea lor în platforma ESRI ARCINFO. 

În calcularea eroziunii pe diferite suprafeţe, ecuaţia USLE foloseşte cinci factori, care 
reprezintă cuantificarea unei condiţii specifice care influenţează gravitatea eroziunii solului pe 
acea suprafaţă de teren. Ecuația are următoarea formă: 

E=KxLsxSxCxC; 

unde E — cantitatea de sol erodat în t/ha/an; 

K — factorul de erozivitate pluvială, care reprezintă energia cinetică însumată a 
ploilor cu nucleu torențial de 30 minute, în decursul unui an; 

Ls — coeficient ce este o funcție atât a lungimii cât şi a pantei vrsanţilor; 

S — coeficientul de erodabilitate al solului; 

C — coeficient de utilizare a terenului; 

Cs — coeficient de corecție, efectul măsurilor de combatere a eroziunii solului. 

În ceea ce priveşte factorul K, deşi există studii care vizează determinarea sa pornind de 
la valorile de precipitații, fie medii anuale, fie maxime lunare, valoarea se poate calcula cu 
precizie maximă doar experimental, pe parcele amenajate şi se aplică la regiuni mai extinse, 
omogene din punct de vedere climatic. 

Pentru România, valorile determinate de Moţoc M. et al. (1975) variază de la 33 MJ 
mm/ha/h/an în Câmpia de Vest, la 102 MJ mm/ha/h/an pentru Carpaţii Meridionali şi de 
Curbură. Această ultimă valoare a fost introdusă în ecuaţie. 

Harta înclinării versanților a fost elaborată într-o fază premergătoare şi, ulterior s-a 
calculat lungimea acestora (harta 25). În stabilirea clasificării după lungime a versanților, s-a 
avut în vedere faptul că în elaborarea modelului numeric al terenului s-a optat pentru o rezoluţie 
de 5 m apoi, după realizarea mai multor tipuri de clasificare, a fost adoptată cea care corespunde 
cel mai bine realităţii din teren: pante sub 5 m lungime, apoi, pante între 5.1 — 10 m, 10,1 — 20 
m, 20,1 — 50 m şi, în sfârşit, pante mai lungi de 50 m. De pe această hartă (harta 25) se poate 
sesiza foarte uşor faptul că în Depresiunea Baraolt proporții covârşitoare au pantele a căror 
lungime este sub 5 m, proporţie este foarte mică în cazul celor cu lungimea de peste 50 m şi, în 
proporție intermediară, se află pantele cu lungimea cuprinsă între 10,1 şi 20 m. 

Coeficientul de erodabilitate a solului reprezintă rezistenţa solului sau a rocii la acţiunea 
ploilor sau la acțiunea de spălare exercitată de pelicula de apă care se scurge pe versant. 
Estimarea acestui coeficient s-a bazat pe „Indicatorul 186” folosit în „Metodologia elaborării 


studiilor de pedologie” publicat de I.C.P.A. în anul 1987. 

Pentru solurile din Depresiunea Baraolt au fost determinate patru intervale de 
erodabilitate (harta 26): între 0,7 — 0,8, între 0,81 — 0,9, între 0,91 — 1 şi între 1,01 — 1,1. Cel mai 
mare coeficient de (1,01 — 1,1) îl au aluvisolurile şi entiantrisolurile (tehnosoluri SRTS 2012) 
din luncile râului Olt şi al pârâurilor, precum şi din cariere. Cel mai mic coeficient, în schimb, 
de (0,7 — 0,8) îl are faeoziomul de pe terasa fluvio-lacustră. Celelalte soluri se încadrează în 
intervalele de la 0,81 la 1. 

Coeficientul de utilizare a terenului este un coeficient de corecție, care se calculează ca 
un raport între eroziunea solului de pe un teren cu o anumită vegetaţie şi eroziunea de pe un 
teren fără vegetaţie. Pentru Depresiunea Baraoltului valorile de la 0 la 1 se pot grupa astfel 
(harta 27): suprafeţe cu coeficient între O şi 0,005, caracteristice în primul rând arealelor 
împădurite şi zonelor cu vegetație higrofilă din lunca Oltului şi a unor pârâuri ca Dungo, Agriş, 
suprafeţe cu un coeficient între 0,005 şi 0,2, care ocupă suprafeţe extrem de mici, suprafeţe cu 
un coeficient între 0,2 şi 0,8, care ocupă în special arealele de fâneață şi suprafeţe cu un 
coeficient între 0,8 şi 1, răspândite pe terenurile arabile şi de păşunat. 

Astfel, ne stau la dispoziţie toate elementele, toți factorii necesari pentru a le introduce 
în ecuaţie. Utilizând platforma GIS, Esri ArcGis, în care s-au suprapus gridurile obţinute 
anterior, precum şi ecuația amintită, s-au putut calcula valorile eroziunii solului pentru 
Depresiunea Baraolt, care sunt cuprinse între 0 şi 2 t/ha/an. 

Platforma GIS ne permite o analiză cantitativă a modelului de eroziune medie a solului 
în depresiune (harta 28) şi de asemenea, oferă informaţii despre acest fenomen, utilizabile în 
eventualele lucrări de îmbunătăţiri funciare de combatere a eroziunii. 

La nivelul întreagii depresiuni predomină suprafeţele unde eroziunea solului are valori 
cuprinse între 0 — 0,1 h/ha/an, totalizând 87,5 km, adică 60,74% din suprafața totală (fig. 57). 
Se remarcă aici, în primul rând, luncile Oltului şi ale pârâurilor, apoi fruntea împădurită a 
platoului vulcanic, culmile plane sau uşor bombate şi porțiunile nebrăzdate de văi mici ale 
terasei fluvio-lacustre. Această proporție mare a arealelor cu eroziune redusă se datorează şi 
ponderii mari deţinute de versanţii scurţi, de sub şi de 5 m. 

A doua categorie este cea a terenurilor cu o eroziune a solului cuprinsă între 0,1 — 
0,5t/ha/an, care acoperă 35,82 km”, adică aproape un sfert 24,87% din suprafaţa depresiunii. 
Acestea se află răspândite în petece pe toată suprafața depresiunii, în areale cu pante reduse 
folosite ca fânețe sau livezi. 

În continuare, urmează terenurile care prezintă cantităţi de 0,5 până la 1 t/ha/an, ocupând 
12,16 km, aproape 8% din suprafaţa depresiunii şi acestea sunt dispuse tot insular în cadrul 


arealul studiat. 

Urmează apoi terenurile cu rate de eroziune cuprinse între 1 — 1,5 şi 1,5 — 2 t/ha/an, care 
însumează 4,61 respectiv 1,79 km?, adică doar 3,2% şi 1,24% din suprafaţa depresiunii. 

Ele se găsesc pe fruntea terasei fluvio-lacustre, pe cea a platoului vulcanic neacoperit de 
păduri şi pe versanţii dealurilor: Hotarului (620,7m), Doboşeni Nord (641,6m), Vârghiş Vest 
(751,3m), Boldi (676m), Vârful cu Păr (627m), Dealul Pustnicului (566,9m) din bazinul vestic, 
iar din bazinul estic versanţii Dealurilor Cinodului, Dealul Scândurii (641,6m), Mestecănişului 


Mic (626,3m) şi Gaura Mică (623m). 


1% 2% 


a O - 0,1t/ha/an 
m 0,1 - 0.5t/ha/an 
o 0,5 - 1t/ha/an 


o 1 - 1,5t/ha/an 
m 1,5 - 2t/ha/an 
a > 2t/ha/an 


Fig. nr.57. Distribuţia proncentuală a suprafeţelor cu cantitățile de sol erodat. 


A doua categorie este cea a terenurilor cu o eroziune a solului cuprinsă între 0,1 — 
0,5t/ha/an, care acoperă 35,82 km", adică aproape un sfert 24,87% din suprafața depresiunii. 
Acestea se află răspândite în petece pe toată suprafaţa depresiunii, în areale cu pante reduse 
folosite ca fânețe sau livezi. 

În continuare, urmează terenurile care prezintă cantităţi de 0,5 până la 1 t/ha/an, ocupând 
12,16 km?, aproape 8% din suprafaţa depresiunii şi acestea sunt dispuse tot insular în cadrul 
arealul studiat. Urmează apoi terenurile cu rate de eroziune cuprinse între 1 — 1,5 şi 1,5 — 2 
t/ha/an, care însumează 4,61 respectiv 1,79 km?, adică doar 3,2% şi 1,24% din suprafaţa 
depresiunii. Ele se găsesc pe fruntea terasei fluvio-lacustre, pe cea a platoului vulcanic 
neacoperit de păduri şi pe versanţii dealurilor: Hotarului (620,7m), Doboşeni Nord (641,6m), 
Vârghiş Vest (751,3m), Boldi (676m), Vârful cu Păr (627m), Dealul Pustnicului (566,9m) din 

bazinul vestic, iar din bazinul estic versanţii Dealurilor Cinodului, Dealul Scândurii (641,6m), 
Mestecănişului Mic (626,3m) şi Gaura Mică (623m). 

Rata cea mai mare de eroziune, de peste 2 t/ha/an, ocupă areale restrânse ce însumează 
doar 2,14 km2, respectiv 1,5% din suprafața depresiunii. Acestea se află la partea superioară a 
versanților dealurilor amintite mai sus (creşterea lungimii şi pantei versanților), pe fațada 
vestică neîmpădurită a platoului vulcanic din dreptul localităţii Herculian (teren folosit ca arabil 
şi fâneață) şi în arealele de obârşie ale unor văi mici şi pe suprafaţa carierelor. 

Ca şi concluzie se poate afirma, că principalii factori care influenţează cantitatea de sol 
erodat sunt, pe de o parte, modul de utilizare a terenului şi, în acest caz, se pot exemplifica 
valorile foarte mici în arealele împădurite şi valorile de peste 2 t/ha/an existente pe suprafața 
carierelor de lignit, iar pe de altă parte, lungimea şi înclinarea pantelor. În cel de-al doilea caz, 
se exemplifică prin valori reduse suprafaţa luncilor, a podului terasei fluvio-lacustre şi a 


platoului vulcanic. Cu valori mari se remarcă fruntea neîmpădurită al aceluiaşi platou. 

CAPITOLUL 10 — STRUCTURA PEISAGISTICĂ ŞI CALITATEA MEDIULUI ÎN 
DEPRESIUNEA BARAOLTULUI 


10.1. Scurte consideraţii de ordin teoretic 
În demersul nostru, vizând realizarea unui studiu integrat de geografie fizică privind 


Depresiunea Baraoltului, am considerat necesară, tocmai în vederea satisfacerii acestui 
deziderat, şi investigarea particularităților peisagistice ale teritoriului, atât în sens tipologic şi 
structural, cât şi prin prisma dinamicii lor specifice şi calităţii mediului. 

Termenul de peisaj (de la cuvântul francez-Paysage, în germană, landschaft) a fost 
folosit întâia oară, cu conotaţie geografică de către A. Hommeyer, în anul 1805, cu sensul de 
„privelişte” văzută dintr-un punct dominant de observație. A fost preluat în literatura naturalistă 
din Rusia secolului al XIX-lea şi începutul secolului al XX-lea de către Semionov Tian-Şanski, 
Anucin, Docuceaev, Berg, Borzov ș.a., cu sensul de peisaj (landşaft) natural. Pe această filieră 
termenul a pătruns şi în literatura românească. 

În 1907, O. Schluter a introdus termenul de landşaft cultural (kulturlandschaft), pe 
considerentul că omul tindea să se afirme ca un factor tot mai important în modificarea 
peisajelor naturale iar, mai târziu, C. Sauer (1925), consideră chiar că omul este un „producător” 
de „peisaje culturale” ce se succed celor naturale. 

O etapă importantă în evoluţia conceptului s-a derulat prin deceniul şapte al secolului 
trecut, când şcolile geografice germană, sovietică şi franceză (reprezentate de nume consacrate 
precum K. Troll, E. Neef, în cea germană, V.B. Soceava, V. Isacenko, G. I. Preobrajenski, G. D. 
Richter ş.a., în cea ex-sovietică, G. Bertrand, M. Deploux, F. Taillefer, J. Tricart, R. Brunet, R. 
Richard sa. în cea franceză (citați de D. Petrea, 2005) au avut contribuţii semnificative în 
special în ceea ce priveşte consacrarea accepţiei de peisaj ca tot integrat, promovându-se în, 
această ipostază, demersurile îndreptate spre descifrarea structurii (sistemice) şi funcționalități 
considerate proprietăți definitorii care stau la baza individualităţii fizionomice a peisajului. 

Afirmarea spiritului postmodern în ştiinţă, spre sfârşitul secolului trecut, a readus 
oarecum în atenție sensul clasic al noţiunii, în care accentul se pune pe fizionomia peisajului, 
trăsătură prin excelența calitativă ce oferă importante indicii privind conţinutul şi determinările 
peisajul în sine (punct de vedere susținut şi elocvent argumentat şi de către V. Mihăilescu, 
1968). Oarecum, în acest spirit sunt şi definițiile date peisajului de către I.Donisă (1987): 
„înfăţişare a unei porțiuni din suprafața terestră, ca urmare a interacțiunilor dintre natură şi 


societate, deci din funcționarea sociogeosistemului” sau D. Petrea (2005): „unitate teritorială, 

de dimensiuni variabile, caracterizată prin trăsături specifice, conferite de relativa sa 
omogenitate structurală, funcţională şi fizionomică ce decurge (la rândul ei) dintr-un anumit tip 
de combinare, interacţiune şi integrare spațio-temporală a geocomponenților ”. 

În acelaşi context paradigmatic se remarcă şi apariția abordării peisajului de pe poziţii 
subiective prin „examinarea reacțiilor subiective generate de către „locuri asupra oamenilor” 
(D. Petrea 2005). În acest context au apărut contribuţii de referință precum cele ale lui Yi-Fu 
Tuan (1974), Buttimer Anne (1996). 

În studiul de faţă am optat pentru accepţia ce pune accentul pe latura, calitativă, 
fizionomică a peisajului ce devine astfel un indicator al stărilor geografice definitorii ale 


teritoriului. 


10. 2. Aspecte privind tipologia şi dinamica peisajelor din Depresiunea Baraoltului 
Prin evaluarea componentelor ce alcătuiesc geocomplexul depresionar, a corelațiilor 


dintre acestea (din au rezultat principalele relaţii de funcționalitate ale întregului teritorial) şi 
analiza calitativă a asocierilor spaţio-temorale dintre geocomponenți materializate în estetica şi 
fizionomia peisajului, am ajuns la constatarea că în aria depresionară studiată coexistă trei tipuri 
reprezentative de peisaj: peisajul pădurilor de gorun şi de amestec, care intră în categoria 
peisajelor naturale, peisajul agricol şi peisajul așezărilor şi al exploatărilor miniere (din 
categoria peisajelor antropice). 

În încercarea de a modela peisajele reprezentative ale Depresiunii Baraoltului s-a 
întocmit o bază de date din produsele GIS executate până la acest punct al studiului. Această 
bază de date cuprinde: modelul numeric al terenului depresiunii, harta înclinării pantelor (harta 
9), harta densităţii fragmentării (harta 8), harta vegetației (harta 23), harta solurilor (harta 24), 
harta cu perimetrele construite şi cu limitele exploatărilor miniere în carieră, respectiv harta 
utilizării terenului. 

Pentru a putea determina relațiile spaţiale dintre unitățile de peisaj este necesară 
stabilirea unor parametri calitativi şi cantitativi. Primii se referă la tipurile de sol, la modul de 
utilizare a terenului şi la orientare, iar cel de-al doilea la valorile de altitudine, de pantă a 
terenului, de densitate a fragmentării. Stabilirea lor s-a făcut pe baza realității din teren şi pe 
ceea ce ar trebui să fie definitoriu pentru tipul de peisaj respectiv. 

Astfel, pentru peisajul pădurilor de gorun şi de amestec s-au stabilit: altitudini între 
463m şi 728,lm, pante între 0° şi 54,3, densitatea fragmentării între 0 şi 3km/km?; apoi s-au 
luat în considerare toţi versanţii de toate orientările, toate tipurile de sol şi toate folosinţele, 


excluzând doar perimetrele construite şi cele de exploatare a cărbunelui. 

Pentru peisajul agricol s-au stabilit următorii parametri cantitativi: altitudini cuprinse 
între 463m şi 570m, panta terenului cuprinsă între 0° şi 15°, densitatea fragmentării cuprinsă 
între O şi 3km/km?. Pentru parametri calitativi s-au ales: orientarea versanților să fie SE, S, SV, 
V, solurile pe care ar trebui să se practice agricultura în depresiune ar trebui să fie doar aluvisol, 
facoziom cambic şi argic, preluvosol tipic, preluvosol roşcat, luvosol tipic, eutricambosol şi 
entiantrosol (tehnosol SRTS 2012), iar ca utilizări se pot include doar terenurile arabile, 
fânețele, păşunile şi livezile. 

Pentru peisajul antropic nu era necesară introducerea de parametri, ci doar perimetrele 
construite şi perimetrele de exploatare a lignitului în carieră. 

Baza de date GIS şi parametrii astfel stabiliți au fost introduşi în platforma ArcGIS, cu 
ajutorul căreia s-a reuşit modelarea peisajelor Depresiunii Baraoltului (harta 29). 

Imaginea obținută prin acest model are vădite asemănări cu cele reflectate de prima 
ridicare topografică a Transilvaniei efectuată între 1763 şi 1787, mai ales în sensul repartiției 
spaţiale a peisajului pădurii de gorun şi de amestec. 

În modelarea noastră acest tip de peisaj ocupă, în bazinul vestic, culmile şi versanţii, 
aproape de poalele lor (harta 29), ale dealurilor Hotarului (620,7m), Doboşeni Nord (641,6m), 
Rotund (616,5m) şi Fântânii (637,lm), apoi glacisul de racord între terasa fluvio-lacustră şi 
dealurile ce se înşiră dinspre nord spre sud de-a lungul limitei estice a bazinului vestic, fiind 
întrerupte pe alocuri de peisajul agricol. De asemenea, se regăseşte pe versanţii şi culmile 
dealurilor Rotund (676,4m), Tortoma sau Biborţeni Nord-Vest (701,4m), Mesteacănul Mare 
(630,5m), Viespii (592,3m), în sudul bazinului vestic pe culmile Dealului Secerişului (600,6m), 
al Dealului Căpeni Nord-Est (557,73m). Apoi, în vestul bazinului vestic se întinde dinspre 
Munţii Perşani până în podul terasei fluvio-lacustre, iar la nord de valea pârâului Rica până în 


lunca pârâului Vârghiş. 


239 


KUKI 


Nu0£,So9P 


Nu0.609P 


EDU 


[odade [n[esiad f 


daysawe 1$ unio8 ap aopanped [nfesiod EH nipn)səp e)ttr] C] 
3ido.npuug nfesrad aS eyea3oapig Pa Ti 


EU d 


EI 


EI 


"BONSISeSIOd eoreuorgoy — IN[n[oereg Gauntsaidac :67 1U EUEH 


Au, SEST EIS 


Tu OS EST Tu MOEST 


Nu0To9F 


Nu0£.So9P 


609% 


Nu, 


În bazinul estic, peisajul pădurilor de gorun şi amestec ocupă întregul platoul vulcanic, 
fruntea acestuia, văile care îl fragmentează, până la marginea satului Băţanii Mici, apoi 
interfluviul dintre pârâul Baraolt şi Ozunca, versanţii şi culmile dealurilor Românilor (660,5m), 
Brun (712,5m), Scândurii (626,3), Gaura Mică (623) şi Mestecănişului Mic, aproape întreaga 
suprafață a Dealurilor Cinodului, coboară în lunca pârâului Baraolt pe care îl însoţeşte până la 
intrarea în strangularea de la Biborţeni (harta 29). 

Peisajul agricol se întinde pe o suprafaţă mai mică. În nordul bazinului vestic ocupă 
partea inferioară a versanților, dar şi versanţii şi culmea Dealului Acoperişul Umbrei (583m), 
luncile Cormoşului şi Volalului, pătrunde în bazinetele micilor pâraie afluente, precum şi valea 
Pârâului Agriş, apoi partea inferioară a versanților sud-estici, sudici, sud-vestici şi vestici ai 
Dealului Hotarului (620,7m), lunca Vârghişului până la confluenţa cu Sărmanul. În sudul 
bazinului vestic, acest peisaj, se remarcă pe podul şi fruntea terasei fluvio-lacustre, începând de 
la capătul nordic al satului Tălişoara până aproape de culmea Dealului Baraolt Nord (575,2m), 
continuând până la marginea oraşului Baraolt, în zona contopirii luncilor pârâurilor Baraolt şi 
Cormoş. După confluența Vârghişului cu Cormoşul, acest peisaj ocupă fruntea terasei fluvio- 
lacustre, pătrunde adânc în valea pârâlui Rica şi micile văi afluente, până la marginea pădurilor 
de gorun şi de amestec de pe lunca Oltului. În apropiere de Căpeni peisajul agricol pătrunde pe 
valea pârâului omonim, ocupă versanţii sud-estici, sudici, sud-vestici ai Dealului Secerişului 
(600,6m), Căpeni Nord-Vest (557,73m) şi pătrunde digitat pe interfluviile şi versanții de aceeaşi 
expoziţie ale văilor de orientare est-vest ce coboară din Munţii Baraolt (harta 29). 

În bazinul estic o situaţie interesantă este aceea a satului Herculian care, după acest 
model, nu are teren agricol decât începând de la capătul său sudic, pe lunca pârâului Baraolt şi 
glacisul de racord dintre fruntea platoului vulcanic şi lunca pârâului Bradul Mare. Acoperă 
proximitățile satului Bätan Mici, baza versanților de orientare sud-estică şi sudică a dealurilor 
Nadaş (669,2m), Românului (660,5m), şi se întinde în aproape tot bazinul de recepție al 
Pârâului Mare. În continuare, ocupă versanţii interfluviului dintre pârâul Baraolt şi pârâul 
Ozunca, zona de confluență a acestora. Spre est acest tip de peisaj modelat se întinde pe lunca 
pârâului Sugo, iar spre sud în petece pe versanţii de orientare sudică, sud-vestică şi vestică ai 
Dealurilor Cinodului şi Mestecănişului Mic (626,3m). Suprafeţe reduse sunt şi în cuveta Bodoş 
(harta 29). 

Faţă de această imagine a peisajelor modelate există modificări esenţiale, în primul rând 
în ceea ce priveşte repartiția şi întinderea peisajului pădurii de gorun şi de amestec şi a peisajul 


agricol. 


241 


Dispunerea spațială a primului tip de peisaj (păduri de gorun şi amestec) a fost evaluată 
la capitolul 8.1., iar extinderea sa actuală este redată în harta 23. Factorul uman a modificat nu 
numai întinderea sa, dar şi structura, funcțiile şi funcționalitatea. 

Arealul peisajului pădurilor de gorun şi amestec a fost modificat negativ de-a lungul 
timpului în favoarea peisajului agricol, în prezent întinzându-se doar pe culmile dealurilor de 
peste 630m ce înconjoară depresiunea pe fruntea platoului vulcanic şi pe văile înguste ce 
brăzdează acest platou: Bradul Mare, Ulmul. 

Ca şi modificări de structură se poate face referire la structura de specii. Înainte de 
începutul secolului al XX-lea în aceste păduri ulmul de munte (Ulmus glambra) era un element 
comun dar, după epidemia cauzată de ciuperca Ophiostoma ulmi, răspândită de gândacul 
Scolytus scolytus, numărul exemplarelor s-a redus atât de mult încât în prezent sunt foarte rare. 
Locul lui a fost luat de carpen (Carpenus betulus), specie invazivă, folosibilă doar ca lemn de 
foc. 

După 1990 intervin schimbări în raporturile spațiale dintre cele două peisaje, cel de 
pădure şi cel agricol. A urmat o perioadă de mari frământări şi neclarități în ceea ce priveşte 
direcţia lor de evoluţie. Ca urmare a repunerii în posesie a vechilor proprietari de terenuri şi 
ideii că pădurea este doar o sursă de venit arealele de pădure s-au redus fiind înlocuite de areale 
neproductive. Pe de altă parte, oamenii s-au trezit cu proprietăți, dar fără mijloace mecanizate 
de a le cultiva, cu animale, dar fără spaţii adecvate de creştere. Toate acestea la un loc au dus şi 
la scăderea în suprafaţă a arealelor de pădure, dar şi la o creştere treptată a acestora. Într-o primă 
fază se trece la tăieri de lemn valoros: gorun pentru cherestea. Din fericire nu s-a asistat la 
defrişări masive, iar porțiunile de pe care s-a tăiat pădurea, s-au refăcut natural, dar cu structură 
de specii modificată: mai întâi au crescut mesteceni (Betula pendula) şi apoi carpeni (Carpenus 
betulus). Se poate observa greutatea cu care gorunul revine în arealul defrişat, cu excepția 
situației în care este replantat. A doua fază care intervine atunci când, din lipsa mijloacelor de 
producție enumerate mai sus, suprafeţe destul de mari nu mai sunt cultivate, nu se cosesc 
fânețele, nu se foloseşte întreaga suprafaţă de păşunat etc.; astfel aceste terenuri „abandonate” în 
decurs de câiţva ani sunt recucerite de pădure în aceeaşi ordine amintită anterior. Mai întâi apar 
mestecenii (Betula pendula), apoi carpenul (Carpenus betulus), arțarul (Acer negundo), frasinul 
(Fraxinus excelsior). De menționat că, în această perioadă scurtă, de după 1990, nu se cunosc 
cazuri în care gorunul să fi revenit natural în arealele în care ar trebui să fie stăpân şi de unde a 
fost defrişat. 

Modificări, care pot fi puse pe seama omului, sunt şi cele provocate de lucrările silvice 


de întinerire, de plantare, îngrijire, ce se practică sistematic de mult timp, ce au ca rezultat 

păstrarea vigorii, sănătăţii, funcțiilor şi funcționalităţii peisajului pădurii de gorun şi de amestec 
a Depresiunii Baraoltului. 

Cele două peisaje, cel al pădurilor şi cel agricol sunt conectate, cel de-al doilea 
extinzându-se, de-a lungul timpului, în detrimentul primului, de o aşa manieră, încât el a ajuns 
şi în condiţii în care nu ar trebui să existe după modelul elaborat de noi. Această dezvoltare 
spaţială s-a făcut sub presiune antropică. Creşterea numerică a populaţiei, nevoia crescândă de 
hrană a extins terenurile luate în cultură şi peisajul agricol la altitidini, înclinări şi orientări de 
versanți, pe tipuri de soluri pe care practicarea agriculturii nu este, în condiţii actuale, 
profitabilă. 

În susținerea acestei afirmaţii se poate da ca exemplu împrejurimile satului Herculian, 
unde, după modelul elaborat, nu ar trebui să avem peisaj agricol, doar peisaj de pădure de gorun 
şi amestec. Totuşi există culturi agricole, care impun peisajul aferent şi la 700m altitudine, pe 
versanți mai înclinați de 15°, de orientare nord-estică sau nord-vestică. Pe aceşti versanți s-au 
format agroterase ale căror poduri sunt cultivate. (Foto 10). În acestă zonă nu s-a pus de cât o 
singură problemă: ce agrotehnici şi ce mijloace să utilizeze omul pentru efectuarea lucrărilor 
agricole. Nu a existat aceea bulversare de proprietate şi mijloace de a munci pământul de după 


1990, întrucât zona nu a fost colectivizată. 


Foto nr.10. Agroterase la peste 650m altitudine în zona localităţii Herculian. 

Un alt exemplu este cel al cuvetei Bodoş, unde acest tip de peisaj ocupă, după model 
(harta 29), suprafeţe foarte mici. Şi aici sunt ocupate şi acele terenuri care nu se pretează la 
practicarea culturii plantelor, însă nu au fost formate agroterase. 

Exemplele pot continua cu zona Filia, Doboşeni şi Vârghiş, unde agroterasele sunt un 
element caracteristic, ca şi la Herculian. 

Structura peisajului agricol a suferit cele mai mari schimbări tot după 1990 şi din 
aceleaşi cauze luate în discuţie la peisajul pădurilor de gorun şi de amestec. Aceste modificări 
vizează dispunerea spaţială a principalelor elemente ce formează împreună acest peisaj: terenul 
arabil, fâneaţa şi păşunea. 

Punerea în posesie a proprietarilor terenurilor a dus în primul rând la fărâmițarea 
suprafeţelor agricole pe loturi de mici dimensiuni, în formă de panglică. Îmbătrânirea populaţiei 
care se ocupă cu agricultura, numărul mare al moştenitorilor care au emigrat din depresiune de 
mult timp, dificultatea lucrării mecanizate a loturilor mici şi aflate în condiții de nepretabilitate, 
sărăcia, politicile agrare descurajatoare, toate au contribuit la reducerea suprafețelor arate. 
Aceste terenuri s-au transformat în pârloagă unde s-a reinstalat vegetația de pajişti secundare 
(Capitolul 8.1.). După intrarea în vigoare a constrângerilor legislative referitoare la plata 
subvenţiilor din agricultură prin APIA, proprietarii care nu folosesc sau nu pot folosi aceste 
terenuri ca şi arabil, le curăţă anual de vegetaţie pentru a putea încasa o sumă de bani. În unele 
cazuri asemenea terenuri se transformă în fâneaţă, iar cele care se află în condiţii de 
nepretabilitate pentru arabil (condiţii de altitudine, sol), sau sunt în apropierea limitei cu peisajul 
de pădure, devin mai întâi desişuri apoi urmează ciclul de împădurire amintit anterior. În alte 
cazuri, terenuri care în trecut au fost fânețe, dar se află la distanţe apreciabile (> 5km) de 
localitatea de domiciliu a proprietarului şi sunt în apropierea păşunilor comunale sunt folosite ca 
atare. 

Din aceste cauze este foarte greu de stabilit şi cartografiat dispunerea spațială a acestor 
trei elemente structurale ale peisajului agricol (arabil, fâneață şi păşune). Ele se pot schimba de 
la an la an în funcție de schimbările din viaţa proprietarilor sau de schimbările legislative 
referitoare la subvenţionarea agriculturii. Faţă de trecut, când această structură, chiar dacă a 
depăşit limitele de pretabilitate, era, cât de cât, stabilă (sistemul de trei hotare de dinainte de 
colectivizare şi perioada comunistă), în prezent este complet bulversată. Sunt areale de luncă, 
care pretează foarte bine pentru a fi teren arabil, în care pasc cirezi cu un număr mic de capete, 
chiar şi primăvara timpuriu neţinând cont de perioada de stabulație, aşa cum sunt versanţi 


nepretabili pe care se cultivă ori cereale, ori plante prăşitoare. 

Acest tip de peisaj este, structural şi funcţional, într-o dinamică continuă, accelerată de 
deciziile diverse pe care le iau proprietarii acestor terenuri. 

Peisajul antropic cuprinde intravilanele localităților şi arealele de parazitare antropică 
agresivă din perimetrele carierelor Vârghiş, Racoş Vest, Racoş Sud şi Bodoş (harta 29). 

Intravilanele au o dispunere spaţială a cărei dezvoltare a fost influențată de factori 
naturali şi organizată conform nevoilor în continuă evoluţie a societăţii. Aceste aspecte vor fi 
evaluate amănunţit la subcapitolul 11.2. Ele au aspecte comune legate de apartenența la o 
singură regiune etnoculturală, cea a Ținutului Pădurilor. Aceste aspecte comune se referă la 
modul de dispunere şi organizare interioară a gospodăriilor, la reţeaua de străzi, la 
predominanța, un timp foarte îndelungat, a agriculturii ca activitate economică de bază. 
Bineînţeles că există şi diferențieri în aceste aspecte, care individualizează fiecare localitate în 
parte. 

Ca trăsături definitorii, în acest sens, se pot exemplifica îngustimea străzilor principale 
ale satelor Herculian şi Filia, rezultat al aşezării în sectoare înguste ale văiilor Baraoltului şi 
Cormoşului, în opoziție cu lățimea străzilor principale ale satului Doboşeni, Racoşul de Sus, 
Vârghiş, sau reţeaua în formă de arc de cerc al satului Căpeni, urmare a dispunerii pe un con de 
dejecţie. 

În a doua jumătate a secolului trecut au avut loc unele schimbări în structura şi aspectul 
unora dintre localităţile depresiunii. În primul rând este vorba de intavilanul localităţii Baraolt, 
devenit oraş în urma adoptării Legii nr. 2 din 16 februarie 1968 privind organizarea teritoriului 
Republicii Socialiste România, publicat în Buletinul Oficial Nr. 17 din 17 februarie 1968. Actul 
normativ a fost precedat şi urmat de convertirea aspectului rural într-unul urban prin construirea 
unor cartiere rezidențiale. 

Încercări de transformare a ruralului în urban, prin construcţii de blocuri, au fost şi la 
Filia, Brăduț, Băţanii Mari şi Vârghiş. De fapt, primele două sate se aflau la doar aproximativ 
400 m unul de celălalt şi în acest spaţiu s-au construit trei blocuri de câte 3 etaje, care le-au unit 
într-un fel. Construcţia unor astfel de clădiri de locuit a continuat şi în centrul satului Băţanii 
Mari şi Vârghiş. Probabil planul de sistematizare ar fi continuat şi în celelalte sate ale 
depresiunii, dar odată cu căderea regimului comunist s-a renunţat la el. 

Celălalt element structural al peisajului antropic este cel aferent carierelor de lignit 
funcționale, abandonate, închise şi ecologizate (parțial) cu toate facilitățile infrastructurale de 
care dispun sau au dispus în perioada de maximă funcţionare. 

Pe modelul nostru ele apar ca nişte cicatrici, nişte pete, anomalii din interiorul peisajului 


de pădure. Omul a intervenit brutal schimbând înfăţişarea, structura şi funcționalitatea acestor 

porțiuni de teren. S-au construit drumuri de acces, s-au decopertat terenuri, altele s-au ocupat cu 
steril, cu construcţii de deservire a exploatării, s-au schimbat cursuri de apă, s-au construit albii 
artificiale betonate, tunele pentru transferul apei dintr-un bazin hidrografic în altul, s-a modificat 
bilanţul hidric al apelor subterane, s-au exploatat straturi de cărbune (schimbarea litologiei ariei 
respective). Acestea sunt o doar parte dintre modificările care au survenit în peisajul existent 
înainte de deschiderea exploatărilor. 

Odată cu abandonarea exploatărilor în carieră, ele suferă alte modificări, care au fost 
surprinse şi prezentate în subcapitolul 5.2.5., unde au fost definite cele trei faze de evoluţie 
actuală ale acestui element reprezentativ al peisajului antropic. 

În prezent, în afara carierei Racoş Sud, aflată în exploatare, la toate celelalte trei cariere 
(Vârghiş, Racoş Vest şi Bodoş) se poate vorbi de o diminuare accentuată a presiunii antropice. 
Procesele şi evoluția naturală se reinstalează treptat — în cazul primelor două cariere. În cazul 
carierei Bodoş ele au fost stimulate prin lucrări de reconstrucție ecologică desfăşurate în 
perioada 2005 — 2010. Astfel, ca şi aspect, aceste porţiuni de teren nu mai prezintă specificitatea 
unui peisaj antropic tipic. Doar rămăşiţele drumurilor de acces, a căii ferate distruse, silozurile 
de încărcare a cărbunilor pe jumătate îngropate de alunecările de teren, existența unor ochiuri de 
apă în continuă schimbare, a unor albii betonate fără apă, a unor fenomene de versant, solul 
nefiresc de albicios (steril din stratul de marne cu Limnocardium), afectat de şiroiri şi ogaşe, ce 
apare printre smocuri de vegetație mai amintesc de existența unei exploatări. 

Astfel se constată o tendință de reinstalare a stării preexistente inainte de începerea 
activităţii de parazitare antropică a acestor areale. În celelate trei cariere a reînceput activitatea 
agricolă, ele fiind folosite ca terenuri de păşunat şi fâneaţă, dar fără ca foştii proprietari să-şi 
recapete loturile. Se poate vorbi aşadar de o direcţie de evoluţie spre cea de peisaj agricol. 

Prin acest demers au fost definite cele trei tipuri reprezentative de peisaj ale Depresiunii 
Baraolt, a modelată o stare ideală a dispunerii lor spațiale şi, pentru a pune cât mai elovcent în 
evidență schimbările recente survenite în structura, funcționalitatea şi fizionomia peisajului 
geografic al depresiunii, s-a procedat la compararea situației furnizate de model cu situaţia 


existentă în teritoriu în mod real. 


10.3. Impactul activităţilor antropice asupra calităţii mediului 
Accepţiunea de impact, la care facem referire, implică totalitatea acțiunilor pe care le 


intreprinde omul şi care au efect asupra mediului şi asupra sănătății, bunăstării individului şi a 
societăţii. Conceptul se află într-o relație dialectică cu cele de calitate şi de stare a mediului 


(Vespremeanu E., 1980, citat de Stoian, L.C. 2011). 

Un alt concept ce se cere a fi lămurit în acest subcapitol, este cel de calitate a mediului. 
Există definiții multiple, având în vedere şi pluridisciplinaritatea problemei. Oricare ar fi 
această definiție, pe care o acceptăm sau nu, ea trebuie să se refere la proprietăţile mediului. Ca 
atare aceste proprietăți, caracteristici actuale trebuie să se raporteze la cele ideale sau 
convenţional acceptate în raport cu cerinţele speciilor ce trăiesc în respectivul mediu, dar şi 
omului. Aceste caracteristici sunt fizice, chimice, biologice sau de altă natură, iar pentru ca 
raportarea făcută de un evaluator să poată fi obiectivă, este necesar să se folosească indicatori 
unitari. 

Este o realitate faptul că, mediul are o anumită calitate obiectivă care ar trebui socotită 
cea ideală, rezultată din procesele autoorganizatorice desfăşurate de-a lungul timpului, iar 
procesele organizatorice au fost şi sunt cele care modifică în permanenţă această calitate. 

Având în vedere faptul că şi starea ideală a mediului a fost şi este în permanentă 
evoluţie, este necesar a se stabili convenţional baza de raportare. Legea şi normele sunt cele care 
trasează caracteristicile fizice, chimice, biologice şi de altă natură ale componentelor sistemului 
natural al depresiunii, prin indicatori, la care se raportează starea actuală a mediului. Pe baza 
valorii indicatorilor calitatea actuală se poate pozitiona pe o scară ierarhică. 

În cazul nostru, al Depresiunii Baraoltului, se poate vorbi doar de impact local asupra 
calității mediului. Trebuie menţionat faptul că studiul nostru nu este unul de evaluare de impact 
asupra mediului, şi din această cauză nu s-au intreprins analize şi măsurători ale caracteristicilor 
fizice, chimice, biologice sau de altă natură pentru ca acestea să fie comparate cu baza de 
raportare dată de legiuitor. De asemenea, în afara indicatorilor de calitate a apei măsurate la 
priza de apă a oraşului Baraolt şi la stația de epurare a apelor uzate din aceeaşi localitate, nici 
autorităţile de mediu, nici cele locale şi nici un alt institut, instituție sau persoană juridică nu a 
efectuat până acum măsurători de indicatori de calitate ale celorlalte componente ale sistemului 
natural a depresiunii. Aşadar, demersul nostru se bazează pe aprecieri subiective şi se limitează 
la etichetări de impact nesemnificativ, impact de intensitate medie, impact semnificativ şi 
impact de intensitate ridicată. 

Din cele arătate până acum este evident faptul că, activitatea de exploatare a lignitului, 
care continuă de 140 de ani, a avut şi are cel mai mare impact asupra calității mediului. 
Elementele acesteia au fost deja evaluate de-a lungul acestui studiu şi se poate aprecia că 
impactul mineritului asupra componentei relief este unul covârşitor, mergând până la ceea ce s-a 
denumit în subcapitolul 4.4 „parazitare antropică” (Anghel T. şi Surdeanu V., 2007) cu toate 


elementele sale. 

În afara activităţii de exploatare a lignitului componenta relief a sistemului natural al 
Depresiunii Baraolt a suferit presiunea umană în urma activităţii de construcții. Primele 
intervenţii asupra reliefului au fost albiile artificiale, canalele care alimentau vechile mori de 
apă. Dintre acestea se mai pot distinge şi azi canalul de aducțiune de la capătul vestic al satului 
Băţanii Mari, cel de la Tălişoara, de la Baraolt. 

Pentru pregătirea terenului pentru construcţiile masive de locuinţe între anii 1950 — 1980 
din oraşul Baraolt, fruntea şi o porțiune a terasei fluvio-lacustre au fost nivelate şi taluzate 
schimbăndu-se unghiul de pantă. În celelalte localităţi ale depresiunii nu s-au executat 
construcţii de o asemenea amploare. În cazul construcţiilor de case individuale această presiune 
asupra reliefului este insignificantă. Forme de relief pozitive şi negative deopotrivă au fost 
create în urma lucrărilor de îndiguiri, corectări de albie şi creare de canale de desecare, evaluate 
la subcapitolele 4.4 şi 5.2.5. (Relieful antropic). 

Nu trebuie pierdute din vedere nici construcţiile de infrastructură feroviară şi rutieră. La 
construcția căii ferate ce leagă gara Augustin de Staţia tehnică, în lunca Oltului s-a creat un 
terasament a cărui înălțime creşte de la nivelul podului de cale ferată la 2 apoi la 3m, pentru a 
ajunge la nivelul bazei terasei fluvio-lacustre. Materialul necesar a fost excavat de pe suprafața 
luncii. În continuare, pentru a păstra panta de urcare pe podul terasei, s-au excavat şi cornişe de 
până la 5m, toate pentru a atenua diferenţa de nivel de 35m între lunca Oltului şi Staţia tehnică. 
Şi în acest caz s-au creat atât forme pozitive cât şi forme negative. Tot în categoria impactului 
antropic asupra reliefului se încadrează şi depozitarea deseurilor menajere. Până la începutul 
secolului al XXI-lea nu se acorda o atenție deosebită acestei activităţi, nici de către autorităţile 
locale şi nici de către cetăţeni. Era nevoie de alinierea la legislaţia europeană în domeniu pentru 
a atrage atenția că deşeurile nu sunt acele produse secundare ale unei gospodării de care omul 
trebuie să se debaraseze din când în când şi pe cât posibil gratis, căci aceasta este mentalitatea 
încetăţenită până azi. 

Pe data de 26 aprilie 1999 Consiliul European adoptă Directiva 31 privind rampele de 
gunoi. Au trecut 6 ani până să apară şi în România Hotărârea Guvernului nr. 349/2005, care se 
referă la depozitarea deşeurilor. Această hotărâre obligă autoritățile locale ale comunelor ca 
până în iulie 2009 să închidă şi să ecologizeze printr-o procedură simplificată toate depozitele 
de deşeuri menajere neconforme, să încheie contracte de salubrizare cu firme de salubritate şi să 
depoziteze deşeurile menajere la o un depozit conform sau care are autorizare de funcţionare 


până cel târziu în 2017. 

În urma închiderii şi ecologizării acestor mici depozite de deşeuri menajere ale 
comunelor depresiunii au apărut forme pozititive de relief, micromovile de diverse dimensiuni, 
corespunzăror semnalizate cu panouri de atenţionare. 

Depozitul de deşeuri menajere al oraşului Baraolt intră în altă categorie. Acesta a sistat 
doar activitatea de depozitare în iulie 2009 şi autorităţile locale erau obligate să închidă şi 
ecologizeze rampa până în anul 2011. Datorită amplasării într-o carieră de nisip de la ieşirea 
pârâului Dungo în lunca pârâului Baraolt nu s-a creat o micromovilă ci s-a umplut parțial golul 
creat în trecut prin exploatarea nisipului şi s-a redus adâncimea acestuia. 

Din cele expuse mai sus se poate concluziona că relieful, ca suport al tuturor activităților 
componentei antropice, a suferit modificări chiar şi dacă excludem din acesată analiză 
exploatarea lignitului. În particular, pe arealele afectate, unde s-au creat forme de relief pozitive 
şi negative, se poate socoti impactul ca fiind semnificativ, dar în general, pentru întreaga 
suprafață de 144,4km? ai depresiunii, totuşi apreciem că impactul este unul de intensitate medie. 

Componenta atmosferică a sistemului natural (aerul) este afectată în primul rând de 
activitatea de transport. Numărul de autovehicule a ajuns în 2012 la 5547 (date culese de la 
administraţiile fiscale ale primăriilor) şi este în continuă creştere, iar serviciul de transport în 
comun este ca şi inexistent (între 15 septembrie şi 15 iunie circulă patru autobuze ce transportă 
elevii din satele depresiunii la Baraolt), ceea ce înseamnă că pentru deplasare locuitorii folosesc 
în principal vehiculul propriu. Dată fiind calitatea proastă a drumurilor există emanații 
însemnate de gaze de eşapament cu conţinut ridicat de CO2, CO, NH. 

Încălzirea locuinţelor pe timp de iarnă se adaugă reprezintă o altă sursă de poluare. După 
datele recensământului din 2011 populația totală a depresiunii este de 19.120 locuitori, care 
trăiesc în 6986 gospodării. Dotarea lor cu centrale termice pe bază de gaz metan este foarte 
slabă. Conducte funcționale au fost construite la Baraolt şi Biborţeni, iar la Brăduț şi Doboşeni 
conducta există dar nu funcționează. În aceste condiţii din numărul total de gospodării doar în 
1970 funcționează centrale termice, din care pe bază de gaz metan 1490. Restul gospodăriilor, 
adică peste 5000 folosesc pentru încălzit combustibili solizi: lemn de foc şi cărbune Aceasta 
contribuie la o mai mare încărcare a aerului cu CO» şi CO pe timp de iarnă. 

Încărcarea suplimentară a aerului cu CH, este dată de activitatea de creştere a 
animalelor. Ferma de bovine cu un efectiv de peste 300 de capete de la capătul nordic al 
oraşului Baraolt, la care se adaugă animalele din gospodăriile populaţiei îşi aduc aportul la 


introducerea în atmosferă a acestui gaz. 

Având în vedere apropierea acestor surse de poluare de suprafeţele întinse de păduri de 
pe rama montană înconjurătoare, nu se poate vorbi decât de un impact nesemnificactiv al 
acestor activități asupra aerului. 

Componenta apă cu cele trei elemente structurale: apa freatică, apele curgătoare şi apele 
stătătoare, suferă şi ele de pe urma presiunii antropice. Cea mai importantă problemă pentru 
apele subterane o reprezintă activitatea de creştere a animalelor. Dejecţiile animaliere, atât de la 
ferma amintită mai sus, cât şi de la gospodăriile individuale, se înfiltrează în pânza freatică 
poluând-o în principal cu nitrați şi nitriți. Nici în trecut şi nici în prezent, la construcția anexelor 
gospodăreşti nu se ține seama de regulile de amplasare a acestora față de fântâni, față de direcția 
de drenaj a apei freatice. Din fericire, întreaga depresiune este bogată în ape minerale, care este 
principala sursă de consum, apa fântânilor fiind folosită doar la adăpatul animalelor şi în scopuri 
menajere. 

O altă problemă o reprezintă apa uzată menajeră. Cu excepția oraşului Baraolt nu există, 
deocamdată, în nici o altă localitate staţie de epurare. Totuşi, conform datelor recensământului 
din 2011 există numeroase gospodării care au sistem de canalizare propriu. La Băţani din 1542 
de gospodării 864 au canalizare, la Brăduț din 1553 gospodării 801, iar la Vârghiş din 620 
gospodării 387 dispun de o asemenea facilitate. Acest lucru însă nu este îmbucurător din 
punctul de vedere al calităţii apelor freatice sau curgătoare, întrucât aceste sisteme nu au bazine 
vidanjabile, din care apa uzată să ajungă la o staţie de epurare, ci sunt simple decantoare de 
unde apa netratată ajunge mai devreme sau mai târziu ori direct în apele curgătoare, ori în pânza 
de apă freatică. 

Cu toate că oraşul Baraolt dispune de o staţie de epurare, aceasta este veche de peste 40 
de ani, nu are nici tehnologia şi nici capacitatea de a epura cantitatea de apă uzată ce ajunge în 
prezent acolo. Ea nu a fost proiectată la această capacitate şi au fost şi perioade în care nu a 
funcționat deloc. Din această cauză apa tratată aici şi evacuată în emisar (pârâul Baraolt) nu se 
încadrează în nici unul din indicatorii ceruti de NTPA-001/2002. Astfel, în loc să fie o instalație 
care protejează pârâul Baraolt de poluare cu ape menajere, a devenit sursa majoră de poluare al 
acestuia, în aşa fel, încât în ultimii 10 ani în aval de gura de vărsare a dispărut orice formă de 
viață. Totuşi este îmbucurător faptul că în 2009 s-au început lucrările de reabilitare a instalaţiei 
de apă potabilă şi de canalizare a oraşului, care prevăd şi construcția unei staţii de epurare 
moderne care, probabil, va funcționa începând din 2015. 

Aproape toate localitățile depresiunii, cu excepția satelor Bodoş şi Racoşul de Sus, au 
conducte de apă potabilă stradală, racordarea gospădăriilor fiind condiționată de existenţa unei 


stații de epurare a apelor uzate pentru localitatea respectivă. In acest sens, cea mai avansată este 

comuna Brăduț, a cărei stație de epurare va începe să funcționeze în 2013. Până atunci însă 
apele curgătoare care traversează localităţile acestei comune sunt supuse poluării. Există 
numeroase gospodării care îşi varsă apa uzată menajeră direct în aceste ape curgătoare, care şi- 
au construit anexele pe malurile lor, poluându-le şi cu dejecții animaliere. 

Situaţia este mult mai bună în cazul apelor stătătoare din cauza distanţei lor față de 
perimetrele locuite. Singurul lac pe malul căruia este construit un grajd iar apele lui sunt poluate 
este cel recent format la est de oraşul Baraolt. 

Ca aspect pozitiv se poate nota faptul că lucrările de regularizare efectuate în anii 1970 
au dus la apariţia unor salbe de lacuri de-a lungul Oltului şi Cormoşului, care au îmbogățit 
tipurilre de medii de viață existente în depresiune. 

Având în vedere cele expuse, se poate afirma că apa suferă cel mai mult din cauza 
activităților antropice, iar impactul acestor activităţi este considerat a fi semnificativ. 

În ceea ce priveşte presiunea omului asupra biodiversităţii Depresiunii Baraolt, pot fi 
notate aspecte în mare parte pozitive. Dacă privim din pespectiva scăderii suprafețelor arate, a 
scăderii efectivelor de animale crescute, se constată o revenire pe arealele străvechi ale speciilor 
de plante şi o extindere a suprafeţelor de pădure. Pentru păstrarea biodiversităţii vegetale 
Consiliul Judeţean Covasna a adoptat Hotărârea nr. 39/2001 privind punerea sub regim 
provizoriu de ocrotire a bunurilor din patrimoniul natural judeţean, prin care se delimitează o 
rezervaţie botanică pe versantul sud-estic al Dealului cu Pâr (627m) pe o suprafaţă de 15000m?, 
ca fiind singurul areal din Depresiunea Baraolt cu elementul floristic tipic de stepă Pulsatila 
nigra. Pentru elementele de faună aceeaşi hotărâre a Consiliului Judeţean Covasna stabileşte ca 
rezervaţie ornitologică arealul râpei de lângă intersecția Dj 131 cu Dc 41 unde cuibăresc mai 
multe perechi de prigorii (Merops apiaster). 

Râmânând în sfera vegetației, se mai pot exemplifica aspecte pozitive cum ar fi 
eforturile organizațiilor de protecția naturii pentru declararea unor arii ocrotite, precum arealul 
în care există specii rare ca laleaua pestriță (Fritillaria meleagris) situată în apropierea 
intersecţiei Dj 131 cu Dj 131b sau declararea ca monumente ale naturii a unor arbori seculari. 

Lucrările de regularizare a apelor curgătoare, aşa cum s-a menţionat mai sus, au avut ca 
rezultat o diversificare a vieţii acvatice, începând de la plantele hidrofile, continuând cu speciile 
de peşti, până la speciile de păsări de apă. Se poate exemplifica cu apariţia în belciugele din 
dreptul satului Căpeni a nufărului galben (Nuphar lutea). Pentru speciile de peşti se poate 
exemplifica linul (Tinca tinca), peşte caracteristic zonelor de şes. Această creştere a suprafețelor 
acvatice a atras şi numeroase păsări de apă, în special specii de rate şi alte specii dintre care 


unele cuibăresc aici; altele folosesc aceste ape ca puncte de odihnă în migraţia lor. De 

asemenea, se aventurează în zona acestor lacuri şi păsări de pradă ocrotite, cum ar fi acvila 
țipătoare (Aquila pomarina). 

Reducerea suprafețelor de teren arabil, concomitent cu creşterea suprafețelor de pajişti 
secundare şi de păduri, atrage după sine şi extinderea habitatelor unor animale. Astfel, în 
apropierea majorității localităţilor depresiunii, se pot observa frecvent iepuri de câmp, căpriori, 
cerbi, vulpi, nevăstuici, jderi. 

O confirmare a bogăției lumii vegetale şi animale a Depresiunii Baraoltului o reprezintă 
intersectarea limitelor a trei situri Natura2000 cu limitele ariei depresionare. 

Situl cu indicativul ROSPA0027, numit impropriu „Dealul Homoroadelor” este o arie de 
protecţie specială avifaunistică. El se întinde, de la limita comunei Lueta cu comuna Mereşti 
până la defileul Oltului de la Racoş, iar de la vest la est de la valea pârâului Ghipeş şi 
Homorodul Mare până la interfluviul pârâului Vârghiş cu Stejarul. Limita se dispune apoi pe 
interfluviul dintre Cormoş şi Vârghiş continuând prin Pădurea Dascălilor. În lunca acestui ultim 
pârâu, se abate de-a lungul Dc38, până la podul de peste Vârghiş, apoi de-a lungul Cormoşului 
până la noua albie ce ocoleşte cariera Racoş Sud. De aici urmează contactul luncii cu Dealul 
Pustnicului şi după haldele de steril ale carierei se abate spre Defileul Oltului (harta 30). 
Intersecţia limitelor sale cu cele ale depresiunii se realizează în zona Pădurii Dascălilor şi în 
zona defileului de la Racoş. 

Speciile cele mai importante de animale ocrotite sunt: acvila de câmp (Aquila heliaca), 
acvila ţipătoare mică (Aquila pomarina), bătăuşul (Philomachus pugnax), buhaiul de baltă 
(Botaurus stellaris), bufnița (Bubo bubo), caprimulgul (Caprimulgus europaeus), cormoranul 
mic (Phalacrocorax pygmaeus), cristelul de câmp (Crex crex), eretele vânăt (Circus cyaneus), 
egreta mare (Egretta alba), pescăruşul albastru (Alcedo atthis), şoimul călător (Falco 
peregrinus), viesparul (Pernis apivorus). 

Cel de-al doilea sit, denumit Herculian, are indicativul ROSCI0091, este o arie de 
importanță comunitară. 

Se întinde de la limita administrativă a comunei Sâncrăieni, din județul Harghita, până la 
capătul nordic al satului Herculian Limitele sale se intersectează cu cele ale Deprersiunii 
Baraoltului în apropierea vârful Herculian (728,lm), şi a pârâului Ulmului. Conform acestei 
limite, o mare parte a platoului vulcanic inclus din depresiune, face parte din acest sit (harta 30). 

În cadrul său sunt ocrotite mai multe tipuri de habitate, între care şi cele care sunt 
prezente şi în aria depresionară: păduri aluviale cu arini (Alnus glutinosa) şi frasin (Fraxinus 


excelsior), păduri de fag (Fagus sylvatica), păduri de gorun şi amestec. De asemenea, 

beneficiază aici de măsuri de protecție câteva specii de mamifere cum ar fi: ursul brun (Ursus 
arctos), lupul (Canis lupus), râsul (Lynx lynx), vidra (Lutra lutra). 

Al treilea sit, având indicativul ROSPA0082 şi purtând numele de Munţii Bodoc-Baraolt 
este, de asemenea, unul de protecție specială avifaunistică. Ocupă un spaţiu destul de mic din 
depresiune. Limita sa nordică, în Depresiunea Baraoltului, se află în apropierea dealului Gaura 
Mică (623m), la obârşiei pârâului Căpeni, apoi se abate până la şoseaua de centură al oraşului 
Baraolt, pe care o urmează până la drumul de pământ spre Colonia Căpeni, pe care îl urmează, 
apoi se îndreaptă spre limita sudică a depresiunii (harta 30). 

Principalele animale ocrotite aici sunt, de asemenea, păsări răpitoare de apă: acvila 
țipătoare mică (Aquila pomarina); cu picioroange: barza albă (Ciconia ciconia), barza neagră 
(Ciconia nigra). La ele se adaugă un număr mare de păsări ce au habitatul în pădurile de 
foioase, care acoperă aceşti munţi. Între ele se pot aminti: bufnița (Bubo bubo), trei specii de 
ciocănitori (Dendrocopos sp.), ciocârlia de pădure (Lullula arborea), muscarul gulerat 
(Ficedula albicollis), muscarul mic (Ficedula parva), sfrânciocul mic (Lanius minor) şi păsări 
răpitoare cum ar fi: vânturelul de seară (Falco vespertinus) şi Viesparul (Pernis apivorus). 

Includerea unei suprafeţe de 30,0lkm?, căci atăt însumează teritoriul celor trei arii 
Natura 2000, ce se suprapune peste teritoriul depresiunii, poate avea mai multe semnificaţii. 
Una negativă, în sensul că, activitatea antropică a distrus o serie de habitate, împingând 
numeroase specii până în pragul dispariţiei şi este nevoie de măsuri speciale pentru ca ele să 
poată fi salvate şi mediul lor de viață conservat. Există şi o semnificație pozitivă, în sensul că, în 
Depresiunea Baraolt, cu toată presiunea activităților celor aproape 20000 de locuitori, habitatele 
naturale nu au fost distruse şi reprezintă un refugiu pentru specii care au dispărut de pe alte 
teritorii şi din această cauză merită incluse într-o rețea europeană de ocrotire şi conservare a 
biodiversităţii. 

Chiar dacă în secolele trecute când s-au efectuat importante defrişări şi, pentru vremurile 
respective se poate afirma că impactul activităţii antropice asupra biodiversităţii a fost de 
intensitate ridicată, în sens negativ, în prezent aceasta poate fi socotită semnificativă, dar în sens 
pozitiv. Arealele cu vegetaţie naturală se extind, migrează şi se stabilesc aici specii de animale, 
care nu existau în trecut (bizamul — Ondrata zibethica — capitolul 8.2), se repopulează cu succes 
specii dispărute (castorul european — Castor fiber), creşte numărul de exemplare a populațiilor 
de animale autohtone. Aproape 21% din suprafața depresiunii este inclusă la cele trei situri 
amintite fapt ce are un impact pozitiv semnificativ asupra biodiversităţii teritoriului aflat în 


studiu. 

Sinteză a proceselor autoorganizatorice din cadrul geocomplexului, solul, reflectă şi 
majoritatea acţiunilor pe care omul le intreprinde în cadrul acestuia. În evoluţia sa componentele 
şi factorii de mediu devin implicit factori pedogenetici. 

Din moment ce se situează la nivelul suprafaţei topografice practic orice acţiune 
antropică este resimțită, se răsfrânge asupra acesteia. Construcţiile de orice fel încep cu 
decapitarea profilelor de sol, deranjarea orizonturilor, acoperirea cu diverse materiale etc. Astfel 
se întrerupe evoluţia naturală a solului din arealul respectiv, acesta este transformat mecanic, 
contaminat, poluat cu diverse substanțe chimice, deşeuri, sunt încorporate în profilul de sol 
materiale străine acestuia, sunt modificate însuşirile sale chimice, toate ducând în final la un tip 
de sol ce nu poate fi clasificat. În acest scop în Sisitemul Român de Taxonomie a Solurilor a 
fost introdus teremenul de entiantrosol, redenumit apoi în 2012 în tehnosol. 

În Deprersiunea Baraolt acest tip de sol a fost identificat pe suprafeţe destul de mari, fără 
a include acele areale care au fost deranjate de exploatările de cărbune. Chiar dacă luăm în 
considerare doar arealele construite, terenurile de pe care solul a fost decapitat şi din acest 
material au fost ridicate diguri de protecție împotriva inundaţiilor, drumurile şi căile ferate 
putem vorbi de o suprafaţă afectată de 17,56km?, ceea ce reprezintă 12,16% din teritoriul 
depresiunii. 

Presiunea cea mai mare asupra solului se resimte acolo unde acesta este principalul 
mijloc de producţie agricolă. Având în vedere faptul că majoritatea terenurilor depresiunii sunt 
cultivate intensivă de peste 200 de ani iar suprafeţele cu soluri fertile, faeozimuri, sunt reduse 
(15km? adică 10,4% din suprafața depresiunii), fertilizările sunt absolut necesare pentru 
obținerea unor producții cât de cât satisfăcătoare. Includerea în cultură a unor terenuri 
nepretabile, intervenţiile forţate pentru mărirea producției ca şi lipsa măsurilor de conservare 
sau amendare a fertilității reprezintă factori perturbatori ai proceselor fizice, chimice şi 
biologice desfăşurate la nivelul solului. 

Pe baza celor mai sus amintite, apreciem că există un impact de intensitate ridicată 
asupra solurilor depresiuni determinat de către activitățile antropice. 

Luat în ansamblu, impactul activităţilor antropice asupra componentelor de mediul ale 
Depresiunii Baraoltului, apreciem că acesta este de intensitate ridicată în cazul reliefului, apei şi 
solului, nesemnificativ în cazul aerului şi semnificativ, dar în sens pozitiv, asupra biodiversităţii. 

Credem că pentru perioada următoare, deosebit de însemnate ar fi: finalizarea 
construcției celor două staţii de epurare şi punerea lor în funcțiune cât mai repede, începerea 
construcției unor asemenea instalaţii în toate comunele depresiunii, pentru ridicarea calității 


apelor curgătoare. 

Pentru reducerea impactului asupra apelor freatice, crescătorii de animale trebuie să 
înțeleagă necesitatea depozitării temporare a dejecțiilor animaliere doar pe platforme betonate şi 
în bazine vidanjabile izolate, aşa cum au înţeles proprietarii ai căror terenuri se află în ariile 
protejate. Aceştia au înţeles şi se conformează şi restricțiilor privitoare la tipul de lucrări 
agricole şi perioadele în care ele pot fi executate fără periclitarea habitatelor sau a speciilor care 


beneficiază de regimul de protecție a acestor arii. 

CAPITOLUL 11. REFLECTAREA FACTORILOR FIZICO-GEOGRAFICI ÎN 
ORGANIZAREA TERITORIALĂ A DEPRESIUNII BARAOLT 


11.1. Procesele organizatorice ca premisă a teritorialităţii 
11.1.1 Aspecte teoretice 

În scopul relevării formelor de ordine induse în Depresiunea Baraoltului de premisele de 
ordin fizico-geografic, sunt oportune unele precizări de ordin conceptual. 

Orice sistem geografic are o serie de caracteristici fundamentale, care se referă la: 
varietate, posibilitate nelimitată de combinare între elemente, diversitate spaţio-temporală, 
eterogenitate, unitate,  coevoluţie, funcționalitate,  sinergism, dezvoltare  emergentă, 
autoorganizare (D. Petrea 2005). 

Autuorganizarea este definită de V. Zotic (2005) în lucrarea intitulată „Componentele 
operaționale ale organizării spațiului geografic” ca: „organizarea geosostemelor naturale [...] în 
urma derulării proceselor disipative energetice în context concurențial-evolutiv, având ca suport 
energia liberă disponibilă în cadrul acestuia, şi ghidate de câmpul de geopotenţial energetic, 
diversitatea stării substanţei şi energiei, respectiv legile generale şi particulare ce guvernează 
Universul şi implicit materia din cadrul spaţiului geografic”. D. Petrea (2005) o defineşte ca: 
„ansamblul proceselor de individualizare şi transformare a sistemelor, prin coevoluţie şi 
sinergism, în stadii succesive de complexitate crescândă”, pentru a conchide apoi că: „reprezintă 
[...] totalitatea formelor de ordine, produse prin funcționalitate, coevoluție şi sinergism, 
integrate într-un stadiu evolutiv definitoriu al unei structuri teritoriale complexe”. Această din 
urmă definiție este mai cuprinzătoare, subliniind procesele prin care se materializează această 
proprietate a sistemelor teritoriale ce concluzionează faptul că autoorganizarea este specifică 
subsistemului natural. 

Spre deosebire de aceasta, în subsistemele social economice ale unui sistem teritorial se 
poate vorbi de o formă ordine care nu s-a realizat pe cale naturală ci a fost indusă din exterior, 
prin acțiuni conştiente (deliberate sau nu). I. lanos (2000), în lucrarea „Sisteme teritoriale — o 
abordare geografică”, subliniază că organizarea este o: „impunere din afara sistemului teritorial 
a unei anumite structuri şi a unui anumit mod de comportare a componenetelor [...]”. Se pot cita 
şi alte definiţii ca al lui V. Zotic (2005 op. citată anterior), care defineşte organizarea teritorială 
astfel: „proces complex de îmbinare [...] a acţiunilor de organizare a teritoriului în conformitate 
„amenajare a unei serii de obiecte geografice de pe un anumit teritoriu [...] în forme relativ 
geometrice sau în forme care să fie funcționale în mod optim”, sau: „un proces de delimitare şi 


de propunere a unor spații optime pentru diferite obiecte, utilități şi procese geografice, cu 

angrenare în sistemele teritorial funcționale, care au la bază în funcționarea lor legi, principii, 
reguli naturale şi social-economice.” 

O altă definiție, mai coerentă, dată organizării (D. Petrea, 2005) specifică faptul că în 
cazul organizării este vorba de: „ordinea spaţială indusă printr-un program! conştient şi rațional 
(pe cât posibil) de previziune şi acțiune umană”. 

Din toate aceste definiţii se desprinde că de fapt în sistemele geografice autoorganizarea 
este specifică subsistemului natural iar organizarea celui social-economic. Dualismul 
autoorganizare — organizare presupune o serie de pârghii şi canale, prin care se realizează 
interferența natural — antropic şi care dau individualitate şi specificitate geografică sistemului 
teritorial. 

Spaţiul geografic, autoorganizat, după legile naturale universal valabile, resimte şi 
reflectă divers acţiunile organizatorice ale omului. Aceastea nu se supune legilor naturii, aşa 
cum s-a mai amintit anterior, ci se realizează prin acțiuni conştiente (există şi excepții) având 
anumite motivații bine definite: locuire, hrănire, confort, producție, expansiune teritorială etc. 
Prin aceste procese organizatorice omul introduce componente şi proprietăţi inedite în spaţiul 
fizic, care îi conferă acestuia o mai mare consistență, complexitate şi implicit identitate 
geografică. Procesele organizatorice, grefându-se pe „zestrea” naturală (autoorganizată) şi 
relaționând cu aceasta, conduc practic la instalarea unei certe specificități teritoriale. 

În acest context teritoriul, de la simpla întindere de pământ cu anumite graniţe, trebuie 
redefinit în sens geografic: „expresia geografică concretă a realității spațiale rezultată în urma 
conlucrării geocomponentelor la un nivel superior de integrare” (I. Mac, 2000, citat de D. 
Petrea, 2005). 

Pe marginea autoorganizării naturale şi organizării spaţiului geografic, teritoriul este un 
alt concept util, indispensabil chiar, în abordarea de față. 

În acțiunile sale organizatorice, individuale, colective, instituţionale, publice, legislative, 
punctuale sau areale omul foloseşte, valorifică, perturbă şi modifică în diferite grade tiparele, 
rupe ritmurile de evoluţie naturală şi produce dezechilibre în spaţiul geografic, unde s-a creat 
deja un echilibru prin procesele de autoorganizare naturală. Toate acestea se desfăşoară într-un 
cadru temporal şi spaţial. În acest caz este vorba de teritorialitate. Conceptul poate fi definit ca: 
„ansamblul relaţiilor, de ordin individual şi colectiv, stabilite într-o comunitate în virtutea 
apartenenţei sale la un areal geografic delimitat” (D. Petrea, 2005). Mai simplu se poate 
exprima şi prin continua tendință spontană şi conştientă a unui anumit grup uman de a-şi asigura 
controlul şi valorificarea unei anumite porțiuni, mai mari sau mai mici, din spațiul 


geografic.Aşadar, teritoriul este realitatea geografică rezultată în urma proceselor de 

autoorganizare naturală a geocomponentelor iar teritorialitatea exprimă multitudinea de relaţii 
pe care le stabileşte o comunitate în străduința sa de a-şi organiza, de a lua în stăpânire, de a 
modifica pentru ţelurile proprii spaţiul geografic. Astfel, cele două concepte se află şi ele într-un 


raport dichotomic, precum conceptele de autoorganizare şi organizare. 


11.1.2. Aspecte autoorganizatorice în Depresiunea Baraoltului 
Evaluarea amănunţită a reliefului Depresiunii Baraoltului dă posibilitatea evidențierii 


formelor de ordine rezultate din influenţele reciproce dintre componentele complexului fizico- 
geografic, în care unele au avut preponderent rol de variabile independente (structura, tectonica, 
petrografia, relieful preexistent ş.a., în timp ce altele, în calitate de variabile dependente au 
evoluat, în mare măsură, condiționate de primele. 

O expresie elocventă de interdependenţă genetico-evolutivă, prin care cele două 
categorii de variabile, introduc forme de ordine bazate pe legități de natură fizică este 
diferențierea depresiunii sub forma celor două bazine, despărțite de horstul intrabazinal dar 
legate prin strangularea de la Biborţeni, ce poate fi asemănată cu un istm, şi ce impun 
depresiunii un caracter simetric de ansamblu, întregit de golfuri depresionare şi cuvete. 

Analiza morfografică şi morfometrică au pus în evidență de asemenea niveluri erozivo- 
acumulative au dispunere etajată poate fi considerată a fi o altă forme de „ordine naturală”. 

Modul de organizare al rețelei hidrografice, dispunerea principalelor văi, este un alt 
exemplu de autoorganizare. Cele mai importante ape curgătoare: Cormoşul, Volalul, Vârghişul, 
Rica, Stejarul, Ozunca, pârâul Băţani, şi-au impus văile orientate pe principalele sisteme de falii 
ale depresiunii. Fiecare urmează o singură serie de rupturi, pe când Baraoltul şi Oltul, după ce 
urmează seriile N — S, se reaşează pe cele V — E. Se poate afirma, că toate aceste văi sunt 
consecvente cu direcția acestor rupturi, pe când altele, mai mici, desigur şi mai tinere (Agrişul, 
Pârâul Mare), şi-au dezvoltat văi fără „control” evident din partea factorilor tectonici. 

Aceste premise se reflectă şi în modul de autoorganizare a reliefului. Însă, în ansamblul 
complexului natural, pe de o parte, şi în raport cu subsistemele socio-economice, pe de altă 
parte, această componentă devine component şi în acelaşi timp factor autoorganizatoric al 
celorlaltor componente. 

În raport cu componenta climatică a depresiunii, relieful reprezintă suprafaţa subiacentă 
care, după radiația solară, este cel mai important factor climatogen, prin rolul sau şi redistribui 
energia primită de la Soare. 

Caracterul depresionar al reliefului determină un climat de adăpost, caracterizat prin 
viteza şi frecvenţa mai redusă a vântului (32,8% calm atmosferic) şi inversiuni de temperatură 


(care se manifestă îndeosebi în zonele joase ale luncii Oltului). 

Diferenţa de altitudine existentă între lunca Oltului şi vârful Herculian (de cca. 260 m) 
poate determina o scădere a temperaturii medii a aerului cu cca. 1,3 — 1,5*C, iar diferenţele 
înregistrate în privinţa cantităţii de precipitații sunt rezultatul situării în, sau în afara, conurilor 
de umbră ale arealelor montane înconjurătoare. 

Un alt element morfologic cu rol organizatoric asupra climatului este expoziția 
versanților. Aceasta nuanțează momentul primului sau ultimului îngheţ, menținerea, topirea 
stratului de zăpadă, evapotranspiraţia ş.a. şi, în plus, influenţează repartiția spațială a diverselor 
specii de plante, unele caracteristici în evoluția solurilor de pe versanţi etc. 

Dacă se face referire la orientarea față de direcția vântului, trebuie menţionate 
diferenţele cantitatuive de precipitaţii înregistrate între versanții „în vânt” şi cei aflați „sub 
vânt”. Direcţia dominantă a vântului în depresiune este dinspre vest (35%), urmată de vânturile 
din direcția nord (30%). Din suprapunerea dintre orientarea față de punctele cardinale şi 
orientarea față de vânt rezultă că jumătate (53,53%) din versanţi sunt „în vânt”, deci ar putea 
înregistra o cantitate mai mare de precipitații, decât ceilalți versanți. 

În ceea ce priveşte componenta hidrică, există o interdependenţă şi condiționare 
reciprocă între cantitatea de precipitaţii, structura petrografică, în general, şi proprietățile 
hidrogeologice ale stivei de molasă (porozitate, permeabilitate, absorbţie, higroscopicitate), în 
particular, înclinarea pantelor, adâncimea apelor subterane, debitul scurgerii lichide şi solide a 
apelor curgătoare, modul de dispunere al reţelei de drenaj ş.a. 

Există o diferenţă între pârâurile bazinului vestic şi cel estic în ceea ce priveşte instalarea 
unor maxime de debit în lunile de vară. La cele din bazinul vestic scăderea debitelor, de după 
maximul din luna aprilie, se produce moderat şi nu se înregistrează o a doua maximă în lunile 
de vară, pe când la cele din bazinul estic, cu un coeficient de împădurire mai mic, ploile 
torențiale din lunile iunie şi iulie produc maxime secundare ale debitelor în aceste luni. 

Relieful este premisă şi factor şi în distribuţia spaţială şi organizarea biocenozelor, fapt 
reflectat într-o serie de diferențieri biogeografice. 

Luncile se remarcă printr-o vegetaţie higrofilă, toate cursurile de apă sunt marcate prin 
benzi de arbori iubitori de umiditate. La intrarea în depresiune şi în zonele mai înalte 
(condiţionarea altitudinii) compoziţia acestor benzi este dominată de arini, iar mai Jos de sălcii. 

Arealele mai înalte, îndeosebi culmile interfluviale, aflate la altitudini mai mari de 600 
m şi la distanţe considerabile de localităţi (reorganizare antropică), cum ar fi Dealul Rotund, 
Mesteacănul Mare, Dealul Românului, au o vegetaţie forestieră în care predomină gorunul 
(Quercus petraea). În general aceste păduri de foioase sunt amestecate, cuprinzând şi artar 


(Acer platanoides), ulm (Ulmus), mesteacăn (Betula pendula) şi fag (Fagus silvatica). Ca o 

condiționare a altitudinii, făgete pure nu se dezvoltă. De remarcat împletirea factorului 
altitudine, orientarea versanților cu umiditatea în cazul platoului vulcanic unde, pe culmile 
plate, se dezvoltă o vegetaţie de pajişti secundare, împădurite fiind doar fruntea platoului, cu 
orientate vestică precum şi văile adânci, umbrite. 

Ca o încununare a condiționărilor, interacțiunilor, asocierilor şi cooperărilor între 
componenţii, procesele şi fenomenele de ordin fizico-geografic din depresiune, se 
individualizează şi componenta edafică. În acest proces evolutiv structura petrografică 
furnizează elementele chimice şi fragmentele de rocă, relieful fiind responsabil prin gradul de 
înclinare şi prin celelalte elemente ale sale (altitudine, expoziţie etc.) de numeroase diferențieri 
teritoriale sub aspectul tipologiei şi proprietăților solului. Relieful fiind factor organizator şi la 
nivelul celorlaltor componente ale geocomplexului, acestea nu contribuie singure la edificarea 
stratului de sol, ci într-o înlănțuire de complexitate crescândă. Temperatura, ca unul dintre 
factorii pedogenetici, este responsabilă pentru creşetrea vitezei de desfăşurare a reacţiilor 
chimice din sol, implicit de formarea humusului; În cazul apei, ca factor pedogenetic, se pot 
pune în evidență înlănţuiri asemănătoare, din care nu pot să lipsească elementele reliefului. 
Raționamentul se poate continua cu factorii biotici, care sunt expresia influențelor 
organizatorice ale elementelor, componentelor de rang inferior, şi se manifestă la rândul lor ca 
organizatori ai proceselor chimice, care au ca finalitate anumite tipuri de sol cu o localizare bine 
definită şi deloc întâmplătoare. 

Prin aceşti factori relieful impune trei sectoare pedogeografice în cuprinsul depresiunii 
evaluate pe larg la subcapitolul 9.1. 

Cele prezentate mai sus reprezintă principalele forme de autoorganizare naturală ce s-au 
edificat de-a lungul timpului prin procese „guverante de principii organizatorice precum cele de 
dimensionare, succesiune, agregare, ierarhizare, selecție, polarizare, divizare, interferență, [...], 
prin scop, necesitate, posibilitate” (D. Petrea, 2005) şi care s-au definitivat prin „asocieri, 
determinări, intercondiţionări, cooperări, competiţie, diferențieri, disocieri, diversificări, opțiuni, 
decizii” (D. Petrea, 2005), şi care prin coevoluţie şi sinergism au condus la individualizarea 
teritoriului Depresiunii Baraolt sub forma unei unități geografice având o certă identitate 


structurală, funcțională şi fizionomică. 


11.1.3. Aspecte sociale şi rolul lor în organizarea teritorială a Depresiunii Baraoltului 
Prin poziția sa de contact între zone joase, deschise, ale Depresiunii Braşovului şi zonele 


mai înalte, mai accidentate, ale Munţilor Harghitei, Perşani şi Baraolt, ce oferă posibilități de 
adăpost, prin multitudinea de resurse: apă (zonă de confluență a mai multor ape curgătoare, 


izvoare de apă minerală), vânat, peşte, minerale ce se pretează la fabricarea de unelte şi 

ceramică (opal, minereuri de fier, argilă) Depresiunea Baraoltului a constituit un teritoriu locuit 
de om din cele mai vechi timpuri. 

Din epoca de piatră se pot cita vestigiile de pe valea pârâului Agriş (în apropierea unor 
depozite de opal), de pe dreapta drumului judeţean Dj 131, în apropierea intersecţiei acestuia cu 
Dc41 şi Dc38, la poalele dealului Bacoş (590,4m), apoi pe versantul stâng al pârâului Baraolt, la 
ieşirea acestuia din strangularea de la Biborţeni, la marginea Pădurii Mari. 

Din epoca cuprului şi bronzului s-au găsit artefacte în apropierea localităților Tălişoara 
şi Brăduț. 

Mineralizaţiile de limonit şi siderit din apropierea limitei nordice a depresiunii au dus la 
o populare şi mai intensă la începutul epocii fierului. Vestigii de furnale primitive s-au 
descoperit la Herculian, Filia şi Brăduț. Apoi se poate nota şi o aşezare dacică din apropierea 
comunei Augustin, în Munţii Perşani. 

La intersecția Dj 131 cu Dj 131b şi Dc 38, pe locul numit Veczer, s-au descoperit urme 
care indică existența unui castru roman ce era, probabil, în legătură cu cel de la Hoghiz şi 
străjuia drumurile ce treceau în Depresiunea Colinară a Transilvaniei prin defileul Oltului şi 
pasul Rica. 

Acestea au fost şi drumurile folosite de popoarele migraroare care, venind dinspre 
pasurile şi trecătorile curburii Carpaţilor, se îndreptau spre vest: goții, gepizii, hunii, slavii, 
avarii, pecenegii, care au lăsat urme în trecerea lor. 

În urma trecerii sau probabil a aşezării pecenegilor au rămas căteva toponime cum ar fi 
„tâpe”, „tipia” în limba română ce denumeşte un vârf ascuțit: Tipia Racoşului, Tipia 
Ormenişului în Munţii Perşani ş.a. Exista probabil şi o oarecare similitudine cu Altân Tepe din 
Dobrogea. 

Apoi se aşează maghiarii, care construiesc o amplă linie de fortificații compusă dintr-un 
sant adânc şi palisandră de buşteni. Urme ale acestei linii se găsesc în Munţii Perşani începând 
de la Cheile Vârghişului, valea Rica şi continuă spre vest şi nord-vest spre Depresiunea 
Transilvaniei. Î 

Prima atestare documentară a unei localități din zona etnoculturală a Ținutului Pădurilor 
nu este cea a oraşului Baraolt ci a satului Micloşoara (care în prezent aparține sub aspect 
administrativ oraşului dar care se situează în afara limitelor convenite pentru Depresiunea 
Baraoltului), Acesta este atestat în anul 1211. Regele Ungariei de atunci, Andrâs al II-lea, 
donează teritorii în Tara Bârsei cavalerilor teutoni. Într-o asemenea scrisoare de donaţie apare 


Micloşloara sub numele de Castrum Sanct Nicolai, ca parte a hotarului acelor teritorii. 

Aşa cum s-a mai amintit în capitolul 3, Baraoltul este atestat prima oară tot într-un 
asemenea document, dar datat 13 ani mai târziu, adică 1224 (fig.1) 

Pentru a ilustra evoluţia demografică a ținutului se va face referire, mai întâi, la 
localitatea Baraolt, pentru care datele sunt exacte. Pentru celelalte localități izvoarele istorice 
dau date contradictorii. Mai trebuie meționat că această localitate nu a fost centru administrativ, 
acest statut fiind deţinut de Micloşoara, Brăduț şi Băţani, cu toate că nu aveau cea mai 
numeroasă populaţie, statut ce revine oraşului de acum. 

Primul recensământ datează din 1567, când în Baraolt s-au numărat 73 de gospodării şi 
365 de locuitori, în 1614, 142 de familii. La recensământul din 1786 în localitate existau 56 de 
case şi 556 de locuitori, în 1850 erau 353 de case şi 1849 locuitori. Următoarele cifre datează 
din 1857 cu 1919 locuitori. 

Din punct de vedere administrativ la sfârşitul secolului al XIX-lea şi începutul secolului 
al XX-lea, când unitatea administrativă era scaunul iar subunitatea plasa, depresiunea era 
împărțită în două plăşi: plasa Micloşoara şi plasa Brăduț, localitatea Baraolt nefiind centru 
administrativ. Cu toate acestea, trebuie menţionat faptul că, datorită poziţiei centrale în cadrul 
depresiunii, încă de la sfârşitul secolului al XVI-lea avea dreptul de a organiza trei târguri de 
nivel național pe an, (pe 3 februarie, prima vineri de după Rusalii şi pe 12 noiembrie), drept 
conferit de voievodul Bethlen Gâbor, iar din 1778 drept de târg săptămânal în ziua de miercuri 
(Veszely Kâroly, 1868, republicat în 2004). 

Datele recensămintelor de după 1850, defalcate pe localităţi sunt prezentate în tabelul 
nr.29 excepție făcând localitățile Vârghiş şi Augustin despre care nu s-au obținut date. Ele sunt 
publicate pe site-ul erdovidek.ro. 

Datele de la recensămintele regulate din secolul al XX-lea sunt calculate pe unitățile 
administrative stabilite de Legea nr. 2 din 16 februarie 1968 privind organizarea teritoriului 
Republicii Socialiste România, publicat în B. Of. Nr. 17 din 17 februarie 1968, conform căreia 
pe teritoriul actual al Depresiunii Baraolt s-au înfiinţat un oraş — oraşul Baraolt şi trei comune: 
Băţani, Brăduț şi Vârghiş (tabel 30, fig. 58) şi au fost obţinute de la Institutul Naţional de 
Statistică, Direcţia Judeţeană Covasna. 

Localitatea Baraolt se ridică la rang de oraş prin alipirea a cinci sate: Biborţeni, Bodoş, 
Căpeni, Micloşoara şi Racoşul de Sus. Celelalte localităţi se organizează în comune astfel: 
comuna Băţani cu satele Aita Seacă, Băţanii Mici, Herculian şi Ozunca, comuna Brăduț cu 
satele Doboşeni, Filia şi Tălişoara şi comuna Vârghiş. Trebuie menţionat că la stabilirea 


limitelor depresiunii au rămas în afara acesteia satele Aita Seacă (aflată într-o zonă mai joasă 

din interiorul Munţilor Baraolt), Ozunca (aflată la poalele vulcanului Murgul Mare), Micloşoara 


(aflată la sud de inflexiunea Oltului spre Defileul de la Racoş). 


Recensăminte | 1850 | 1880 | 1890 | 1900 | 1910 | 1920 | 1930 | 1941 | 1956 | 1966 | 1977 | 1992 | 2002 | 2011 


Baraolt total | 5540 | 6066 | 6418 | 6761 | 7251 | 7190 | 7538 | 8082 | 8537 | 8948 | 9235 | 10493 | 9670 | 8567 


Baraolt 1849 | 1995 | 2167 | 2309 | 2531 | 2651 | 2604 | 2905 | 2863 | 3738 | 4665 | 6483 | 5914 
Biborţeni 704 |720 |800 |794 [883 |934 |934 |974 |954 1930 |917 |825 |775 
Bodoş 753 |445 |445 |496 |571 |555 |606 |628 |629 |533 |451 |435 |446 
Căpeni 894 |1019 | 1040 | 1141 | 1299 | 1353 | 1461 | 1424 | 1659 | 1239 | 1415 | 1213 |1130 
Racoş 873 |1144 | 1255 | 1292 | 1270 | 1210 | 1200 | 1354 | 1229 | 1291 | 1175|996 | 893 
Băţanii Mari 

total 4370 | 5052 | 5512 | 5669 | 5909 | 5365 | 5604 | 5982 | 5669 | 5383 | 4572 | 4405 | 4501 | 4307 
Bătțanii Mari 1732 | 2047 | 2037 | 2172 | 1994 | 2102 | 2289 | 2077 | 1929 | 1862 | 1862 


Bățanii Mici |538 |601 |664 |677 |760 |678 |677 |702 |722 |726 |551 |557 
Herculian 867 |1113 | 1203 | 1183 | 1185 | 1012 | 1159 | 1222 | 1218 | 1214 | 1071 | 1047 


Brăduț total | 2672 | 3504 | 3678 | 3774 | 3896 | 3780 | 3779 | 4088 | 4254 | 4530 | 4284 | 4486 | 4792 | 4618 


Brăduț 664 |796 |898 |878 |892 |900 |874 |923 |952 |937 |921 |992 
Doboşeni 546 |652 |679 |769 1935 |889 |887 |988 1103011044|1184|1409 
Filia 820 |1328 | 1299 | 1337 | 1231 | 1210 | 1203 | 1376 | 1676 | 1446 | 1670 | 1321 
Tălişoara 642 |728 |802 |790 |838 |781 |815 |801 |826 |879 |858 |773 
Vârghiş 1793 1839 | 2088 | 2135 | 2218 | 2137 | 1983 | 1902 | 1628 


Tabel nr.29. Cifrele recensămintelor populației localităților din Depresiunea Baraolt între 1850- 


2011. 


Recensăminte/ani "az |1930 |1941 |1948 |1956 |1966 |1977 |1992 |2002 |2011 
ORAŞ BARAOLT |7251 |7533 |8082 |7304 |8537 |8948 |9235 10493 |9670 |8567 


BĂŢANI 5909 5604 5982 5565 5669 5383 4572 4405 4501 4307 
BRĂDUȚ 3896 3779 4088 4076 4254 4530 4284 4486 4688 4618 
VÂRGHIŞ 1793 1839 2088 2058 2135 2218 2137 1983 1902 1628 


Total Depresiunea 
Baraolt 18849 | 18760 |20240 [19003 [20595 [21079 [20228 |21367 |20761 |19120 


Tabel nr.30. Populația totală a oraşelor şi comunelor Depresiunii Baraolt în secolele al XX-lea 


şi al XXI-lea. 


Evoluţia demografică a depresiunii în secolul al XX-lea şi începutul secolului al XXI-lea 
este strâns legată de cele două conflagrații mondiale, precum şi de convulsiile sociale, 
economice ale acelor vremuri ce au continuat până în prezent. 

La începutul secolului al XIX-lea (1912) numărul total al populaţiei depresiunii era de 


18849 locuitori, oraşul Baraolt, cu satele care îi aparțin acum, avea cea mai mare populaţie: 

7251, urmat de comuna Băţani şi satele sale aparținătoare cu 5909. Această comună era, la 


vremea respectivă, centru administrativ, cu două sate puternice Heculian şi Aita Seacă. 


—— Oraş Baraolt 


—— Comuna Băţani 


- comuna Brăduț 
—— Comuna Vârghiş 
— Depresiunea Baraolt 


Fig. nr.58. Evoluţia numărului populaţiei Depresiunii Baraolt, al oraşelor şi comunelor. 


Evoluţia demografică a depresiunii în secolul al XX-lea şi începutul secolului al XXI-lea 
este strâns legată de cele două conflagrații mondiale, precum şi de convulsiile sociale, 
economice ale acelor vremuri ce au continuat până în prezent. 

La începutul secolului al XIX-lea (1912) numărul total al populaţiei depresiunii era de 
18849 locuitori, oraşul Baraolt, cu satele care îi aparţin acum, avea cea mai mare populaţie: 
7251, urmat de comuna Băţani şi satele sale aparținătoare cu 5909. Această comună era, la 
vremea respectivă, centru administrativ, cu două sate puternice Heculian şi Aita Seacă. 

Până la recensământul din 1930 se constată o descreştere a numărului de locuitori la 
18760. Aceasta probabil a fost mai puternică între anii 1914 şi 1920, pe de o parte datorită 
primului război mondial pe de altă parte datorită emigrării. 

După 1930, datorită creşterii nivelului de trai, al sporului natural pozitiv, al imigrării 
condiționate de funcționarea exploatărilor miniere (lignit şi minereuri de fier) populația creşte, 
depăşind la recensământul din 1941, 20000 locuitori, respectiv 20595. Creşteri se înregistrează 
în toate unitățile administrative (tabel 30). Acesta este momentul de populaţie maximă atinsă de 
comuna Băţani. Probabil acesta era numărul maxim de locuitori pe care agricultura de la acea 


vreme, manufactura, mica industrie locală o putea întreţine, deoarece de atunci numărul 

locuitorilor acestei comune scade aproape continuu (cu o mică inflexiune în 1956, dar fără a 
atinge nivelul din 1941). 

În anii comunismului evoluţia numerică a populaţiei depresiunii se corelează cu cea a 
întregii țări: creştere continuă până în 1966, scădere uşoară până în 1977, apoi creştere până în 
1992, atingând un maxim de 21367 de locuitori. Dacă toate acestea sunt adevărate la nivelul 
întregii depresiuni, situația se prezintă diferit defalcat pe unități administrative. 

La comuna Brăduț, după o creştere susținută până în 1966 (4530 locuitori) avem o 
scădere, chiar pe fondul sporului natural pozitiv şi emigrării spre oraşele Baraolt (activitate 
minieră susținută), Braşov, Sfântu Gheorghe, Odorheiu Secuiesc (industrializare), apoi contrar 
aşteptărilor populația creşte la 4688 în 2002. Aceasta are două explicaţii: închiderile de mine, 
care au întors locuitorii în satele de origine, dar cel mai important factor a fost imigrarea masivă 
a unor populaţii de rromi în satul Doboşeni. În prezent numărul lor îl depăşeşte pe cel al 
maghiarilor. 

O situaţie inversă este cea a comunei Vârghiş care a atins un număr maxim de locuitori, 
2218, în 1966, după care populaţia a scăzut continuu atingând la recensământul din 2011 doar 
1628 locuitori. Explicaţia este emigrarea spre centrele urbane amintite, în cazul comunei Brăduț 
precum, şi închiderea exploatărilor de lignit din câmpul minier Vârghiş. 

Oraşul Baraolt şi satele care îi aparțin acum, prezintă o creştere a populaţiei de la 7251 
locutori în 1912 la 8082 în 1941, datorită dezvoltării exploatărilor de lignit, al industriei locale, 
al sporului natural pozitiv şi al faptului că se întăreşte din ce în ce mai mult rolul de centru 
comercial (târgurile săptămânale, cele 3 târguri naţionale pe an) şi centru cultural al întregii 
depresiuni. 

Ca urmare a celui de-al doilea război mondial populația scade la 7304 locuitori, aproape 
cât avea în 1912, apoi creşte, susținut de pârghiile de dezvoltare amintite la 10493 locuitori în 
1992. În această creştere rolul cel mai important l-a avut funcţia de atractor regional al 
exploatărilor de lignit. 

După 1992 se observă o continuă scădere a numărului locuitorilor oraşului ca urmare a 
scăderii nivelului de trai, al sporului natural negativ, al închiderilor de mine, al 
disponibilizărilor, care au impulsionat emigrarea, nu spre centrele urbane apropiate, ci în 
străinătate, mai ales în Ungaria. Mulţi foşti muncitori de la minele de aici au plecat şi s-au 
angajat la minele de lignit funcționale de la Oroszlâny şi împrejurimi, din Ungaria. 

Ajungerea într-o situație economică gravă a regiunii a fost înlesnită şi de închiderea mai 


multor intreprinderi mici, care trăiau mai mult sau mai puţin de pe urma exploatărilor miniere, 

ceea ce a împins populaţia la o emigrare şi mai accentuată, astfel ca la recensământul din 2011 
numărul locuitorilor se apropie de cel înregistrat în 1956: 8567 de persoane. 

Nivelul de trai scăzut, care explică sporul natural negativ ce persistă de aproape 20 de 
ani, dublat de ultimele disponibilizări de la intreprinderea minieră din 2007, oprirea fabricii de 
cauciuc, defectuoasa administrare a fabricii de îmbuteliere a apei minerale de la Biborţeni, 
falimentul cooperativei meşteşugăreşti, mutarea fabricii de unt la Braşov, au făcut ca mulţi 
locuitori să părăsească oraşul. Nu trebuie lăsat deoparte rolul legislației. Minerilor li s-au dat 
plăți compensatorii pentru a-şi deschide afaceri. Fără educaţie antreprenorială, fără să ştie ce în 
semnă achiziţie şi valorificare, cu o mentalitatea cultivată în comunism că minerul, doar trebuie 
să intre în subteran şi i se cuvine totul, nu se pot porni afaceri. La acestea se adaugă declararea 
oraşului Baraolt şi a satelor aparținătoare ca zonă defavorizată. Cum era de aşteptat o serie de 
firme şi-au înfiinţat doar sediu social, iar activitatea şi-o desfăşurau în altă parte. Şomajul nu s-a 
redus, economia nu s-a relansat, nivelul de trai nu s-a ridicat doar primăria a avut venituri puţin 
mai mari, fără a se putea realiza creşterea economică aşteptată de la această măsură legislativă. 


Toate acestea explică pierderea a aproape 2000 de locuitori între 1992 şi 2011. 


11.1.4. Procese de factură economică şi rolul lor în organizarea teritoriului 
Peisajul dominant în Depresiunea Baraolt este de tip agricol şi a rezultat, pe de o parte 


din procesele autoorganizării naturale, iar pe de altă parte, din intervenția antropică. Principala 
preocupare economică a locuitorilor de aici a fost şi este agricultura. Nu a fost şi nu este vorba 
de marea agricultură de tip industrial ci de cea de subzistență. Restricţiile impuse de relief, 
climă şi sol au făcut ca principalele culturi de câmp să fie de sorginte cerealieră, respectiv orzul, 
orzoaica, secara, ovăzul, porumbul, grâu. Dintre leguminoase se remarcă cartoful, cultivat atât 
pentru furaj cât şi ca principala plantă folosită în alimentaţie. Un alt rol deosebit l-au ocupat, 
încă din vremurile vechi, unele plantele textile, precum inul şi cânepa, cu toate că la începuturi 
nu exista o industrie de prelucrare adecvată. Ele asigurau, astfel, materia primă pentru 
prelucrarea lor în gospodării. Bazine de topire a acestor plante au existat până în anii 1950 în 
lunca inundabilă a Cormoşului (la capătul sudic al satului Doboşeni) Și la capătul sudic al 
satului Heculian (în lunca inundabilă a Baraoltului). 

Avantajele locale, oferite de poziția de contact a depresiunii cu rama montană 
înconjurătoare, păşunile de calitate, predominanţa în cultura plantelor a celor furajere, au făcut 
ca, sectorul agricol de creștere a animalelor (cornutele mici şi cornutele mari) să fie, atât în 
trecut cât şi în prezent, ramura agricolă principală. 

Solurile de slabă calitate au impus, încă din secolele X-XI, folosirea unor tehnici 


agricole pentru mărirea productivităţii, creând astfel premisele unei agriculturi intensive. Este 

vorba de rotația culturilor prin practicarea sistemului cu două hotare. Hotarul unui sat era 
împărțit în două părți egale. O parte a hotarului era arat iar celălalt lăsat să se „odihnească” prin 
practicarea păşunatului. Mai târziu s-a trecut la sistemul cu trei hotare, prin împărţirea în trei 
părți egale: pe o parte se cultivau plante care necesitau semănare toamna, pe cealaltă plante cu 
semănare primăvara, iar pe cea de a treia se practica păşunatul. Atât la sistemul cu două cât şi la 
cel cu trei hotare terenurile se schimbau între ele periodic. 

Datorită predominanţei sectorului de creştere a animalelor (între activitățile agricole) s- 
au dezvoltat anumite meşteşuguri legate de prelucrarea produselor animaliere - piele, lână, 
lapte. Astfel din documentele aferente sfârşitului de secol XIX şi începutului de secol XX, în 
special din săptămânalul local „Erdâvideki Hírlap” (Gazeta Tinutului Pădurilor) ne parvin 
informaţii despre măcelari, tăbăcari, blănari, cizmari, pantofari, curelari, producători de brânză. 
Cei mai mulţi aveau atelierele în oraşul Baraolt şi erau organizaţi în bresle. În prezent numărul 
lor s-a redus foatre mult, unele chiar au dispărut, existând la nivelul depresiunii un singur 
tăbăcar, care se ocupă şi de blănărie, un singur meşter care repară pantofi şi un singur curelar. 

Între cele două Războaie Mondiale a început să funcţioneze o fabrică de prelucrare a 
laptelui, care s-a extins şi după naţionalizare. În anii 1990 a funcţionat ca punct de lucru al unei 
întreprinderi mai mari, iar după anul 2005 a fost vândută unui investitor grec, care între timp a 
construit o fabrică la Braşov, iar la Baraolt a rămas doar o parte logistică şi un punct de 
colectare a laptelui. Toate acestea au oferit locuri de muncă unui număr de circa 60-70 persoane 
(astăzi mai având doar 10 angajaţi). 

Odată cu explozia populației din secolul al XIX-lea terenurile agricole au devenit 
insuficiente, extinderea lor având loc prin defrișări. 

Comparând harta realizată după cea dintâi ridicare topografică a Transilvaniei, efectuată 
între 1763 şi 1787, la scara 1:28 800 cu cea din 1976, la scara 1:25 000, se poate evidenția 
amploarea defrişărilor. Astfel se remarcă în primul rând Platoul vulcanic, reprezentat de 
dealurile Pietros (715m), Botul Dungilor (628m), Dealul Mare (722,6m), Ulmului (726,7m), 
apoi bazinul superior al pârâului Căpeni, Dealul Scândurii (626,3m), Mestecănişului Mic 
(610m), Dealul Gaura Mică (623m), Bazinul superior al pârâului Dungo, al pârâului Agriş, 
Dealul Românului (672,4m), suprafeţe de pe care au fost tăiate masiv pădurile, locul lor fiind 
luat de fânețe, păşuni sau terenuri arabile. 

Activitatea de bază a locuitorilor (agricultura) a fost Și este acompaniată de o serie de 
alte activități bazate pe resurse strict locale. 

Principala resursă a fost Și este lemnul (de stejar, fag, amestec Și mai puţin de rășinoase). 


Cu toate că în Depresiunea Baraolt, în prezent, suprafața ocupată de păduri este de doar 2,7% 

din suprafaţa totală, între limitele administrative actuale ale comunelor, proporția suprafeţelor 
împădurite se ridică la peste 45%. Ele se extind până pe culmile Munților Harghita, Munţilor 
Perşani Și Munţilor Baraolt. 

În fiecare localitate a depresiunii au existat gatere, care furnizau cherestea pentru 
construcţii, pentru dulgheri şi material lemnos pentru un alți meşteşugari, care foloseau materia 
lemnoasă - tâmplari, rotari, dogari. Prima s-a menținut până azi, celelalte două au fost uitate sub 
influența progresului tehnologic. Pe lângă producerea de mobilier obişnuit a evoluat şi latura 
artistică a acestui meşteşug, rezultând mobilă pictată cu motive tradiționale secuieşti. Centrul 
cel mai important în acest sens a fost şi este Vârghişul, unde s-au păstrat vestigii ale picturii pe 
lemn încă de dinainte de anul 1568. Documentele istorice certifică anul 1568 ca moment 
concret de există a meșteșugului de realizare a mobilei pictate la Vârghiș. În prezent sunt mai 
multe familii care pe lângă sculptura în lemn practică şi confecționarea de mobilă pictată. Dintre 
ele cele mai vestite şi cele mai vechi sunt familiile Sütő şi Máthé. 

Meşterii tâmplari şi olari au folosit pentru înfrumusețarea produselor lor pigmenți pe 
bază de materiale naturale, în principal minerale ce se găsesc în depresiune sau în zonele 
montane înconjurătoare. Spre exemplu s-a folosit vivianitul - Fez(PO4)8H»0O (pentru nuanţe de 
albastru) existent în arealele cu umiditate permanentă din zonele joase ale depresiunii; 
malachitul - Cu2(O0H)CO3 (pentru nunaţe de verde) ce se aduna de pe valea pârâului Sărman 
din Munţii Perşani; cinabaritul - HgS (pentru nuanţe de vermilion) de pe valea pârâului Baraolt 
din zona de la nord de Herculian; depunerile din jurul apelor minerale feruginoase pentru ocru; 
manganul de pe valea pârâului Keselyó (afluent de pe dreapta al pârâului Baraolt), pentru 
nuanțe de roşu. Tot pentru nuanțe de roşu s-a folosit şi hematitul - be: - din Perşani şi 
aparatul Cucu. Pentru obţinerea albului s-a folosit caolinul de la Doboşeni, apoi, iar pentru roşu, 
bauxita de pe valea pârâului Tipia şi Carhaga din Munţii Perşani şi de pe valea pârâului Stejarul 
de lângă Doboşeni. Tot pentru nuanţe de alb sau maro s-a utilizat diatomita de pe valea 
Cormoşului de la nord de Filia. Piatra ponce, ce se găseşte resedimentat şi în stratele de nisip al 
terasei fluvio-lacustre, era utilizată ca material abraziv în atelierele de tâmplărie. 

Procesul de exploatare şi prelucrare a lemnului în Depresiunea Baraolt, acesta nu a 
evoluat către marea industrie, din mai multe cauze, între care enumerăm: lipsa de capital; 
valorificarea inferioară (sub formă de lemn de foc, buşteni şi cherestea - produse care nu dau o 
plusvaloare mare); începerea exploatării lignitului, existența pe o rază de circa 50 km a unor 
mari centre urbane care au absorbit forța de muncă; lipsa unor căi de comunicaţie rapide (căi 
ferate, şosele de bună calitate, care ar fi înlesnit valorificarea produselor din lemn şi fluxul de 


capital). 

Totuşi această tradiţie meşteşugărească (de exploatare şi prelucrare a lemnului) nu a fot 
întreruptă niciodată. În anii comunismului micii meşteşugari tâmplari au fost forţaţi să intre într- 
o cooperativă, care a conservat majoritatea micilor activităţi manufacturiere, fie prin munca la 
domiciliu, fie centralizat în oraşul Baraolt, unde, în secţia de tâmplărie lucrau, până în 1989, 
între 100 şi 160 de angajaţi. 

În prezent există două firme care prelucrează lemnul (până la mobilă ca produs finit), 
dintre care una la Staţia Tehnică (care produce şi elemente de mobilă pentru o export), iar 
cealaltă la Brăduț. O altă firmă, cu capital italian, produce jucării din lemn şi exteriorizează o 
parte a producției la tâmplari. Gatere care produc exclusiv cherestea destinată comercializării 
funcționează, ca şi în trecut, în fiecare localitate a depresiunii, cu excepţia comunei Augustin. 

În evidenţierea celorlalte resurse prin care Depresiunea Baraoltului a căpătat 
specificitate trebuie să se facă referire la resursele de subsol. Se poate vorbi de acele resurse 
legate de caracterul de bazin de sedimentare (argila şi ligniții) şi de cele legate de eruptivul 
lanţului harghitean (mineralizațiile de limonită, siderită, apele minerale şi andezitele). 

Din prima categorie, cea care a fost folosită din cele mai vechi timpuri, este argila, care 
se găseşte lenticular în depozitele de luncă şi în straturi împreună cu marnele, la poalele 
Munţilor Baraolt şi Perşani, în structuri Pliocene. Ambele tipuri de argilă au fost utilizate la 
început pentru olărit, iar apoi pentru ceramică de construcție, cărămizi arse şi țigle. 

Cel mai renumit centru pentru meşteşugul ceramicii arse este (din Evul Mediu) 
localitatea Băţanii Mari. Ţiglele fabricate aici (Tigla de Băţani) au fost utilizate la acoperirea 
şarpantelor multor clădiri, care azi sunt monumente istorice importante. 

În prezent mai sunt doar cinci familii în Băţanii Mari care se ocupă cu acest meşteşug, 
dintre care patru mai ard tradiționalele ţigle cu vârf ascuţit şi una care produce la nivel de mică 
industrie, doar țigle cu vârf rotund. 

Meșteșugul de ardere a cărămizilor nu s-a limitat doar la această localitate. Traditional 
era, pentru cei care îşi permiteau, ca înaite de a-şi construi o casă de cărămidă, să tocmească 
zilieri, adeseori rromi, să caute o lentilă de argilă pe propriul lot de pământ, să producă şi să 
ardă cărămizile necesare pe loc. Această practică s-a menţinut până la începutul secolului actual, 
azi dispărută ca activitate. 

O altă resursă este lignitul. Credem că această resursă energetică este cea care, după 
începerea exploatării industriale în 1872, a determinat, pe de o parte, cele mai însemnate şi mai 
de amploare acțiuni de organizare a teritoriului depresiunii, mergând până la „parazitare 


antropică”, iar pe de altă parte a impus naturii noi procese de autoorganizare. 

Lignitul a fost folosit pentru prima oară, în depresiune, de un meşter fierar numit Szabó 
Imre în 1839, iar exploatarea industrială a început la Căpeni după un studiu amănunțit efectuat 
de geologul D. Stur, de la Institutul Imperial şi Regal de Geologie din Viena şi finanţat de 
„Erdelyi Kereskedelmi és Hitelbank” (Banca Comercială şi de Credit din Transilvania). Mina 
de la Căpeni a reprezentat, la aceea vreme, prima şi cea mai modernă mină din secuime. Din 
punct de vedere social şi economic, exploatarea lignitului nu a indus nici scoaterea din izolare a 
depresiunii nici motorul unei dezvoltări continue şi susținute. 

Înainte de naţionalizare a funcţionat cu intermitențe, inclusiv la Căpeni, unde în 
apropierea galeriilor a fost construit un cartier nou (Colonia Căpeni), o cale ferată, ce servea 
exclusiv exploatarea şi o lega de linia Braşov-Sighişoara, pod de cale ferată peste Olt şi silozuri 
de depozitare şi încărcare. Perioadele de oprire a exploatării au provocat greve şi proteste 
consemnate în media vremii. În prezent, din toate acestea nu mai există, decât cartierul, cu 17 
case, cu câte două apartamente fiecare, înşirate pe două străzi paralele aşezate pe două terase 
artificial create şi un număr de 95 de persoane rezidente. 

După naţionalizare începe cea mai înfloritoare perioadă a exploatării lignitului ce ţine 
până în anii 1990-1992. Se deschid noi exploatări, creşte producția şi concomitent creşte şi 
numărul locuitorilor oraşului Baraolt. 

Perioada de după 1950 este importantă şi prin prisma luării unor decizii cu repercusiuni 
asupra organizării teritoriale. Acestea s-au răsfrânt atât asupra fizionomiei actuale a depresiunii 
cât şi asupra proceselor sociale şi economice desfăşurate din care rezultă şi problemele de 
această natură din prezent. 

Odată cu epuizarea rezervelor de lignit de la Căpeni, mina de aici se închide fără lucrări 
de ecologizare, se desființează calea ferată, silozurile de încărcare de pe lângă linia Braşov- 
Sighişoara, sediul intreprinderii se mută la Baraolt şi sunt deschise exploatările de la Vârghiş 
(1954). Concomitent cu aceste evenimente, se înființează atelierele de reparații a utilajelor 
miniere de pe podul terasei fluvio-lacustre, se construiesc noi silozuri de încărcare care sunt 
legate printr-o cale ferată de Vârghiş, de cariera Racoş-Golf şi de stația Augustin. Aşadar, 
concomitent cu relansarea exploatării de după închiderea minei Căpeni se iau decizii de 
dezvoltare a infrastructurii de transport. Cu toate că se planificase construirea unei linii şi la 
Biborţeni, aceasta nu se mai execută. Argumentul a fost acela că, dacă se dezvoltă şi mai mult 
procesul de îmbuteliere a apei minerale, mina rămâne fără forță de muncă. Aceasta este una din 
deciziile care au condus spre o dezvoltare economică monoindustrială a depresiunii. Nu ne 


propunem a relua istoria deschiderilor şi închiderilor diferitelor exploatări din câmpurile 

miniere, aceasta fiind evaluată la capitolul 4.3.4. Dorim doar să scoatem în evidenţă acele 
momente, în care, de pe urma deciziilor, s-au impus linii de evoluţie socio-economică. 

La sfârşitul anilor 1960, începutul anilor 1970 se ia o altă decizie, care după 25 de ani a 
atras după sine prăbuşirea industriei miniere de la Baraolt. A existat posibilitatea de a se alege 
între construirea unei centrale termoelectrice pe bază de cărbune şi a unei fabrici de brichetare a 
lignitului. Din analizele făcute şi prezentate în capitolul 4.3.4 era cunoscută concentrația mare 
de cenuşă a cărbunelui extras, (peste 10%) ceea ce reduce mult posibilitatea de brichetare. 
Totuşi, s-a optat pentru cea de a doua variantă. Dacă s-ar fi optat pentru centrală, s-ar fi creat o 
importantă bază infrastructurală pentru apariția şi dezvoltarea altor ramuri industriale. Centrala 
a fost construită până la urmă la Braşov. 

După construirea ei, fabrica de brichetare, a funcţionat un an de zile, brichetul fabricat 
fiind de proastă calitate şi nevalorificabil. Astfel, a rămas ca singură variantă de valorificare al 
cărbunelui extras, cea de transport pe calea ferată la Braşov sau la alte centrale din ţară. 
Clădirile acestei fabrici s-au deteriorat de-a lungul timpului, iar cu ocazia lucrărilor de închidere 
şi ecologizare a minei Racoş-Puţ, aflată în apropiere, în 2007 au fost demolate. 

Acestea au fost, după părerea noastră, cele două decizii care, pe de o parte, au dus la o 
dezvoltare de tip monoindustrial, iar pe de altă parte la închiderea minelor de după anii 1995. 

După 1989 deciziile luate la Bucureşti, în privinţa funcționării activităţii de extragere a 
lignitului la nivel naţional, au avut cel mai mare impact asupra organizării actuale a teritoriului 
depresiunii. Prin înființarea Societăţii Naţionale a Lignitului Ploieşti, includerea exploatărilor 
miniere din Depresiunea Baraoltului în ea, trecerea responsabilităților decizionale la centru, s-au 
creat condițiile pentru punerea în imposibilitate de funcționare a mineritului pe plan local. 
Astfel, dacă în anul 1990 întreprinderea minieră avea 3264 de angajaţi, în 1994 încă mai lucrau 
în minele din depresiune 2463 de angajaţi, în 1997 încep valurile de disponibilizări (tabel 31), 
cu trimitere în şomaj şi acordare de plăți compensatorii pentru 1666 de angajaţi, aproape 700 de 
persoane şi-au desfăcut contractele de muncă individual. În prezent s-a ajuns, ca punctul de 
lucru din Baraolt al firmei din Ploieşti care se ocupă acum de exploatare, să aibă numai 8 
angajaţi. O parte a lucrărilor sunt exteriorizate către terți, care în prezent angajează numai 70 de 


oameni, locuitori ai Depresiunii Baraolt. 


Anul 1997 1998 | 1999| 2002| 2003| 2004| 2005| 2006| 2007] Total 
Număr angajați 
disponibilizati 410 200 200 220 50 190 110 50 236| 1666 


Tabel nr.31. Disponibilizările masive de la Exploatarea Minieră Căpeni 

Producția a scăzut continuu, de la acel maxim de 1 milion de tone anual în anii 1980, la 
numai 250 mii de tone în 2005 şi la 183 mii tone în 2012. Pentru a supraviețui în formula 
actuală producția nu trebuie să scadă sub 60 mii tone. 

Problema principală este că contravaloarea acestei producţii nu ajunge direct la Baraolt 
ci la Ploieşti. unde este sediul social al firmei și unde se decide procesul economic de 
exploatare. Deciziile luate în ultimii ani sunt defavorabile dezvoltării, iar accentuata funcție 
monoindustrială a depresiunii a lăsat urme sociale şi economice, care până acum s-au dovedit 
insurmontabile, indiferent de deciziile guvernamentale. 

Din evoluţia exploatărilor de lignit, desfăşurate de-a lungul timpului, care sunt urmare a 
deciziilor locale şi centrale şi din evoluţia numerică a populației, evaluată anterior, se reflectă 
foarte clar rolul jucat de această resursă naturală în viața oamenilor de aici, în procesele 
organizatorice desfăşurate sub impulsul necesarului de energie. 

La nivelul subsistemului natural al depresiunii, s-a mai apreciat că, ben sunt parte a 
unei înlănțuiri cauzale ce culminează cu formele de relief antropic. La rândul său „parazitarea 
antropică”, prin toate formele sale, este expresia cea mai elocventă a organizării spaţiale. 

La nivelul subsistemului socio-economic, lignitul s-a comportat ca un atractor, 
polarizator de populație, a produs o emulaţie economică necunoscută până atunci de întreaga 
depresiune. Dar, în acelaşi timp, a limitat evoluţia social-economică de a atinge un nivel 
superior. Seriile de decizii organizatorice, în care au intervenit interese, dorinţe, motivații 
subiective, apoi impulsurile primite de sistem din exterior, pe calea evenimentelor istorice 
(reorganizarea societății româneşti de după 1989), a legislaţiei, chiar a conjuncturii energetice 
internaţionale, au distrus capacitatea de polarizare a lignitului. În lipsa altor ramuri industriale în 
plină evoluţie, care să fi absorbit forța de muncă disponibilizată de la extragerea acestei resurse, 
pe care s-a bazat economia depresiunii, lignitul a ajuns să aibă rol de disipare, de amorţire a 
vieții economice, de forțare a populaţiei la emigrare. 

Pe cât de negativ se reflectă acum mineritul în viața social-economică, pe atât de 
pozitivă este acum acţiunea lui asupra subsistemului natural. În toate carierele şi la toate 
exploatările subterane, ecologizate sau nu, natura îşi reintră în drepturi. Au fost declanşate noi 
procese autoorganizatorice, s-au impus noi direcții de evoluție naturală. Ele sunt pozitive şi au 
fost exemplificate de-a lungul acestei lucrări. 

Dintre resursele legate de eruptivul harghitean, un rol însemnat în evoluţia social 
economică a depresiunii l-au jucat mineralizațiile de limonit. Cu toate că zăcămintele se află în 
afara limitelor definite, pe ele s-a sprijinit meşteşugul prelucrării fierului din cele mai vechi 


timpuri. 


273 


În localităţile de la limita nordică (ex. Doboşeni, Filia, Herculian) au existat furnale ce 
au funcționat cu intermitențe până în anii 1950. Exploatarea minereurilor s-a realizat organizat 
pe valea pârâului Bradul Mare, în locul numit Bodvaj, unde este aproape de suprafață. Şi în 
celelalte locuri s-au exploatat minereurile aflate în condiţii geologice similare. În zona localităţii 
Doboşeni pe locul numit de localnici „Vas Ásás” (Săpătură de fier), s-au realizat gropi în formă 
de pâlnie pentru extragerea minereului. Pâlniile nu aveau diametre mai mari de 2-3 m şi 
adâncimi de 3 m. În perimetrele acestor aşezări era ceva obişnuit mersul la arat cu sacul. Galeţii 
care ieşeau după plug se vindeau la furnale. Perioada de glorie a prelucrării fierului a fost în 
secolele XVIII şi XIX,când a funcționat un furnal şi la Baraolt. Dar cel mai mare a fost cel de 
pe valea pârâului Bradul Mare, în jurul căruia a existat şi o localitate şi care a sprijinit şi 
Revoluţia de la 1848, turnând un tun şi ghiulele aferente. După 1850 întreprinzători saşi din 
Braşov construiesc un furnal modern la Filia, dar după 15 ani de activitate dau faliment. 
Cantitatea Și calitatea minereului nu au ajutat dezvoltarea unei adevărate industrii siderurgice. 
Dintre toate furnalele, în prezent mai există cel restaurat ca monument istoric, existent pe valea 
pârâului Bradul Mare şi cel de la Filia, transformat într-un mic muzeu sătesc. 

Apele minerale au jucat şi joacă un rol important în viaţa localnicilor. A fost şi este 
principala sursă de apă potabilă a populației din depresiune. Ivirile naturale au fost de foarte 
mult timp captate în tuburi de lemn, pentru a înlesni folosirea lor. Unora dintre aceste izvoare, 
pe baza experienţei, li se atribuiau proprietăți curative şi erau folosite ca atare. De exemplu, 
voievodul Transilvaniei, Bethlen Gâbor (1580-1629) a folosit apa izvorului nr. 2 (harta 21) 
pentru a-şi trata guta. Mult timp au funcționat băi săteşti cu ape minerale încălzite în cazane la 
Băţanii Mari, Doboşeni, dar mai ales la Biborţeni, unde a fost construit şi un strand, dar din 
cauza neclarităţii dreptului de proprietate în prezent locul este în paragină. 

La sfârşitul secolului XIX, mai precis în anul 1871, a început îmbutelierea apei minerale, 
cu metode rudimentare, din izvorul numit atunci Borhegy, aflat la baza vârfului Tirco. Această 
mică fabrică a funcţionat până la sfârşitul secolului al XIX-lea. În prezent izvorul este secat. 
Mai târziu, tot în acelaşi scop a fost folosit un alt izvor, aflat într-o fântână în mijlocul satului, 
acolo unde este azi o secţie a fabricii de îmbuteliere. În anii 1950 s-a executat un foraj în 
apropierea acestei fântâni, denumit 1 Mai (izvorul nr. 21 din tabelul 9b, harta 21). Între anii 
1970-1973 s-au executat alte 4 foraje în lunca pârâului Baraolt F7, F8, F9 şi FObis (izvoarele 
nr.17, 18, 19, 20, harta 21), care alimentează şi în prezent industria de îmbuteliere. 

Situaţia prezentă a îmbutelierii de la Biborţeni este oarecum asemănătoare cu cea a 
exploatării lignitului. Sediul social al firmei sau al firmelor care dețin fabrica nu este la Baraolt 


sau Biborţeni. Sumele provenite din producţia valorificată nu se întorc aici. Continuitatea 

producției nu este asigurată, iar datorită unui management defectuos fabrica nu poate produce la 
capacitate maximă, astfel una din cele mai importante resurse, care ar putea deveni motorul 
creşterii economice, a depresiunii este deocamdată insuficient valorificată. 

O altă resursă, care se leagă de eruptiv, şi care şi-a pus amprenta asupra stilului 
construcțiilor din depresiune este andezitul. Cu toate că se află în afara limitelor definite, cariera 
de pe valea pârâului Baraolt a furnizat piatră cioplită, denumită de localnici „Piatră roşie de 
Herculian”, pentru stâlpi de porți, picioare de poduri, fundament de clădiri, pietre funerare (Foto 
11, 12, 13) de pe tot cuprinsul zonei etnoculturale al Ținutului Pădurilor. 

În prezent mai trăiesc doar trei persoane la Heculian, care cunosc meşteşugul cioplirii 
andezitului, iar cariera este părăsită, acest material de construcţie natural Și valoros fiind 


înlocuit de altele moderne. 


Foto nr.1 1: Picior de pod confecționat din andezit de Herculian 

Foto nr.13: Fundament de casă din andezit de Herculian 

Din toate aceste fapte geografice, demografice, de locuire, sociale, socio-economice se 
cristalizează legăturile, relaţiile, interacțiunile între formele de ordine naturală, edificate de-a 
lungul timpului geologic şi procesele organizatorice prin care locuitorii depresiunii şi-au 
manifestat teritorialitatea. Sprijinindu-se pe realitățile oferite de subsistemul natural, l-au 
transformat pe acesta, prin implicare activă a gândirii, conform cu variabilele specifice unui 
proces de organizare teritorială (interese, motivații, tradiţii, mentalități) într-un teritoriu cu 
specificități funcționale de netăgăduit 

La început, acțiunile de organizare teritorială s-au limitat la simpla satisfacere a nevoilor 
cotidiene de trai. Odată cu trecerea timpului, cu creşterea numărului locuitorilor, cu întărirea 
interconectării cu teritoriile în care depresiunea se integrează, cu creşterea nivelului de trai, cu 


creşterea pretențiilor, aceste procese s-au intensificat Și a rezultat un mod de viaţă specific. 


11. 2. Rolul factorilor fizico-geografici în edificarea sistemului de aşezări 
Depresiunea Baraolt este un teritoriu locuit încă din epoca pietrei cioplite, aşa cum s-a 


precizat şi în subcapitolul precedent. Dacă atunci erau preferate promontoriile, arealele situate 
deasupra luncilor inundabile, podurile de terasă, văile cu deschideri naturale ale celor mai 
valoroase resurse de atunci (opal, lut), ele s-au schimbat foarte mult de-a lungul timpului, aceste 
locuri fiind practic abandonate. 

Sistemul actual de aşezări cuprinde un oraş (Baraolt), trei comune (Băţani, Brăduț, 
Vârghiş) şi 9 sate (Băţanii Mici, Biborţeni, Bodoş, Căpeni, Doboşeni, Filia, Herculian, Racoşul 
de Sus, Tălişoara), fiecare dintre ele aparținând administrativ oraşului sau comunelor. 

După numărul de locuitori, singurul oraş al depresiunii se încadrează în categoria de 
celor foarte mici. La recensământul din 2012 nu mai atingea nici 6000 de locuitori (5239 
locuitori, fără satele aparținătoare). Satele şi comunele se încadrează în sate foarte mici, al căror 
număr de locuitori este sub 500 (Bodoş, Micloşoara), sate mici, având între 500 şi 1000 de 
locuitori (Biborţeni, Racoşul de Sus, Tălişoara, Băţanii Mici) sate mijlocii, cu o populaţie 
cuprinsă între 1000 şi 2000 de locuitori (Căpeni, Doboşeni, Filia, Vârghiş, Herculian, Brăduț, 
Băţanii Mari). 

Reţeaua de străzi a localităților depresiunii poartă amprenta evoluţiei lor istorice. 
Străzile construite în diferite perioade reflectă acele condiţii favorizante, care au dus la 
edificarea lor, iar caracteristica comună pentru toate localităţile este răsfirarea. Se poate observa 
că accesul la apă a avut rolul cel mai important în amplasarea aşezărilor Și în configurarea 
străzilor. 

Oraşul Baraolt este exemplul cel mai tipic. Strada cea mai veche se întinde de-a lungul 


malului stâng al pârâului Baraolt, în lunca inundabilă, urmând cotiturile sale. Apoi, mai târziu, 

paralel cu aceasta, pe malul drept, la o distanță cuprinsă între 200 şi 300 m în lunca 
neinundabilă, s-a construit în secolele XVIII-XIX, actuala strada principală. Grădinile caselor 
de aici se întind pe fruntea terasei fluvio-lacustre, beneficiind de expoziția sudică şi de solul mai 
fertil. Către vadurile pârâului se îndreaptă străzi scurte, ce se repetă cam din 150-250 m. 
Probabil aceste trasee erau folosite pentru a traversa prin vaduri, ori pentru a aduce apă pentru 
spălat sau adăpat animale. Aşa a apărut o rețea de străzi cu două artere principale pe cele două 
maluri ale Baraoltului, legate din loc în loc prin străzi scurte, înguste. Dacă la capătul fiecăreia 
ar fi un pod, prin care cele două artere să fie legate, am putea avea o configurație asemănătoare 
unei rețele rectangulare evoluată spontan. Din cele 7 străduţe de legătură, numai 3 au poduri la 
capete şi astfel apare o configurație cu două artere paralele, dintre care una, cea mai nouă, (fig. 
59 - ilustrație) are tentacule spre cealaltă. 

Cartierele construite după anul 1950 se întind în partea de nord al oraşului, pe fruntea şi 
podul terasei fluvio-lacustre, pe terenuri în care s-au executat lucrări de taluzare Și reconfigurare 
de pantă. Toată această zonă rezidenţială are o structură rectangulară ce nu ţine seama de 
aspectul reliefului. (harta 31). 


Astfel, cele două areale ale oraşului, cea veche şi cea nouă, se disting net una de cealaltă. 


secure ae: 

oferite de autoorganizarea naturală. În cel de al doilea, panta reliefului şi scurgerea de pe versant 
au fost reorganizate pentru a impune o structură urbană. 

Tiparul de alungire al străzii principale de-a lungul apei curgătoare este urmat şi în 
celelalte localități ale depresiunii, cu prioritate în cele din nord, la contactul cu platoul vulcanic 
harghitean. Este vorba de satele Herculian, Filia, Doboşeni. 

La Herculian, lunca îngustă şi versanții cu înclinări mari ai văii pârâului Baraolt nu au 
permis dezvoltarea unei alte configurații a rețelei stradale, cu excepţia arealelor de confluență cu 
fire de apă de mici dimensiuni, de-a lungul cărora s-au mai dezvoltat o serie de străzi mici. De 
acest tipar se detaşează cartierul romilor apărut în ultimii ani. 

În localitatea Filia există acelaşi tip de reţea, cu strada principală întinsă în lungul 
Cormoşului. Acolo unde lunca se lărgeşte la circa 500 m s-au dezvoltat străzile secundare. 
Unele sunt paralele cu cea principală şi cu traseul albiei minore iar altele sunt perpendiculare pe 
acesta. 

La Doboşeni, diferenţa față de tiparul amintit constă în faptul că, strada principală nu 


urmează o apă curgătoare ci contactul luncii neinundabile a pârâului Volal cu Dealul Hotarului 

(620,7 m). În apropierea confluenței acestui pârâu cu Cormoşul s-a dezvoltat un nucleu compact 
de străzi rectangulare. 

Urmărind configurația rețelelor stradale din celelalte sate ale depresiunii iese în evidență 
trăsătura comună de sat-drum, impus de condiţiile de relief (vale îngustă-Herculian, Filia); de 
contactul dintre două forme de relief (Doboşeni); de marginea podului de terasă fluvio-lacustră 
(Tălişoara); de posbilităţile de alimentare cu apă; de inundabilitatea terenului 

Satul Racoşul de Sus, pe lângă strada principală din lunca inundabilă a pârâului Rica, are 
străzi urcate pe fruntea terasei fluvio-lacustre. Ele urmează atât trasee de-a lungul torenților 
stinşi, care brăzdeză acestă formă de relief, cât şi de-a lungul curbelor de nivel. 

Acolo unde condiţiile permit, intravilanul satelor se lărgeşte, se îmbogăţeşte cu străduţe 
secundare, formând în mare parte reţea rectangulară sau apropiată de acesta. În cazul comunei 
Vârghiş se remarcă satul vechi, întins prelung de-a lungul pârâului Vârghiş şi cel dezvoltat de-a 
lungul vechiului drum de legătură, ce a devenit în prezent DJ131, între Apața (Jud. Braşov) şi 
Feliceni (jud Harghita). Devieri de la această regulă prezintă satele Băţanii Mici, Băţanii Mari, 
Bodoş şi Căpeni. 

Băţanii Mici este un sat tentacular, cu un centru dezvoltat pe un glacis de luncă de la 
poalele Dealului Românului (660,5 m) şi străduţe întinse de-a lungul unor mici văi cu debuşeu 


în lunca pârâului Baraolt. 

Fig. nr. 59. Ilustraţie a structurii de străzi a oraşului Baraolt, la prima ridicare topografică din 
1763 — 1787 

În cazul comunei Băţanii Mari iese în evidenţă faptul că s-a format din contopirea, după 
1876, a două localităţi distincte (Sepsibacon şi Telegdibacon), despărțite doar de pârâul Ozunca. 
Primul se întindea pe conurile de dejecție îngemănate ale pârâului Băţani şi Fierarului, iar cel 
de-al doilea pe direcția vest-est, de-a lungul pârâului Ozunca. 

Satul Bodoş, din cuveta omonimă, conform primei ridicări topografice din 1763-1786, a 
avut o singură stradă, pe fundul cuvetei de-a lungul pârâului. De atunci s-a mai dezvoltat o 
stradă paralelă cu prima la un nivel superior, de-a lungul curbelor de nivel, pe versantul de 
orientare nordică a cuvetei. Acesta este motivul pentru care există o rețea diferă de cea a 
celorlalte sate. 

O rețea cu totul diferită de celelalte se remarcă în cazul satului Căpeni, care se mulează 
perfect pe conul de dejecţie al pârâului omonim. Străzile sunt paralele între ele şi cu arcuirea 
conului. Există şi alte două elemente care diferă de celelalte sate, respectiv dezvoltarea a două 


străzi de culme şi dezvoltarea unui cartier de tip urban în jurul vechii clădiri de birouri a minei. 

Din evaluarea hărților executate (hipsometrică, a pantelor, geomorfologică, hidrologică, 
a rețelei străzilor localităților depresiunii) se pot pune în evidență condițiile de localizare a 
aşezărilor în raport cu oportunităţile de ordin fizic pe care acestea le-au exploatat. 

Diferenţa de altitudine între bazinul vestic şi cel estic al depresiunii se răsfrânge şi 
asupra înălțimii la care se localizează aşezările. Astfel, localitatea situată la cea mai mare 
altitudine este satul Herculian din nordul bazinului estic. Capătul din amonte se află la 603 m, 
cel din aval al 558 m, iar cartierul romilor urcă pe versantul drept (vestic) al pârâului Baraolt, la 
650 m. În ordinea descrescătoarea a altitudinilor urmează satul Bodoş, unde casele urcă pe 
vesanţii cuvetei la 579-560 m şi nu coboară sub 518 m. Celelalte două sate ale bazinului estic 
(Băţanii Mici şi Bätan Mari) se situează cam la aceleaşi altitudini, cuprinse între 549-543 m 
(altitudini maxime) şi 514-507m (altitudini minime). 

În bazinul vestic, a cărui altitudine coboară dinspre nord către sud, satele Filia, Doboşeni 
şi Vârghiş se află la cele mai mari altitudini (528, 519, 517 m), iar satul Augustin la cea mai 
mică înălțime (499 şi 465 m). 

Oraşul Baraolt se desfăşoară între 480 şi 472 m altitudine, de-a lungul pârâului omonim, 
dar are cartiere rezidenţiale (pe terasa fluvio-lacustră) la 505 m şi chiar la 519 m. 

Hărțile pantelor, pe care se suprapun intravilanele aşezărilor, evidențiază faptul că sunt 
utilizate acele terenuri a căror înclinare este cuprinsă între 0° şi 2°. Străzile vechi (principale) 
ale localităţilor au fost construite pe aceste terenuri. Chiar dacă luncile pârâurilor sunt înguste, 
grădinile caselor urcă pe suprafeţe ale căror înclinare este cuprinsă între 2°-6° şi 6%-10*. Aşa 
este cazul satelor Herculian, Vârghiş (cartierul aflat de-a lungul DJ 131), Doboşeni, Augustin, 
Băţanii Mari, Biborţeni. La Doboşeni, Herculian şi Augustin excepţie fac doar acele zone unde 
romii Şi-au construit cartierere în ultimii 20 de ani Și care nu tin cont de inclinarea versanților. 

Dintre aşezările depresiunii, Bodoşul are casele construite pe terenuri cu cea mai mare 
înclinare. Casele sale au fost construite şi pe terenuri cu înclinări cuprinse între 6%-15*. 

Oraşul Baraolt este la polul opus. A fost construit pe terenuri a căror înclinare maximă 
este de 6° şi acestea doar la capătul nordic al cartierului nou, de blocuri de locuinţe şi o mică 
porțiune din fruntea terasei fluvio-lacustre. 

Datele climatice evaluate în capitolul 6 au fost luate punctiform de la stația 
meteorologică Baraolt, astfel că date topoclimatice relevante pentru diferite areale ale 
depresiunii nu ne sunt disponibile. Ceea ce se poate concluziona, din datele pluviometrice ale 
SGA Covasna, este faptul că, satul Băţanii Mari din bazinul estic, se află în conul de umbră 
pluviometrică al înălțimilor de peste 1300 m ale Harghitei de Sud. Adică cantitățile de 


precipitații sunt puțin mai mari iar minimele şi maximele sunt deplasate faţă de cele măsurate la 

stația meteorologică. Un con de umbră asemănător se poate scoate în evidență pentru satul 
Vârghiş. Datele postului pluviometric de aici, aflat la circa 6 km NV de stația meteorologică 
arată, de asemenea, o cantitate mai mare de precipitaţii. Este vorba de conul de umbră al 
Perşanilor. 

Pentru celelalte aşezări ale depresiunii nu se poate afirma că aceste condiţii au influențat 
în vreun fel apariţia lor. Cu excepţia, poate, a satului Bodoş din cuveta omonimă. Situată la 
înălțime mai mare de cât altitudinea medie a depresiunii, închisă din toate părțile, cu o singură 
deschidere către nord-est, oferă condiţii topoclimatice de adăpostire, cu viteze şi frecvențe 
reduse ale vântului, fără inversiuni termice. Această formă de relief pare a oferi condițiile 
topoclimatice favorabile de locuit. Afirmația este sprijinită şi de faptul amintit la subcapitolul 
8.1., referitoare la obținerea aici, pe un versant de orientare nord-vestică, a unui soi de măr 
(Budai Domokos). 

Dintre elementele fizico-geografice amintite până acum, rolul decisiv în localizarea 
aşezărilor omeneşti din Depresiunea Baraolt îl deține apa. Toate localităţile au luat naştere de-a 
lungul unui pârâu, sau în imediata apropiere a acestuia. Majoritatea apelor curgătoare s-au 
orientat în lungul unor rupturi, iar din loc în loc au apărut apele minerale. Locuitorii au avut la 
dispoziție, astfel, două surse de apă pentru două scopuri diferite. Apele curgătoare pentru 
necesități gospodăreşti şi economice precum spălat, gătit, adăpat animale, mori, gatere şi apa 
minerală ca apă potabilă. Acest sistem s-a menţinut până azi, deoarece alimentarea cu apă a 
localităților se realizează prin tratarea apei pârâurilor, iar apa potabilă este procurată de la 
izvoarele de apă minerală. 

Din cele evaluate mai sus se poate afirma că elementele fizico-geografice au impus un 
anumit mod de viaţă locuitorilor depresiunii, care au organizat teritoriul în funcţie de 
specificitățile locale. 

S-a mai amintit, că din cauza reliefului, a climei, a tipurilor de sol, principala ramură 
agricolă dezvoltată din timpurile vechi a fost creşterea animalelor. Aceasta a influenţat şi modul 
de concepere, de organizare a gospodăriilor. În toate satele depresiunii, gospodăriile care nu au 
fost reamenajate în perioada interbelică sau în anii comunismului prezintă şi astăzi o casă de 
locuit nu prea mare, cu maxim două odăi, beci, prispă, un cuptor de coacere a pâinii încorporat 
sau detaşat, apoi o şură, mult mai mare decât casa, cu grajduri separate pentru cornute mari, 
cornute mici şi porcine şi spații de depozitare a furajelor. 

Resursa cea mai la îndemână era lemnul, care a devenit principalul material de 
construcție. Casa Și şura erau construite din acest material Și tencuite cu lut. Foarte puţini îşi 


permiteau să-şi fabrice sau să cumpere cărămizi pentru construcția case sau a şurii. Pentru 

fundaţii se folosea andezitul roşu de Herculian. Andezitul piroxenic de culoare gri era cioplit şi 
folosit ca albie de adăpat animale, întrucât nu crăpa nici iarna, chiar dacă apa îngheţa. Toate 
acestea dau o speficitate şi identitate arhitecturală satelor Depresiunii Baraolt. O altă ramură a 
economiei tradiționale o reprezintă diferitele meşteşuguri, amintite mai sus, pentru care 
evenimentul cel mai important al anului era târgul național de pe 12 noiembrie. Valorificarea 
resurselor locale de către meşteşugari îşi găsea expresia în fața întregii țări cu această ocazie, 
care, până la pierderea tradiției, odată cu înflorirea mineritului, era una din cele mai importante 
sărbători anuale, pe lângă cele religioase. 

Odată cu dezvoltarea mineritului din anii comunismului, această tradiție s-a pierdut 
apărând o altă sărbătoare, care se poate lega acum de lignit şi anume ziua minerului. Această zi 
se ținea în fiecare an în prima duminică a lunii august, ca o sărbătoare câmpenească. Odată cu 
închiderea minelor (perioada 1997-2007) s-a pierdut Și această sărbătoare, indicând efemeritatea 
exploatării acestei resurse. 

Un alt element fizico-geografic de care nu ne-am legat până acum, dar care se s-a impus 
ŞI se impune şi azi în accentuarea specificităţii locului este poziția geografică. Cu toate că acest 
aspect s-a detaliat la capitolul 1, nu s-a insisitat asupra rolului ei în procesele de organizare a 
teritoriului. 

Depresiunea Baraoltului se individualizează de Depresiunea Braşovului prin poziţia sa 
intermediară între zona netedă, ca o câmpie, a acesteia din urmă, şi relieful accidentat al front 
platoului vulcanic, al versanților Munţilor Harghita, a Perşanilor şi a Munţilor Baraolt. Acest 
fapt este un avantaj, deoarece oferă posibilitatea valorificării opotunităților oferite de ambele 
tipuri de suprafeţe cu potenţial geologic, de resurse, de relief, de climă, de vegetaţie şi complex 
edafic diferite. 

Locuitorii acestor meleaguri au profitat de aceste oportunități, aşa cum s-a putut vedea 
de-a lungul acestei lucrări. Nu s-au putut lăsa de o parte nici elementele fizico-geografice oferite 
de zona montană înconjurătoare şi nici cele oferite de o zonă depresionară joasă, netedă, larg 
deschisă. Aceste elemente se completează reciproc, definind complexul teritorial propriu al 
Depresiunii Baraolt. 

Abordată dintr-un alt unghi, al faptului că este barată aproape din toate punctele 
cardinale: nord şi nord-est de Munţii Harghita, est şi sud de Munţii Baraolt, vest şi nord-vest de 
Munţii Perşani Și având o oarecare deschidere spre sud pe valea Oltului, Depresiunea Baraolt 
dă senzația de capăt de ţară, fund de sac. Cu alte cuvinte prezintă toate condițiile pentru a fi 


definită drept un teritoriu izolat. 

Acest lucru s-a evidențiat de-a lungul timpului atât din punct de vedere administrativ cât 
şi economico-social. Pentru scaunul Treiscaune a reprezentat întotdeauna un teritoriu îndepărtat, 
situat dincolo de pădurile şi pasul greu accesibil al Hatod-ului, un fel de apendice, cam nedorit. 
Pentru scaunul Odorhei nu prezenta interes deoarece nu exista cale de acces facil, drumul peste 
Perşani prin pasul de pe valea Cepii sau prin Rica erau rute indirecte. Legătura cu Tara Ciucului 
era şi mai greoaie din cauza înclinării şi înălțimii reliefului Munţilor Harghita. 

Izolarea s-a manifestat şi din interior conştentizându-se printr-un sentiment de 
neapertenență la nici o altă enititate, ci doar la această mică țărişoară a Ținutului Pădurilor. 
Oamenii au trătit dintotdeauna cu gândul că trebuie să se descurce singuri în orice situaţie, 
bazându-se doar pe ceea ce condiţiile unui teritoriu intermediar, între o zonă montană şi una 
Joasă netedă, le-au oferit. 

Cu toate că acest tip de independenţă a reprezentat un avantaj în păstrarea identităţii, a 
devenit marele dezavantaj în posibilitățile de dezvoltare. Resursele limitate ale unui spațiu 
limitat, neîncrederea în alţii Și numai înforțele proprii şi ele limitate, nu au permis acel salt 
necesar pentru scoaterea din izolarea socială şi economică a regiunii. 

Acest fapt se poate exemplifica prin istoria expoatării lignitului. Pentru a o porni nu 
existau la nivel local resurse financiare, ele au apărut sub forma unui împrumut de care s-a 
pomenit mai sus. Aşadar, implicare din exterior sub formă de infuzie de capital. Imediat după 
cel de-al doilea război mondial, când producţia era oprită, fondurile pentru finalizarea căii ferate 
între Colonia Căpeni şi magistrala Braşov-Sighişoara şi pentru reînceperea exploatării au venit 
de la Guvernul Român. Modul de gândire, ce provine din mentalitatea impusă de statutul de 
izolare, pe care s-au bazat deciziile din anii 1950-1970 au împiedicat apariția altor activități 
economice ce ar fi putut produce plusvaloarea necesară saltului în dezvoltare. Astfel după 
scăderea şi oprirea totală a finanțării exploatărilor miniere viața economică a întregii depresiuni 


cade la nivelul de subzisteţă anterior începerii activităţii miniere. 


11. 3. Resursele şi dezvoltarea teritorială 
Resursele naturale ale Depresiunii Baraolt reprezintă avuţia naturală a acestui teritoriu, 


care a reprezentat şi ar trebui să reprezinte baza de la care se porneşte orice dezvoltare 
teritorială. 

În capitolul 4.3.4 au fost evaluate resursele de subsol, iar în acest capitol s-a discutat 
despre rolul pe care ele le-au avut în evoluţia vieţii sociale şi economice a teritoriului. În 
perspectiva încercării de a formula unele linii de evoluţie viitoare a dezvoltării teritoriale a 


depresiunii este necesar a se vorbi şi despre potenţialul acestor resurse. 

După numeroase studii ale condițiilor geologice în care se află toate cele şase straturi 
de ligniţi, s-a concluzionat că stratul trei reprezintă cel mai mare potenţial pentru exploatare. 
Din acest motiv el a fost denumit şi stratul productiv. În unele bazine miniere ale depresiunii, ca 
cel de la Vârghiş, Racoş şi Baraolt primul strat se prezenta în condiţii geologice favorabile 
exploatării cu metodele, tehnicile şi tehnologia disponibilă în anii 1970. Astfel şi acest strat a 
intrat în exploatare în aceste bazine. În anul 1973 se estima că în ritmul exploatării de 1 mil. t/an 
rezervele de cărbuni ale Depresiunii Baraolt ar putea ajunge pentru încă 80 de ani. Aceasta 
însemând atunci că, minele de aici se închid definitiv în 2053. Dar o serie de factori interni, ca 
învechirea tehnologiei, utilajelor, calitatea lignitului extras (tabel 2.), apoi externi, ca preţul 
cărbunilor, cererea pe piață, orientarea politică spre tehnologii mai puţin poluante de obţinere a 
energiei electrice, au dus la începutul anilor 1990 la diminuarea producției, la sistarea 
exploatării în unele puncte, pentru ca în cele din urmă toate minele (atât exploatările subterane 
cât şi cele în carieră) să fie închise. 

Contrar cu acest trend descendent al activităţii miniere, în anul 1997 încep lucrările de 
deschidere a unei noi cariere în lunca Oltului, respectiv cariera Racoş Sud. În acest areal 
straturile III şi I de lignit se află aproape de suprafaţă şi s-a trecut la exploatarea lor. În prezent 
stratul I nu se mai poate exploata (plonjează abrupt în adânc), iar cu exploatarea stratului III s-a 
ajuns la 86 m adâncime față de suprafaţa topografică. Un fapt important în tehnologie este acela 
că, odată cu decopertarea se încearcă şi astuparea golului creat. Sterilul nu se depozitează în 
halde noi ci se reumple golul pricinuit de exploatare. 

După cum s-a mai amintit în cadrul acestui capitol, producția de lignit şi din această 
carieră a început să scadă din cauza cheltuielilor mari de exploatare, a îngustării pieței de 
desfacere, a crizei economice mondiale, a încheierii unor contracte dezavantajoase. Într-o 
discuţie cu geologul Toth Levente, inginerul Șef al explatării, am aflat că, în august 2013 încă 
nu le fusese achitată producția pe 2012. 

În asemenea condiţii, cu toate că, potenţial vorbind, există suficient cărbune gata de 
exploatat pentru următorii 5 ani, cariera poate să îşi sisteze activitatea în orice moment. 

După sistarea activităţii nicio exploatare subterană sau supraterană din depresiune nu a 
fost conservată pentru a se putea reîncepe producția de cărbune. Toate au fost închise definitiv. 

Din cele de mai sus se poate afirma că zăcămintele de lignit existente în Depresiunea 
Baraolt au trecut deja prin toate fazele: de la resurse teoretice, la resurse potenţiale, la resurse 
exploatabile, exploatate şi au revenit la cea inițială de resurse teoretice. Ar fi fost firesc ca 
ultima fază să fie de resurse epuizate, dar nu este aşa. Conjunctura economică, deciziile luate şi 


toate celelalte fapte trecute în revistă de-a lungul acestui capitol au avut ca rezultat 

transformarea acestei resurse exploatate într-una teoretică, ce nu mai oferă perspectivă de 
dezvoltare acestei deprersiuni. 

Atât în capitolul 5.3.4, cât şi în capitolul 7.3. s-au amintit cele 44 de izvoare minerale 
carbogazoase ce se găsesc pe acest teritoriu. Locuitorii le-au folosit şi le folosesc zi de zi, ele 
fiind cele mai importante surse de apă potabilă. 

Pentru îmbuteliere industrială, la fabrica de la Biborţeni sunt folosite forajele F8, F9, iar 
mai recent (2012) au fost construite conducte pentru aducerea la fabrică a apei din forajele 
pentru apă plată F2SNAM de pe valea Bradul Mare şi FISNAM de pe versantul Dealului 
Românilor. Dar sunt conectate la fabrică şi forajele F7, F9bis Dacă se ia în considerare un 
regulament de îmbuteliere conform căruia apa unui izvor se poate îmbutelia doar într-un singur 
sortiment comercial, pentru fabrica de la Biborţeni am putea avea pe piaţă 6 sortimente de apă. 

Cu toate greutăţile economice cu care se confruntă în zilele noastre firma care deţine în 
momentul de față dreptul de îmbuteliere, a contractat de la Societetea Naţională a Apelor 
Minerale pentru anul 2013 o cantitate de 26000m* apă minerală pentru îmbuteliere, ceea ce 
reprezintă a şasea cantitate contractată la nivel naţional. (www.snam.ro). Această decizie a 
conducerii reflectă potenţialul de care dispun forajele conectate la fabrică şi speranță pentru 
actualii şi viitorii angajaţi. Această cantitate ar putea fi şi mai mare, dacă luăm în calcul că 
debitul cu care se pompeză apa din forajul F8 este 1,51/s, iar din F9, 2,51/s, ceea ce reprezintă 
126144m3 pe an, cu 100000m3 mai mult de cât s-a contractat. 

Nu poate fi lăsată de o parte utilizarea apelor izvoarelor nefolosite în scop industrial şi 
consumate de populaţia locală a depresiunii. În 2009-2010 s-a efectuat un studiu care a avut ca 
scop relevarea cantității de apă neîmbutelată luată zi de zi direct de la surse (Bodor Andrea, 
2010). S-au avut în vedere izvoarele nr. 3, 19, 26, 30 (tabel 9a şi 9b). Debitul total al acestora 
este de 4 Us, ceea ce pentru o săptămână de 5 zile înseamnă 1728000 litri de apă. De la cele 
patru izvoare au fost luate în total 6430 litri, ceea ce însemnă un grad de folosință de numai 
0,3%. 

Din cele de mai sus, se poate trage o singură concluzie. Cele 44 de izvoare aflate în 
interiorul limitelor trasate ale depresiunii reprezintă un potențial imens nevalorificat până acum, 
chiar dacă pentru utilizare industrială orice izvor trebuie să îndeplinească anumite condiții 
legate de debit şi compoziţie. 

Este cunoscut faptul că, prin compoziţia lor, apele minerale, pot avea efecte benefice 
asupra funcționării organismului uman, consumate sau folosite în îmbăiere la rece sau la cald. 
Despre folosirea apei unor izvoare minerale din depresiune în aceste scopuri s-a mai amintit în 


cadrul acestui capitol. Din păcate, această activitate nu se mai practică în prezent. Nici o firmă 

sau instituţie nu a încheiat contract de utilizare în acest scop a apei niciunui izvor cu SNAM 
pentru anul 2013. Ar fi oportun un studiu detaliat asupra izvoarelor care, în trecut, au fost 
folosite în scop balnear, cele de la Biborţeni, Doboşeni, Băţani, Baraolt. 

Mulțimea izvoarelor, compoziţia lor variată, bogăția în CO» dizolvat, reprezintă un 
însemnat potenţial balnear nevalorificat. Baia de la Biborţeni a fost recent preluată de Consiliul 
Local Baraolt, care a depus o cerere de finanţare pentru reabilitare. Din lipsa de tradiţie, de 
studii aprofundate pentru valorificare balneară, apa minerală a depresiunii rămâne un bun foarte 
puţin folosit, atât pentru îmbuteliere, cât mai ales în scop de wellness şi spa. 

O altă categorie de resurse de subsol este cea a materialelor de construcție. Strict în 
interiorul limitelor depresiunii s-a amintit de argile folosite pentru fabricarea cărămizilor şi 
țiglei. Materialele de construcții mai moderne, precum şi lipsa de preocupare a familiilor care se 
ocupă de producerea cărămizilor şi țiglelor de Băţani, pentru omologarea lor sau creare de 
brand, fac să piardă piaţa şi să rămănă la nivel de meşteşug popular. 

Pe lângă straturi de argilă lenticulare, în coloanele litologice, prezentate în capitolul 
4.3.3, fig. 3 şi harta 4 s-au pus în evidenţă şi altele de grosimi ce pot reprezenta potențial pentru 
valorificare. 

Pe plan local, potenţial de valorificare dețin şi straturile de nisip aflate în structura 
terasei fluvio-lacustre de pe malul stâng al Cormoşului. Tot în această ordine de idei se poate 
aminti şi spălarea şi sortarea balastului rezultat din decopertarea lignitului de la cariera Racoş 
Sud. 

Toate aceste materiale de construcţie nu reprezintă potenţialul necesar pentru a resuscita 
economia acestei regiuni. Ele sunt acele resurse naturale, care fac mai ieftină construcția de 
orice fel, pe plan local. 

În planul materialelelor de construcții potenţial mult mai mare reprezintă marnele care 
pot fi folosite în industria lianților, ca materii prime. Marnele cu Lymnocardium şi marnele cu 
Ostracode sunt prezente în straturi foarte groase şi continui pe tot cuprinsul depresiunii, atât 
aproape de suprafaţă cât şi la adâncimi mai mari, aşa cum a fost evaluat la capitolul 4.3.3. 

În anul 2008 au existat negocieri la sediul primăriei din Baraolt cu un investitior străin 
pentru utilizarea marnelor, împreună cu calcarul din Munţii Perşani, în industria lianților. Se 
preconiza înfiinţarea unei fabrici de ciment şi alti lanti la Baraolt, dar protestele cetățenilor şi a 
ONG-urilor pentru protecția naturii au făcut ca acest proiect să nu demareze. 

Având în vedere necesarul crescând de energie al omenirii, precum Și perfecționarea şi 
ieftinirea energiilor verzi, alternative, în anul 2010 s-a demarat, în depresiune, un program de 


valorificare a energiei solare, cu toate că numărul zilelor cu ceaţă este destul de mare, în jur de 

120 (capitolul 6.5.). Primăria Baraolt pune la dispoziție 10 ha de teren pentru amplasarea de 
panouri fotovoltaice, a căror putere instalată va ajunge în final la 10 MW. Energia electrică 
produsă va fi folosită în iluminatul public şi al instituțiilor aflate în subordinea primăriei. Astfel, 
se valorifică o resursă naturală, la care nimeni nu s-ar fi gândit în perioada când minele 


produceau la întrega lor capacitate. 


11. 3.1. Impactul economic al valorificării resurselor de subsol 
Luând în considerare toate resursele de subsol ale depresiunii, cel mai mare impact 


economic La avut şi îl are, prin efectul pe termen mediu, lignitul. Exploatarea începută în 1872 
a adus plusvaloarea de care era nevoie pentru dezvoltarea economică a regiunii. La început 
dezvoltarea economică s-a făcut foarte lent din cauza volumului mic de capital investit şi a pieții 
greu de cucerit. 

Cea mai mare dezvoltare economică a depresiunii se leagă de creştera susținută a 
producţiei de lignit dintre anii 1950-1980. Este perioada de dezvoltare a infrastructurii de 
transport sub impulsul necesităţii de transferare a lignitului extras spre magistrala de cale ferată 
ce trece prin comuna Augustin. Se construiesc căile ferate ce leagă silozul de încărcare de pe 
podul terasei fluvio-lacustre cu expoatările de la Racoş de Sus, Vârghiş şi cu gara din Augustin. 
Se modernizează principalele drumuri ce traversează depresiunea: DJ 131 ce leagă E60 prin 
Măieruş cu Odorheiu Secuiesc şi DJ122, ce leagă DN 12 (E578) prin Micfalău cu oraşul 
Baraolt. 

Pe lângă dezvoltarea infrastructurii de căi de comunicaţii iau naştere, ori în cadrul 
întreprinderii miniere, ori ca unități economice separate mici întreprinderi care servesc 
exploatarea de lignit. Aşa sunt atelierele de reparații utilaje miniere, întreprinderea de cauciuc, 
care producea benzi transportoare şi fabrica de brichetare a lignitului extras. 

Forţa de muncă necesară a venit din satele depresiunii şi imigrat din alte zone ale țării, 
exploatarea a devenit pol de atragere de populaţie, ceea ce se poate observa şi din evoluţia 
demografică în principal a oraşului Baraolt (tabel 30.). 

La vremea respectivă existau majoritatea elementelor şi condițiilor pentru ca regiunea să 
se înscrie pe coordonatele unei dezvoltări ireversibilie, dar evenimentele şi deciziile 
organizatorice evocate mai sus, în acest capitol, au făcut ca oraşul Baraolt şi întreaga depresiune 
potenţialul unei singure resurse de subsol: lignitul. 

Schimbarea conjucturii politice şi economice după 1989, liberalizarea pieţelor, ar fi 


GE WERT 


de capital pentru retehnologizare, la care s-au adăugat schimbările din domeniul energetic 

mondial, au dus, mai întâi, la declinul producției, urmat de închidera exploatărilor. Acest proces 
a însemnat că nu mai este nevoie de fabrica de brichetare, care oricum nu produsese mai mult de 
un an, de ateliere de reparaţie a utilajelor miniere, de fabrica de cauciuc. Acestea din urmă nu au 
reuşit din anii 1997-2000 să se tranforme în uzine de sine stătăroare, fiind acum nişte clădiri de 
închiriat. 

Astfel resursa de subsol, care a însemnat pentru mai bine de 100 de ani, baza dezvoltării 
regionale a devenit şi groparul economic al depresiunii. Cel mai mult de suferit a avut oraşul 
Baraolt, în care nici în prezent nu este nici o firmă mare sau mijlocie, doar firme mici, care 
întreţin familia proprietarului şi încă câteva persoane. Cu excepția a două firme de confecţii, 
care s-au instalat odată cu declararea oraşului şi a satelor aparținătoare ca zonă defavorizată 
(HG nr 209/1999, privind declararea zonei miniere Baraolt, judeţul Covasna, ca zonă 
defavorizată), nu s-a reuşit atragerea capitalului străin. 

Satele îşi păstraseră şi în perioada de avânt economic, şi după închiderea minelor, 
funcția agricolă. Oricum, acei locuitori ai satelor, care lucrau în mină se mai ocupau şi cu 
agricultura în timpul liber, iar după ce au fost disponibilizați, aceasta a devenit ocupaţia lor de 
bază. 

Nu credem că această stare de lucruri este cu mult diferită de a altor zone, oraşe 
monoindustriale ale României ca Bălan, oraşele mici miniere ale văii Jiului, sau a Olteniei 
lignitifere. Este o situaţie tipică pentru toate acele zone şi regiuni a căror dezvoltare se bazează 
pe o singură resursă, care dacă se epuizează sau se pierde interesul economic pentru ea şi între 
timp nu a reuşit să atragă alte ramuri, decade intră într-o regresie, o recesiune locală. 

Apele minerale ale depresiuni, dar mai ales îmbutelierea lor la Biborţeni, a avut şi are 
propriul impact economic asupra regiunii. Această industrie este prezentă tot din anii 1870 şi a 
asigurat locuri de muncă pentru o parte a locuitorilor satului Biborţeni şi nu numai. 

Pe de o parte, nefiind o resursă ce produce plusvaloare mare, pe de altă parte ne 
necesitând un număr mare de angajați pentru o producție voluminoasă, a rămas mereu în umbra 
exploatării de lignit, chiar a fost împiedicată dezvoltarea sa prin decizia de a nu construi cale 
ferată până la Biborţeni. Totuşi, de-a lungul timpului a fost printre primii producători de apă 
minerală îmbuteliată din România. 

În prezent, când practic nu mai există exploatare mineră, care să îi confere statut de 
„vioara a doua” în economia depresiunii, tot nu reuşeşte să devină principala forță a progresului, 
chiar dacă, aşa cum s-a precizat mai sus, se situeză, după volumul de apă minerală contractată 


de la SNAM, pe locul şase între firmele de îmbuteliere din țară. 

Greutățile cu care se confruntă această ramură economică a depresiunii provin, probabil, 
din pierderea unei părți a pieţei, calitatea infrastructurii de drumuri de acces către Biborţeni, 
nepătruderea pe piața Uniunii Europene, management neimplicat în necesitățile unei dezvoltări 
regionale, neconştientizarea faptului că îmbutelierea apei minerale de la Biborţeni poate face 


cunoscută această regiune în lume. 


11.3.2. Oportunităţi şi alternative de dezvoltare economică bazate pe valorificarea resurselor 
fizico-geografice 
Demersul nostru de studiu integrat de geografie fizică nu poate fi deplin fără încercarea 


de a trasa nişte linii de evoluție viitoare Depresiunii Baroltului, fără a evidenția care ar fi 
oportunitățile şi alternativele de dezvoltare economică, care să se sprijine pe valorificarea 
resurselor oferite de subsistemul său natural. 

Din evaluarea relațiilor, structurii, funcționalități depresiunii ca sistem, a relațiilor 
dintre acesta şi factorul uman, se desprinde clar că în prezent se traversează un prag de evoluţie. 
După perioada de maximă valorificare a uneia dintre resursele de subsol, judecarea greşită a 
momentelor în care se putea schimba direcția de evoluție economică, s-a ajuns la o perioadă în 
care trebuie căutate şi găsite soluții pentru dezvoltarea viitoare a întregii depresiuni. Este 
evident faptul că punctul de pornire în acest demers îl reprezintă resursele fizico-geografice, 
ceea ce are natura de oferit în continuare, pentru a susține în limite cel puţin decente al nivelului 
de trai al celor 19 — 20000 de locuitori. 

Pentru a avea o imagine cât mai obiectivă a stării în care se află, din punctul de vedere al 
viabilităţii, al tendinţelor spre care s-ar putea îndrepta depresiunea se recurge la metoda analizei 
SWOT. (tabel 32) Este cea mai cunoscută metodă în elaborarea de strategii economice de 
dezvoltare, folosită, inițial, cu precădere în sectorul economico-financiar. 

Se analizeză punctele tari ale sistemului, elemente din interior pe care se poate baza şi 
care pot reprezenta pârghii ale dezvoltării, punctele slabe, acele elemente interioare, care 
necesită a fi corectate, oportunitățile, adică acele elemente pozitive aflate în exteriorul 
sistemului, care pot ajuta la dezvoltarea sa şi în ultimul rând amenințările, adică acele elemente 


tot exterioare, care ar putea influenţa negativ evoluția ulterioară a sistemului. 


Puncte tari Puncte slabe 
- potențial de resurse de ape minerale în - ineficienta valorificare a apelor 
scopul îmbutelierii şi pentru cură minerale; 
balneară; - insuficienta cunoaştere a calităților 
- potențial de resurse de lignit; balneare a apelor minerale; 

potențial de resurse de marne; 
potențial pentru valorificarea energiei 
solare; 

climat de adăpostire, fără extreme şi 
fenomene de risc climatic; 

suprafeţe întinse de fânețe şi păşuni; 
componente fizico-geografice 
nepoluate; 

mari suprafețe incluse în rețeaua 
Natura2000; 

suprafețe de apă amenajate pentru 
pescuitul sportiv; 

peisaje cu aspect plăcut ochiului; 
poteci turistice marcate; 

practicarea meşteşugurilor tradiționale; 
forță de muncă foarte ieftină; 

existența unui centru de incubare 
pentru firme; 

case memoriale bine amenajate; 
infrastructura de telecomunicații bine 
dezvoltată; 

localităţi neaglomerate; 


preţul scăzut al imobilelor; 


accesul la stratul productiv de lignit 
închis, toate subteranele inundate; 
efective de animale de slabă 
productivitate; 

statut juridic neclarificat al multor 
suprafețe de teren, titluri de 
proprietate neeliberate, lipsa 
întabulării terenurilor în cartea 
funciară; 

parcul de utilaje agricole învechit; 
lipsa unor centre de achiziționare şi 
valorificare a produselor agricole şi 
meşteşugăreşti tradiționale; 

lipsa spațiilor de organizare a unor 
târguri şi expoziţii; 

numărul insuficient al sălilor de clasă 
în raport cu numărul de elevi; 

număr redus al persoanelor calificate 
şi calificate superior; 

lipsa spiritului întreprinzător; 

numărul redus al persoanelor care 
practică meşteşuguri tradiționale; 
emigrarea forţei de muncă, mai ales a 
celei tinere; 

lipsa unui parc industrial; 

proasta calitate a infrastructurii 
rutiere; 

lipsa accesului direct la calea ferată; 
cazare; 

statut de zonă izolată; 

nevalorificarea statutului de zonă 
defavorizată; 


lipsa unor asociații intercomunitare şi 

profesionale funcționale, care să îşi 
asume responsabilităţi în ceea ce 
priveşte dezvoltarea regională; 


lipsa capitalului; 


Oportunităţi 


Ameninţări 


propierea de zonele montane 
înconjurătoare, care pot oferi mai 
multe resurse: ape minerale, minereuri, 
roci utile (andezit, calcar, diatomită), 
lemn, fructe de pădure. 

peisaje montane deosebite; 


o mai bună utilizare a păşunilor 


continuarea emigrării forței de muncă 
superior calificată; 

continuarea emigrării forței de muncă 
tinere; 

îmbătrânirea populației; 

păstrarea statutului de izolare şi a 


atitudinii de nepăsare din partea 


montane; autorităților judeţene şi centrale; 
- existența potecilor turistice marcate în - păstrarea  nemodificată a legii 
zonele montane înconjurătoare; mineritului; 


bogat fond cinegetic şi de vânătoare; 
apropierea de trei situri Natura2000; 
distanțe mici (50 — 60km) față de 4 


mari centre urbane; 


păstrarea în forma actuală a legii 
vânătorii 
continuarea atitudinii de neatragere a 


capitaluluii străin; 


- atragerea intelectualilor din aceste - prelungirea crizei economice şi 
centre urbane, pentru odihnă şi financiare mondiale; 
recreere; - continuarea ineficienţei în absorbţia 


fondurilor europene; 


Sistarea sau reducerea finanțării 


agriculturii prin APIA; 
Decizia Ministerului Economiei de 
cariere de 


închidere a singurei 


exploatare al lignitului; 


Tabel nr.32. Analiza SWOT al Depresiunii Baraolt 


Această analiză este strict personală şi prezintă ceea ce noi credem că sunt elemetele cele 
mai importante ale celor patru părți ale sale. Se observă că la părțile negative sunt multe 
elemente legate de factorul antropic local şi global, de decizii organizatorice luate şi al căror 


rezultat se reflectă negativ în starea actuală a întregului sistem. Punctele slabe şi amenințările ar 

trebui să reprezinte semnale de alarmă pentru cei responsabili de ele, ca deciziile pe care le iau, 
pe termen scurt şi mediu, să nu conducă la alte deznodăminte negative pentru depresiune. La 
capitolul de amenințări sunt elemente asupra cărora comunitatea nu poate avea influență, dar 
cunoscându-le poate lua decizii de a diminua efectele lor negative. 

Partea pozitivă a analizei arată pe ce factori fizico-geografici, şi nu numai, se pot baza 
cei care au puterea de a influenţa evoluția economică şi socială a Depresiunii Baraoltului. Apare 
clar că trebuie valorificat la maximum statutul de areal intermediar, de legătură între zona 
montană şi cea de depresiune netedă a Ţării Bârsei. Să se profite de toate avantajele, 
oportunitățile pe care zonele montane, cum sunt cel al Munţilor Harghita şi Perşani le au, de 
poziţia pe care o are depresiunea între marile rute de transport (cale ferată şi E60) şi aceste 
locuri. 

Pe baza analizei SWOT, a stării economico-sociale actuale a teritoriului aflat în studiu se 
pot proiecta câteva scenarii: 

1) Nu se ia în considerare analiza de mai sus şi se continuă tendinţa de descreştere 

economică începută odată cu scăderea producției miniere din anii 1990. 
Probabil că în acest caz se va accentua emigrarea forței de muncă, îmbătrânirea populaţiei, 
izolarea, apoi va perpetua agricultura de subzistență, va creşte suprafața agricolă neproductivă, 
va continua procesul de ruralizare. În acest scenariu ar scade presiunea umană asupra naturii, cel 
mai mult ar avea de câştigat peisajele cvasinaturale, ar creşte suprafața acoperită cu păduri 
refăcute natural, s-ar reajunge la o stare de secol XIX, aproape aşa cum a existat înainte de 
începerea exploatării lignitului. În acest fel Depresiunea Baraolt ar deveni o regiune cvasirurală 
izolată. 

2) Se iau în considerare acele puncte tari şi oportunități care pretează la o valorificare a 
resurselor de subsol ale depresiunii şi ramei montane înconjurătoare şi care se pot sprijini pe 
forța de muncă ieftină, puţin calificată. Resursele ar fi apa minerală, andezitul, diatomita, 
marna, calcarul. 

În acest caz s-ar dezvolta industria îmbutelierii apei minerale cu valorificarea mai multor 
izvoare decât în prezent, apoi a materialelor de construcții, a producției de filtre industriale. 

Andezitul de la Herculian s-ar putea valorifica atât ca piatră spartă pentru construcții 
diverse cât şi ca piatră cioplită, şlefuită pentru ornamente. 

Diatomita de la Filia a fost exploatată până în anii 1960, iar redeschiderea carierei nu ar 
costa prea mult. Este o materie ideală pentru fabricarea de filtre antipoluante în diverse ramuri 


industriale, sau în industria farmaceutică. 

Marna şi calcarul împreună pot reprezenta materia primă pentru industria lianților, 
ramură producătoare de plusvaloare mare. 

Dezvoltarea acestor ramuri este totuşi condiționată de influx de capital, de îmbunătățirea 
infrastructurii de drumuri, de studii de impact de mediu bine fundamentate. Este necesar ca la 
implementarea lor să se ţină seama de toate reglementările de mediu în vigoare, mai ales că, ori 
resursa respectivă este în spațiul unor situri Natura2000, ori aproape de limita acestora. Apoi să 
se țină seama de principiile dezvoltării durabile, să se asigure fonduri suficiente pentru 
închiderea şi ecologizarea spaţiilor afectate de activitatea de exploatare şi prelucrare a resursei 
respective după oprirea ei. lar în continuare să se aibă în vedere diversificarea continuă a 
ramurilor industriale, pentru a se evita o nouă dezvoltare monoindustrială, în principal spre 
ramuri care să absoarbă şi forţă de muncă feminină: industrie uşoară, alimentară. 

Aceste activități vor absorbi forța de muncă puțin calificată şi prin dezvoltarea lor vor 
stimula creşterea clalificării, prin care se va ajunge la creşterea nivelului de trai al locuitorilor. 
În acelaşi timp se va asista la o nouă degradare a mediului, care, dacă se va ţine seama de 
principiile amintite mai sus, va rămâne în limite rezonabile. 

Astfel Depresiunea Baraolt se va dezvolta ca o zonă industrială diversificată, bazată pe o 
mai largă palieră de resursele de subsol, care să aibă în vedere mereu evitarea 
monoindustrialismului. Folosind resursele de forţă de muncă locale, ţinând seama de potențialul 
resurselor naturale, principiile sustenabilităţii şi al dezvoltării durabile s-ar ajunge la o economie 
prosperă de interes regional, neumbrit de marile centre de atracţie apropiate ca Barşov, Sfântu 
Gheorghe, Odorheiu Secuiesc sau Miercurea Ciuc. Degradarea mediului nu va mai atinge cotele 
din anii exploatărilor de lignit, datorită obligativității folosirii tehnologiilor celor mai 
nepoluante, ținându-se foarte strict cont de legislaţia de mediu. 

3) Se iau în considerare acele elemente pozitive şi oportunități care vizează calitatea 
mediului, apropierea de rama montană înconjurătoare, existența potecilor marcate, a caselor 
memoriale, ale frumuseţilor locului, ale elementelor pentru care suprafeţe întinse au fost 
declarate situri Natura2000, prețul scăzut al imobilelor 
În acest caz trebuie rezolvate punctele slabe: infrastructura de drumuri, forța de muncă 
calificată, spaţiile de cazare, influxul de capital. 

Dacă se optează pentru acest scenariu, atunci toată depresiunea poate deveni o regiune 
de turism rural, în care o parte a locuitorilor se califică pentru a desfăşura activităţi de turism, o 
parte îşi transformă gospodăria agricolă de subzistență într-una care, să producă pentru piața 
locală. Infrastructura de drumuri va ajuta circulația persoanelor în ambele sensuri: accesul 


turiştilor în zonă, accesul localnicilor, care nu se regăsesc în susținerea activităţii turistice spre 

locuri de muncă mai bune plătite în oraşele mari din apropiere. Astfel va creşte nivelul de trai, 
creşte gradul de calificare al forței de muncă. Valoarea mai scăzută a imobilelor, mediul mai 
curat, liniştit va atrage populaţia din centre urbane apropiate, dar care îşi păstrează locul de 
muncă de acolo. În acest mod la statutul de zonă de turism rural se va adăuga cel de zonă 
rezidențială, de dormitor, pentru aglomeraţiile urbane menţionate. 

4) Se iau în considerare aceleaşi aspecte ca la scenariul 3, doar se vor folosi şi 
caracteristicile balneare ale apelor minerale. 

În acest caz, pe lângă punctele slabe enumerate la scenariul 3, trebuie rezolvat şi punctul 
referitor la cunoaşterea valoarii balneare a apelor minerale, ceea ce necesită un timp îndelungat 
pentru cercetare şi testare. De asemenea, necesită atenție din partea autorităților pentru 
declararea zonei ca şi zonă balneară, apoi investiţii imense pentru aparatură de cură şi tratament, 
în facilități de cazare, de petrecere a timpului liber. Este nevoie şi de forță de muncă înalt 
calificată, de care, zona duce lipsă în prezent. 

Astfel, Depresiunea Baraolt ar deveni zonă de turism balnear, bazat pe calitățile curative 
ale numeroaselor sale izvoare de ape minerale. Aceasta ar duce la un influx de capital, la 
scoaterea din izolare al întregii regiuni, la creşterea nivelului de trai, a gradului de calificarie a 
forței de muncă locale, la reducerea emigrării. 

Din aceste patru scenarii schițate, cele mai plauzibile a se desfăşura sunt primul şi al 
treilea. 

Primul, pentru că este cel mai comod şi cel mai uşor drum de urmat. Nu necesită 
schimbări de optică, de mentalități, de stil de viaţă. În același timp, ar fi cel mai puţin de dorit 
din perspectiva dezvoltării regionale. 

Al treilea, pentru că însumează cele mai multe puncte pozitive, rezolvă multe din 
punctele negative şi foloseşte multe oportunităţi, iar efortul de schimbare, din partea 
locuitorilor, este destul de mic mic. 

Se desprinde foarte clar că, indiferent de care dintre scenarii se adoptă, în afară de 
primul, nevoia cea mai mare este de capital pentru investiții, iar primordial este infrastructura 
rutieră, reabilitare a căilor de acces, inclusiv a podurilor spre cele patru aglomeraţii urbane din 
apropiere. Din punctul de vedere al capitalului de investit, scenariul 3 este cel, care nu necesită 
sume foarte mari venite din afara depresiunii. De aceea cu puţină voință, determinare, spirit 
comunitar, de voință, asumare de responsabilitate legată de conceptul de dezvoltare regională, 
noi aşa credem că, acest scenariu este pe deplin realizabil. Dar dacă, asociaţiile intercomunitare 
nu vor putea analiza starea de fapt a depresiunii şi elabora o strategie comună de dezvoltare, pe 


care să o implementeze în favoarea populaţiei în spiritul principiilor sustenabilității şi 

durabilității, atunci direcția de dezvoltare ar putea fi foarte uşor cea a strategiei 1 imaginate de 
noi, ori dezvoltarea se va face în direcția din care apare primul investitor, aşa-zis strategic, 


agreat de unul sau altul dintre primarii din comunele depresiunii. 

CONCLUZII 
În elaborarea acestui studiu au fost avute în vedere două obiective principale. Primul, a 


constat în încercarea de demonstra, prin surprinderea unui spectru cât mai larg de argumente, că 
Depresiunea Baraoltului posedă o serie de elemente ce îi conferă o certă specificitate geografică 
în virtutea căreia se individualizează ca o unitate geografică de sine stătătoare sau, cel puţin ca o 
subunitate distinctă în cadrul Depresiunii Braşovului. Cel de al doilea obiectiv a vizat elaborarea 
unui studiu de sinteză, cât mai amănunțit şi veridic, privind acest areal depresionar, dată fiind 
puţinătatea abordărilor existente literatura geografică cu privire la acesta. De aceea, pe lângă 
analiza amănunțită a factorilor fizico-geografici, am încercat să furnizăm o imagine cât mai 
verosimilă privind modul de integrare a acestora în peisajul geografic înțeles ca o sinteză între 
determinările de ordin natural şi suprastructurile socio-economice care s-au închegat şi evoluat 
în raport cu acestea. 

Pe baza celor investigate şi interpretate apreciem că, prin studiul de față, au fost aduse o 
serie de argumente credibile în virtutea cărora se poate concluziona că, într-adevăr, Depresiunea 
Baraoltului posedă suficiente elemente de specificitate care o impun ca pe o entitate geografică 
inconfundabilă. 

Dintre argumentele cele mai semnificative, care susțin individualitatea 


(fizico)geografică a depresiunii, se detaşează următoarele: 


1) Prezența asociațiilor de horsturi şi grabene ca expresie a fundamentului puternic 
tectonizat (faliat); desigur sub aspectul evoluției paleogeografice, implicit a caracteristicilor 
fundamentului, între depresiunea Braşovului şi cea a Baraoltului există numeroase aspecte 
singenetice (impuse de existența unor condiții şi procese evolutive comune). Dar, faptul că 
fundamentul faliat (în formă de „tablă de şah”) al Depresiunii Braşovului se află la o adâncime 
mult mai mare, comparativ cu bazinul Baraoltului, a avut consecințe importante asupra 
regimului de sedimentare (şi, implicit, asupra morfologiei actuale) în sensul că depozitele 
rezultate au „atenuat” felul în care diferentierile tectonice s-au pus in evidență la nivelul 
suprafeței topografice. 

2) Diversificarea morfologică a depresiunii sub formă de bazine depresionare, golfuri şi 
cuvete, impusă tocmai de sistemele de falii şi de prezența grabenelor şi horsturilor. Din această 
perspectivă, relieful Depresiunii Baraoltului se etalează, principial, ca fiind unul de tip 
„deluros” (colinar), pe câtă vreme relieful Depresiunii Braşovului este unul pregnant de tip 
„câmpie”. După cum s-a arătat, în Depresiunea Baraoltului, ponderea terenurilor cvasiorizontale 


este redusă, acestea ocupând doar o treime din întreaga suprafață a ariei depresionare. Din acest 

motiv morfodinamica proceselor geomorfologice contemporane (îndeosebi, eroziunea areolară, 
torenţialitatea şi alunecările de teren) este mai activă comparativ cu depresiunea Braşovului. 

3) Dispunerea rețelei de drenaj, în Depresiunea Baraoltului, poartă mult mai pregnant 
„amprenta” condiţionărilor tectonice în sensul grefării majorității cursurilor de apă de-a lungul 
principalelor rupturi tectonice; în schimb, în Depresiunea Braşovului condiționările impuse de 
tectonica fundamentului se concretizează în principal în conturarea unor zone de subsidență, 
corespunzătoare principalelor arii de convergență hidrografică (Lunca Câlnicului, Hălchiu- 
Feldioara) 

4) Prezenţa structurilor vulcanice şi implicit, impunerea acestora în morfologie, în 
sensul diversificării acesteia, prin modelarea selectivă a orizonturilor vulcanogen-sedimentare 
în funcție de particulăriltățile structurale şi alcătuirea petrografică a acestora; 

5) Absența piemonturilor, dacă în Depresiunea Baraoltului nu a putut fi probată 
existența unor structuri piemontane de amploare (structurile torențiale încrucişate limitându-se 
doar la câteva conuri de dejecţie de mică extensiune), după cum bine se cunoaşte, în 
Depresiunea Braşovului, trepta piemontană este un element reprezentativ în relieful depresiunii 
(cu subunități clar individualizate: piemontul Zărneştilor, Săcele s.a). În schimb, în 
Depresiunea Baraoltului, suprafețe apreciabile sunt ocupate de către glacisuri. 

6) Existenţa unor resurse specifice ale subsolului a căror exploatare a a impus 
specificitate economică în modul de viaţă a locuitorilor depresiunii şi totodată a condus 
modificarea substanţială a peisajului natural, pe anumite areale, până la stadiul de parazitare 
antropică (exploatările miniere). 

7) Existenţa unor diferențieri semnificative de ordin peisagistic. Pregnantă, în acest sens 
este ponderea mai mare a pădurilor (de gorun şi gorun în amestec cu artar şi frasin), ceea ce nu 
este caracteristică Depresiunii Braşovului, eventual zonei piemontane înalte (peste 600m) şi cu 
predominanta stejarului pedunculat. Nu întâmplâtor depresiunea Baraoltului se integrează într- 
un spațiu etnocultural mai larg cunoscut sub denumirea „Ținutul Pădurilor” (Erdovidek). Un alt 
exemplu în acest sens este lipsa totală a mlaştinilor eutrofe în Depresiunea Baraoltului, pe când 
ele sunt caracteristice Depresiunii Braşovului (Hărman, Bod, Prejmer ş.a.) . 

8) Depresiunea Baraoltului posedă şi aspecte de certă specificitate şi în ceea ce priveşte 
procesualitatea istorică, socială, economică şi culturală care au determinat, cu timpul, 
„metamorfoza” unui spaţiu fizico-geografic, într-un teritoriu bine individualizat prin prisma 


autenticității modului de viaţă, dublat de o autentică identitate culturală. 

